
Argument 


Numărul de fata al revistei noastre 
este dedicat în întregime unei teme care, 
așa cum ne dăm seama, importă mult în 
discuţiile ce răscolesc din timp in timp 
mediile intelectuale de la noi. Este vorba, 
pur si simplu, de modul în care skeea 
europeană devine prezentă în spațiul spiritual 
românesc. Nu este greu de sesizat acest 
lucru: voința de-a asuma în chip esențial 
valori, criterii sau categorii care s-au dove- 
dit eficiente în viața omului european s-a 
făcut adesea resimțită aici. Ea revine acum 
cu noi argumente şi, aparent, cu o nouă 
forță. Si solicită exersarea unui mod de a 
gândi adecvat acestor valori, o dată cu 
dialogul extins şi liber pe care-l presupune. 
Fireşte, lucrurile nu sunt niciodată așa de 
simple cum apar ele descrise într-o 
propoziţie. Dar este important să revedem, 
pentru început, în ce fel toate acestea au 
devenit la noi o temă de reflecţie, o dată cu 
percepţia de care au avut parte şi cu stările 
de exaltare sau de rezistență pe care le-au 
trezit în timp. 

Ştim bine că, în această privinţă, 
preocupări există totuși de multă vreme. 
Rădulescu-Motru, de altfel, încurajând 
noile forme de deschidere culturală, avea 
să fondeze o revistă chiar cu acest nume, 
Ideea europeană, prezentă multi ani în spațiul 
publicistic romanesc!. Se vor reface atunci, 


1 Este admirabil modul în care Constantin 
Rădulescu-Motru a slujit ideea europeană nu doar 
la nivelul conceptului, ci deopotrivă în plan civic şi 
public. Câteva repere în acest sens pot fi amintite, 
ca un mic omagiu adus învățatului român. Va 
înființa revista Studii Filosofice (1897), prima de 
acest fel din tara si care, din 1923, se va numi 
Revista de Filosofie, înfiinţează apoi Societatea de Stu- 


într-o variantă nouă, unele date ale pro- 
blemei „formelor fără fond”, problemă ce 
a tins să devină definitorie pentru spiritul 
critic modern de la noi. Tind să cred că 
dacă există într-adevăr o metafizică impli- 
cită sau difuză oricărei culturi, cum susțin 
unii interpreți ai acestui fenomen, atunci 
chestiunea relaţiei dintre forme şi fond este 
in stare, aici, să tina locul celebrei întrebări 
aristotelice cu privire la ființa ca atare. Ştim 
totodată că, de la un timp la altul, revin 
în forță discuţiile axate pe o alternativă 
incerta, autohtonism vs. occidentalism. Sau 
pe nevoia unei sincronizări urgente fie cu 
lumea occidentală de pe continent, fie cu 
lumea civilizată în genere, graniţele acesteia 
din urmă depăşind cu mult cele ale conti- 
nentului european. Nu au lipsit nici ten- 
tativele de a relua în forme noi legătura cu 
tradiția greacă, pe de o parte, sau cu cea 
patristică, pe de altă parte. Să nu uităm, 


dii Filosofice (1910), cea care devine mai târziu 
Societatea Română de Filosofie. Înființează şi conduce 
Nona Revistă Română (1900-1914), înființează pri- 
mul laborator de psihologie experimentală din ţară 
(1906), deopotrivă Analele de Psihologie (1934) şi 
Jurnalul de Psibotehnică (1937-1941). Susţine ca 
puţini alţii cercetările de biopsihometrie (initiate in 
1934 de I. M. Nestor, impreuna cu care publica 
unele rezultate, in 1948, sub titlul Cercetări experi- 
mentale asupra inteligenței la români). Susţine infiin- 
tarea unei catedre de psihologie experimentala la 
Universitatea din Bucuresti, apoi a unei catedre de 
psihologie, logică si teoria cunoaşterii (unde va 
preda din 1909 până în 1940). Colaborează cu 
studii la Revue de Métaphysique et de Morale (unde pu- 
blică un capitol din scrierea Elemente de metafizica), 
face parte din comitetul de conducere al revistei 
Journal de Psychologie normale et pathologique, aflata 
atunci sub directia lui Pierre Janet si Georges 
Dumas. 

aceste mari tradiţii, cu dezvoltări şi efecte 
greu de apreciat în timp, tin în egală mă- 
sură de viata istorică si spirituală a Europei. 

Astfel de idei sunt de natură să 
readucă în atenţie perspectiva unei posibile 
refaceri a elementelor de ordin cultural şi 
civic din spaţiul nostru de viata. 

Nu sunt rare situațiile când credința şi 
energiile angajate în acest sens comportă 
un aer de-a dreptul milenarist. Se trăieşte 
atunci cu voința unei radicale renovatio în 
istorie şi cu siguranța că unii dintre noi, 
puţini de altfel, ar fi chemați să ducă la 
capăt acest destin singular. Probabil că, 
până la un punct, sunt inevitabile astfel de 
excese, mai ales că în timp ele cunosc 
transformări care pot să le facă insesizabile 
ca atare. Unele sunt datorate modului în 
care, sub aspect mental, oamenii ajung să 
atingă acele limite ce iau forma exaltării 
simple sau a nihilismului frust. Se nasc în 
acest fel eshatologii seculare, bine ascunse 
în formele cotidiene de contestaţie sau de 
resurectie a vieţii publice. Dar nu neapărat 
la această stare de lucruri se opresc cei care 
scriu in acest număr al revistei. Ci, asa cum 
spuneam de la bun început, au în vedere 
mai cu seamă modul in care ideea euro- 
peană, cu noua ei vigoare in acest timp, 
poate fi recunoscută in viata istorică şi 
spirituală de la noi. 

Cum vom vedea, cel mai adesea sunt 
aduse în discuţie unele figuri ce au devenit 
cu adevărat emblematice în această pri- 
vinta: Lucian Blaga, Camil Petrescu, Ştefan 
Lupaşcu, Mircea Eliade, Constantin Noica, 
Emil Cioran, Petre Botezatu, Eugenio 
Coseriu si loan Petru Culianu. Alte nume, 
ce pot oricând să conducă la discuții asemă- 
nătoare, au fost doar invocate: Constantin 
Rădulescu-Motru, Ion Petrovici, Nae 
Ionescu, Mircea Florian, Nichifor Crainic, 
Dumitru Stăniloae, Mircea Vulcănescu sau 
Athanase Joja. Cred că pot fi avuti în 
vedere, într-un număr viitor, acei intelec- 
tuali români care au luat calea exilului după 
1965, devenind mai târziu martorii decisivi 
al unui important fenomen istoric şi 


Argument 


spiritual: Paul Goma, Sorin Alexandrescu, 
Mihai Ursachi, Matei Călinescu, Basarab 
Nicolescu, Victor Ieronim Stoichiţă, Virgil 
Nemoianu si alții, spre a vedea cum anume 
au perceput relaţia lor cu mediul cultural 
occidental şi procesul de redefinire a pro- 
priei identități. Ca să dau un singur exem- 
plu, o scriere cum este Identitate in ruptură. 
Mentalitati românești postbelice (2000), sem- 
nată de Sorin Alexandrescu, reprezintă un 
document de excepție în această privinţă. 
Intenţia urmată este relativ simplă, cel 
puţin în datele ei inițiale. Doar că efectele 
unor astfel de discuţii pot fi neașteptat de 
extinse şi ramificate. Căci intervin în dese 
rânduri întrebări ce pot conduce discuţia în 
direcţii greu de prevăzut: a fost într-adevăr 
relația intelectualului român, a filosofului 
în cazul nostru, lipsită de umbre sau de 
sincope ? în ce fel a înțeles el prezenţa sa în 
economia simbolică a lumii occidentale ? 
ce a însemnat pentru el faptul că provenea 
dintr-un alt spațiu spiritual? a urmat 
întocmai, în ceea ce i-a reușit, una sau alta 
din paradigmele culturii occidentale ? sau, 
dimpotriva, reusita sa ascunde si un gen de 
replica, o alternativa suficient de mult cul- 
tivată in timp ? Tocmai întrebări de acest 
fel intervin mereu in paginile de fata, chiar 
daca nu sunt intotdeauna formulate in chip 
explicit. Ele vorbesc, in cele din urmă, 
despre nevoia depăşirii aici pe continent a 
unor disjunctii primare, primejdios de 
abrupte: occidental/oriental, proeuropean/ 
antieuropean etc. Nu cred că se poate 
spune despre cineva anume, odată ce-şi 
obţine un gen de recunoaștere culturală 
pe continent sau într-o zonă distinctă a 
acestuia, că poate ilustra în chip exclusiv un 
singur termen al disjunctiei de mai sus. 
In definitiv, nu este posibil omeneste asa 
ceva. Condiţia istorică sau morală a omului 
european comportă ea însăşi o dinamică 
neobişnuită. Nu întâmplător s-a spus că 
figura simbolică ce ar fi proprie omului 
modern din spaţiul european este cea a lui 
Faust. Din această viață de tip faustic, pe 
care omul european o expune tot timpul şi 

în varii moduri, fac parte nu doar acele 
elemente pe care le validăm de regulă 
imediat, de exemplu accesul rapid la un 
model eficient de înțelegere sau de acțiune, 
acordul convenţional cu sine şi cu celălalt, 
asimilarea unor valori de largă recunoaştere 
etc. Ci intervin, în modul cel mai firesc, si 
unele contraste neașteptate în atitudine, 
forme echivoce de expresie, conduite duble 
şi sentimente profund contradictorii. Acest 
lucru este valabil atât pentru intelectualul 
occidental, cât şi pentru cel care aderă în 
timp la modul de viaţă occidental. — Însă, 
cum ştim, mai ales pentru acesta din urmă, 
fapt evident după 1918, o dată cu dis- 
locarea unor mari imperii si constituirea 
unei multiple diaspore. 


Aşadar, e cu totul riscant — dacă nu 
cumva absurd — să încerci a gândi situația 
intelectualului român după o distincție 
doar în aparenţă clară: european/noneuro- 
pean. Mai onest este, cred, să vedem tot 
timpul acele complicaţii greu de ocolit în 
relația sa cu modelul european, nevoia 
continuă de-a accede la datele sale istorice 
şi, deopotrivă, rezervele care se pot ivi pe 
neaşteptate. Sau chiar unele abateri fata de 
modelul spre care în mod sincer tinde, 
abateri privind maniera sa de comprehen- 
siune şi de proiecţie în timp. Spun aceasta 
deoarece, cum sesizăm uneori, astfel de 
abateri, în sensul indecis al termenului, sunt 
capabile să lărgească ori să facă mai flexibile 
înseşi graniţele vieții spirituale europene. 


Stefan Afloroaei 


SECŢIUNEA I 


Ideea europeană 
în orizontul propriei culturi 


George BONDOR 


Neajunsurile istoriei 
şi experiențele exilului. 
O abordare fenomenologică 


History’s Inconveniences and the Experiences of Exile. 
A Phenomenological Approach 


(Abstract) 


The first part of this paper identifies and analyzes four European cultural models 
often taken over by Romanian philosophers in XX-th century: the Rationalist, 
the Romantic, the Marxist and the Existentialist ones. In order to depict the 
specific manner that two of these models - the romantic and the existentialist - 
can be found in Romanian philosophy, I shall discuss a common topic, namely 
the exile, understood as an ,,escape from history”. The second part of the paper 
focuses on a phenomenological approach of exile, clarifying different horizons 
of meaning of this phenomenon, and analyzing those experiences closely 
connected with the cultural phenomena of exile. The third part of the paper 
offers a phenomenological description of the places, instances and experiences 
of exile in Constantin Noica’s life and work. In this respect, I shall analyze 
several aspects that define the phenomena of exile as an escape from history: 
Noica’s personality; the mediating function of the School, of philosophy and of 
culture; the utopian features of The Paltinis School; the theoretical approaches 
of the question of history, from the denial of factual history to the construction 
of a different concept of historicity, which can be ultimately regarded as a 
metaphysical one. 


I. Modele europene Lucru firesc, am putea crede, gan- 

in filosofia romaneasca dindu-ne ca situatia tine de normalitatea 
oricărei culturi mici. Ceea ce frapează însă 

E cunoscut faptul că filosofia româ- aici nu e doar coexistenta unor modele 
neasca a fost permanent dependentă de ireconciliabile în aceeași perioadă de timp, 


anumite modele europene care au fost 
preluate şi asumate în diferite feluri, uneori 
cu anumite justificări, alteori în mod cu 
totul întâmplător. Nu este doar cazul 
culturii române. Fenomenul e uşor de 
observat în tot sud-estul Europei. În cazul 
filosofiei româneşti, pluralitatea modelelor 
de împrumut nu a stânjenit niciodată. 


ci, adesea, chiar buna lor împăcare în opera 
aceluiaşi autor. Din acest motiv, filosofia 
românească apare de la bun început, 
oricărui observator atent, ca una sincretică, 
mediatoare între opţiuni teoretice care, în 
alte condiţii, ar fi imposibil să fie aduse 
laolaltă. 

Pluralitatea modelelor şi, în nume- 
roase cazuri, concurența existentă între ele 
sunt atestate, printre altele, de studiile de 
imagologie referitoare la construcția ima- 
ginii omului occidental în cultura din sud- 
estul Europei şi, în particular, în cultura 
română, adesea în relație cu construcția 
imaginii omului răsăritean în spațiul occi- 
dental!. Una dintre concluziile care se 
desprind din astfel de abordări este că 
modelele în discuţie s-au configurat fie prin 
adaptarea lor la construcțiile imagologice 
autohtone, ceea ce a condus deseori la 
preferința pentru modele deja inactuale în 
lumea occidentală, fie prin preluarea 
abstractă a altor modele, actuale în spaţiul 
european dar care nu şi-au găsit un teren 
de aplicaţie suficient de propice. 

In filosofia românească din secolul 
XX au fost active mai multe modele euro- 
pene. Acestea au fost puse la lucru în 
scrieri cu caracter filosofic, dar au fost, 
totodată, întrupate de anumite perso- 
nalitati. In unele cazuri, tocmai din cauza 
epocii marcate de mari traume istorice şi 
de prezența unor ideologii extreme, mode- 
lele amintite se întrepătrund, într-un mod 
extrem de intim, cu situaţia factice a filoso- 
filor, cu vieţile lor. Istoria lor personală şi 
contextul social-politic în care au trăit 
nu pot fi nicidecum trecute cu vederea. 
Totodată, putem observa cum concurența 
diferitelor modele europene a avut impor- 
tante consecinţe asupra lor, atât în privința 


1 Printre altele: Larry Wolf, Inventing Eastern 
Europe. The Map of Civilisation and the Mind of the 
Enlightenment, Stanford University Press, 1994; 
Christopher Gogwelt, The Invention of the West. Joseph 
Conrad and the Double Mapping of Europe and Empire, 
Cambridge University Press, 1995; Richard Faber, 
Abendland. Ein politischer Kampfbegriff, Hildesheim, 
1979. Tot din aceeasi zona de reflectie apartinand 
imagologiei istorice, in Romania s-a ocupat de 
aceasta chestiune Alexandru Dutu, de pilda in 
scrierea Ideea de Europa si evoluția conştiinţei europene 
(Editura All, 1999), dar importanti pentru studiul 
de tip imagologic rămân si autori ca Lucian Boia, 
Eugen Denize, Paul Cernovodeanu, Laurentiu 
Vlad, Daniel Barbu. 


scriiturii personale, cât si in plan institu- 
tional si social. 

Dupa al doilea razboi mondial, pre- 
luarea unor modele culturale a devenit 
mult mai problematică, ambiguă într-un 
anumit sens. Aflată sub rigide coman- 
damente totalitare, filosofia s-a situat în 
continuare în preajma unor cadre ale 
gândirii europene şi în multe privințe le-a 
Luand însă în seamă 
fenomenul cenzurii — cu forma sa perfect 
interiorizată, autocenzura — este dificil de 
înțeles cum anume au fost asumate acele 


rămas datoare. 


modele, dacă opţiunea pentru ele a fost 
una liberă, dacă au fost puse în Joc credințe 
intime sau doar au fost preluate în mod 
formal anumite idei şi expresii ale limbii de 
lemn. Dacă anumiți autori au asumat cu 
naturalete câteva modele europene deve- 
nite indezirabile pentru regimul comunist, 
alții, dimpotrivă, au întâlnit anumite mo- 
dele europene tocmai prin proximitatea 
acestora cu ideologia vremii si prin carac- 
terul lor convenabil pentru situația politică 
dinainte de 1990. 

Există modele filosofice frecvente in 
spațiul european pe care filosofii români 
din secolul XX le-au adoptat cu predilecție: 
rationalist, romantic, marxist, existentialist. 
Să le caracterizăm, pe scurt, în cele ce 
urmează. 


Modelul raționalist 


Vasile Conta în secolul al XIX-lea, 
Constantin Rădulescu-Motru, PP. Negulescu, 
Ton Petrovici, Mircea Florian, Anton 
Dumitriu, Petre Botezatu şi alții în secolul 
XX întruchipează în chip firesc un model 
rationalist. Lucrările lor filosofice se carac- 
terizează prin prevalența regimului concep- 
tual, inlantuire logică a ideilor, analiza 
riguroasă si argumentată. Sunt autori care 
adoptă cu uşurinţă teoriile ştiinţifice ale 
vremii, pe care le folosesc în scrierile lor cu 
caracter filosofic. Au înclinaţie, apoi, către 

problemele tehnice ale filosofiei generale: 
tema categoriilor, cauzalitatea, legitatea 
naturii, structura realului, problema cu- 
noasterii etc. Mircea Florian, de pildă, 
credea că filosofia românească a îmbrățișat 
cu prea mare larghete câteva mode anti- 
rationaliste, fapt ce trebuie contrabalansat 
prin: formularea unei ontologiji „exacte”, 
reabilitarea rațiunii cunoscătoare, limitarea 
metafizicii la datele pozitive si revenirea la 
faptele însele, echivalentă cu  statuarea 
„experienţei ca principiu de reconstrucție 
filosofică”? Asumand rigoarea de tip ratio- 
nalist, Acest filosof propune o metafizică 
îngrădită în limitele experienţei, aceasta din 
urmă fiind însă extinsă: ea cuprinde „nu 
numai individualul şi materialul, ci totodată 
universalul si spiritualul”; apoi, „experiența 
se mișcă pe diferite planuri, nu pe unul 
singur, cel pur empiric”. Alţi autori 
români din aceeaşi categorie sunt însă 
rationalisti în sensul restrâns, modern al 
termenului. Constantin Rădulescu-Motru, 
de exemplu, pleacă de la datele criticis- 
mului kantian, pe care le combină cu cele 
ale energetismului, un curent filosofic cu 
oarecare influență la sfârşitul secolului al 
XIX-lea si începutul secolului XX. Metafi- 
zica sa critică”, numită astfel dupa 
modelul kantian, era destinată să anuleze 
distanța dintre absolut şi relativ, dintre 
suprasensibil şi lumea experienței, arătând 
că acestea nu sunt domenii separate, căci 
„absolutul este implicat în relativ”. Con- 
tează doar unghiul de vedere, care ne poate 
limita la experienţă într-un caz, sau ne 
poate oferi accesul la absolutul din expe- 
rienta, în celălalt caz, cel al metafizicii. 
Modelul rationalist este identificabil, 
in scrierile filosofilor romani, cu paradigma 


2 Mircea Florian, Reconstructie filosofică, Casa 
Scoalelor, Bucuresti, 1943. Cf. si lon Ianosi, Dua- 
lism si antinomie, Prefata la: Mircea Florian, Misti- 
cism şi credintă, Editura Minerva, Bucureşti, 1993, 
p. VII. 

3 Mircea Florian, Destinul metafizici, in: Metafizică si 
artă, Editura Echinox, Cluj, 1992, p. 66. 


modernă Descartes-Leibniz-Kant. Este 
ceea ce aflam de la Lucian Blaga, de pilda, 
atunci cand tratează despre „intelectul 
enstatic” şi despre „cunoașterea paradi- 
ziacă”, aceea în care categoriile au o funcție 
imanentă, putem spune, adică o funcție 
determinativă în raport cu sensibilul dat în 
mod intuitiv+. Blaga ne lasă deseori să 
înțelegem că sursa lui de inspiraţie, în 
această privință, nu e alta decât Kant, un 
veritabil model occidental al filosofiei. Însă 
toate elementele de mai sus sunt amintite 
doar pentru a li se arăta limitele şi pentru a 
li se adăuga un „intelect ecstatic” şi o ,,cu- 
noastere luciferică”. Distanţa sa fata de 
modelul privilegiat al filosofiei europene, 
întruchipat de către Kant, este suficient de 
clară. 

Oarecum asemănător este cazul lui 
Constantin Noica. E cunoscută afinitatea 
autorului, în primele sale scrieri, fata de 
idealismul kantian. Mathesis sau bucuriile 
simple (1934) este dedicata descrierii ,,cul- 
turii europene”, caracterizată prin ideile de 
ordine, nostalgia unului, imanenta, idealul 
unei mathesis universalis, pe scurt o cultura 
matematică, geometrică mai precis, având 
ca elemente definitorii subiectivitatea si 
universalitatea spiritului. Or, acestea sunt, 
de fapt, trăsăturile idealismului modern, 
sintetizat într-o formulare preluată din 
Kant: „raţiunea nu află de la lucruri decât 
ceea ce pune ea în ele”. Altfel spus, lumea 
nu are sens decât atâta vreme cât conștiința 
îi conferă unul. Desigur că nu conştiinţa 
particulară, iremediabil contingentă, e cea 
care dispune de puterea nelimitată de a 
constitui lumea ca atare, ci doar cea consi- 
derată a fi universală, sau chiar absolută. 
,Revolutia” aceasta ar trebui generalizată, 
după Noica, la întreg planul vieții, Kant 
fund văzut ca „reprezentantul legitim al 


4 Cf. Lucian Blaga, Eonul dogmatic, Humanitas, 
Bucureşti, 1993, pp. 115-127; Cunoasterea /nciferică, 
Humanitas, Bucuresti, 1993, pp. 18-26 si 62-74. 

culturii de tip geometric”, al culturii euro- 
pene in general. Idealismul e resimțit apoi, 
in De caelo (1937), ca un teren teoretic într- 
atât de cert şi stabil, încât de pe poziţiile lui 
sunt criticate atât „dogmatismul metafizic” 
al începutului modernității, cât și poziti- 
vismul secolului al XIX-lea. Neajunsul lor 
ar consta în credința că faptele brute po- 
sedă un „adevăr” independent de conştiin- 
ta, unul pe care aceasta ar fi datoare doar să 
îl descopere. În scrierile ulterioare, datorită 
deplasării preferințelor sale dinspre Kant 
către Hegel si a descoperirii problematicii 
specificului national, Noica anunță dife- 
rente din ce în ce mai radicale fata de 
modernitatea europeană. Asumarea unui 
model european devine tot mai puţin 
recunoscută ca atare. Filosoful ajunge să 
propună un sistem cu pretenţie de noutate, 
deşi acesta era influențat decisiv, la nivelul 
presupoziţiilor, de ideile lui Hegel. 

În unele cazuri, după al doilea război 
mondial gândurile originale ale unor filo- 
sofi români se estompează tot mai mult, 
fund acoperite de un strat gros de con- 
cepte, argumente şi idei primite cumva 
„de-a gata”, de un jargon cu totul nou în 
acest spaţiu cultural. Observatia e valabilă 
cel putin în privința lui Blaga. Ca stil al 
scriiturii, acesta pare să fi asumat acum, 
mai mult ca în trecut, modelul rationalist, 
riguros şi argumentativ, în marginea demer- 
sului ştiinţific al epocii. Bănuim însă că 
metamorfoza aceasta are loc din dorința de 
a nu intra într-o dispută teoretică explicită 
cu ideologia filosofică acceptată de regimul 
comunist. Într-un astfel de stil, ideile pot fi 
exprimate într-o manieră aparent neutră, 
fără implicare subiectivă evidentă, într-o 
formă oarecum inofensivă atâta vreme cât 
temele abordate nu ating chestiuni nevral- 
gice sau chiar interzise, precum cele ale 
libertăţii politice, ale dreptăţii etc. Unii 


> Constantin Noica, Mathesis sau bucuriile simple, 
ediţia a doua, Humanitas, Bucuresti, 1992, p. 27. 


filosofi au îmbrățișat acest stil al scriiturii 
tocmai pentru a se putea manifesta public, 
aşa încât în multe cazuri putem vorbi 
despre o formă de autocenzură. De pildă, 
atunci când este asumată expunerea de tip 
„Ştiințific”, în limbajul comun sau într-un 
limbaj impersonal şi arid, a unor idei 
filosofice care fuseseră deja expuse într-un 
cu totul alt mod înainte de 1946. Exact 
acesta este cazul lui Blaga, care adoptă un 
stil neutru împotriva cursului anterior al 
filosofiei sales. În asemenea situații, cititorii 
erau datori să înțeleagă rezervele autorului 
fata de anumite idei pe care nu le putea 
critica deschis, sau concesiile făcute altor 
idei agreate de puterea politică a vremii. 
Adoptând dintr-odată limbajul neutru, apa- 
rent ştiinţific, autorul semnaliza că scriitura 
sa devine inteligibilă numai dacă acceptăm 
că actul disimulării i-a fost esențial. 


Modelul romantic 


Al doilea model ce poate fi reperat 
este unul anti-rationalist, dar fără să fie si 
irationalist. El rezultă din romantismul 
german, caracterizat la nivelul ideilor filo- 
sofice printr-o asumare a supoziției între- 
gului. Această temă a favorizat, din punct 
de vedere sociologic, tezele organicismului. 
În cadrul modelului romantic este suspec- 
tat în special discursul filosofic al moder- 
nităţii iluministe, cea care se dorea unica 
moștenitoare a raționalismului secolelor 
anterioare. 

În filosofia românească întâlnim un 
asemenea demers la Constantin Noica, 
autor ce interpretează situația culturală a 
modernității europene ca „ethos al neu- 
tralității”. Este o formulă care se inter- 
sectează cu reflecțiile heideggeriene asupra 
voinţei de dominare proprie omului mo- 


6 Cf. Ştefan Afloroaei, Imaginea stranie a celui care 
gândește altfel, in: Stefan Afloroaei, Corneliu Bilba, 
George Bondor, Locul metafizic al străinului, Editura 
Fundatiei Academice Axis, Iasi, 2003, pp. 48-63. 

dern și asupra cadrului mai vast care o 
susține, „lumea tehnicii”. Deşi în lumea 
occidentală o poziţie similară a putut fi în 
totală concordanță cu principiile demo- 
cratiei si ale statului de drept (nu e chiar 
cazul lui Heidegger, desigur, dar este al 
multor alti autori), in cea românească de 
după război critica modernităţii realizată pe 
fondul ideilor provenite din romantismul 
german a putut conduce la o nefericită 
convergență cu tendințele generale ale 
naționalismul comunist. Astfel, o poziție 
care ar fi trebuit să reprezinte un act de 
eliberare de unele dintre datele diforme ale 
modelului european modernist (rationalist) 
a fost conjugată cu reluarea unei teme mult 
dezbătute în perioada interbelică, şi anume 
cea a specificului național. Critica rațiunii 
instrumentale (care se dorea universală) — 
marca definitorie a modelului rationalist — 
cunoaşte o vecinătate de natură teoretică 
cu tema idiomaticului. Aspectul acesta nu 
este chiar atât de straniu, dacă ne gândim 
că şi în spaţiul occidental romantismul a 
privilegiat discursul social-politic de tip 
naţionalist. 

Revenind la tezele propriu-zis filoso- 
fice ale romantismului, să observăm că 
acesta propune o ,,valorizare pozitivă a 
armoniei si integralității””, uşor de iden- 
tificat la autori ca Fichte, Schelling, 
Hegel, Schleiermacher, August Wilhelm si 
Priedrich Schlegel, iar lista poate continua. 
Supozitia întregului ori a plenitudinii, cum 
s-a mai spus, se dovedeşte a fi ideea ce 
marchează sensibilitatea ştiinţifică, artistică 
si filosofică a romantismuluis. În filosofia 


7 Virgil Nemoianu, Mihai Sora si tradiţiile filozofiei 
româneşti, Postfata la Mihai Sora, Despre dialogul 
interior. Fragment dintr-o Antropologie Metafizică, 
traducere din limba franceză de Mona Antohi şi 
Sorin Antohi, Humanitas, Bucureşti, 1995, p. 227. 
8 Arthur O. Lovejoy, Marele lant al fiintei. Istoria ideii 
de plenitudine de la Platon la Schelling, traducere de 
Diana Dicu, Editura Humanitas, Bucureşti, 1997, 
pp. 239-260 (capitolul „Romantismul si principiul 
plenitudinii”). 


românească, această supozitie nu apare 
abia o dată cu secolul al XIX-lea, aşadar pe 
filieră propriu-zis romantică. Aceasta 
întrucât ideea plenitudinii, a integralitatii, 
nu era o noutate absolută nici în sânul 
romantismului german. Ea provenea, de 
fapt, din filosofiile panteiste ale moder- 
nitatii timpurii, unde apăruse datorită unei 
largi răspândiri a panteismului în filosofiile 
Renaşterii. Giordano Bruno este doar cel 
mai important dintre autorii renascentisti 
ce susțineau ideea în discuţie. Care era însă 
sursa originară a panteismului? Desigur că 
neoplatonismul. Or, acesta din urmă era 
extrem de prezent în scrierile cu caracter 
filosofic din principatele române, până în 
secolul al XVIII-lea. El pătrunsese sub 
două forme în acest spaţiu cultural: neopla- 
tonismul patristic, pe de o parte, ajuns pe 
filieră bizantină, şi formele occidentale de 
neoplatonism, pe de altă parte, preluate 
masiv în secolul al XIX-lea”. Această 
observație poate conduce la concluzia că 
anumite aspecte decisive ale filosofiei 
româneşti, de exemplu conotatiile estetice 
(credința în natura frumoasă a realității) şi 
cele mistico-religioase sunt, în principiu, de 
origine neoplatonica!”. 

În afara modelului integrator, ro- 
mantismul a favorizat şi intrarea altor teme 
în recuzita filosofilor români: prioritatea 
posibilului în fata realului, impunerea unui 
nou model al eului, văzut îndeosebi ca un 
eu absolut; de aici, dar mai puţin prezente: 
descoperirea inconştientului, pentru unii 
romantici germani un veritabil sediu al 
divinului în interiorul sufletului omenesc; 
nostalgia originii şi dorința de a descoperi 
noi teritorii. În textul de fata vom discuta, 
pe firul unei probleme precise, unele dintre 
aceste trăsături ale romantismului intrate în 
bagajul ideatic al filosofilor români din 
secolul XX. 


° Virgil Nemoianu, op. cit., pp. 223-224. 
10 Thidem, pp. 224, 227. 

Modelul marxist 


Al treilea model european pe care il 
putem întâlni la filosofii din acest spațiu 
cultural este cel care preia cu nonşalanţă 
filosofia oficială, marxist-leninista. E vizi- 
bilă, înainte de toate, o răsturnare de pers- 
pectivă total neașteptată, aproape incom- 
prehensibilă: deşi marxismul era o filosofie 
occidentală, chiar una destul de influentă în 
Europa şi în Statele Unite, gândirea occi- 
dentală în general ajunge să fie etichetată 
negativ, pusă la index, arătată cu degetul 
într-o manieră grosieră de către susținătorii 
autohtoni ai acestui model. E taxată ca 
„burgheză”, „reacționară”, „obscuran- 
tistă”, „mistică” uneori, „abstractă” (sau 
„metafizică”) alteori, oricum iremediabil 
„eronată”. Unii dintre reprezentanții ei 
importanți sunt priviți cu oarecare condes- 
cendenta, ca şi cum s-ar fi lăsat inselati, ori 
ca şi cum ar fi fost victimele apartenenţei 
lor la o clasă socială „incorectă”. În unele 
cazuri, deloc puţine, sunt priviţi chiar cu 
ură, provenită, desigur, din străfundurile 
unor conștiințe ce au constientizat pe 
deplin „misiunea” lor ,,revolutionara”. 
Sunt „vinovaţi”, acești reprezentanți ai 
filosofiei „burgheze”, pentru a fi pus în 
circulație idei nu doar „eronate”, ci si 
„periculoase”. 

Cine este, însă, cel care critică aici? 
Bunul marxist, desigur, un personaj pozitiv 
care posedă, nu ştim prea bine de unde 
anume, adevărul unic, absolut!!. Discursul 
său așa-zis filosofic ia forma unei analize 
„cfitice”, „demistificatoare”, realizată 
exclusiv din perspectiva filosofiei marxiste, 
singura „corectă”, „ştiințifică” in toate 
privintele. Asemenea exerciţii ,,demistifi- 
catoare” erau extrem de violente, fiind 
menite să justifice mai curând atacul 
persoanei decât critica ideilor. Fără a face 
apel la argumente raționale, filosofii oficiali, 


11 Cf. Ştefan Afloroaei, Imaginea stranie a celui care 
gândește altfel, in: op. cit., pp. 41-42. 


apologeti ai ideologiei marxiste, puneau la 
index nu doar producţiile filosofice opuse 
marxismului, ci chiar si pe acelea edificate 
pur si simplu pe baze diferite de cele 
„corecte”. Bineînţeles, în numele acestei 
practici erau deseori desfiintati autorii care 
deveniseră nedoriți de către noile structuri 
de putere, atât în viata politică cât si în 
mediul universitar. ,,Adevarurile” marxis- 
mului puteau astfel să fie simple ,,ocazii” 
pentru rezolvarea unor probleme perso- 
nale. 

Dintr-o perspectivă filosofică, autorii 
cate se integrează acestei orientări sunt 
destul de eterogeni. Unii dintre ei devin 
marxişti din interes, din oportunism ori din 
frică. Ei folosesc mai degrabă un limbaj 
decât o idee şi un mod de lucru. Plătesc 
tribut doar regimului, nu filosofiei marxiste 
ca atare, pe care nici nu ajung s-o cunoască 
prea bine. Este cazul unui C.I. Gulian, de 
pildă, care prefațează o mulțime de tradu- 
ceri ale unor texte ale filosofiei europene, 
apărute la noi in anii '50 şi "60, cu vigilenta 
revoluționară, prescriind unor generaţii de 
cititori cum anume este „corect” să fie 
înțelese acele texte, care sunt „derapajele” 
ori „peticolele” lor. Un aspect interesant al 
epocii este şi acela că, deşi mulți se prezintă 
ca marxisti, specialiştii în marxologie au 
fost extrem de puţini. Câţiva, însă, merită 
menţionaţi. Este vorba despre aceia care, 
în filosofia generală, în logică, filosofia 
științei ori în epistemologie, au asumat 
efectiv tezele marxiste, metoda dialectică, 
cea a „transformării acumulărilor cantita- 
tive in creșteri calitative”, sau „negarea 
negaţiei”. În mâinile lor, toate acestea nu 
au fost instrumente de luptă împotriva 
unor duşmani personali, ci componente ale 
unui program de cercetare pe care îl con- 
siderau riguros. Să îi numim, aici, pe 
Athanase Joja, Henri Wald, Pavel Apostol 
din lumea logicienilor, pe Angela Botez 
dintre epistemologi şi filosofi ai ştiinţei, şi 
lista poate continua. Un excelent exemplu, 

în acest sens, este proiectul filosofic al lui 
Henri Wald, care a asumat dialectica 
materialista ca pe o „metodă de gândire si 
de înțelegere” chiar şi atunci când nu a mai 
fost de acord cu deviatiile ideologiei ofi- 
ciale şi ale partidului comunist!?. Logica 
dialectică a fost până la capăt, pentru 
filosof, unica metodă adecvată de a explica 
deopotrivă realitatea şi gândirea, de a sur- 
prinde mişcarea acestora prin intermediul 
unor legi ale unităţii contradictorii, precum 
cea a predicaţiei contradictorii!?. Este o 
idee pe care a apărat-o şi după căderea 
comunismului, ceea ce dovedeşte, încă o 
dată, independenţa ei de vreo constrângere 
de ordin ideologic. 


Modelul existențialist 


În sfârşit, al patrulea model pe care îl 
putem decela în filosofia românească a 
secolului XX se referă la exercițiul filosofic 
personalizat, care a câştigat teren în urma 
înfloririi filosofilor existențiale în mediul 
de gândire occidental. Însă acest stil de 
filosofare a devenit chiar o necesitate 
pentru autorii care concepeau filosofia ca 
fiind strâns legată de faptele de viaţă, și nu 
drept un simplu exercițiu neutru și 
abstract. Nae Ionescu bunăoară, dintre 
autorii interbelici, întruchipează prin exce- 
lenta acest mod de filosofare. El credea că 
metafizica nu e datoare să dea răspunsuri 
definitive la întrebări privind lumea, aşa 
cum este aceasta independent de rapor- 
tarea noastră fata de ea. Dimpotrivă, 
metafizica trebuie să fie lamuritoare privi- 
tor la ceea ce înseamnă lumea pentru noi, 
la modul cum apare ea într-o experiență 
trăită. Este, altfel spus, o cale de aflare a 
echilibrului existenței noastre, atunci când 


12 Henri Wald, Confesiuni, ediţie şi prefaţă de 
Alexandru Singer, Editura Hasefer, Bucureşti, 
1998, p. 16. 

15 Ibidem, pp. 22-23. Cf. si Henri Wald, Introducere 
in logica dialectică, Editura Academiei, Bucureşti, 


1959, pp. 99-110. 


ne este refuzată calea directă a mântuirii, şi 
anume mistica!4. Nu gândirea este punctul 
de plecare al filosofiei, precum în cadrul 
modelului rationalist, ci trăireal. Nu 
întâmplător, Nae Ionescu credea că trebuie 
să se delimiteze în primul rând de filosofii 
„Ştiințifici” ai epocii sale, cei vizati fiind 
C. Rădulescu-Motru, PP. Negulescu şi lon 
Petrovici. Va afirma, in răspăr fata de 
poziţiile lor scientiste şi rationaliste, că 
unicul instrument adecvat de cunoaștere 
este iubirea, că filosofarea este dependentă 
de invocarea unor dispoziţii existențiale 
precum neliniştea şi durerea, dăruirea si 
jertfa, suferința şi bucuria, însingurarea şi 
comuniunea, momentul de plinătate şi cel 
de cădere, extazul si gratia, plictiseala si 
sentimentul ce însoţeşte actul împlinit!6, 

Explorarea trăirilor omeneşti şi ridi- 
carea lor la statutul de date prealabile ale 
cunoașterii, de posibilități ale omului prin 
care acesta accede la existența ca atare, 
reprezintă o constantă pentru analizele mai 
multor filosofi români. Cei mai importanți 
dintre ei au fost discipoli lui Nae lonescu. 
Emil Cioran, de pildă, făcea deseori trimi- 
tere la astfel de dispoziţii. La fel putem 
spune despre Mircea Eliade, cel putin în 
studiile şi articolele sale de tinereţe. 
Totodată, este o schemă de gândire mult 
exersata de autorii care au plasat filosofia în 
vecinătatea religiei sau chiar a teologiei: 
Mircea Vulcănescu, Nichifor Crainic, 
Dumitru Stăniloae, Nicolae Steinhardt şi 
alții. 

Cât priveşte gânditori postbelici din 
această categorie, unii dintre ei au aderat la 
estetismul put, la „arta pentru artă”, văzută 
adesea ca o formă neutră de neasumare a 
ideologiei totalitare. Ei au preferat, din 


14 Nae Ionescu, Tratat de metafizică, Editura Roza 
Vanturilor, Bucureşti, 1999, pp. 37-38, 88-89; de 
asemenea, Curs de metafizică, Humanitas, Bucuresti, 
1991, pp. 7-18. 

15 Nae Ionescu, Tratat de metafizică, ed. cit., p. 100. 
16 Nae Ionescu, Tratat de metafizică, ed. cit., 
pp. 169-216; Curs de metafizică, ed. cit., pp. 115-122. 

diverse motive, limbajul alegoric şi cel 
esopic, ce reprezentau posibilități de expri- 
mare liberă si, totuşi, permisă. De ase- 
menea, au folosit adesea simbolismele, 
precum şi anumite tehnici de ascundere a 
mesajelor in interstitiile textului, în detri- 
mentul enuntarii directe, explicite a pro- 
priilor idei filosofice. Ei au constituit o 
„cultură a interstitiului”, s-a spus. Apoi, 
modelul în discuţie a privilegiat eseul 
filosofic, în defavoarea textelor riguros 
argumentate. Deşi cu efecte pozitive asupra 
stilului şi a subtilitatii ideilor, aceste tehnici 
pot fi amendate, din punct de vedere 
moral, ca făcând parte din arsenalul dis- 
cursului dublu, într-un sens foarte precis: 
neopunandu-se în mod fățiș discursului 
oficial şi ideologiei dominante, ele au cau- 
tionat în fond regimul comunist, în măsura 
în care acest model lăsa iluzia că în 
România acelor vremuri se putea scrie în 
mod liber. 


II. Schita pentru o fenomenologie 
a exilului 


O constantă a filosofiei româneşti 


Cele patru modele amintite — ratio- 
nalist, romantic, marxist și existențialist — 
se regăsesc la filosofii români în proporții 
diferite, şi nicidecum în stare pură. Aflăm 
la aceştia combinaţii, uneori dintre cele mai 
ciudate, ale unor modele care, altminteri, ar 
coabita cu mare dificultate. Însă filosofia 
românească este, dintotdeauna am putea 
spune, una a sintezelor inedite. 

În cele ce urmează ne propunem să 
observăm combinarea a două dintre 
modelele tratate anterior, cele pe care le-am 
numit „romantic? şi „existențialist”. În 
acest scop, vom urmări o temă emble- 


17 Cf. Sorin Alexandrescu, La modernité a ’Est. 13 
aperçus sur la littérature roumaine, Editura Paralela 45, 
Pitesti, 1999. 


matică pentru autorii occidentali ce intru- 
chipează modelele amintite, şi anume pro- 
blematica exilului. Ea a apărut permanent 
în relație cu diverse forme de „cădere” 
(Verfallen), de îndepărtare de ceva consi- 
derat si trait ca si cum ar fi semnificativ, 
esențial, principal în viata omului. Fenome- 
nologic vorbind, originea fenomenului pe 
care-l numim exil se găseşte tocmai in 
faptul „căderii”, al acestei posibilități 
fundamentale a ființei umane în care 
aceasta se află uneori şi căreia deseori i se 
predă. Exilul apare, astfel, ca fiind unul 
dintre multiplele orizonturi de sens ale 
situației desemnate drept „cădere”. Acest 
exercițiu fenomenologic asupra filosofiei 
româneşti ne obligă să observăm că 
ipostaza căderii, recunoscută ca originară, 
se conturează sub forma unei constante a 
filosofiei româneşti ce poate fi formulată, 
folosindu-ne de termenii lui Virgil 
Nemoianu, ca relativizare a principalului, a 
centralitatilor şi valorizare pozitivă a secun- 
darului!5, a marginii ori a periferiei. 

Este evident că modelele teoretice 
învestite cu puterea centralitatilor, modele 
care au ajuns să prescrie anumite forme ale 
cunoașterii si ale vieții, au primit de-a 
lungul istoriei replici viguroase, revolu- 
tionare, deseori ascunse, subterane. ,,Ten- 
siunile dintre epistemologia publică şi 
aranjamentele particulare ale secundarului” 
alcătuiesc, după Virgil Nemoianu, „istoria 
ascunsă a culturii umane”. Astfel de replici 
au dus la constituirea unor ontologii ale 
nuantei, ale detaliului, pe scurt, ale secun- 
darului, aşa cum le cataloghează același 
autor. Ele dau seama de modul în care 
detaliile, marginalitatile se străduiesc să se 
salveze de pericolul dominării lor de către 
centralități. Deşi e greu de crezut, în 
filosofia românească întâlnim din belşug 
astfel de modele care elogiază secundarul, 


18 Virgil Nemoianu, O zeorie a secundarului. lite- 
raturd, progres şi reacțiune, traducere de Livia Szász 
Campeanu, Editura Univers, Bucuresti, 1997. 

datorate indeosebi caracterului ,,reactiv” al 
unei mari parti a gandirii din acest spatiu. 
De ce a fost ea in trecut o filosofie in 
special reactivă? Întrucât atunci când nu au 
imitat construcții teoretice europene, auto- 
rii de aici au încercat să găsească acele 
elemente care ar putea constitui o gândire 
proprie spaţiului românesc. În fapt, filo- 
sofia românească a oscilat între aceste două 
limite: imitatia, pe de o parte, si obsesia 
specificului cultural național, pe de alta, cea 
din urmă luând forma adversităţii de prin- 
cipiu, a reacției deseori brutale. Noutatea 
fata de cultura europeană şi preluarea 
unora dintre datele ei adaptabile la datele 
mentale proprii s-au îngemănat într-o 
modalitate destul de nefericită, chiar vino- 
vată, poate, de pactul cu unele derapaje 
ideologice. Nu vom trata în continuare 
acest aspect, discutabil desigur, ci ne vom 
opri acum doar asupra formelor acelei 
prevalențe a secundarului despre care am 
atătat, pe urmele lui Nemoianu, că ar putea 
reprezenta una dintre constantele filosofiei 
românești din secolul anterior. 

Care sunt aceste forme? Ce fenome- 
nalizări ale secundarului întâlnim în scrie- 
rile filosofilor mai importanți de aici? Iată 
câteva dintre acestea!®: credința în preemi- 
neta posibilului fata de real, uşor detecta- 
bilă în scrierile lui Blaga, Vulcănescu ori 
Noica, dar și în modul de a fi al lui Nae 
lonescu; acordarea unui statut ontologic 
important unor entități minore, precum 
individualul, particularul, „ființa precară” 
(Noica), credința că eterogenul, nuanţa, 
întâmplarea, probabilul sunt mai însemnate 
decât certitudinea (s-ar încadra aici prefe- 
rinta pentru logicile dialectice, de pildă, cu 
tendința lor de a depăşi dualismele favo- 
rizate de logica bivalentă, dar şi invocarea 
unor modele bazate pe intuiție, „dogmă”, 
metaforă, așa cum întâlnim la Lucian 


19 Multe dintre aceste aspecte au fost semnalate si 
de către Virgil Nemoianu, Mihai Sora si tradițiile 
filozofiei românești, in: op. cit., pp. 225-230. 


Blaga); ideea complementaritatii si a 
recesivitatii (Mircea Florian); preferința 
pentru un model „defensiv” al filosofiei 
(Andrei Cornea); valorizarea armoniei si a 
integralitatii, în contrast cu orientarea 
dialectică a modernităţii filosofice, dar in 
acord cu unele dintre formele integratoare 
ale romantismului; încercările de redefinire 
a conștiinței, prin aflarea unui nou raport 
între rațiune, irațional și suprarational (in- 
vocarea misterelor existenţei, a cenzurii 
transcendente etc., ca în cazul lui Blaga, 
fapt care a putut conduce si la înțelegerea 
eului ca unul extins, mult mai larg decât 
subiectul metafizic şi gnoseologic al mo- 
dernitatii europene, aşa cum întâlnim în 
special la Vulcănescu şi Noica), preferința 
pentru minimal în plan etic, conform 
căreia legea morală este una a indivi- 
dualului, a excepţiei (Andrei Pleşu). 

Observăm cu claritate că formele de 
,secundaritate” inventariate anterior pot fi 
privite prin problematica exilului. Mai 
precis, ele apar ca ipostaze filosofice ale 
exilului, punând în joc experienţe cu totul 
speciale. Pentru început ar trebui să defi- 
nim, cât mai simplu, fenomenul luat în 
discuţie. 


Exilul ca fenomen. 
Câteva experienţe exemplare 


Ce este, aşadar, exilul? Există cazuri 
când începuturile unui cuvânt, depozitate 
în rădăcina lui, conţin în mod potențial 
întreaga lui dezvoltare ulterioară. Dincolo 
de pluralitatea contextelor în care este 
utilizat, cuvântul ,,exil” revendică o ase- 
menea incursiune. latinescul „exilium” 
provine de la verbul „ex-igo”, care 
înseamnă „a face să iasă”, „a împinge 
afară”, „a goni”, „a alunga”. Sunt doar 
câteva dintre semnificaţiile verbului men- 
tionat. De la acesta derivă atât „exilium” 
(scris si sub forma „exsilium”), adică 
reședință în afara patriei, gonire, exil, loc de 

refugiu, cat si ,,exilis”, adică slab, uscat, 
subțire, sărac, putin, mic. Acești termeni 
conţin, în germene, întreaga istorie a 
fenomenului exilului. Ei desemnează atât 
locul propriu-zis în care cineva este exilat, 
Cât şi ceea ce pătimeşte cel izgonit, senti- 
mentele ce îl încearcă, modul în care su- 
porta surghiunul si dorința sa de întoar- 
cere. 

Fenomenul exilului poate fi descris, pe 
scurt, ca părăsire a locului familiar şi 
situare, permanentă sau doar provizorie, în 
afara lui. Cum locul pe care fiecare il 
resimte ca fiindu-i propriu este un veritabil 
centru al lumii sale, exilul reprezintă aban- 
donarea, voită sau forțată, a centrului. 
Exilatul devine, astfel, un ex-centric. El 
tentează marginile prin simpla lui situare la 
o distanţă suficient de mare de un anumit 
centru. În rezumat, orice formă de exil 
presupune părăsirea locului propriu, înde- 
părtarea dinspre centru către margini, 
dinspre plinătate spre precaritate. 

Se impune însă o precizare. Când 
vorbim despre un centru ce poate fi 
pierdut sau regăsit nu avem în vedere un 
topos fix, definitiv, fata de care orice alt 
existent ar fi o simplă margine. Dimpo- 
trivă, fiecare dintre noi se poziţionează 
relativ la acel centru pe care il recunoaște şi 
îl experimentează într-un anumit fel, 
intretinand cu el un oarecare raport de 
familiaritate. Doar fata de un astfel de 
centru viu şi eficient al vieţii noastre poate 
deveni activ sentimentul distanţei. Ar 
trebui oare să credem, din acest motiv, că 
există o pluralitate indefinita de „centre”, 
semn al unui relativism deplin? Nu, căci 
imaginile, credinţele şi reprezentările noastre 
nu sunt întru totul subiective, ci multe ne 
sunt oarecum comune. Astfel, ar fi adecvat 
să spunem că reprezentările privitoare la 
centrul simbolic al lumii si, totodată, senti- 
mentul exilului diferă în funcție de supo- 
zitiile active la un moment dat. 


Aşa cum sugerează originea latină a 
cuvântului, exilul poate fi privit dintr-o 
triplă perspectivă. Mai precis, se conturează 
trei fenomenalizări ale exilului. Cea dintâi 
este chiar îndepărtarea dinspre centru către 
margini. Intra in joc, aici, categoriile actiu- 
nii si cele ce definesc contextul acestei 
acțiuni, precum si simbolismul căderii. A 
doua situație vizează locul propriu-zis de 
exil, care face necesară o topologie (ori o 
geografie) a exilului. În sfârșit, a treia expe- 
rienta poate fi definită chiar prin ansamblul 
dispoziţiilor existenţiale ce îl însoțesc pe cel 
exilat, prin patimile şi metamorfozele lui 
interioare. 

Să identificăm, în continuare, câteva 
forme istorice ale exilului. Există asemenea 
ipostaze exemplare, paradigmatice, la care 
ne raportăm ori de câte ori ne propunem 
să descriem acest fenomen: este vorba 
despre experiența greacă, cea creştină şi cea 
romantică. 

Pentru omul grec, mai întâi, identi- 
tatea proprie era conferită de legile şi 
obiceiurile cetății în care trăia. Centrul 
lumii greceşti e cetatea, iar exilul reprezintă 
alungarea din ea a celui care nu se supune 
legilor. Cu aceste date, nu mai este deloc 
surprinzător că omul grec isi reprezenta 
exilul ca pe un rău în sine. Alungarea din 
cetate echivala, pentru el, cu pierderea, 
provizorie sau chiar definitivă, a identității 
sale, În același timp, era un adevărat afront 
adus uneia dintre virtuțile la care tinea 
extrem de mult: onoarea. Din acest motiv, 
nu trebuie să ne mire faptul că unii greci 
renuntau mai curând la viata decât la lumea 
in cate el se simțeau „acasă”, şi anume 
cetatea. Un bun exemplu este, fără îndo- 
ială, sfârşitul lui Socrate. Două idei se 
desprind din poziţia sa finală. Mai întâi, 
faptul că a fost condamnat din cauză că, în 
ochii concetatenilor săi, a adus prejudicii 
cetăţii. În al doilea rând, opţiunea sa ultimă 
poate fi înțeleasă ca o noutate în plan 

filosofic. El rămâne consecvent principiilor 
sale, care il indemnau să renunţe la ceea ce 
este exterior şi să descopere interioritatea?”. 
Se poate spune, de aceea, că Socrate inau- 
gurează o ipostază specială a exilului, si 
anume exilul interior. Părăsirea spațiului 
descris de zidurile cetății nu mai este, 
acum, unica posibilitate de a proba exilul. 
Ea e dublată de retragerea din lume a 
filosofului, însoțită de regăsirea în propria 
interioritate. Se petrece însă un fapt ciudat, 
precum multe altele în ordinea spiritului. 
Exact în momentul în care survine exilul 
interior, el se şi autodesfiinteaza. Căci dacă 
centrul pe care il recunoaste acum filosoful 
nu mai e cetatea, ci propriul său eu, atunci 
sentimentul exilului nu mai este activ o 
dată cu retragerea în „cetatea interioară”. 
Dimpotrivă, acolo se simte el cu adevărat 
„acasă”. Exilul este, în acest caz, simpla 
situare în orizontul lumii exterioare. Iar 
locul propriu-zis de exil este chiar această 
exterioritate, malefică si nedorită. Cele 
două ipostaze ale exilului descriu, im- 
preună, una din marile dileme ale omului 
grec. E ca şi cum am spune că, pentru 
acesta, erau active două adevăruri, iar 
el era predispus să creadă în oricare 
dintre acestea. Adevărul cetății genera 
două forme de exil: alungarea din cetate şi 
retragerea în propria interioritate. Prima 
dintre ele se afirmă printr-un act impus 
dinafară, uneori radical si violent, în vreme 
ce a doua constituie o formă de exil 
voluntar. Ea nu este resimțită ca atare decât 
de ceilalți apărători ai adevărului cetății. 
Aşa se face că această ipostază e identică, 
pentru actorul ei principal, cu un al doilea 
adevăr, al individului, conform căruia exilul 
înseamnă ieşirea din interioritate și pactul 
cu exteriorul. 


2 Cf. Gabriel Liiceanu, Incercare in politropia omului 
sia culturii, Editura Cartea Românească, Bucuresti, 


1981, p. 153. 


Experiența medievală a exilului este 
întru câtva diferită. Omul medieval con- 
sidera drept centru al vieții sale divinitatea 
şi legile divine, iar modelul exemplar al 
exilului era, pentru el, faptul „căderii”. Se 
simţea exilat in această lume, pe care o 
vedea, ca şi Platon de altfel, drept o umbră 
palidă a unei alte „lumi”. O percepea ca 
find un spaţiu profan ce putea fi trans- 
gresat uneori, printr-un act intens de cre- 
dinta. Sentimentul care il însoțea pe acela 
care isi constientiza condiţia de exilat era 
păcatul. Lumea de aici era prin excelență 
locul de exil, însă totodată începutul dialo- 
gului dintre om si Dumnezeu. Lumea pri- 
meşte astfel două semnificaţii, la fel de 
importante. Pe de o parte, ea se neagă pe 
sine ca un loc sigur si temeinic în care se 
poate locui. În această ipostază, omul 
medieval fie se împacă cu condiția sa 
terestră, asumându-și finitudinea acestei 
existente cu speranța unei existente viitoare 
fericite, fie rămâne un inadecvat pe tot 
timpul vieții. Pe de altă parte, lumea aceasta 
îşi redobandeste o anumită valență onto- 
logică atunci când omul descoperă chiar în 
cuprinsul ei un zpos al tuturor experien- 
telor cu adevărat semnificative, loc echi- 
valent cu negativul însuși al lumii. Acest 
topos este „pustiul”. Lumea ca atare pierde 
o mulțime de determinaţi, fiind redusă la o 
singură dimensiune a sa. Aceasta din urmă 
devine însă acum esențială, într-o atotcu- 
prinzătoare experienţă a mântuirii. În acest 
fel lumea este salvată, în măsura în care 
exterioritatea ei este preluată ca parte a 
unei experiențe interioare. „Pustiul? este 
descris, în Vechiul Testament, nu ca un loc 
al insingurarii, ci al încercărilor. E un loc de 
rătăcite, şi nu un adăpost. Nu e un refugiu, 
ci o permanentă căutare şi o cumplită 
probă a credinţei. În Noul Testament, el 
apare ca un ţinut primejdios, un loc al 
ispitelor de tot felul, al întâlnirii cu diavolul, 
dar totodată locul în care se refugiază 

Isus?!. Există o întreagă literatura pe tema 
pustiului, începând cu Viata lui Antonie, 
scrisă de Athanase în secolul al IV-lea, 
urmată de Vaza lui Pavel din Teba, primul 
Sihastru, scrisă de Sfântul Ieronim, conti- 
nuate de Convorbiri cu Părinții din Egipt, 
scrise de Ioan Casian la începutul secolului 
al V-lea, si de istoriile cu titlul zee sfinților 
Părinți. Ideea acestor scrieri este că pustiul 
e locul ideal al teofaniei, un al doilea 
botez, dar şi locul patimilor, spaţiul în 
care se testează şi se întăreşte credința. 
Gândit din perspectiva relației cu divinul, 
pustiul reprezintă o formă de exil ,,pozi- 
tiv”, o adevărată „întoarcere acasă” după 
rătăcirea prin lume. 

În sfârşit, exilul a reprezentat o temă 
favorită a romanticilor. Ea se leagă, la 
aceştia, de ideea că universul în întregul lui 
poate fi cunoscut doar prin adâncirea în 
noi înşine, unde acesta se oglindeşte. 
Pentru omul romantic, opoziţia dintre 
lumea exterioară si intetioritate este o 
simplă naivitate, căci în fiecare dintre noi 
are loc un permanent dialog pe care 
întregul îl poartă cu el însuși. Lichtenberg, 
Hamann, Oken, Steffens, Novalis si multi 
alții susțin acest lucru. Sentimentul exilului 
apare, şi în romantism, tot în legătură cu 
mitul căderii. Procesul devenirii lumii, scos 
în evidenţă de mai toți filosofii de la 1800, 
nu e altceva decât o cale de întoarcere la 
unitatea pierdută. Ceea ce se prezintă ca 
separat este precar din punct de vedere 
ontologic. Adevărul este doar al întregului, 
nicidecum al părții (Hegel). Desconsi- 
derarea oricărei ființări separate e însoțită 
de dorința reîntoarcerii, printr-o uniune 
mistică, la unitatea divină. Nostalgia origi- 
narului echivalează, în cazul de fata, cu o 
năzuință a fiecărui element separat de a-şi 
cunoaște şi regăsi locul în cuprinzătoarea 


21 Jacques Le Goff, Imaginarul medieval, traducere 
de Marina Radulescu, Editura Meridiane, Bucuresti, 
1991, pp. 98-99. 
2 Ibidem, p. 102. 


ordine a întregului. Din această perspec- 
tiva, chiar situarea in aceasta lume, ca 
simplă parte a ei, reprezintă o experienţă a 
exilului. Insă nostalgia întoarcerii la unita- 
tea originară a divinului, de unde omul a 
fost exilat, primeste forma unei sondari a 
adâncului ființei umane. Aprofundarea 
propriului sine coincide unei extinderi a 
cadrelor eului, până la identificarea sa 
metafizică cu întregul lumii. Să ne amintim 
că Novalis scria undeva că filosofia trebuie 
înțeleasă ca „dor de casă”, dorință de a ne 
transpune în tot ceea ce ne este străin, de a 
fi pretutindeni „acasă”. Avem şi aici două 
ipostaze ale exilului. Pe de o parte, lumea 
însăşi, ca exterioritate, apare ca un loc al 
exilului, iar părăsirea propriului eu este, 
pentru omul romantic, o formă a exilului. 
Pe de altă parte, însă, tot ceea ce e 
individual, separat, are o justificare doar 
prin întregul din care este parte com- 
ponentă. În acest din urmă caz, exilul 
reprezintă „căderea” întregului, a unității 
eului divin, la statutul de simplă parte. 

Putem conchide, în urma exerciţiului 
descriptiv anterior, că exilul este o temă 
perenă a filosofiei. El tine de o structură 
metafizică a situării omului în lume ce 
poate fi formulată ca raport între centru şi 
margine, cu multiplele sale forme. 


III. O abordare fenomenologică 
a filosofiei româneşti 


Exilul ca evadare din istorie. 
Mitul Școlii la Constantin Noica 


Să urmărim acum, ca o aplicație a 
schiţei fenomenologice anterioare, câteva 
locuri din scrierile filosofilor români unde 
apare tematizat fenomenul exilului. Exer- 
cipul va fi, şi în continuare, unul fenome- 
nologic: cu aplicație la cazul unui filosof 
român, vom trata exilul ca un fenomen (de 
ordin cultural, desigur) şi vom explicita 
orizonturile sale de sens. Fideli fenome- 

nologiei de tip heideggerian, vom înţelege 
respectivele orizonturi de sens nu ca sim- 
ple orizonturi noetice, cum ar putea fi ele 
văzute într-un registru husserlian, ci ca 
veritabile experienţe, dispoziții existențiale 
ce însoțesc şi chiar fac posibile fenome- 
nalizările exilului. 

Credinţa în lipsa de consistență a 
istoriei evenimentiale si dorința de a o 
transgresa reprezintă vechi obsesii ale 
gânditorilor romani. Într-un fel sau altul, 
acceptarea realului şi a istoriei le-a creat 
dintotdeauna mari probleme. Este un 
motiv pentru care, asa cum am arătat într-o 
secvență anterioară, ei au fost tentaţi să 
caute anumite forme de evadare din reali- 
tatea propriu-zisă, nise, ascunzisuri ori 
dimensiuni diferite ale realului. Ca exem- 
plu, vom lua în considerație situarea fata de 
istorie a lui Noica. Nu doar raportarea sa 
teoretică la istorie ne interesează aici, ci si 
modul în care filosoful a experimentat 
istoricitatea in propria sa viata. 

Trebuie să spunem că, încă din tine- 
rete, Noica a pus în opoziţie istoria şi 
filosofia, pentru ca mai târziu să considere 
istoria ca fiind contrară faptului mai 
general al culturii. Cele două, filosofia şi 
cultura, sunt pentru el căi ale mântuirii, ale 
transformării interioare depline si radicale, 
modalități ale formării eului propriu”. Ele 
tin locul înţelepciunii propriu-zise, pe care 
am putea-o doar intui în această viață. Au 
rolul unui mediator, înainte de toate al unui 
mijlocitor al sinelui cu el însuși. 

Noica a fost el însuși un astfel de 
mediator, un personaj care încerca mereu 
să-i mute din locul natural pe cei cu care 
avea de-a face, să-i convertească la faptul 
filosofiei, să-i trezească si să-i dispună pe 
calea către înțelepciune. Atât prima sa 
„şcoală”, imaginată in Jurnal filosofic, cât şi 
cea realizată mai târziu la Păltiniş au fost 

impregnate de un programatic scenariu 
paideic. În ambele variante, acest scenariu 
era apropiat inițierilor din antichitatea 
greacă: totul pornea de la şocul existențial 
initial, care producea o formă de trezire, de 
iluminare, urmată de aşezarea pe un anu- 
mit drum al evoluţiei spirituale. Conver- 
tirea la această cale nu însemna predarea 
unui sistem de filosofie, ci aducerea la un 
mod de viaţă filosofic, la o disciplinare 
interioară propice declanşării mecanis- 
melor gândirii autentice. Era esențială, de 
asemenea, renunțarea la adevărul unic, 
pentru a învăţa libertatea gândirii. Exerci- 
tiul lui Noica era profund antidogmatic, 
ceea ce se observă chiar din interpretările 
la Platon, Descartes, Kant ori Hegel. Este 
o trăsătură a ahoreticilor, a celor care isi 
refuză determinatiile definitive şi circulă 
liber între zone diferite ale realului, între 
individual și general™4, Filosoful se definea 
singur ca un ahoretic, atras uneori de lume 
şi de istorie, la fel ca fiul risipitor din 
parabola biblică, dar predispus să fugă de 
acestea, să rămână la adăpost, regăsind 
astfel, aproape împotriva voii sale, modelul 
fratelui. Acest „acasă” a simbolizat însă nu 
doar spaţiul românesc (să nu uităm că 
Noica explica astfel refuzul exilului), ci şi 
„spiritualul”, ideea, filosofia sau cultura. 
lată un fragment important în această 
privință: „Nu-mi iubesc numele, nu-mi 
iubesc natura flegmatica. As fi vrut să fiu 
Fiul risipitor şi de fapt am fost Fratele. Însă 
neiubindu-mă, am scăpat de mine. Am 
scăpat de condiția somatică, fără să mai 


trebuiască să o transform în spirit. 


24 Cf. Andrei Pleșu, „Între filozofie si înțelepciune. 
Însemnări despre Constantin Noica”, in: Gabriel 
Liiceanu (ed.), Epistolar, ediţia a doua revăzută si 
adăugită, Humanitas, București, 1996, pp. 340-345 
(publicat, cu titlul „Constantin Noica între filo- 
zofie si înţelepciune”, şi în Andrei Pleşu, Limba 
păsărilor, Humanitas, Bucureşti, 1994, pp. 195- 
203); de asemenea, cf. Cristian Badilita, Platonopolis 
Sau Împăcarea cu filozofia, Polirom, Iasi, 1999, 
pp. 181-184, 195-196. 

Ahoreticii — şi eu sunt unul dintre ei — pot 
intra uşor în asceză”25. Situarea lui Noica e 
ambivalentă. Modelul pe care îl întruchi- 
pează sintetizează poziţia fiului risipitor şi a 
fratelui acestuia. Fiul risipitor — căci şcoala 
şi modul de filosofare propuneau tocmai 
aventura gândirii, neîncremenirea; fratele — 
căci acceptarea istoriei, a realului, a biogra- 
ficului şi a politicului reprezentau pentru el 
forme ale căderii, impurități alarmante si 
regretabile. 

De aici se trage, cel mai probabil, 
credința sa că filosofia este un act de 
căutare permanentă şi dezinteresată, un 
mod paradoxal de a te orienta către ceea ce 
ştii deja, dar de a nu te odihni vreodată în 
ceea ce deja ai găsit. Scenariul acesta e 
asemănător celui hegelian, care interzicea, 
şi el, poposirea spiritului într-o determi- 
nație ultimă. Tot ca la Hegel, filosofia este 
„aventura universalului când devine parti- 
cular””%, tocmai condiția caracterului ei 
privat şi etern provizoriu. Scopul filosofiei 
trebuie să rămână edificarea de sine, şi nu 
construcţia de teorii fără legătură cu pro- 
pria viata. Iar scoala filosofică are sens doar 
dacă se realizează ca symphilosophein, „acel 
spaţiu cultural al dăruitorilor şi primitorilor 
ce își schimbă fără încetare rolurile”27. 

Că Noica isi asumă total rolul unui 
mediator, ne dăm seama si din stilul celor 
mai multe dintre lucrările sale. Dorinţa sa 
de a se adresa unui public cât mai larg, de 
a-l povesti pe Hegel pe înțelesul tuturor, de 
pildă, se înscrie în modelul de şcoală căutat 
multă vreme. Acest model putea să apară 
multor contemporani ca o alternativă la 
sistemul totalitar, la cultura institutionali- 
zată a vremii. Este o şcoală neacademică, 


25 Gabriel Liiceanu, Jurnalul de la Păltiniş, ed. cit., 
p. 263. Cf. şi p. 100-101, cu referire la scurta 
implicare a lui Noica în politică. 

2% Constantin Noica, Jurnal filosofic, Humanitas, 
Bucureşti, 1990, p. 103. 

2! Gabriel Liiceanu, Cearta cu filozofia. Eseuri, 
Humanitas, Bucureşti, 1992, p. 39. 


sau programatic „dezacademizată”, înte- 
meiată pe „elementul prieteniei si al impar- 
tăşirii fiecăruia din spiritul tuturor”?8. Aşa 
cum „profesorul? Noica era „imblânzi- 
torul cultural” al discipolilor săi, tot astfel 
„scriitorul Noica isi „îmblânzea” cititorii 
datorită talentului său narativ, făcându-i 
partasi la o hermeneutică „urcător-coborâ- 
toare”, mediană între planul sensibilului şi 
cel al ideii2. În această postură de ,,im- 
blânzitor”, Noica încerca să-i determine pe 
ceilalți „să treacă de la sinele individual la 
sinele lărgit”30. 

Prin şcoală, Noica încerca în ultimă 
instanță să se împace cu lumea, cu multi- 
mea celor doritori să poposească în proxi- 
mitatea sa. Astfel el îşi propunea să creeze 
un „loc” special, privilegiat, care echi- 
valează cu un ne-loc dacă îl privim dinspre 
spațiul „real” al acelei epoci. Pentru el, 
discipolii şi toți ceilalți locuitori, pentru o 
scurtă perioadă, ai locului creat anume 
pentru ei simbolizau întâlnirea sa cu reali- 
tatea vremii, o întâlnire care era destinată 
să modifice, măcar în ordine metafizică, 
realul ca atare. Deşi Noica a rămas un 
utopic dacă îl privim dinspre istoria factice, 
aşa cum ii reproşa prietenul său Cioran, 
deplasarea semnificativă produsă aici a 
constat în calificarea lumii acesteia ca una a 
nefiintei, ocolită de idee, i-reală într-un sens 
metafizic, şi în propunerea unei lumi 
„adevărate”, a unei insule a gândirii şi trăirii 
autentice. Cultura — desemnată, alături de 
filosofie şi de şcoală, ca o modalitate a 
trecerii eului individual într-un sine lărgit, o 
sinteză a individualului şi a generalului care 
nu îl dizolvă pe cel dintâi în cel din urmă, 
dar nici nu îl lipseste de acesta — reprezintă 
totodată o ieşire din istorie, atunci când o 
înțelegem pe aceasta ca istorie evenimen- 


28 Thidem. 

2 Ibidem, p. 43. 

30 Gabriel Liiceanu, Jurnalul de la Păltiniş, ed. cit., 
p. 101. 

tiala, cotidiană, si totodată o intrare în 
istorie, dar în acea istorie adevărată şi esen- 
tiala a faptelor umane semnificative?! 

Ce semnificaţie are faptul că Noica a 
fost un ahoretic? Ce anume explică aceasta 
caracterizare? Înainte de toate, ea trimite la 
faptul că filosoful a dorit permanent să se 
elibereze de orice determinatie. lar elimi- 
narea determinatiilor și redefinirea de sine 
printr-o formă elevată de asceză s-au 
repercutat asupra modului de a se înţelege 
pe sine şi de a concepe propriul exercițiu 
filosofic. Căci abia printr-o astfel de 
eliminare progresivă a incremenirilor 
sinelui a devenit Noica un veritabil filosof. 
Lipsa de semnificație a biografiei sale — aşa 
cum scrie chiar el într-un loc — înseamnă 
doar că biografia factice, evenimentiala a 
fost suspendată, fiind trecută într-o altă 
biografie, una prin excelență filosofică şi 
care devine, treptat, viața însăşi a autorului. 
Biografia factice este astfel transfigurată, 
unificată cu ideea, asa încât aceasta din 
urmă transformă radical însuși modul de a 
fi al filosofului. Biografia sa „nu are 
conţinut” deoarece, printr-un programatic 
exercițiu de asceză, ea a devenit una cu 
filosofia sa. În termenii lui Andrei Cornea, 
care a surprins nuanțele acestui fenomen, 
„filosofia sa nu doar își cuprinde eul 
auctorial, dar pare chiar că își propune 
aceasta în prospectul său constitutiv”%2. 
Pentru a exprima activitatea aceasta şi în 
limbajul fenomenologiei, am putea spune 
că Noica se supune, printr-o mereu reluată 
încordare a voinţei, unui act de auto- 
purificare, de renunțare, asemănător unei 
reductii — fenomenologice şi existențiale 
deopotrivă — a atitudinii naturale ce înlăn- 


31 Gabriel Liiceanu, Jurnalul de la Păltiniş, ed. cit., 
p. 271. O expunere a pozițiilor comentatorilor 
referitor la această problematică întâlnim la 
Andrei Cornea, De la Scoala din Atena la Scoala de la 
Paltinis sau Despre utopii, realități şi (ne)deosebirea dintre 
ele, Humanitas, Bucuresti, 2004, pp. 200 sq. 

32 Andrei Cornea, op. cit., p. 248. 


tuie propriul eu. Ceea ce se obține astfel 
este un eu purificat, filosofic si biografic in 
acelaşi timp. Putem astfel înțelege şi într-un 
alt limbaj descrierea membrilor şcolii de la 
Păltiniş ca un grup de „catar””, practicanți 
in solitudine ai unei purificări de factură 
gnostică’, 

Cum se va comporta politic un astfel 
de filosof, un ahoretic care, aşa cum scrie 
Andrei Cornea, ajunge să locuiască în 
propria sa filosofie? Va reuși el să asume 
politicul într-o măsură atât de mare încât să 
se arunce în vâltoarea istoriei evenimen- 
tiale? Nicidecum. Dimpotrivă, se va abtine 
de la orice gest politic, va refuza sistematic 
„pângărirea” ideii filosofice, căderea ei în 
futil. Astfel, nu vom mai putea interpreta 
abstinenta fata de politic ca un act 
ideologic, ci il vom înţelege ca decurgând 
din firea lui Noica. Nu mântuirea prin 
sacrificiu, ci „neutralitatea etică”, aşadar. 
Aceasta Înseamnă însă, totodată, ieşirea 
spiritului din amorteala, depăşirea neutrali- 
tatii gândirii şi asumarea unui mod de a fi 
sub specia ideii filosofice. Se întâmplă acest 
lucru întrucât, aşa cum am văzut, orice 
model cultural — şi cel filosofic în special — 
va transcende istoria evenimentiala, va 
boicota istoria, va refuza să se anuleze prin 
căderea în lume, în ideologie, preferând să 
schimbe istoria ca atare cu o transistorie, 
unica înzestrată cu sens%. Refuzul poli- 
ticului — disprețul fata de actul disidentei, 
de pildă — are desigur surse de ordin 
filosofic, dar caracterizează și modul de a fi 
al lui Noica*. 


35 Nicolae Steinhardt, ,,Catarii de la Păltiniș” 
(Familia, decembrie 1983), in: Gabriel Liiceanu 
(ed.), Epistolar, ediţia a doua revăzută si adăugită, 
Humanitas, București, 1996, pp. 336-339. 

54 Aceasta este poziția Alexandrei Laignel- 
Lavastine, Filozofie si nationalism. Paradoxul Noica, 
Humanitas, București, 1998. 

35 Cristian Badilita, Platonopolis sau Împăcarea cu 
filozofia, ed. cit., pp. 185-186. 

36 Raportul lui Noica cu politicul este o chestiune 
controversată. Unii comentatori susțin că pariul 

De la istoria factice 
Ja istoricitatea originară 


Problema istoriei l-a preocupat intens 
pe Noica, dovadă fiind repetatele abordări 
ale ei în numeroase cărți şi articole. Întru- 
cât acesta nu propune o concepție unitară 
asupra acestui fenomen, ne vom limita la a 
surprinde evoluţia intelesurilor istoriei in 
scrierile sale. Înainte de toate, aflăm și în 
operă ceea ce știam din viata sa si din 
mărturisirile celor ce i-au stat aproape. Şi 
anume faptul că poziția sa fata de istorie a 
fost dominată de câteva ipostaze ale 
refuzului acesteia, pigmentată pe alocuri cu 
anumite încercări de a o redefini si, astfel, 
de a o „salva”37. 

În prima sa lucrare, Mathesis sau bucu- 
rile simple, istoria îi apare lui Noica drept 
„fatalitate oarbă” și „solidificare”, este 
saturată de ,,prezente” şi „daturi”, inte- 
grându-se mai curând ordinii brute a natu- 
rii decât regimului spiritului. Omenescul 
înseamnă cu totul altceva, chiar opusul 
istoriei, şi anume „spiritul matematic”, 
„făcutul”, unicul registru al creației libere. 
Salvarea din această istorie, obligatorie şi 
urgentă, ar fi posibilă doar prin integrarea 
istoriei într-un sistem cuprinzător, unul al 
ordinii posibile a evenimentelor. Mai precis, 
prin renunțarea la „universul nostru soli- 
dificat” şi înțelegerea lumii reale prin „lu- 
mile posibile”. Astfel, „istoria va fi atunci 


său a fost unul pur filosofic (de pildă, Andrei 
Cornea, „Rugaţi-vă pentru fratele Constantin”, in: 
22, 30 octombrie 1998), alţii dimpotrivă (de 
exemplu, Victor Neumann, Ideologie și fantasmagorie. 
Perspective comparative asupra istoriei gândirii politice in 
Europa Est-Centrald, Polirom, Iasi, 2001, pp. 108- 
115, care afirmă că apărarea cauzei naţiunii in 
detrimentul libertăţii individuale este favorizată de 
excesele criticii rațiunii instrumentale). 

37 © tratare a temei refuzului istoriei ca premisă a 
unui proiect utopic întâlnim la Ion Ianoși, 
Constantin Noica între construcție şi expresie, Editura 
Științifică, Bucuresti, 1998. 

38 Constantin Noica, Mathesis sau bucuriile simple, 
editia a 2-a, Humanitas, Bucuresti, 1992, p. 34. 


întâmplare a unui fapt viu si nu faptul 
însuși'5. Va fi survenire a evenimentelor, 
apariție a lor, şi nu simplă înşiruire de fapte 
cate s-au petrecut deja. „Istoria care mu 
este — ea e, mai ales, istoria omului”%. 
Posibilul invocat aici nu e unul ontic, ci 
unul transcendental. El desemnează regis- 
trul condiţiilor de posibilitate ale fenome- 
nelor, iar astfel este identificabil cu „spiritul 
geometric”, singurul despre care putem 
spune că pune ordine în lume. Iată, aşadar, 
o primă ipostază a fugii din istorie, o formă 
a exilului, în fond, dacă privim lucrurile din 
perspectiva istoriei factice. Ea constă in 
ridicarea dinspre istoria evenimentiala către 
posibilul acesteia, sondarea acestui posibil 
şi pătrunderea, cu el, în prealabilul feno- 
menelor. 

A doua strategie de acest fel apare în 
lucrarea din 1937, De caelo, de unde aflăm 
că istoria reprezintă o „putere anonimă” 
prin care ne supunem fatalității oarbe, 
suntem explicati de aceasta, preluăm fara 
să vrem legile si rosturile unui „destin” 
supraordonat, fiind lipsiți de orice putere 
de a decide asupra acestuia. Istoria constă 
într-o multitudine de legi, „simple regula- 
ritati ale trecutului, consfintite de vechime 
şi de o statornică revenire”. Este motivul 
pentru care istoria ratează devenirea, adică 
viata, căci „se înfăţişează de obicei drept un 
întreg bine închegat, bine articulat, având 
semnificaţii depline, care nu întârzie pentru 
cercetător să iasă la iveală”+!. Altfel spus, 
tot ceea ce a însemnat curgere şi intam- 
plare se estompează şi ne apare, din 
punctul de vedere al istoriei, ca un proces 
linear și univoc definit. De aceea, ne lasă 
mereu impresia că suntem obiecte ale sale, 
şi nu actori ai istoriei. Mai mult, salvarea 
din istorie înseamnă si proiectarea către 


59 Ibidem, pp. 40-41. 

40 Ibidem, pp. 44-45. 

41 Constantin Noica, De caelo. Încercare in jurul 
cunoaşterii si individului, Hamanitas, Bucuresti, 1993, 
p. 84. 


Ideea europeană în filosofia românească (1) 


29 


viitor, care reprezintă un aspect al posibi- 
lului şi ne readuce la statutul de subiect. 
Nu e cazul să ipostaziem istoria, să o ido- 
latrizăm, tocmai întrucât suntem stăpânii 
viitorului nostru, chiar dacă nu avem nici o 
putere asupra trecutului. Istoria nici n-ar 
trebui înțeleasă exclusiv ca „întoarsă spre 
trecut”, ci mai curând „ca o aşteptare 
activă a viitorului”, una care ne-ar putea 
elibera de statutul de obiecte. Întâlnim și 
aici, aşadar, ideea necesității de a trans- 
cende istoria evenimentiala. 

O altă ipostază a ieşirii din istorie 
găsim în aceeaşi lucrare, atunci când Noica 
invocă ideea de voință morală. Planul etic 
este adus în atenție tot ca o posibilă 
strategie a salvării din mrejele istoriei 
factice. Aceasta întrucât „viitorul capătă, 
prin voinţă, o anumită structură”, iar ,,sen- 
sul lui a voi trebuie să fie străin de gustul 
istoricităţii. El nu trebuie să tânjească după 
sfârşituri sau începuturi epocale”?2. Voința 
este necesară nu pentru a domina pe alții, 
ci pentru a ne constitui pe noi înşine ca 
persoane morale. Or, aceasta înseamnă si 
ieşirea din apatia caracteristică omului 
modern, manifestată îndeobşte în spiritul 
„estetic”, cu nevoia lui de senzațional, cu 
entuziasmul si cultul noutăți, cu plictisul si 
curiozitatea ce-l domină, precum şi în 
ideologizarea deplină ce transformă omul 
în membru al unei mase. Transgresarea 
istoriei prin acţiunea voinţei în context 
moral este, si ea, o formă a exilului în 
raport cu istoria obişnuită. 

Distincția dintre Histone şi Geschichte 
începe să prindă contur teoretic în teza de 
doctorat publicată în 1940, Schita pentru 
istoria lui Cum e cu putință ceva nou, in care 
este in discuție cazul particular al istoriei 
filosofiei, al unei istorii construite, al nara- 
tiunii istorice aşadar. E invocată aici o 
istorie integratoare, cea a unui 7740044477 
perenne care subintinde toate construcțiile 
filosofice. Ideea lui Noica ar putea fi for- 


42 Thidem, pp. 146-147. 


mulată şi astfel: prin intermediul istoriilor 
evenimentiale şi venind, parcă, de dincolo 
de ele apare o istoricitate originară (precum 
cea a spiritului în cazul lui Hegel, sau cea a 
ființei la Heidegger), o Geschichte care face 
posibile toate aceste istorii obişnuite. 

Ceva mai târziu, în Incercare asupra 
filosofiei tradiționale, distincția e reiterată în 
termenii dialecticii, prin intermediul deose- 
birii dintre gândirea thetică şi cea tematică. 
Discutând ideea de noutate, Noica pune 
aici pe tapet un nou neajuns al ideii de 
istorie. Astfel, el crede că pentru gândirea 
thetică, teza e doar un început de drum, 
fiind părăsită în favoarea noutatii. Theticul 
ar fi, în fapt, „istoric”, adică o simplă 
„devenire întru moarte”, o experimentare a 
curgerii lucrurilor fără a şti orientarea lor 
şi rămânând, astfel, captivi ai relativului 
acestora. Este capcana istorismului mo- 
dern, afirmă Noica, într-o anumită măsură 
chiar si a lui Hegel. Dimpotrivă, gândirea 
tematică e cea in care tema e prezentă nu 
doar la început, ci orientează traseul în 
întregul lui, regăsindu-se şi la capătul dru- 
mului. Conform acestei gândiri, desfasu- 
rarea către noutate e posibilă doar în 
orizontul temei, doar în interiorul căii pe 
care tema a deschis-o. „Orientarea ar 
însemna orientare către ființă, lipsa de 
orientare, pendulare între ființă şi neființă, 
acceptarea că ceea ce este e împletit cu ce 
nu este”. Noica isi propune ca sarcină să 
corecteze dialectica hegeliană si să impună 
un nou model dialectic. „În ce ar consta in 
definitiv deosebirea dintre o mişcare dia- 
lectica şi alta? [...] Iar deosebirea de Hegel, 
în această din urmă privință |mecanismul 
termenilor dialecticii, n.n.], va fi: un termen 
se contrazice doar prin afirmaţie, nu prin 


4 Pentru apropierea de Heidegger, cf. Claude 
Karnoouh, „Constantin Noica, metafizician al 
etniei-națiuni”, in: Românii. Tipologie si mentalități, 
Humanitas, Bucuresti, 1994, p. 181. 

+ Constantin Noica, Devenirea întru fiintd, vol. I: 
Incercare asupra filosofiei traditionale, Editura Stiinti- 
fică şi Enciclopedică, Bucureşti, 1981, p. 115. 

negatie. Într-adevăr, vedeam bine că ter- 
menul de la care se pleca în fapt (antitema, 
în timp ce tema era doar începutul de 
drept, recunoaşterea antitemei că ea nu e 
nimic fără de temă) ducea la un alt termen, 
pe care avea să-l contrazică, neputând fi pe 
măsura lui. Antitema nu se contrazicea, dar 
contrazicea. Cu atât mai puţin avea să 
închidă în ea o contradicție tema, spre care 
creştea totul. Lumea apare, în această 
perspectivă, ca o creştere, o succesiune de da- 
uri. Obține mai mult decât spera, obține pe 
altceva. Lumea nu e dată dintru început, ci 
scoate din sine ce nu era, ce nu părea să 
poată scoate. Afirmându-se pe sine, iar nu 
negându-se, un termen deschide către altul, 
pe care-l va contrazice. Contrazicerea însă 
se face cu adevărat prin afirmaţie, nu prin 
negatie; crescând, nu descrescând. Dialec- 
tica de cercuri exprimă, în acest sens, actul 
de viata în bogăția lui, creşterea. Şi la ce ar 
servi o dialectică dacă nu ar da tocmai 
lumea cresterii?’4> „Adevărul este între- 
gul”, dar totul în care intrăm, nu unul deja 
dat. Proiectul integrator pe care l-am 
surprins în demersul lui Noica privitor la 
istoria filosofiei este acum nuantat prin 
ideea de medicina entis, dar în acelaşi timp el 
castiga, dacă nu e pretentios spus, un 
caracter definitiv. Pe el se sprijină de acum 
înainte ontologia lui Noica, în toate 
formele ei. El chiar afirmă că cel dintâi 
cerc al dialecticii sale, în care „ființa se 
dezminte în devenire, dar se reface în deve- 
nirea întru ființă, care tinde să redevină 
ființă”, este perfect traductibil în limbaj 
hegelian, ca „tendința raţiunii de a se 
desfăşura până la capăt, de a lua deplină 
«conștiință de sine», adică de a fi întreagă, 
de a fi cu adevărat”%. Asa cum o spune 
chiar textul lui Noica, e vorba despre 
rațiunea speculativă, despre care Hegel 
scrisese că este pozitivul ce cuprinde în 


45 Ibidem, pp. 117-118. 
46 Ibidem, p. TA. 


sine şi justifică determinatiile opuse”. 
Fiind vorba despre raţiunea însăşi, preva- 
lenta afirmativului asupra negativului nu 
este pentru Noica, aşa cum nu era nici 
pentru Hegel, doar o modalitate de a vorbi 
despre termenii dialecticii, ci ea se referă 
totodată la întreg, lar întregul poate fi 
explicitat, desigur, atât în el însuşi, precum 
în Logica hegeliană, cât şi în ipostaza 
spiritului obiectiv, la fel ca în filosofia 
istoriei a aceluiaşi Hegel. Această din urmă 
„treaptă” favorizează, strict teoretic, apari- 
tia unei filosofii a specificului national. 

Dialectica tematică se va regăsi, cu 
anumite limitări datorate domeniului de 
aplicaţie, şi în scrierile despre românitate 
din anii 170. Putem astfel înțelege motivul 
pentru care Noica refuză disidenta: ea 
aparține logicii lui „nu”, sau a lui „contra”, 
si nu gândirii ce pariază pe puterea afir- 
mativului, cu logica lui „întru” care-i este 
proprie. Pe palierul spiritului obiectiv, 
istoria nu va mai fi cea factice, banală şi 
fără înţeles, ci însăşi Tradiția, „fiinţa roma- 
nească”, supraordonată nu doar istoriei 
obişnuite, ci şi întâlnirii cu negativul repre- 
zentat de istoria occidentală. Această 
Geschichte devine, pentru Noica din anii '70, 
un fel de loc privilegiat al gândirii si al 
discursului, un loc filosofic, al ideii așadar, 
în care autorul Noica se simte pe deplin 
„acasă”. Aici, nu mai avem de-a face cu o 
formă a exilului din această lume si din 
istorie, ci cu câştigarea acelui loc propriu ce 
transformă în exil orice reîntâlnire cu 
istoria cotidiană. 


47 „Rațiunea poate şi trebuie să spună nu; dar 
nefiind neutră, nu spune decât un da care să 
devină la un moment: nu. Iar raţiunea speculativă, 
cea a filosofiei — o vom spune împreună cu Hegel, 
chiar dacă aparent împotriva lui — este cea a 
afirmării unei teme, nu a menţinerii unei 
contradicții. Pentru că e afirmare, gândirea poate 
fi la un moment dat negare şi contrazicere de sine. 
Pentru că e orientată, ea poate fi la un moment 
dat neutră. A rămâne la momentul de neutralitate 
al raţiunii înseamnă a nu înțelege neutralitatea 


însăşi.” (ibidem, p. 120) 

Concluzii 


Viata lui Noica, semnificata de el 
însuși ori descrisă de către apropiații sai, 
ne-a apărut ca fiind existența unui ahoretic, 
a cuiva care refuză programatic blocarea în 
determinații deja fixate. Or, aşa cum am 
văzut, aceasta este una din caracteristicile 
romantismului filosofic german, uşor de 
întâlnit în scrierile lui Hegel. Acolo, ca şi la 
Noica, determinatiile (pozitivitatile) sunt 
refuzate pentru a fi, de fapt, integrate in 
totul lucrurilor, un tot al celor posibile prin 
care se justifică si se întemeiază cele 
separate si determinate. Ipostazierea celor 
din urmă reprezintă, astfel, o teribilă forma 
de exil, de „cădere” a întregului la statutul 
de parte. La Noica, toate formele indivi- 
dualului lipsit de ,,infasurarea” generalului 
sunt puse în chestiune, ca şi formele indi- 
vidualului sugrumat de către general. Care 
este, atunci, generalul „bun” ce infasoara 
individualul fără să îl închidă, ci, dimpo- 
trivă, îl deschide către ceea ce este el cu 
adevărat? E Scoala, e filosofia, e cultura, e 
tradiția românească. Sunt, toate acestea, 
chipuri ale sinelui lărgit, un subiect analog, 


cel puţin formal, absolutului din proiectele 
integratoare ale romantismului. Modelul 
romantic asumat — cu diferenţele de 
rigoare, desigur — este completat de o 
asumptie ţinând de un model existentialist. 
Pe scurt, e vorba despre conceperea 
filosofiei ca o construcție a propriului sine 
realizată prin includerea şi metamorfozarea 
acestuia în cuprinsul filosofiei. Experien- 
tele ce sunt aduse frecvent în atenție tin de 
întruchipările unor maladii ale spiritului, 
descrise tipologic ca dispoziţii existențiale 
ce însoțesc, pas cu pas, situarea în lume a 
fiecărui „pacient” exemplar. Din perspec- 
tiva operei filosofice, constituirea sinelui se 
concretizează prin mai multe strategii de 
evadare din istoria evenimentiala, în scopul 
de a accede la o istoricitate originară, 
văzută ca sursă unică a sensului oricărui 
eveniment, Privită din perspectiva realului 
istoric, această situare reprezintă o formă 
de exil voluntar. Dar, dacă o înțelegem 
pornind de la ceea ce constituie propriul 
filosofiei, aparenta fugă de real este, de 
fapt, o descoperire a unei realități adevă- 
rate, autentice, exact cea care îi lasă 
filosofului sentimentul de a fi „acasă”. 


Anton ADAMUT 


Camil Petrescu între quidditate 


şi antinomia metodei 
(semnalare de caz) 


Camil Petrescu — Quiddity and Method Antinomy 


(Abstract) 


While the intuitionism and phenomenology was constituted as a permanent 
invitation to concret, the substantialism will offers us the concret itself. Because 
cogito can not to deduce outside necessary reality, Camil Petrescu rejected any 
idealism and any rationalism, proposing an theory of substance. The 
substantialism deciphered the causal succession and try achievement of structures, 
even an universale structure of history. Essence must be revealed into plenitude of 


existence. 


Daca intuitionismul si fenomenologia 
s-au constituit într-o permanentă invitație 
la concret, substantialismul ne va oferi 
concretul ca atare. Mai înainte, cogito ne 
oferise insondabilul concretului psihic dar, 
pe baza lui, nu se putea indica decât 
certitudinea existenței subiective. Insufi- 
cienta cogito-ului vine din faptul că nu 
reuşeşte să deducă exact ceea ce își 
propune: realitatea necesar exterioară. De 
aceea subiectul ca existență subiectivă este 
mai sigur, în realitatea lui, decât exteriorul. 
Consecința conduce la Camil Petrescu la o 
totală respingere a idealismelor şi a raţio- 
nalismelor, vinovate de a nu oferi o cu- 
noaștere temeinică altfel decât în zdee, adică 
una dialectică şi abstractă. Deductia este 
insuficientă la fel cum este inoperantă, in 
ştiinţa experimentală, inducția. Metoda 
experimentală este una descriptivă, nu 
explicată, ea ne oferă fapte pe câtă vreme 
ceea ce urmărim sunt semnificațiile. Expli- 
catia inductivă este una care însoţeşte 


demersul; explicația veritabilă apare abia 
când demersul este încheiat. Nu poate 
funcționa, la nivelul concretului, explicația, 
care pleacă de la cunoscut la necunoscut şi 
acest al doilea termen este treptat descifrat. 
Există în știință o obsesie a explicării şi 
realizarea ei urmează izolarea ciclurilor. Or 
a izola înseamnă a mutila totalitatea si a 
explica fragmentul considerându-l ca substi- 
tut al totalităţii. Ceea ce ştiinţa cunoaște şi 
numeşte adevăr e valabil în mod absolut. 
Dar această valabilitate are un titlu de 
existenţă şi de raționalitate propriu, dialec- 
tizat prin izolarea ciclului. De aici provi- 
zoratul acestui absolut. Este adevărat că 
veracitatea a fost deseori capturată prin 
intuiţie esenţială, dar în acest fel ajungem la 
un adevăr-parte, iar nu la un adevăr- 
concret. Nu putem deduce esenţa dintr-o 
existență redusă. Ceea ce face substantia- 
lismul este de a descifra succesiunea cau- 
zală şi de a încerca realizarea structurilor, 
chiar a unei structuri universale a istoriei. 

Esenţa trebuie surprinsă în plenitudinea 
existenţei. „Tehnica de cercetare pe care o propu- 
nem, e «metoda» orientării structurale a surprin- 
derii ciclurilor istorice in apogeul lor”. E. normal, 
potrivit lui Camil Petrescu, să nu putem 
surprinde esența luminii în amurg ci în 
miezul zilei, după cum esenţa rosului nu o 
va da portocaliul iar structura stejarului nu 
o dă ghinda, ci copacul dezvoltat. Este ca 
şi cum am studia gândirea la limita ei de 
jos, la copii sau la adulți degenerati. Am 
nevoie de esenţă dar esenţa, surprinsă prin 
intuiţie, nu trebuie transcendentalizată, în 
sens clasic, ci reintegrată concretului. Acest 
fapt conserva transcendentalismul, dar il şi 
modifică. Avem a abandona cogfo-ul, psi- 
hologia şi chiar transcendentalul pentru a 
ne plasa în istorie: „E ceea ce vom numi metoda 
experienței apogerice'?. Stiinta izolează in sis- 
teme (cicluri) realitatea si cunoasterea reali- 
tatil, fapt ce anulează semnificația concretă 
a cunoaşterii. Prin reductie operez o sus- 
pendare. În concret nu suspend nimic ci 
caut existenţa în întregime. Un singur lucru 
interesează şi anume ca acel fapt, fenomen, 
care este luat în consideraţie, să constituie 
o prezentă. Termenul il preia Camil Petrescu 
de la Bergson, din Materie şi memorie, si sen- 
sul este acela de existență. După Bergson 
prezentă poate fi şi o imagine care este fără 
a fi percepută. Camil Petrescu lărgeşte 
conţinutul prezenţei şi consideră ca fiind 
prezență nu doar datele imediate ale 
conștiinței, ci tot ceea ce înregistrează 
aparatele ştiinţifice şi mecanismele experi- 
mentale. Condiţia concretului este prezența 
iar condiția prezenţei trebuie să fie unici- 
tatea istorică şi păstrarea acestui caracter. 
Voi exemplifica posibilitatea cunoaşterii 
concretului printr-o digresiune fenome- 
nologica. 


1 Camil Petrescu, Doctrina substantei, vol. I., Editura 
Ştiinţifică şi Enciclopedică, Bucureşti, 1988, p. 93. 
2 Ibidem, p. 94. 


Încep cu istoria termenului, ştiind că 
nu criteriul simplu cronologic este decisiv 
în demersul acesta. Termenul „fenomeno- 
logie” apare’, probabil, pentru prima dată 
în 1764 în Noul Organon al lui Lambert, în 
a patra carte a lucrării intitulată „Teoria 
aparentei” (Phenomenologie, oder Lehre des 
Schein). Lambert poartă paternitatea ter- 
menului. Kant il foloseste pentru a patra 
parte din Primele principii metafizice ale stiintei 
naturii, unde tratează despre mişcare şi 
repaus în raportul lor cu reprezentarea, 
adică în calitate de caractere generale ale 
fenomenelor. Hegel, in Fenomenologia spiri- 
tului, numeşte ,,fenomenologice” etapele 
succesive prin care spiritul se degaja de 
senzaţii, sau ceea ce putem numi în rapor- 
tul subiect-substanta, degajarea subiectului 
de substanță. Pentru Hamilton, psihologia 
este fenomenologie ca opunându-se logicii. 
La Hartmann, „fenomenologia conştiinţei 
morale” trebuie să fie un inventar cât mai 
complet posibil al faptelor de conștiință 
morale empiric cunoscute, studiul raportu- 
rilor lor, precum şi cercetarea inductivă a 
principiilor de care pot depinde. Marsal 
semnalează lui Lalande două texte din 
secolul al XIX-lea în care apare termenul 
„fenomenologie”. Primul text e publicat de 
F. Ravaisson in Revue des Deux Mondes, 
1840, IV, p. 420, si apartine lui W. 
Hamilton. În Revue des Deux Mondes textul 
este publicat sub titlul: „Fragmente de 
filosofie”. Sună astfel: „Filosofia nu este 
nici o știință întemeiată pe definiții, ca 
matematicile, nici nu este, ca fizica experi- 
mentală, o fenomenologie superficială. Ea 
este stiinta prin excelență a cauzelor si 
spiritului tuturor lucrurilor”. Al doilea text 
este din Journal Intime, Amiel, 8 decembrie, 
1869. Spune: „Fenomenologia este o cale 
închisă pentru aceste pachiderme care 
trăiesc la suprafața spiritului lor”. Acesta ar 
fi primul înțeles al fenomenologiei. 


3 Vocabulaire technique et critique de la Philosophie, par 
André Lalande, P.U.F., Paris, 1960, pp. 768-769. 

Al doilea înțeles este relativ la Husserl. 
În a şaptea ediţie a dicționarului Lalande, 
Victor Delbos oferise o definiție a feno- 
menologiei care cuprindea critica psiho- 
logismului si concepția husserliană despre 
logica pură. Gaston Berger îl atenționează 
pe Lalande că definiția se opreşte după, 
doar, Cercetări logice, şi nu este, aşa cum 
o prezintă Delbos, decât o deschidere, 
nicicum o concluzie. Trebuie să distingem 
în fenomenologie, după Berger, o metodă 
şi un sistem. Ca metodă ea este un efort de 
a înţelege, traversând evenimentele şi fap- 
tele empirice, esentele, semnificaţiile ideale. 
Ele sunt sesizate direct prin viziunea sau 
contemplarea esentelor. Ca sistem, feno- 
menologia capătă cu pregnanta numele de 
„fenomenologie pură” (in Ideen...), sau 
„fenomenologie transcendentala” (in Medi- 
tatii carteziene). Ea caută a pune in lumină 
principiul ultim al oricărei realități. Cum ea 
se plasează din punctul de vedere al semni- 
ficației, principiul va fi acela după care totul 
capătă un sens. Anume ego-ul transcen- 
dental, exterior lumii, dar întors spre sine. 
Acest subiect pur nu este unic, căci apar- 
tine semnificației lumii prin care se oferă 
unei pluralitati de subiecţi. Obiectivitatea 
lumii apare astfel ca o „intersubiectivitate 
transcendentală”. Recunoașterea domeniu- 
lui transcendental (şi descrierea) lui presu- 
pune reducția fenomenologica transcen- 
dentală. După Bergson multi filosofi 
contemporani au adoptat si modificat me- 
toda lui Husserl pentru a le putea servi 
la construirea propriilor lor sisteme. 
Dar astfel se face o separație între metodă 
si sistem si aceasta este, după Husserl, ilegi- 
timă. Pentru că Husserl însuși nu a vrut să 
„construiască” un sistem, ci doar să descrie 
ceea ce putem vedea într-un mod oarecare 
ca livrându-se, prin oferire, privirii. A 
pretinde contrariul înseamnă a nu fi înțeles 
adevăratul sens al metodei. Metoda se 
validează ca obiectivă prin intentionalitate. 
Termenul vine din latinescul zazentio, for- 


mat din zz şi tendere. Are un dublu înţeles la 
scolastici, ambele înțelesuri putându-se 
aplica fenomenologiei. Mai întâi zntentio 
înseamnă actus mentis quo tendit în objectum, 
sau intentio formalis (aplicarea spiritului la un 
obiect de cunoaștere). În al doilea rând 
intentio înseamnă objectum in quod, sau intentio 
objectiva (conţinutul însuşi al gândirii la care 
spiritul se aplică)“. Avem apoi înțelesul 
folosit de Brentano (limitat psihologic), şi 
acela al lui Husserl (nelimitat transcen- 
dental). 

Prin reductie Husserl se apropie de 
concret, dar concretul fenomenologic este 
doar de orizont individual, unul de esență 
şi prin care fenomenologia este eidetică. 
„Dificultatea apare evidentă atunci când se 
face reductia fenomenologică si când ar fi 
firesc ca fenomenologia însăși să fie redusă 
din câmpul concretului transcendental, 
ceea ce Husserl refuză să accepte”. 
Cunoaşterea este și rămâne la Husserl strict 
concretă (e dată doar in intuitii de esențe). 
Faptul e bun, este integrat substanțial, dar 
nu este şi suficient. Camil Petrescu recu- 
noaste că nici concretul pe care orizontul 
substanțial îl propune nu se poate realiza în 
totalitate „acum”, căci a realiza concretul în 
întregime înseamnă sfârşitul istoriei, înche- 
ierea ei. Aşa ceve se poate întâmpla doar în 
hegelianism, nu în substantialism, pentru 
că esența concretului, ca totalitate, nu 
poate fi realizată istoric. Eroarea filosofilor 
precedente care au cochetat cu concretul a 
fost aceea de a perpetua iluzia că o teorie a 
concretului este concretul ca atare. Dar 
astfel începem cu abstractia şi rămânem în 
ea. Nu-mi foloseşte abstractia ci prezen{a. 
Nu putem cunoaște concretul decât pe 
calea gândirii concrete. Să vedem, dacă 
renuntam la concretul mutilat, ce putem 
afla într-o experiență reală. Nu este vorba 
de concretul integral, de 707, care, se ştie de 
acum, nu poate fi realizat istoric. 


+ Thidem, p. 529. 
> Camil Petrescu, op. cit., p. 95. 

Prima descoperire (se va vedea că, de 
fapt, este a doua) este aceea a unei prezenţe 
de imagini care există cu o certitudine 
absolută. Această certitudine este dată de 
certitudinea absolută a centrului interior 
care o sesizează ca prezență, anume 
conştiinţa mea sau cogito. Cogito-ul intra în 
relație cu prezența prin rațiune, care este 
gândirea activă şi ea este o realitate abso- 
lută. Aidoma realității absolute a gândirii 
pot afla într-o intuiție libertatea, voința, 
iubirea sau credința, ca realități absolute. 
Putem astfel afirma existența eului în mod 
cert ca fiind un centru subiectiv de trăire 
absolută. La ce ajungem? La certitudinea 
absolută a conştiinţei, pe de o parte, şi la 
existenţa în afara mea a unei existente de 
imagini la fel de certă. Faptul că lumea de 
imagini exterioară mie este absolută, inter- 
zice conştiinţei de a îi impune o altă ordine 
decât cea care este dată cu titlul de exis- 
tenta cu care este dată. Numai gândul nu 
poate modifica realitatea absoluta. Schim- 
barile absolute pot fi realizate numai prin 
acte fizice absolute. Tot ceea ce există în 
mod absolut reprezintă manifestări abso- 
lute ale concretului istoric dat, si el este dat 
„într-o unitate organică existenţială abso- 
lută”. „Nici una dintre modalitățile lui nu 
se poate reduce fără o mutilare a întregului. 
Tot ceea ce există, există cu titlul cu care exista’. 
Această unitate a concretului, organicitatea 
lui existențială, este dată într-o intuiție 
esenţială încât orice dat absolut al concre- 
tului este dat şi condiționat de întreaga 
existenţă, şi acest întreg îi conferă titlul de 
existență ca atare. Organicitatea este sub- 
stantiala şi ea oferă gradul de raționalitate. 
,Concretul alcătuieşte un sistem existential 
ale cărui parti sunt între ele într-o relati- 
vitate data cu titlul de existență”. Această 
realitate absolută, ca sistem de date abso- 
lute si aflate in prezenta, constituie concre- 
tul, guidditatea. După Noica, „esenţa nu se 


6 Ibidem, p. 97. 
7 Ibidem, p. 98. 


poate defini, tocmai pentru că ea definește. 
Fa reprezintă o întrebare-răspuns: ce este 
în cazul fiecărui lucru, # es# la Aristotel, 
de unde îi vine şi formularea: quid est, 
quidditatea’. Termenul este aristotelic si este 
latinizat sub forma lui quidditas °. A fost 
introdus de traducătorii latini ai lui 
Avicenna. Este definit drept ceea ce 
răspunde la întrebarea quid sit prin opoziție 
cu an sit. Sensul este de esență care se 
distinge de existență iar diferența se 
exprimă în definiții. Cuvântul va fi preluat 
de Toma d'Aquino ca sinomim pentru 
formă, esență, natură. Berkeley pare a 
folosi cuvântul într-un mod diferit. La el 
înseamnă faptul de a fi altceva. Vorbeşte 
despre aceasta în paragraful 81 din The 
principles of human Knowledge. Ideea este aceea 
după care o definiție închide în sine un 
element suficient pentru a putea distinge 
ceva de nimic. Este ideea abstract-pozitivă 
de quidditate, de entitate sau esenţă. 

Avem deci un absolut concret, unul 
omnivalent si prin care substantialismul 
ocoleşte ,,perspectivismul absolutist” al 
concretului în filosofie. Realitatile concre- 
tului alcătuiesc un sistem. Vechile sisteme 
raţionale considerau o realitate a sistemului 
concret, care este absolută, deci un fragment, 
ca absolutul ultim. S-a prevalat rationa- 
lismul de omnivalenta concretului şi atunci 
devin principii mișcarea, conștiința, ființa. 
Afirmau caracterul absolut al principiului si 
negau absolutul restului. Aveau astfel drep- 
tate în ceea ce afirmau şi greseau in ceea ce 
negau. Omnivalenta concretului explică, in 
acest fel, pluralitatea sistemelor. Omniva- 
lenta este organică, sistemică, nu este însă 
şi uniformă, rudimentară sau monstruoasă. 
Organicitatea este neomogenă şi are o 
complexitate nedefinită. Rezultatul este, 
din nou, un „împreună”: „omul este o 


3 Constantin Noica, „Introducerea lui Camil 
Petrescu la Doctrina substante’, în Manuscriptum, nt. 
3, 1983, p. 69. 

° Vocabulaire technique et critique .... p. 873. 

întâlnire a concretului lumii necesității cu 
concretul lumii cunoaşterii și al libertăţii şi 
nici una dintre aceste două realități nu 
poate fi anulată ca să rămâie întreagă 
cealaltă”10. 

Concretul este dat într-o intuiție esen- 
tial si este însoţit de gândirea concretă. În 
gândirea concretă nu unific, nu clasific, nu 
analizez; doar determin. Prin determinare 
se înțelege individualizarea unui ciclul şi 
gândirea lui într-un mod adecvat subiectu- 
lui pentru a-l putea integra într-o altă indi- 
vidualitate ciclică. Pentru Camil Petrescu a 
gândi concret înseamnă a rămâne în pose- 
sia intelesului real după ce am redus toate 
înțelesurile posibile. „A gândi just e a gândi 
mai puţin despre un lucru nu a gândi mai 
mult”; „a gândi concret este a elimina intele- 
suri’. Gândirea, ca rațiune, ne conduce la 
concret, la structura lui de unicitate. Dar 
această structură cu caracter de unicitate se 
află într-o anumită ierarhie. În totalitatea 
concretului, care e una absolută, avem 
realități concrete absolute. Totalitatea află 
titlul de existenţă la modul absolut în timp 
ce realitățile concrete, și ele absolute, stau 
sub un alt titlu. De aici ierarhia titlurilor de 
existență care corespund structurilor si 
acestea, la rându-le, corespund structurii 
organice a concretului. Concretul şi reali- 
zarea lui se reduc, substantialist, la a 
descoperi aceste titluri de existenţă al căror 
număr este cvasi-infinit, Întrega existență 
este absolută si ființa ei e, ca esenţă, 
sesizată, dar esentele dau titlul de existenţă. 
Realizarea concretului prin descoperirea 
titlurilor de existenţă este rațiunea si ,,rafin- 
nea însăşi scapă de sub legea acestei modalităţi 
substanțiale”? Rațiunea apare, la Camil 
Petrescu, ca principiu al istoriei şi se opune 
gândirii dialectice. Datele rațiunii substan- 
tiale nu sunt în intuitii categoriale ci în 


10 Camil Petrescu, op. cit, pp. 100-101. 
11 Thidem, pp. 99, 100. 
12 Thidem, p. 101. 


intuiții esenţiale. Rațiunea eludează orice 
definiție de tip rationalist şi sintetica ei 
definiție o avem în formula: „Rațiunea nu 
este decât constrângerea în fața necesității 
evidente sub sancţiunea fizică, actul de a 
accepta o ordine străină”!5. Rațiunea nu 
face decât să recunoască necesitatea exte- 
fiorului, a lumii externe ca fiind opusă 
lumii interne, si recunoaşte necesitatea 
concretă substanţială. Rațiunea este, prin 
definiție, adecvarea la real, prin urmare la 
concret, si ea este principiul acordului 
dintre voinţa Eului şi lume. În acord, eul 
acceptă necesitatea externa a lumii asa cum 
este ea data. Ratiunea afla titlul de existenta 
care devine titlu de rationalitate. In conse- 
cinta, schimbarea titlului de existență este 
analogă schimbării titlului de raționalitate. 
Un titlu de existență schimbat este un 
irațional. De aici necesitatea concretului de 
a avea ca proprietate esențială unicitatea, 
care nu este una atomistică, psihologică, 
elementară, ci organică, istorică. Unicitatea 
este dată într-o intuiție esențială si ea 
formează „titlul rationalitatii cu ceea ce este 
dat”. Deşi la prima vedere titlul de 
raționalitate pare să osifice existenţa, să o 
prezinte în cadre şi structuri definitive, stă 
în puterea concretului de a fi caracterizat 
prin mobilitate şi diversitate. „Aplicația 
convergentă (si sintetizată in intuitii noi) a 
intuitiilor într-o acţiune verificatoare, 
schimbă titlul raţional în virtutea acestei 
verificări”14. Orizontul individual este de 
regulă depăşit de multiplicitatea concre- 
tului, şi atunci este nevoie de o teorie a 
semnificatiilor care să arate cum se desfă- 
soara „transferul de intuiție” care duce la 
modificarea titlului de raționalitate. Titlul 
de existență este consubstantial rationali- 
tatii, dar timpul şi semnificațiile îl pot 
schimba. Schimbarea titlului de rationa- 
litate este iraţională atunci când un acelaşi 


15 Thidem, p. 102. 
14 Ibidem, p. 104. 

segment din realitatea absolută are un titlu 
de existență şi un titlu de raționalitate 
diferite. Existentei absolute trebuie să-i 
corespundă un anumit titlu de raționalitate, 
fără ca acest lucru să echivaleze principiului 
identității. Identitatea este abstractă, con- 
ventionala. „Principiul raţiunii substantia- 
liste: „ceea ce există există cu titlul cu care 
existd’, este un rezultat substantial de intui- 
tii absolute”15. Necesitatea rațională este de 
un alt ordin decât cea logică. Unei afirmaţii 
logice nu i se poate gândi contrariul, cel 
putin în soluţia afirmației. Unei afirmaţii 
raționale îi pot gândi contrariul, dar singură 
gândirea nu-i poate face esenţa să nu fie. 

Aşa ajunge Camil Petrescu la conclu- 
zia că „întoarcerea coperniciană trebuie 
reîntoarsă”, fără ca prin aceasta concretul 
să piardă un avantaj care-i va deveni înso- 
titor, deşi e originat in rationalism. Este 
vorba de caracterul transcendental al con- 
cretului, dar unicitatea, care-l constituie 
transcendental, nu mai e data de unitatea 
eului ci de unicitatea istoriei. Constiinta 
generică se transformă în conștiință istorică 
inscripționată substantial. Ea devine esen- 
tiala şi „esenţa este punctul de incidenţă, 
este izolarea condiționată care nu extrage 
decât un minimum necesar: guiddittated”'®. 

Dimensiunea ontologică este cea mai 
bogată în semnificaţii din întreaga lucrare 
camilpetresciană deşi, cantitativ, este 
nesemnificativă. Restul va fi mai mult o 
exercitarea a unui aparat tehnic, deseori 
extrem de preţios, ca o consecință a 
punctului de vedere ontologic. Nu este 
însă puţin lucru, fie şi numai pentru că 
„prostia şi deşteptăciunea sunt moduri 
necinstite ale evoluţie”. 


OK Ok 


15 Thidem, p. 105. 

16 Thidem, p. 127. 

17 Idem, Tege și antiteze, Ed. Minerva, Bucureşti, 
1971, p. 301. 


Demersul hermeneutic este consti- 
tutiv oricărei încercări de tip filosofic. 
Rămâne de văzut dacă el este și eficace. 
Dacă este negator sau poartă cu sine 
pecetea judecății implicate dar nu total 
părtinitoare. Actul hermeneutic este inten- 
tional în integralitatea lui. El vizează nu un 
sens ci sensul ca atare. Acesta devine 
multiplicitate de sens şi se transformă în 
semnificaţie. Actul hermeneutic este deci 
unul eminamente substantial si substantia- 
lizator. Are nevoie însă, pentru a se împlini, 
de ceea ce Gadamer numeste ,,constiinta 
istorică a eficienței”. Această eficiență o 
descoperă Gadamer în analitica existenţială 
a temporalității din Sein und Zeit. Analitica 
heideggeriana a temporalității Dasein-ului 
arată că înțelegerea nu este un mod de 
comportament al subiectului printre altele, 
ci modul de fiintare al Dasein-ului insusi!®. 
Intelegerea, comprehensiunea (cumineca- 
rea, cum îi spune Noica) e determinatia 
universală a Dasein-ului. Ceea ce este însă 
de subliniat, şi aici putem afla un apendice 
substantialismului, este caracterul de 
proiect al comprehensiunii, altfel spus 
orientarea comprehensiunii către viitor!” 
Comprehensiunea, ca analiză hermeneu- 
tică, devine astfel anticipativa, iar antici- 
parea este structurată ontologic. Relevă 
Gadamer că Heidegger nu s-a interesat de 
problema hermeneutică şi de critică în 
istorie decât pentru a degaja, într-o intenție 
ontologică, structura anticipării compre- 
hensiunii20. Este vorba de structura circu- 
lara a înțelegerii care vizează temporalitatea 
Daseim-ului. Circularitatea se insinuează cu 
discreție şi în substantialism desi, expres, 
nu este afirmată nicăieri. Dar conceptul de 
organicitate, de care substantialismul face 
atâta caz, este expresia nedezvăluită a cir- 
cularitatii. 


18 H.-G. Gadamer, Vérité et méthode, Editions Du 
Seuil, Paris, 1976, p. 10. 

19 Ibidem, p. 19. 

20 Ibidem, p. 103. 

Mai concesiv, sau poate mai tributar 
logicii tradiționale, Gadamer insistă, spre 
deosebire de Heidegger, pe aspectul de 
apropiere al trecutului de tradiţie în con- 
textul universal al elementelor constitutive 
ale comprehensiunii. E considerată antici- 
parea ca fiind retroactivă, si atunci inte- 
rogatia nu mai este una proiectivă, antici- 
pativa, ci are un sens invers. Sensul 
urmăreşte istoricitatea comprehensiunii şi 
anume cum, o data eliberata de obstacolele 
ontologice prin care conceptul introduce 
obiectivitatea in știință, cum poate herme- 
neutica reda dreptate istoricitatii înțelegerii. 
E un alt mod de a constitui concretul sub 
forma obiectivităţii secundare, dependentă 
însă de concept, cu atât mai mult cu cât 
încearcă să se elibereze de el. Traditia 
hermeneutică vede în aceasta un soi de 
„disciplină teoretică”, în genul lui Dilthey, 
cate voia să transforme hermeneutica 
într-un organon al ştiinţelor umane. Vedem 
în încercarea lui Gadamer două momente 
esenţiale: întâi istoria eficacităţii care, prin 
metodă, conduce la adevăr, şi apoi carac- 
terul de adevăr absolut al instrumentului 
hermeneutic. Autorul mărturiseşte că teza 
susținută în lucrare este aceea după care 
„istoria eficacități”” se vadeste a fi elemen- 
tul constitutiv in toata comprehensiunea 
desfăşurată asupra transmiterii trecutului. 
Teza rămâne valabilă chiar si acolo unde 
metodologia ştiinţelor istorice moderne a 
penetrat şi a transformat întreaga realitate 
istorică, orice conținut istoric transmis, 
într-un obiect care vrea să constate, in 
maniera unui dat experimental, cum trans- 
miterea trecutului este tot atât de străină și 
la fel de incomprehensibilă ca şi obiectul 
psihic. Dar, continuă Gadamer, daca reti- 
nem teza care face din principiul „istoriei 
eficacității” un factor constitutiv universal 
al comprehensiunii, această teză nu implică 
faptul că ea este subordonată condițiilor 
istorice. Ea pretinde, şi acesta este al doilea 
moment, să fie adevărată pur si simplu, 


chiar dacă este adevărat că nu are 
conştiinţă hermeneutică decât în condiții 
istorice determinate. Traditia, după Gadamer, 
a cărei esență implică restituirea ireflecatata 
a trecutului transmis, trebuie să devină 
problematică, pentru că se formează o 
conştiinţă explicită a travaliului hermeneu- 
tic de a se apropia de tradiţie. Autorul 
oferă exemple de asemenea tip de con- 
ştiinţă hermeneutică, si le află la Sfântul 
Augustin, din perspectiva Vechiului 'Testa- 
ment, în epoca Reformei, prin faptul că 
hermeneutica protestantă purcede din 
ambiția de a înțelege Sfânta Scriptură prin 
ea însăşi, după principiul soda Scriptura. De 
aceea, cu emergența conștiinței istorice 
care implică faptul prezentului de a se 
îndepărta fundamental de întregul trecut 
transmis, comprehensiunea devine o pro- 
blemă complet distinctă şi cere, ca atare, 
ghidul unei metodologii?!. 

Am mai remarcat acest lucru, anume 
că nu este întâmplător faptul că actul 
hermeneutic ascunde, printr-o implicatie 
necesară care nu o face însă si logică, 
dimensiunea concretului. Nu susțin nici pe 
departe o filiatie între hermeneutică si actul 
de compensație intelegatoare însoțitor in 
substantialism. Vreau doar să evidentiez 
încadrarea într-o strictă contemporaneitate 
a tentativei substantialiste, faptul ei de a nu 
fi străină încercărilor de tip universal. Nu 
un universal al sistemului tradițional care 
dă seamă de toate zonele conştiinţei, ci 
acela de nuanţă concretă la care sfârşitul de 
secol XIX si începutul de secol XX trimite. 
Amintesc, cu putere de exemplu, încer- 
cările lui Jean Wahl, Albert Spaier, Alfred 
Fouillée sau Louis Buchner. Mai ales că 
raportările se fac la Bergson şi Husserl. 
Jean Wahl, in Vers æ concret, analizând 
conceptia lui A. N. Whitehead din The 
concept of Nature, arată că autorul supus 
cercetării se straduie să prindă datul asa 
cum ne este nouă dat, fără a face o 


21 Ibidem, p. 14. 

preliminară diviziune între aparență şi 
realitate. Conceptul naturii trebuie privit ca 
un concept observat. Natura este cea 
observată în percepție prin intermediul 
simţurilor noastre. În percepţia simţurilor 
noi avem conștiința a ceva ce nu este 
gândirea. Senzatia este senzație de ceva, şi 
prin aceasta Whitehead regăseşte o 
afirmaţie comună lui Alexander, Russell, 
Husserl şi neotomismului. Este implicată 
aici, drept cauză, intentionalitatea gândirii 
dirijată, orientată spre real. Faptul ultim 
este acela al unei percepții în timpul unei 
durate. Datul ultim al ştiinţei este, pentru 
Whitehead, ca si pentru Alexander, un 
prezent special, nu un moment fără durată. 
Acest prezent, ca prezență, îl aflăm în 
substantialism. Iar acest prezent, diferit de 
moment, îl reclamă din Bergson, încât 
Alexander, Whitehead și Husserl se află 
aici în acord?5, 

Albert Spaier realizează un comen- 
tariu strict fenomenologic la adresa inten- 
tionalitatii, a abstracției si a generalului. 
Reia demonstrația respingerii psihologis- 
mului şi nuanteaza definiția fenomeno- 
logiei care este o cunoaştere ştiinţifică a 
ființei intime a lucrurilor la care rațiunea 
ajunge printr-o intuiție imediată. După 
Husserl, în percepţie noi percepem ceva, în 
imagine imaginăm ceva, într-o propoziție 
exprimăm ceva, după cum iubim ceva în 
dragoste. Intentionalitatea este elementul 
comun al acestor exemple pe care-l gân- 
deste Brentano in Psihologia din punct de 
vedere empiric. Brentano sustine ca toate 
fenomenele psihice se caracterizează prin 
ceea ce scolasticii numeau „inexistența 
intentionala” a unui obiect. Noi numim în 
termeni echivoci raportul la un conţinut, 
orientarea spre un obiect sau obiectivitatea 
imanentă. Prin obiect însă nu avem a 


2 A. N. Whitehead, The concept of nature, 
Cambridge, University Press, 1920, pp. 3, 5. 

23 Jean Wahl, Vers Je concret, Etudes d'historie de la 
philosophie contemporaine, Paris, Vrin, 1932, p. 117. 


înțelege o realitate ci o intentionalitate care, 
prin ea însăși, este concretă. Acest fapt se 
va numi la Husserl „raport intentional”. 
Spaier insistă asupra identității funciare a 
abstractiei şi generalizării, şi o face tocmai 
pentru că marii logicieni au tăgăduit-o. 
Stuart Mill distinge, de pildă, cu mare grijă 
între numele abstracte şi numele generale. 
Husserl defineşte numele abstracte drept 
nume ale conceptelor, iar numele generale sunt 
obiectele corespondente. Numele abstracte 
nu au plural, şi dacă le folosim la plural 
este pentru că le aplicăm un im-propriu. 
„Culoare” nu are plural; propriu-zis vor- 
bind este un abstractum. Când zicem „cu- 
lori” folosim de fapt un nume general 
pentru a desemna feluritele culori. Iar 
Husserl ajunge până acolo încât spune că 
genul chiar nu are plural dacă acesta nu este 
dat prin accident. lar dacă Husserl opune 
obiectele conceptelor, va trebui să conside- 
ram, un moment, conceptul în compre- 
hensiune. Numele generale pe care le apli- 
căm obiectelor le desemnează pe acestea 
doar în virtutea unei abstracții”. De aici 
comandamentul: înapoi la lucruri. 

Fouillee25 crede că filosofia are nevoie 
de o metodă și de o doctrină care să 
permită concilierea naturalismului științific 
cu realismul ştiinţific, şi să se constituie 
astfel partea pozitivă a filosofiei. Termenul 
fundamental al metafizicii trebuie să fie 
acela de idei-fortd. Se depărtează de concret 
apoi, pentru că termenul trebuie să actio- 
neze în cosmologia şi psihologia ştiinţifică, 
dar are dreptate când spune că este de 
evitat excesul de orgoliu ştiinţific („ştiin- 
fici” lui Nae Ionescu), dogmatismul si 
falsa umilinţă care este scepticismul. 

Voi apela în final un punct de vedere 
apropiat zilelor noastre şi care pune pro- 


24 Albert Spaier, La pensée concrète, Essai sur le 
symbolisme intellectuel, Félix Alcan, Paris, 1927, 
pp. 134-135, nota. 

25 Alfred Fouillée, L'avenir de la metaphysique fondée sur 
Texperience, Félix Alcan, Paris, 1890, pp. XIV-XV. 

blema concretului în termenii teoriei densi- 
tatii. Lucrarea lui Dimitri Panine, Théorie des 
densites (1982), este o explicare a universului 
prin teoria densității. Cele patru parti ale 
lucrării tratează: lumea, Creatorul, omul si 
societate. Lucrul, obiectul, sau, prin exten- 
sie, concretul, este definit drept o densitate 
percepută de om. Fiecare lucru, sau părțile 
lucrului, posedă o armătură de forte care-l 
feresc de dezintegrare?. Fenomenele se 
produc trecând de la energia unei densități 
la alta si au, în termeni substantialisti, titlu 
de densitate. Fenomenul este rezultatul 
unei diferențe de densitate (de semnificaţie, 
la Camil Petrescu), ca în formula: Da — Dr = 
= AD > 0 unde: Da = densitatea activă; 
Dr = densitatea rezistentă, iar AD = dife- 
renta densitatilor?’. Prezint, pentru a vedea 
unele corespondențe, definițiile câtorva din 
conceptele esențiale teoriei densității. Astfel: 

- calitate. particularitate care oferă 
posibilitate densității de a deveni un lucru 
concret; 

- füntă prezența densitatilor într-un 
loc determinat al spaţiului; 

- substanță. partea imuabilă a lucrului in 
procesul de condensare-rarefiere; 

- fiinta lucrului. în unitate este definită 
prin integralitatea substanței sale; 

- ne-finta lucrului. începutul eliminării 
substanței lucrului; 

- subiect. acela care este capabil de a 
concepe densitatea ca lucru; 

- obiect. lucrul în procesul creației sau 
studierii lui; 

- autenticitate. interacțiunea neîndoiel- 
nică a lucrurilor în unitatez8. 

La limită, putem substitui densității 
concretul şi ajungem la o critica analogă a 
hegelianismului. Hegel explică greşit miş- 


26 Dimitri Panine, Théorie des densites, Essai de 


philosophie de la fin du XX? siecle, Supplement du 
„Choix” pour l'année 1981, Paris, 1982, p. 7, 
nota 3. 

27 Ibidem, p. 10, nota 1. 

2 Ibidem, pp. 120-121, Appendice I. 


carea pentru că unitatea vieţii si a morții 
este imposibilă, spune Panine. Viaţa şi 
moartea au propriile lor unități. De aceea 
nici devenirea nu mai este unitate a ființei 
şi nefiintei, ci este o pură abstracţie. Între- 
gul mecanism metafizic hegelian este 
inaplicabil lumii reale, și hegelianismul este 
străin densităţii, după cum este străin 
concretului. 

O alta stranie coincidență o aflu in 
ceea ce numim, la Camil Petrescu, postu- 
latul actului sau antinomia metodei (me- 
toda nu se poate cerceta pe sine), si in 
analiza teoremelor lui Gödel. Sensul 
celebrelor teoreme ale lui Gödel, formulate 
în 1931, revine la aceasta: nici chiar teoria 
cea mai elaborată nu poate, prin propriile 
ei mijloace, să demonstreze non-contradic- 
tia propriului ei sistem. Non-contradictia 
sistemului poate fi demonstrata prin mij- 
loace mai puternice decat acelea pe care le 
are la dispozitie. Gentzen a dovedit aceasta 
pentru aritmetica elementară sprijinindu-se 
pe aritmetica transfinita a lui Cantor, de la 
care pleacă şi Husserl. La rândul ei, con- 
tradictia aritmeticii lui Cantor nu poate fi 
probată decât prin mijlocirea teoriilor de 
tip superior. Astfel, concluzia lui Gödel, 
este analogă celei a legii mișcării lucrurilor, 
chemată să execute un plan creator com- 
plex, prin care să învingă densitatea rezis- 
tentă printr-o densitate activă de un nivel 
mult mai elevat decât întâia formă de den- 
sitate?. Şi acum o speculație tipică teoriei 
densităţii, în sensul că acceptă un lucru ca 
fiindu-i compatibil atâta timp cat, în 
aparenţă, el îi este, în totalitate străin. Mă 
refer la un punct de vedere opus gnoseo- 
logiei kantiene. Autorul discută despre 
spațiu şi timp, lucru în sine, categorii, feno- 
men, noumen, pentru a conchide: împăr- 
tirea de către Kant a intelectului în rațiune 
si judecată, mijloacele prin care ne apro- 
piem cognitiv lucrurile a posteriori ca și pe 
acelea a priori pe care le propune, cate- 


2 Ibidem, p. 153, Appendice XII. 

goriile, fenomenul, noumenul, reprezintă o 
contribuţie importantă în gnoseologie şi nu 
contravine cu nimic comprehensiunii reali- 
tății asa cum o vedem noi%0. Lucrurile se 
lămuresc printr-un gen de „transfer de 
intuiție”, dacă avem în vedere definițiile 
perfect speculative pe care autorul le oferă 
spațiului şi timpului. Spaţiul este, în virtu- 
tea densităţii şi pentru a servi acesteia, o 
unitate a cărei formă este consituită din 
particulele dispuse la suprafața volumului 
decupat de particule în vid. Conţinutul 
spațiului este dat de ansamblul densitatilor 
şi particulelor care umplu acest volum. 
Orice volum în care au loc fenomene de 
condensare şi rarefiere a densitatilor este 
un spațiu. Timpul este la rându-i o unitate 
a cărei formă este spațiul reprezentat 
printr-o prismă şi al cărui conţinut este 
factorul de viteză al unei particule sau a 
unei densități care se deplasează de-a 
lungul axei prismei!. 


KOK Ok 


Orice metodă, susține Camil Petrescu, 
cuprinde şi poartă mereu cu sine un viciu: 
antinomia, și de aceea metoda, nouă sau 
veche, este şi un motiv de progres şi unul 
de regres pentru gândirea filosofică. In 
spatele acestui viciu aflăm postulatul actului, 
formulat astfel: „nici un act nu poate fi act 
imediat pentru el insus?”, sau: „cunoasterea nu se 
poate cunoaste nemijlocit pe sine însăși '52. Faptul 
revine la a spune că un act nu se poate 
întoarce asupra lui însuși. După exemplele 
folosite de autor: mâna nu se poate 
cuprinde pe sine, omul nu poate alerga 
după el însuşi. Trecând din acest domeniu 
al interiorităţii în gândire, aceasta nu se va 
putea gândi pe sine (cogito este o pseudo- 
soluție), după cum intuiţia nu se poate intui 
pe sine. Postulatul actului ruinează astfel 


30 Ibidem, p. 156. 

31 Ibidem, pp. 120, 12, 14, 15. 

32 Camil Petrescu, Doctrina substanpei, vol. I, 
pp. 199, 200. 


filosofiile intemeiate pe cunoașterea ime- 
diată a actelor si a formelor pure, adică 
filosofia carteziană, kantianismul, intuitio- 
nismul bergsonian şi acela transcendental, 
ca să nu mai vorbim de filosofia dialo- 
gurilor. 

Dacă aplicăm postulatul actului în 
zona metodei ajungem la concluzia că me- 
toda nu se poate cerceta pe sine ca metodă, 
nu-şi poate fi sieşi metodă, nu putem afla 
nimic „supunând unei cercetări metodice 
însuși actul cercetării metodice”33, Există o 
singură modalitate prin care antinomia 
poate fi evitată în conţinutul ei, pentru a 
deveni utilă în consecinţele ei. Este clar că 
metoda, „metodic”, nu poate fi expusă. 
Trebuie deci să ne mulțumească o cu- 
noaștere indirectă a structurilor metodei, si 
această cunoaştere prin mijlocire o aflăm in 
obiectele care sunt generate tocmai prin 
aplicarea metodei. Aflu structura metodei 
cercetând rezultatele comportării ei. Ideea 
de metodă este astfel reconsiderată, iar 
viziunea tradițională este lovită de postu- 
latul actului si plasată în zone de indeter- 
minare. Atunci, drept cea mai bună me- 
todă de cunoaștere a metodei se dovedeşte 
a fi cunoaşterea ei indirectă prin tot ceea ce 
a luat naştere după ce am aplicat-o. Este 
faptul pe care-l putem numi mijlocirea 
metodei prin concret, şi ea este funcție de 
răspunsul pe care îl primim la întrebările: e 
cu putință cunoasterea? care e valoarea cunoasterii 
şi care e cea mai bună metodă pentru a cunoaşte» 
Simpatia kantiană a interogatiilor este evi- 
dentă, şi de aceea Camil Petrescu tine să 
sublinieze autonomia sa prin faptul că, mai 
ales prima întrebare, implică evident mai 
putin dogmatism decât întrebarea kantiană 
„cum e cu putință cunoașterea”? Difi- 
cultatile însă rămân si se repun în privința 
problemei începutului conform căreia 
punctul arhimedic este o eroare de proce- 
deu. Aşa cum o demonstrază Descartes şi 
Kant prin filosofiile lor, prea adânc prinse 


33 Ibidem, p. 110. 

in eu. Numai conceptul nu explică nimic 
pentru că inclusiv claritatea şi distincția 
trebuiesc clarificate si distinse. Caracterul 
sistematic pe care pare să-l ofere înce- 
putul este de fapt o sistematică iluzie şi 
nicidecum o metodă. 


xxx 


Faptul că, din perspectiva filosofiei 
concretului, toate încercările de a afla o 
metodă au sfârşit într-un răsunător si 
constant insucces, e de natură a determina 
modificarea poziţiei fata de conceptul 
însuși al metodei. De a dezvolta aceași 
atitudine pe care a avut-o Kant fata de 
rațiune. Orice metodă, se ştie de la 
Descartes, caută o regulă în funcție de care 
să se conducă judecata pentru a putea afla 
cunoștințe certe. Problema care se ridică 
este însă aceea de a afla dacă există astfel 
de cunoştinţe certe si dacă existența lor e 
dată apodictic. Ştim că, în fond, chiar de 
aici pleacă filosofia critică, de la distincția 
dintre ştiinţe ex principiis Şi ex datis, distincție 
care comporta o alta, integratoare, şi anu- 
me aceea dintre apodictic-asertoric. Dar 
cunoștințe certe, în afară de cele pe care le 
aflăm prin intuiţie şi prin transferuri de 
intuiție, nu există. Asemenea cunoştinţe 
sunt date într-o intuiție substantializata. 
Cunostintele gândirii dialectice, desi sunt 
certe, nu sunt cunoştinţe adevărate. Ele 
sunt, în sensul kantian, doar judecăţi anali- 
tice. Este locul să precizez relaţia dintre 
esentele dialectice şi esentele semnificativ- 
concrete. Esenţa dialectică este cunoștință 
obţinută prin metodele tradiţionale, cuno- 
stinta certă dar nu adevărată, validă dar nu 
concretă. Esenţa concretă aparține sub- 
stantialismului, dar esența concretă simplă 
este un dat fără să fie și o cunoștință. 
Acestei esențe concrete trebuie să-i aflăm 
semnificatia. Fără semnificaţie ea e dat 
esențial şi atât. Datul, ca fapt, nu dă esența 
cunoaşterii. Nu colectionarea de fapte 
constituie esența ştiinţei, ci desluşirea 


semnificatiilor indefinite. In substantialism 
operează distincția dintre esente, care sunt 
certe şi absolute ca dat, nu cunoştinţă, şi 
semnificaţiile acestor esențe care singure 
pot oferi structura esenţială a actului de 
cunoaştere şi a rezultatului lui: cunoștința. 
„Contribuţia esentelor nu va reprezenta 
nimic în procesul cunoașterii concretului, 
care e o cunoaştere substanțială a semni- 
ficațiilor”34. Ontologia doar pune concre- 
tul, dar ei nu-i este dată și cunoaşterea 
acestuia. Rămâne de văzut dacă în acest 
domeniu este posibilă o regulă prin care să 
putem răspunde la întrebarea: cum putem 
cunoaște semnificațiile? Răspunsul este cu 
atât mai dificil de formulat cu cât semni- 
ficatiile nu sunt absolute. Datul ne este 
oferit într-o intuiție esențială. Această 
intuiție este absolută. Semnificația de căutat 
este a intuitiei dar semnificația nu este ea 
însăşi intuiție; prin consecință, semnificația 
nu moşteneşte caracterul absolut al intui- 
tiei. În acest punct s-au împotmolit meto- 
dele tradiționale, în faptul că mereu au 
confundat esentele cu semnificaţiile aces- 
tora. Esentele nu sunt greu de cunoscut 
pentru motivul că ele sunt date în intuitii 
esenţiale. Greutatea începe o dată cu 
căutarea semnificației esentelor. 
Pozitivismul de pildă nu poate evita 
confuzia. Referindu-se la A. Comte și 
la pozitivism, Camil Petrescu arată că 
Descartes este părintele pozitivismului toc- 
mai pentru că a proclamat existenţa dua- 
lismului si paralelismului psiho-fizic35. Nici 
Kant nu este străin de viitoarea filosofie, si 
influența lui o află pozitivismul in procla- 
marea fenomenelor, în limitarea cunoa- 
şterii şi aşezarea acesteia sub jurisdicția 
matematicii. Limita pozitivismului este în 
aceea că privește semnificaţiile ca simple 
raporturi de mărimi, or asa ceva înseamnă 
a proceda dialectic, a eluda inter-actiile. Nu 


54 Ibidem, p. 114. 
35 Florica Ichim, „Note” la Doctrina substanpei, vol. 
I, nota 63, p. 383. 

atât pozitivismul este defectuos, cât ideea 
de metodă. Ideea de metodă este, prin sine, 
o propunere dialectică atunci când vrea să 
descopere o regulă fixă. O demonstrează 
sofistica, dogmatismul, idealismul, scepti- 
cismul, teologia, fizicalismul, empirismul, 
îndoiala metodică, raționalismul metodic, 
pozitivismul, inclusiv filosofiile intuitio- 
niste, după înşiruirea lui Camil Petrescu. 
Surprinde faptul că filosofule intuitioniste 
reuşesc să cadă în această capcană a 
dialectizării. Propunand erode intuitioniste 
si afland in metoda o regula, Bergson isi 
dialectizează concretul pe care il promite, 
dialectizează esenţa care este un moment 
de incidenţă prim. Bergson pierde concre- 
tul insusi si meritul lui Husserl tocmai aici 
il aflăm. Prin teoria esentelor el poate 
pastra concretul, esentele, dar nu accede la 
semnificatia lor din pricina transcenden- 
talismului. Concretul nu este nici logic nici 
dialectic, iar gandirea lui, ca gandire con- 
cretă, este adecvare permanentă la concret. 
Dacă am considera concretul din perspec- 
tivă logică, matematizat, l-am face şi previ- 
zibil, or el este, substanțial, imprevizibil. 
Metoda logică e vinovată de prea multa 
omogenitate pe care o presupune şi de 
faptul că simplifică, la câteva principii, 
pluralitatea totalității. Metoda dialectică are 
o logică mult mai rafinată pentru că per- 
mite un mai îndelungat răgaz. Ordinea îi 
este consecinţa iar esenţa și-o află în cuno- 
stinta. Socrate credea că oferă filosofiei 
instrumentul ei indubitabil care să poată 
deschide orice întrebare. În realitate, 
departe de a fi fost un răspuns, soluția 
propusă de el era o „metodică” ocolire a 
dificultății. Ba metoda dialectică este de 
două ori maladivă: o dată prin chiar ideea 
metodei, care este ea însăși dialectică, şi 
apoi prin dialectica asociată ca procedeu. 
Ordinea morală si la care ar trebui să 
conducă nu salvează nimic pentru că nu 
pune nimic. 


Nici metoda ştiinţifică, a doua parte a 
metodei logice, alături de dialectică, nu 
rezolvă mai mult. Dificultățile sunt chiar 
sporite pentru că se manifestă în exercițiul 
ei o gravă confuzie între cunoaştere, cu- 
noasterea tehnică si ştiinţa propriu-zisă. La 
fel se petrec lucrurile în subspeciile logi- 
cului si în instrumentele lui: inducția si 
deductia ridicate la rang de metode. Expe- 
rimentul apoi este tributar mecanicismului 
şi rămâne, ca metodă, în marginea substan- 
tei pentru că fenomenele de tip mecanic le 
aflăm la periferia substanţei. Experienţa nu 
ate nimic de-a face cu explicaţia, sensul ei 
nu este explicativ. Ea ne procură doar pre- 
misele cunoașterii şi constituie, în raport cu 
cunoaşterea, doar o verificare a ei. De 
aceea nu există nici soluții şi nici cunoa- 
ştere logică, şi nici experiența nu poate 
întemeia o metodă. Ambele se străduiesc 
să explice dar, fiindcă mecanismul explica- 
tiei e identic, explicaţia logică nu este de 
fapt o explicație ci o simplă tautologie. 
După cum este în știință o prejudeacta si 
prevederea. Stiinta, pentru a putea preve- 
dea, izoleaza sistemul si il loveste cu o indi- 
recta relatie de indeterminare, anulandu-i 
astfel semnificația concretă. De aceea „nu 
există soluţii logice și nu există cunoaştere 
logică”56 — declară sententios Camil 
Petrescu, fără a se mai îngriji de o argu- 
mentatie, fie ea şi oarecare, 

Rămâne deci, ca sarcină, intuitionis- 
mului, de a revela concretul. Intuitionismul 
bergsonian este o asemenea metodă, dar în 
acest caz filosofia suferă o indeterminare 
ca urmare a postulatului actului: intuiţia nu 
se poate intui pe sine. Din acest motiv nu 
va reuşi Bergson, în ciuda strădaniilor sale, 
să modifice realitatea în sensul duratei, 
pentru că ambele pierd trecutul, aruncat în 
marginea istoriei printr-un mecanism al 
creerului, şi nu câştigă realitatea decât ca pe 
un prezent, de o mare complexitate, e 
adevărat, dar această complexitate nu poate 


36 Camil Petrescu, op. cit., vol. I, p. 124. 

transforma prezentul în prezenţă. Intuitia 
nu este suficientă tocmai pentru că, la 
Bergson, poate prea mult, însă această 
putință este numai pentru subiect. Abia 
Husserl depăşeşte dificultățile bergsonis- 
mului, fără însă a anula indeterminarea 
produsă de intuiție. Prin teoria esentelor 
Husserl aduce un început de structură a 
concretului, iar metoda creatorului feno- 
menologiei „s-a născut din nemulțumirea 
profundă a filosofului german că gândirea 
modernă s-a îndepărtat de realitate şi a 
rămas în idealitate, s-a înstrăinat de lucruri 
şi a devenit o ştiinţă a ideilor”. Feno- 
menologia transcendentală nu poate însă 
da seamă de devenirea concret istorică, de 
durata obiectivă, ci doar de devenirea 
subiectivă. Istoria, lui Husserl, îi scapă, şi 
de aici nevoia intersubiectivității. Husserl 
ne dă toate esentele transcendentale si 
repune astfel toate problemele. Husserl 
incepe, aidoma lui Platon, cu un realism al 
esentelor insotit de idealismul transcen- 
dental. Iata de ce vorbim de un Husserl 
grec si de unul modern. Cel grec are 
meritul antisubiectivismului (de sorginte 
platoniciană), cel modern nu poate depăşi 
conștiința şi se vede nevoit să se reîntoarcă 
în subiectivitatea transcendentală. 

Reproşul fundamental făcut fenome- 
nologiei este acela de a fi doar o simplă 
atitudine în loc de a fi un act total. 
Fenomenologia şi-a transformat actul în 
potenta, şi a rămas în ea la nivelul unui 
cuminte punct de vedere al conştiinţei. Iar 
despărţirea o aflăm în diferențierea esenței 
de semnificaţie. Camil Petrescu revine 
foarte frecvent la această delimitare și tine 
să precizeze că întreg, sensul substantia- 
lismului se găsește în corectitudinea deli- 
mitării. Esenţa este o ajungere și presupune 
un anume imperialism. Esentele devin şi isi 
câştigă statutul existential de dat absolut în 
apogetic. Cucerirea apogeticului nu este 


37 Anton Dumitriu, „Reintegrarea esentelor în 
concret”, în Manuscriptum, nr. 1, 1984, p. 73. 


una lineară ci este o componentă deter- 
minată de rezistenţa si inertia materialului 
pe de o parte, şi de dinamismul esenței pe 
de altă parte. Esenţa se regăseşte ca direcție 
în intuiție, deci direcția, sensul, nu aparțin 
esenței ci sunt date, ca esenţa însăşi, într-o 
intuiție. Esenţa este, prin urmare, tocmai 
această încercare de cucerire a direcției ca 
sens şi de supunere a ei actului intuitiv. Ea 
cucereşte si se lasă asimilată. Cât priveşte 
semnificaţia, Camil Petrescu este obligat să 
renunţe la accepţia ei fenomenologica*, 
Pentru Husserl semnificaţia poate fi sino- 
nimă fenomenului pentru că în actul 
semnificativ, semnificația se adaugă unui 
dat real. Pentru Camil Petrescu semnifi- 
catia nu mai vine din conștiință ci ea este 
dependentă de substanţă, iar ordinea sem- 
nificatiilor este funcție de cunoștința pe 
care o luăm fata de concret. Husserl nu 
poate să explice ordinea istoriei, în timp ce 
substanța este chiar principiul istoriei iar 
structura ei nu este dacă nu participă la 
substanță. Substanţa are o devenire impre- 
vizibilă şi atunci, dacă există o ştiinţă a 
substanței, metoda acestei substanțe nu 
poate fi o regulă fixă ci mai curând o 
revenire, o întoarcere a substanţei asupră- 
și. În actul întoarcerii, substanța însăşi este 
mai adânc substantializata, şi în acest fel ea 
străbate momentul istoric şi ajunge la o 
unificare de gen spatiu-timp. Exemplificam 
acest fapt prin trecutul unei specii care nu 
este altceva decât „o abandonare succesivă 
de material, care e redat materiei aşa 
cum a fost împrumutat”. Trecutul devine 
trecut-prezent, iar analiza concretului ca 
substanță în istorie, este o fericită întâlnire 
a substanţei în și cu istoria reală. Acest 
procedeu e numit de Camil Petrescu 
„reîntoarcerea substanţei în constituire”, şi 
în reântoarcere e vizat concretul. Iar „dacă 
această continuă încercare de adecvare, 
adică de a prelungi semnificaţiile necesității 


38 Florica Ichim, oc. cit., nota 95, p. 390. 
39 Camil Petrescu, op. cit, p. 131. 

esentelor, este o metodă, atunci acceptăm, 
pentru procedeul pe care ni-l impune, 
numele de metodă substanțială”. 

Pe scurt, metodele raționaliste sunt 
prea adânc tributare geometrismului, clari- 
tatii si distinctiei. Credinţa că se poate 
edifica logic este iluzorie. Empirismul 
naturalist este vandut trecutului, iar 
pozitivismul e o simpla forma practica si 
ne demonstrează, pe linia lui Kant, că 
ştiinţa este posibilă în condițiile în care 
ştiinţa este deja dată. Vina mare a ratio- 
nalismului e de a vedea doar specii, de a 
edifica lumea din (şi cu) ele. Scepticismul 
nu acceptă nici măcar speciile care sunt, 
totuși, un real neterminat. Scepticismul este 


40 Ibidem, p. 132. 


si mai inconsistent şi înlocuieşte specia cu 
aparenţa, cu impresionismul. Misticismul, 
dupa Camil Petrescu, pleaca de la revelatie 
si considera transcendent tot ceea ce nu 
este constituit transcendental. Refutarea 
este una globală si nici o metodă nu mai 
are dreptul la recurs. Acestui act de 
aneantizare, de ucidere si metodică si 
rituală, trebuie să-i urmeze fie justificarea, 
după ce a fost un rechizitoriu, fie palinodia. 
Cum la Camil Petrescu nu urmează nici 
una nici alta, mă văd pus în situația de a 
face această „semnalare de caz”. 


Corneliu BÎLBĂ 


Partea întregului. 
O analiză a raportului dintre modelul 
cultural european, „sentimentul fiinţei” 
şi structurile limbajului 


'The Part of the Whole: Analysis of the Relationship between the European 
Cultural Model, the „Sentiment of Being”, and the Structures of Language 


(Abstract) 


In this paper I attempt to sketch out a critique of Constantin Noica’s notion of 
cultural model. In his writings on this topic, the Romanian philosopher 
articulates an atemporal typology of culture which is based on five types of 
relationship between rule and exception, or between the One and the Many. In 
this semantic context I set out to show that the five relations between the One 
and the Many are in fact ways of conceiving the relationship between man and 
being, and, furthermore, that in times past, culture (or the relationship between 
man and being) was structured by religion. Noica approaches this issue from a 
modern perspective, according to which religion is one of the many domains of 
culture, the coherence and structure of which was derived from an abstract 
scheme. This kind of approach cannot yield the expected result. Thus, according 
to Noica, the ancient monotheistic culture, for instance, was structured by the 
fundamental fact that the ,,exception confirms the rule.” Against this 
interpretation, I attempt to show that Noica’s scheme of cultural explanation has 
little if any value unless it is applied to a culture which is endowed with the 
sentiment that it has an exceptional destiny. More specifically, monotheistic 
religion in the ancient world is the exception to a broader rule. The practitioners 
of monotheistic religion highlight their difference and exceptional condition, 
which is precisely that which makes it possible for the exception to confirm the 
tule. This proves that the types of relations that establish between the One and 
the Many are meaningless in the absence of their material conditioning. On the 
other hand, Noica tries to articulate a new cultural morphology from the 
standpoint of grammatical morphology. His attempt yields a typology of 
European culture based on the idea that each of the familiar historical periods 
(the Medieval Age, The Renaissance, the Baroque, the Enlightenment, 
Romanticism, and late modernity) introduces the „reign” of a certain morpho- 
logical category. My strategy is to compare Noica’s discontinuities with those of 
Foucault in order to argue that the former undertakes an archaeological 
investigation of European culture. At the same time, however, Noica aims to 
extend the range of this method. However, I came to believe that Noica’s 
understanding of culture, which is based on the categorial structure of language 
in its relationship to being, is essentially logocentric and Eurocentric. Noica 

wishes to prove the possibility of cultural morphology in general, but his starting 
points are, first, the morphology of Indo-European languages and, second, an 
Aristotelian conception of grammar. On this basis one can infer that 


> 


„universality, 


according to Noica, would have to be defined in terms of the 


answer to the Cratylic question whether barbarians have access to the thinking 
of being. The same, highly questionable type of philosophical reflection is 
revealed by Noica’s The Romanian Sentiment of Being. Noica wants to show 
that „our” universal is of the general kind, but forgets to ask if the generic 


universal is indeed „ours”. 


Dintre semnificațiile termenului ,,cul- 
tură”, cea mai săracă este aceea care a fost 
asociată distinctiei cultură-natură. Ea are, 
de altfel, sfera cea mai cuprinzătoare. 
Autori precum Lévi-Strauss ori Freud au 
pus în lumină faptul că desprinderea omu- 
lui de natură se realizează prin formularea 
unor reguli pe care natura nu le poate 
conţine în conceptul ei. În abordarea 
psihanalitică sau antropologică a culturii, 
„Dnoutatea” pe care cultura o introduce în 
raport cu natura reprezintă, pe de o parte, 
un element pozitiv şi „constructiv”, si, pe 
de altă parte, manifestă o latură negativă, 
limitativa sau prohibitivă. Adaosul cultural 
este reprezentat in forma unei reguli ce 
face să crească o instituție în aceeaşi 
măsură în care formulează o interdicție. 
Transgresarea interdictiei în numele naturii 
lăsate în urmă, dar neabolite, sau în numele 
unei forme de dominare a ei tine de ceea 
ce Hegel a numit „munca negativului”. 
Pentru Hegel, ca şi pentru orice alt filosof 
modern, negativitatea este legată de însăși 
exercițiul libertăţii umane: omul are puterea 
de a-şi da o lege în aceeași măsură în care i 
se poate sustrage, contestând-o, punând-o 
la încercare, ispitind-o sau consumând-o. 
Distanţa (culturală) față de natură presu- 
pune, aşadar, răsturnarea egalităţii acesteia 
cu sine şi impunerea unei rupturi interioare 
care îi dă lui Acelaşi dreptul de a se arăta 
prin chipul Celuilalt. Cultura rămâne atunci 
să fie înțeleasă în limbajul diferenţei şi al 
diferenţei fata de diferenţă. 


Judecând lucrurile din acest unghi, 
găsim ca fiind legitimă şi seducătoare încer- 
carea lui Constantin Noica de a gândi 
destinul culturii occidentale plecând de la 
raportul instituit între regulă şi excepție: 
„vom sugera (...) o prezentare a tipurilor de 
cultură la care conduc excepţiile fata de 
regulă”!. Filosoful roman identifică cinci 
tipuri de excepții, după cum se întâmplă ca 
acestea să infirme, să confirme, sa lăr- 
gească, să proclame sau să devină ele însele 
regula. Astfel, am putea distinge atâtea 
tipuri culturale câte tipuri de raport între 
regulă si excepție aflăm, fără a tine cont de 
ceea ce este, într-o cultură sau alta, material 
ori fenomenal. Prin „materie? — ceea ce 
este schimbător şi variabil în cultură — 
Noica înțelege de fapt (inclusiv) regulile 
însele, în măsura în care ele sunt afectate 
de istoricitate: „Regulile diferitelor societăți 
pot varia (...) zeii lor isi pot schimba nu- 
mele şi functia’’?. Distincția dintre „anec- 
dotic” si „formal” în cultură aminteşte 
despre cunoscutele pagini din Hegel unde 
se vorbeşte despre istoria exterioară şi 
istoria interioară a creştinismului (şi a 
filosofiei). Hegel spunea că evenimentele 
seculare ce au afectat instituţia ecleziastică 
sunt exterioare în raport cu evoluția dog- 
mei; istoria interioară a creştinismului pri- 


1 Constantin Noica, Modelul cultural european, 
Editura Humanitas, Bucuresti, 1993, p. 11 (citat in 
continuare ca Modelul cultural...) . 

2 Ibidem, p. 12. 

3 G.W.F. Hegel, Prelegeri de istorie a filosofiei, Editura 
Academiei, București, 1963, vol. I, „Introducere”. 

veşte lucrarea în istorie a misterului întru- 
pării şi a Cuvântului. 

Precizarea lui Noica nu este, însă, de 
acelaşi ordin. Istoriile scrise de Hegel pentru 
diferitele domenii ale culturii (filosofie, reli- 
ge, drept, artă) priveau logica devenirii 
spiritului occidental, instituirea si victoria 
lui asupra altor forme de spirit, sau inva- 
darea spaţiilor logice in care se desfasurase 
spiritul omenesc de până la apariţia Euro- 
pei. Hegel a descris, în definitiv, ipostazele 
istorice ale culturii europene în forma 
conceptului şi, deci, a substanţei. În raport 
cu întreprinderea hegeliană, încercarea lui 
Noica ne apare ca dublu diferită. Mai întâi, 
este vorba de faptul că cele cinci tipuri de 
raport între regulă şi excepție sunt tot 
atâtea tipuri de contradicţie, fiecare condu- 
când la un alt rezultat. Numai una dintre 
acestea reprezintă configurația care, după 
Noica, este proprie culturii occidentale. 
Altfel spus, Noica desfășoară în ordinea 
simultană a unui tablou ceea ce era trecut 
la Hegel în logica succesivă a devenirii 
formelor spiritului. Şi la Noica ne apare 
cultura occidentală drept forma universală 
a spiritului, dar, spre deosebire de Hegel, 
filosoful român nu dizolvă istoric celelalte 
tipuri culturale în forma universală. Din 
perspectiva filosofului român „în fiecare 
cultura ca și în fiecare destin individual, vor 
apărea toate cele cinci raporturi. Dar 
culturile şi vieţile se vor defini prin acel tip 
de raport între excepţie şi regulă pe care îl 
preferă şi îl pun in valoare’’4. In al doilea 
rând, filosoful român regăseşte ordinea 
temporală şi logica devenirii atunci când, 
reflectând asupra spiritului occidental, îl 
desface în mai multe „regiuni” istorice: 
evul mediu, renașterea, modernitatea, ro- 
mantismul. Spunem „regiuni” în loc de 
„etape” pentru că Noica le deduce cu 
ajutorul unor categorii morfologice. Si 
anume, el încearcă să depășească vechea 
morfologie a culturii, ataşată de ideea că 


+ Modelul cultural..., p. 26. 


valorile spaţiului modelează culturile. În 
locul ei, filosoful român propune o morfo- 
logie care extinde valabilitatea categoriilor 
gramaticale la fenomenele culturale, astfel 
încât să putem vorbi de o „gramatică a 
culturii”. Ca urmare, Noica depăşeşte 
„beţia” hegeliană a conceptului si arată că 
domnia substantivului caracterizează numai 
un moment al culturii occidentale. Adjec- 
tivul, adverbul, numeralul sau conjunctia 
sunt instrumente la fel de bune pentru a 
defini prezența spiritului în istorie. Cu 
aceste două distantari fata de Hegel — 
înghețarea devenirii în logica unui tablou, 
respectiv scurtarea domniei substantivului — 
încercarea lui Noica se prezintă ca o 
„arheologie” a modelului cultural euro- 
pean. În cele ce urmează vom căuta să 
argumentam această idee. 


* 


Cele cinci tipuri de raport intre regula 
si exceptie sunt asociate de Noica cu tot 
atâtea tipuri de raport între Unu si 
Multiplu. După cât ne dăm seama, 
filosoful stabileşte o tipologie a culturilor 
după numărul posibilităților de raportare a 
omului la ființă, încercate de umanitate. 
Cum în istoria umanității raportul omului 
cu ființa a fost in chip eminent experi- 
mentat prin si structurat de categoriile 
sacrului, rezultă că felurile de religie pe care 
le-a cunoscut umanitatea pot fi numite cu 
ajutorul operatorului Unu-Multiplu. Este 
Chiar ceea ce face Noica; el consideră că 
raportul Unu-Multiplu, tradus în execu- 
torul său desacralizat — raportul dintre 
regulă şi excepție — poate da seamă, la 
nivel pur formal, de ceea ce se întâmplă în 
viata culturilor. Altfel spus, raportul cu 
divinitatea este tradus, în fiecare tip de 
cultură, în termeni ce depăşesc viața 
religioasă, încât vom avea întotdeauna si o 
variantă laică a raportului amintit. Această 
„traducere” presupune existența unei 

scheme. Putem identifica schema fiecărei 
culturi dacă asociem Unului conceptul de 
Lege sau Regulă, iar Multiplului pe cel de 
Individual; individualul nu ar putea fi 
definit ca atare dacă nu ar fi luat sub unicul 
aspect ce permite identificarea lui ca indi- 
vidual, şi anume felul în care [i se] aplică 
Regula. Nu s-ar putea deosebi, de la o 
cultură la alta, diferitele modalităţi de 
aplicare a Legii, dacă nu s-ar lăsa, şi încă în 
mod diferit, loc pentru excepție. Astfel, 
culturile se definesc după cum regula face 
posibilă excepția, adică individualul ca 
individual; acesta nu este niciodată lipsit de 
regulă, dar este luat ca şi cum ar sta fără ea. 

Noica identifică atâtea tipuri culturale 
câte genealogii ale individului putem recu- 
pera din sfera raportului pe care comuni- 
tatile îl au cu „zeii” lor. Evident, în acest 
caz, „zeil” trec in plan secund pentru a face 
să primeze un simplu raport. Tabelul de 
mai jos încearcă să prezinte tipologia lui 
Noica, dar răstoarnă perspectiva, în aşa fel 
încât să putem sesiza punctul de plecare 
al autorului, cel dinspre care a putut fi 
abordată problema variaţiei raportului 
Unu-Multiplu. 


Tipulde | Raportul omului i 
3 : Exceptia 
cultura cu ființa ? 
Totemism | Unu şi repetiţia sa iene 
regula 
: ae Confirmă 
Monoteism | Unu si variaţia sa 
regula 
Panteism | Unuin Multiplu | ‘este 
regula 
Politeism | Unu și Multiplu | Procams 
regula 
Creştinism | Unu Multiplu | Devine 
regula 


Vom fi surprinşi să descoperim, 
camuflată sub ideea generală, banalitatea 
lucrului cunoscut, cum bine ne atentiona 
Kant, într-un paragraf din Prokgomene. Din 


5 În prezentarea noastră nu am ţinut cont de 
rafinata distincţie a lui Noica între schemă, model, 
structură şi le-am luat adesea ca sinonime. 


locul comun în care ne situăm acum, 
putem observa că ordinea în care a așezat 
Noica tipurile de religie bulverseaza obiş- 
nuintele: de pildă monoteismul vechi, cel 
iudaic din care s-a desprins creştinismul, 
este la prea mare distanţă de acesta şi într-o 
surprinzătoare vecinătate cu totemismul, 
fiind prins între acesta din urmă şi pan- 
teismul ireductibil al culturii indiene. Ar 
trebui să aflăm, în cealaltă parte a tabloului, 
un principiu cate să justifice această ordine. 
Într-adevăr, ne putem imediat da seama că, 
dinspre totemism înspre creştinism, se 
merge dinspre distanța cea mai mare între 
regulă şi excepție către cea mai mică. 
Pentru a da mai bine seamă de acest 
lucru, vom lăsa — numai provizoriu — 
creştinismul şi cultura europeană la o parte, 
în scopul de a ne sustrage funcției lor prea 
inglobante, ce ne-ar putea deforma optica. 
Potzivit lui Noica, în cultura de tip totemic, 
excepția este pură negare a regulii, situare 
in exterioritatea absolută, infirmare; proba- 
bil că ar trebui să gândim acest tip de 
relație în forma opoziţiei dintre noapte şi 
zi, dintre alb şi negru, adică drept pură 
contradicție. La acest capitol am putea lua 
ca referință opinia lui Freud şi ale spe- 
cialiştilor citați de el (Fraser, Robertson 
Smith, Wundt si multi alții), potrivit cărora 
ordinea culturilor totemice constă „Într-o 
poruncă riguros respectată şi într-o impor- 
tanta restricție”6, ceea ce s-a numit zabu. În 
acest tip de cultură, nu aflăm motivul 
iubirii „fratelui nefrate”, a fratiei fără legă- 
tură de sânge. În totem, toţi bărbaţii sunt 
rude de sânge, cum ne indică Frazer (citat 
de Freud)’. Unii cercetători, spre exemplu 


6 Sigmund Freud, „Totem si tabu”, în Opere, vol. 
IV, Scrieri despre societate şi religie, Editura Trei, 
Bucureşti, 2000, p. 294. 

7 Ibidem, p. 293. Iată ce spunea Frazer (Totemism si 
exogamie) în pasajul citat de Freud: „Totemul 
tribului (totemul de clan) este obiectul unei 
venerari din partea unui grup de bărbaţi şi femei, 
care au numele totemului, care se cred rude de 
sânge cu el, vlăstare ale aceluiași stramos comun si 
care sunt uniţi între ei prin îndatoriri comune, 
după cum și prin credinţa în totemul lor”. 

Robertson Smith, au analizat culturile tote- 
mice luând ca punct de plecare sacrificiile 
rituale ale triburilor semitice. Justificarea 
acestei metode a fost dată de faptul că 
totemismul este „atât un sistem religios cât 
şi un sistem social”. La origine, ele au stat 
împreună, dar, în timp s-au distanțat unul 
de altul. În cercetarea religiilor preistorice 
ale popoarelor civilizate, autorii amintiţi au 
plecat de la elementele încă prezente ale 
totemismului social pentru a trage conclu- 
zii cu privire la totemismul religios, şi 
inversă, Ipoteza lui Robertson Smith, 
împărtăşită şi de Freud, este că „în cele mai 
primitive comunități există încă o legătură 
care uneşte necondiționat şi fără exceptie, 
anume cea a comunității de semintie. (...) 
Masa sacrificială era deci la origine o masa 
festivă a rudelor din aceeași semințe”. 
Aceste observaţii pat, deci, să confirme 
vecinătatea pe care o stabileşte Noica între 
totemism (repetiţia Unului) şi monoteism 
(variaţia Unului). 

Preistoria monoteismului ne oferă 
numeroase exemple ce justifică aceasta 
vecinătate. Apropierea nu trebuie văzută 
din perspectiva a ceea ce se numește 
„totem” la modul propriu, ci numai din 
aceea a tipului de raporturi sociale şi a 
formelor de viață socială asociate unei 
practici religioase. În definitiv, e vorba de 
raportul dintre regulă şi excepţie; probabil 
Chiar acest lucru era avut în vedere de 
Frazer, când vorbea despre „totemism 
social”. Pasajele din Geneza 19.32; 20.12 şi 
24.4, referitoare la întâmplările din vremea 
patriarhilor, constituie cu siguranță, un 
obiect de studiu privilegiat pentru cercetă- 
torii culturilor străvechi. Lăsăm în seama lor 
comentariile legate de regulile căsătoriei, 
de interdicția incestului şi de moștenirea 


8 Între altele ar fi si aceasta observatie: ,,transfe- 
rarea totemului are loc de obicei prin moştenirea 
pe linie maternă si este posibil ca la origine nici să 
nu fi fost vorba de vreo moştenire pe linie 
paternă”, cf. Ibidem, p. 294. 

° Ibidem, p. 315, [sublinierea noastră]. 


„totemului” pe linie maternă. Noi ne 
limităm aici la a observa că descoperirea 
monoteismului de către Avraam nu avea 
cum să modifice dintr-o dată structurile 
sociale ale tipului totemic, determinate de 
izolarea la care predispune viata de trib în 
general şi, în particular, practicarea unei 
religii cu caracter excepţional şi exclusivist. 
Ne vom referi chiar la această excepție 
reprezentată de Avraam care, introducând 
o ruptură radicală fata de totemismul 
religios, nu putea să nu întrețină un raport 
de ,,variatie” cu totemismul social. Ceea ce 
înseamnă că avem, în cultura vechiului 
monoteism, dinainte de așezarea sa institu- 
tionala de către Moise!0, un exemplu de 
raport între regulă si excepţie care dove- 
deste în egală măsură si apropierea de 
totemism si ruptura ireversibilă de acesta. 
Este vorba de descoperirea monoteismu- 
lui, prin Avraam. Tradițiile vetero-testa- 
mentare relatează că Terah, tatăl lui 


10 Cu privire la acest aspect, nu putem să nu 
remarcăm caracterul rudimentar al analizei pe care 
o face Freud monoteismului iudaic. Sustinand ca 
Moise a fost un egiptean care a convertit pe evrei 
la o religie monoteistă egipteană, Freud pierde din 
vedere că acest lucru implică fie că evreii nu erau 
evrei, ci erau nişte egipteni care au devenit „evrei” 
prin fuga din Egipt, fie că evreii erau deja evrei, 
dar asta înseamnă că Moise egipteanul a găsit deja 
un teren prielnic (un monoteism) pentru invata- 
turile sale. Căci, dacă evreii ar fi fost politeisti si 
deschişi de la bun început către religiile altor 
popoare, ce şansă ar fi avut, fiind şi sclavi ai 
egiptenilor, să rămână ,,evrei” în vremea cât a 
durat sclavia lor? Freud răstălmăcește faptul că, in 
Egiptul civilizat, evreii au deprins politeismul, pe 
l-au practicat sporadic, şi consideră că, de fapt, ei 
au învăţat monoteismul. Nu înţelegem atunci de 
ce Freud, care pretinde ca rationeaza „ştiinţific”, 
nu trage concluzia logica — date fiind premisele — 
că nu au existat nici un fel de evrei în Egipt, ci s- 
au numit asa niste sclavi egipteni, eventual de 
origine semita, care au fugit din Egipt şi s-au 
stabilit in Canaan. Evident, Freud nu poate deriva 
o astfel de concluzie, pentru că ar trebui să explice 
apoi cum au reușit egiptenii convertiți de Moise să 
convingă o serie de triburi semite să treacă la 
monoteism şi apoi să mai revendice şi moştenirea 
lui Avraam. 

Avraam, eta idolatru şi fabrica statuete 
dedicate cultului. Geniul lui Avraam si 
intuiţia sa fundamentală privind existența 
unui singur dumnezeu l-au îndepărtat 
definitiv de religia familiei si de locurile 
natale!!. Reflectia la care predispune traseul 
lui Avraam este că, în despărțirea de 
totemism, funcționează încă tipul totemic 
al raportului dintre regulă şi excepţie. Cum 
spune Noica, în totemism, excepția anu- 
lează regula de manieră radicală şi irever- 
sibilă. Dar avem, în istoria lui Avraam, 
cazul unei excepții care anulează regula 
pentru a deveni ea însăşi regulă. Acest 
lucru nu se întâmplă însă în virtutea 
schemei Unu-Multiplu şi nici a unei alte 
scheme din cele descrise de Noica. Este 
vorba de o excepţie care iese în afara 
tabloului lui Noica, relevând că există ceva 
mai fundamental decât schemele sale. 
Am putea spune că excepția lui Avraam 
funcționează în marginea culturii totemice 
(căreia Avraam i-a aparținut o vreme!?), în 
sensul că ieșirea din totem nu se putea face 
decât prin modelul totemic. Drumul lui 
Avraam este fără întoarcere, dar găsim, in 
istoria sa, numeroase situaţii în care 


11 Această despărţire este redată în Geneza 12.1. 
Nu aflăm, în cărţile Vechiului Testament, detaliile 
privind revelaţia lui Avraam şi despărţirea de 
religia familiei. Acestea provin din textele tradi- 
țiilor iudaice (spre exemplu Midrach). 

12 În acest sens pasajul din Geneza 20.12 este 
esenţial. Avraam se teme că va fi ucis din pricina 
frumuseţii nevestei sale şi declară peste tot că este 
sora lui. Consecința va fi că faraonul Egiptului ca 
şi Abimelec, împăratul filistinilor, se vor îndrăgosti 
de ea si o vor lua de nevastă. Minunăţia provine 
din faptul că acest gest făcut cu bună ştiinţă se 
înscrie probabil — este o simplă ipoteză pe care nu 
o putem dovedi — într-o practică de tip totemic, 
iar aceasta creează un conflict cu noua religie a lui 
Avraam. Dar Dumnezeu este gata să se răzbune 
pe cei care, fără să ştie, luaseră de nevastă pe o 
femeie măritată, iar nu pe Avraam care ascunsese 
acest adevăr. De fapt, Avraam nu mintise, ci 
spusese adevărul pe jumătate: „Dealtfel este 
adevărat că este sora mea, fiica tatălui meu; numai 
că nu-i fiica mamei mele; şi a ajuns să-mi fie 
nevastă”, îi spune el lui Abimelec. 


funcționează reflexele culturii totemice 
laolaltă cu un tip nou de cultură. De pildă, 
în despărţirea lui Avraam de Lot avem, pe 
de o parte, imposibilitatea de a aduce sub 
aceeaşi regulă de convietuite ceea ce tine 
de natura individuală (de excepție): „dacă 
tu apuci la stânga, eu voi apuca la dreapta; 
dacă tu apuci la dreapta, eu voi apuca la 
stânga”15, iar pe de altă parte posibilitatea 
oferită lui Lot de a alege sau stânga sau 
dreapta, ceea ce marchează ieşirea din 
totem (Avraam si Lot părăsiseră împreună 
„casa tatălui”; ei împărtăşeau aceeaşi 
credință, dar acum se despart ei înşişi 
pentru a deveni moştenitorii unor popoare 
diferite). Ruptura lui Avraam de totem este 
deci ruptura de totemism. Vecinătatea cu 
tipul totemic va fi însă mereu experimen- 
tată, atâta vreme cât monoteismul va 
rămâne religia unei familii sau a unei 
seminti, După cate ne dăm seama, 
despărțirea definitivă de tipul totemic al 
raportului între regulă si excepţie se va face 
odată ce monoteismul va deveni o insti- 
tutie, prin acele precepte care reglemen- 
tează raportul omului cu aproapele său şi 
care vor deveni, mai târziu în creştinism, 
porunca iubirii aproapelui. Într-o astfel de 
cultură, „frate” se va putea numi oricine 
împărtășește aceeași credinţă. Într-un anu- 
mit sens, tipul de cultură pe care Noica il 
numeşte „Unu si variația sa” este poate 
mai bine reprezentat de cultura arabo- 
musulmană, întrucât, sub influența creşti- 
nismului, religia islamului a încetat să mai 
fie religia unei singure seminţii. Ea repre- 
zinta in chip mai lămurit ideea că „frate” 
este numit cel de aceeaşi Lege (ca în creşti- 
nism). Este vorba, însă, numai de variatia 
Unului; ne-o dovedeşte faptul religia Isla- 
mului se practică în limba arabă: diferența 
intervine numai ca variaţie a Aceluiași. 

Dar de ce vorbim, cu Noica, de varia- 
tie a Unului si confirmare a regulii prin 
excepție, în cazul monotesimului? Vom 


15 Cf. Geneza 13.1. 

înțelege mai bine aceasta revenind la istoria 
descrisă în Vechiul Testament. Numeroase 
locuri ne arată că, atunci când poporul evreu 
uita de „contractul? său cu Dumnezeu, 
făcea apel la divinitatile altor popoare!+. O 
dată legea încălcată, „pedeapsa” nu întârzia 
să fie dată: destrămarea regatului, dărâ- 
marea Templului sau robia din Babilon 
sunt exemple în acest sens. Politeismul şi 
idolatria, figuri ale Multiplului prin exce- 
lenta, ne apar aici ca fiind violare a Legii, ca 
vacanţă sau simplă uitare. Cu toate acestea, 
când priveşte întreaga comunitate, ieşirea 
din Unu nu durează, nu e ireversibilă şi nu 
alterează figura lui. Astfel, când se închină 
la dumnezeii altor popoare (cum ne arată 
cărțile Vechiului Testament), Israel nu încear- 
că nici un fel de „împăcare” a contrariilor 
sub semnul sincretismului. Dacă ar fi făcut 
așa, probabil că ar fi dispărut ca popor; este 
evident că traseul excepţional al vechii 
culturi iudaice a constat tocmai în faptul că 
a lăsat întotdeauna loc pentru întoarcere. 
Probabil de aceea ne spune filosoful că, 
în acest tip de cultură, avem „variația 
Unului”, dacă excepţia violează regula, ea 
rămâne încă în interiorul regulii şi sfârşeşte 
mereu întorcându-se la ea. Ne gândim că 
reînvierea limbii ebraice ne arată mai clar 
modul în care o cultură se întoarce „acasă”. 
Ceea ce este caracteristic tipului de cultură 
modelat de religia monoteistă („Unu şi 
variația sa” sau „excepţia care confirmă 
regula”) este faptul că desprinderea de 
regula Unului nu este o ireversibilă „ieşire 
din casa tatălui”, cum era în cazul lui 
Avraam (care nu se mai întoarce), ci este o 
ieșire însoţită de promisiunea întoarcerii 
(de exemplu, întoarcerea lui Israel în tara 
strămoşilor). În cultura clădită pe modelul 
„Unu şi variaţia sa” ieşirea din Lege pare să 
fie preţul plătit pentru descoperirea trans- 
cendentei lui Dumnezeu, şi aceasta în 
dublu sens: pe de o parte, sarcina asumată 


14 Nu a scăpat de această atracţie nici regele 
Solomon, cf. Cartea Regilor, I, 11.3. 


este adesea percepută ca fiind prea grea, pe 
de altă parte, tocmai în asta constă destinul 
excepţional al „luptei” cu şi pentru trans- 
cendenta (Geneza 32.28). 

Este, din punctul nostru de vedere, o 
mare lipsă a eseului lui Noica, faptul că nu 
a încercat o analiză detaliată a tipurilor de 
cultura pe care le-a numit. Autorul s-a 
rezumat numai la a enunta criteriul care 1-a 
permis să trateze despre supremaţia mode- 
lului european. EL nu a mai arătat că relația 
omului cu sacrul reprezintă matricea in 
care s-au format regulile oricărei culturi, 
fund interesat numai de ideea că raportul 
omului cu zeii propriei culturi tine de o 
schemă profundă, ce poate fi verificată în 
toate sferele de activitate. Or, distincția 
dintre mai multe sfere de activitate spiri- 
tuală (religie, politică, morală, filosofie, 
agricultură) nici nu era cunoscută omului 
de demult. Ea este posterioară fenome- 
nului pe care unii filosofi l-au numit 
„moartea lui Dumnezeu”. Prin urmare, 
dacă Noica vorbeşte despre un tip de 
raport între regulă şi excepţie care să dea 
seama de toate aspectele unei culturi, el 
acordă acestui tip de raport o semnificație 
transcendentală, întrucât raportul dintre 
Unu şi Multiplu are, pentru el, valoarea 
unei scheme transcendentale!5. Vom vedea 
că „transcendentalul” cu pricina nu este 
întru totul de factură kantiană, fiind afectat 
de istoricitate. Când vorbeşte despre ,,zeii” 
unei culturi, Noica are în vedere echiva- 
larea lor cu „conceptele empirice”; pentru 
realitatea de sub ele, conceptele functio- 
nează ca reguli. Dar regulile stau sub 
principii; dacă „zeii unei culturi” pot fi 


15 Mai clar, Noica transformă într-o problemă 
transcendentală ceea ce, în viata culturilor — cel 
puţin în culturile monoteiste — este experiență a 
transcendentei. Este, aceasta, o manieră de a 
proclama „moartea lui Dumnezeu”, adică aparte- 
nenta la modernitatea cea mai proastă, cea care 
înţelege viata culturilor vechi prin categoriile sale 
alienante (în sensul „distanţei alienante” a lui 


Gadamer). 

modificaţi, iar principiile ce stau la baza ei 
rămân stabile, atunci „zeii” nu reprezintă 
decât materia care umple cadrul formal, 
structura pe care s-a clădit cultura respec- 
tivă. Noica isi propune, în fond, să anali- 
zeze acest model formal. Graba pentru 
formă si structură il împiedică să vadă mai 
clar un aspect fundamental al tipului de 
cultură pe care îl numeşte „Unul şi variația 
sa” (regula confirmată de excepție). Si 
anume, ceea ce stă să definească cultura 
vechiului monoteism este faptul că, în 
raport cu totemismul, panteismul ori 
politeismul diverselor neamuri şi seminții, 
monoteismul reprezintă o excepție. Nu 
întâmplător am amintit, mai sus, că 
Avraam a „ieşit din casa tatălui său”. Ideea 
„popotului ales”, care a fost asociată 
culturii iudaice, poate părea un simplu 
detaliu „anecdotic”. Dar, fără acest detaliu, 
schema lui Noica e lipsită de elementul 
care o vitalizează: numai în marginea unei 
excepții putem spune că exceptia confirmă regula. 
Exceptia confirmă excepţia. Chiar ilustră- 
rile lui Noica pentru această rubrică a 
tabloului ne indreptatesc să afirmăm 
aceasta: ,,Gramaticienii sunt poate cel 
dintâi care să fi vorbit despre reguli morfo- 
logice sau de sintaxă ce lasă loc unei excep- 
ţii neîncadrabile”!6; dar, în acelaşi timp, 
„fiecare limba reprezintă o excepție fata de 
lege, fata de logosul unic”. Cu alte 
cuvinte, afirmația că „excepţia confirmă 
regula” nu poate numi o structură istorică 
decât pentru acel tip de cultură care se 
defineşte ea însăşi ca excepţie. O dovedesc, 
în egală măsură celelalte exemple ale lui 
Noica: libertatea şi legea morală ori comu- 
nicarea umană sunt ele însele excepţii în 
raport cu regularitatea naturii, încât se va 
dovedi că excepţiile care se desprind din 
ele le confirmă şi le sporesc valoarea. Cât 
despre exemplul divinității care „îşi ia 
câteodată libertatea de a face derogări de la 


16 Modelul cultural...» p. 14. 
17 Thidem, p. 24. 


buna întocmire a lumii, spre a vădi mai 
bine care este ordinea cea dreaptă” 
despre aşa ceva nu se poate vorbi decât în 
marginea religiei monoteiste. Căci, numai 
acolo unde zeii unei culturi sunt „Unu” — 
iar aceasta este o excepție pentru culturile 
tradiționale — trebuie acel „Unu” să dea 
seamă, în conştiinţa omului, şi de bine si de 
rău. 

Vedem așadar cum răsturnarea ordinii 
tabloului, cu generalul la urmă, ne permite, 
pe de o parte, să Justificăm mai bine 
anumite elemente din tipologia lui Noica, 
iar, pe de altă parte, să slăbim valabilitatea 
ipotezei sale de lucru. Chestiunea ni se pare 
importantă în contextul în care, pentru 
culturile vechi, religiosul ocupă întreaga 
sferă a spiritualului. Corespondenta dintre 
schemele abstracte ale lui Noica şi viața 
spirituală autentică („lumea vieții”) se cere 
dovedită si justificată. În cazul analizat de 
noi s-a văzut că simpla abstragere a unei 
structuri ce ar sta să dea seama de viața 
unei culturi nu reprezintă o operaţie 
pertinentă dacă nu sunt puse în lumină 
condiţiile in care această structură a devenit 
operațională. Şi anume, în vechiul mono- 
teism (ce funcționează pe principiul că 
excepţia confirmă regula) această „struc- 
tură” nu are valoare decât dacă este conju- 
gata cu supoziţia că un destin exceptional a 
fost hărăzit comunităţii, aceasta rapor- 
tându-se la sine ca la „poporul ales”. 
Elementul formal căutat de Noica isi păs- 
trează valabilitatea numai dacă se interpre- 
tează respectiva cultură, în întregul ei, ca 
excepţie ce confirmă o regulă de o gene- 
ralitate mai mare!8, Dar, atunci, chestiunea 


15 Potrivit primei cărți vetero-testamentare, 
omenirea se află de la (bun) început în starea de 
cădere; ea a uitat de Lege şi numai faptele unor 
bărbaţi exceptionali precum Noe, Avraam sau, 
mai târziu, Moise şi profeţii au permis păstrarea 
legăturii cu Dumnezeu. Aceste excepții vin să 
confirme regula (că omenirea este decăzută) şi 
Chiar pe ele s-a întemeiat cultura vechiului 
monoteism. Prin urmare, se poate afirma că, dacă 

trebuie gândită ca atare în raport cu toate 
culturile şi nu numai în raport cu una 
singură. Principiul „excepţia confirmă 
regula” poate exista în toate culturile, în 
măsura în care orice cultura se hrăneşte din 
iluzia caracterului său excepțional. Putem fi 
de acord că această reprezentare nu a fost 
niciodată solicitată în egală intensitate si că, 
în culturile monoteiste, ideea destinului 
exceptional a devenit dominantă, dar, 
atunci trebuie să se arate cum anume 
elementul formal s-a constituit istoriceşte 
plecând de la un „sentiment”. 


* 


Evident, modelul vechii culturi mono- 
teiste nu ne-a interesat aici pentru el insusi, 
ci pentru ceea ce s-a numit „cultură 
europeană”. Se consideră în general, nu 
fără o anumită dreptate, că Europa este 
rezultanta istorică a întâlnirii dintre civili- 
zatia iudeo-creştină şi cea greco-romană, la 
care s-a adăugat elementul germanic’. Ar 
rezulta de aici că geneza culturii europene a 
avut loc în două etape, corespunzând celor 
două „sinteze” care au condus la feno- 
menul european. Acest tip de abordare nu 
poate să nu ţină cont de conţinuturi şi de 
ceea ce constituie ,,materia” acestor culturi. 
Credinţa, Rațiunea şi Voința ar reprezenta 
atunci, în cadrul modelului european, 
facultățile disparate pe care s-a putut clădi 
un spirit nou, fiecare dintre ele fiind 
contribuţia unor geografii mentale diferite. 
Noica nu agreează acest tip de abordare, 
pentru că, din punctul lui de vedere, 
„există unităţi care strâng laolaltă un divers, 
iar pe de altă parte există unităţi care se 
diversifica ele însele. (...) Iar in timp ce 
unitatea de sinteză este una de concentrare, 


vechiul monoteism funcţionează pe principiul 
„excepţia confirmă regula”, aceasta se întâmplă 
pentru că este el însuşi o excepţie (care confirmă o 
regulă de o generalitate mai mare). 

19 A se vedea în acest sens cartea lui Ştefan 
Afloroaei, Cum este posibilă filosofia în estul Europei, 
Editura Polirom, Iasi, 1999. 


unitatea sintetică este una de expan- 
siune”2, Unitatea sintetică este de tip 
kantian, spune Noica, si de ea trebuie să 
ţinem cont atunci când abordăm chestiu- 
nea modelului cultural european. Nu adu- 
narea laolaltă a celor trei elemente pe care 
le-am numit aici Credinta, Ratiunea şi Vointa 
trebuie să ne ghideze analiza, ci, dimpo- 
trivă, diversificarea Unului după modelul 
„Unu-Multiplu”. Noica crede că începutul 
culturii europene trebuie situat în secolul al 
III-lea al erei noastre, în anul 325, când a 
avut loc conciliul de la Niceea. Este o dată 
mult prea exactă pentru un fenomen atât 
de complex, dar ea îi permite autorului să 
afirme două lucruri ce i se par importante. 
Primul ar fi că Europa se naşte printr-o 
ruptură, iar al doilea că nu se poate să nu 
ţinem cont de contribuţia Bizanțului la 
constituirea culturii europene. Motivul cel 
mai important pentru care, după Noica, 
trebuie să revizuim conceptul de Europa, 
este faptul că, în Bizanţ, „timp de 450 de 
ani, întregi mase de oameni anonimi (si nu 
numai spiritele conducătoare) s-au bătut 
pentru idei”. După cât înţelegem, cultura 
greacă nu ar fi putut să conducă la vărsarea 
de sânge pentru idei, din pricina faptului că 
ea a stat de la bun început sub semnul 
pluralitatii. Ceea ce ne interesează aici este 
daca, din perspectiva strict formala, putem 
vorbi de geneza tipului „Unu Multiplu” 
plecând de la schemele „variaţia Unului”, 
respectiv „Unu şi Multiplu”. Nu încercăm 
să transferăm operaţiile care se referă la 
conţinuturi — de pildă sinteza culturilor — 
în domeniul raportului dintre forme; o 
astfel de întreprindere ar fi lipsită de sens. 
Ne întrebăm numai dacă, înlocuind un tip 
de abordare cu altul, şi anume perspectiva 
„dialectică? sau „hermeneutică” cu cea 
formală, putem găsi un număr de operaţii 
prin care să se obţină schema culturii 
europene plecând de la schemele atribuite 
de Noica culturilor greacă şi iudaică. 


2 Modelul cultural... pp. 53-54. 

Judecand corect, răspunsul ar trebui să fie 
negativ. Orice operație prin care schemele 
s-ar obține unele din altele ar transforma 
formele în simple conţinuturi, iar disconti- 
nuitatea în continuitate. Nu întâmplător 
vorbeşte Noica de „ruptură”. Abordarea 
formală are ca presupozitie chiar ideea că, 
de la o schemă la alta, nu există continui- 
tate, iar formele nu se obţin unele din altele 
precum conținuturile. Ele sunt primitive. 
Ideile pot circula, pot fi împrumutate, se 
pot transforma unele în altele, chiar şi după 
metafora fructului şi a semintei, dar struc- 
tura pe care s-a construit o cultură — un tip 
de cultură — ar trebui să rămână ireduc- 
tibilă. Plecând de la astfel de supozitii se 
întreabă filosoful român în ce condiţii este 
posibil ceva precum cultura occidentală, 
găsind răspunsul în acea modalitate de 
combinare a Unului cu Multiplul, care face 
„cultura noastră să fie una a întruchipării 
legii în caz”. 

Cum era de aşteptat, schema unității 
sintetice este cel mai bine pusă în valoare 
de teologia creştină care concepe ființa 
divină ca pe Unu Treime. Noica vorbeşte 
despre structură și formă, dar nu poate 
dezvolta această idee fără a se referi explicit 
la „mitologia europeană”; creştinismul se 
întemeiază pe ideea unei unități ce se 
diversifică si se manifestă istoric. În acest 
sens, credem că putem vorbi despre exis- 
tenta, la Noica, a unui transcendental care 
nu poate fi kantian, pentru că este istoric, şi 
care nu este nici hegelian, pentru că e aso- 
ciat cu ideea de discontinuitate. Specificul 
acestui transcendental tine mai degrabă de 
ceea ce seamănă cu o arheologie. În cele ce 
urmează vom aminti câteva dintre ele- 
mentele care, după Michel Foucault, 
definesc o arheologie şi vom căuta să 
identificăm prezenţa acestor elemente la 
Noica. Totodată, vom schița o paralelă 
între arheologia foucaldiană si căutarea 
noiciană a unui model cultural european, 
plecând de la constatarea că ambii autori 


fragmentează istoria culturii occidentale. 
lată datele esențiale prin care poate fi 
identificată o arheologie, adică o metodă 
de analiză care nu este „nici istorie, nici 
epistemologie”: 

a) Este vorba despre un demers opus, 
ca metodă, istoriei tradiționale a ideilor, 
prin promovarea conceptelor discontinui- 
tăţii. Foucault fragmentează cultura euro- 
peană în mai multe intervale pe care nu le 
mai numește „etape”, întrucât le tratează in 
ele însele şi nu în raport cu altceva. Cum 
spunea autorul francez, discursul fiecărei 
epoci trebuie văzut ca „monument” şi nu 
ca „document”; 

b) Intervalele obţinute prin segmen- 
tarea „corpusului” de discursuri au o iden- 
titate proprie, fiind guvernate epistemic de 
anumite „structuri istorice” (ele sunt 
numite de Foucault episteme) care for- 
mează un soi de a priori istoric, 

c) Arheologia caută astfel să delimi- 
teze condiții de posibilitate pentru diver- 
sele blocuri discursive ale unei „epoci”; ea 
are o funcție pe care o putem numi 
„transcendentală”, cu condiţia să înțelegem 
că e vorba de o specie de transcendental 
istoric; 

d) În raport cu acest a priori sau 
structură, conținuturile unei culturi (idei, 
credinţe, practici, relaţii) sunt ceva material 
sau „accidental”. 

Dintre aspectele enumerate mai sus, 
cel mai important ni se pare cel privitor la 
deosebirea mai multor momente ale cul- 
turii occidentale. În mod obișnuit, istorio- 
grafia culturală deosebeşte câteva „etape” 
ale culturii occidentale: evul mediu, renas- 
terea, dge classique (la Foucault) sau moder- 
nitatea timpurie, luminile, romantismul şi 
modernitatea târzie. Stabilirea etapelor 
diferă de la un autor la altul, dar majori- 
tatea istoricilor culturii admit că, spre 
exemplu, între Toma, Ficino, Descartes, 
Kant, Hegel si Nietzsche — pentru a aminti 
aici numai filosofii cei mai reprezentativi — 

există un număr de deosebiri care nu se 
explică numai prin individualitatea si per- 
sonalitatea fiecăruia, ci si prin „stilul”, 
amprenta sau tipul de probleme ce carac- 
terizează o anumită epocă. Dacă istoria 
tradițională căuta să definească indivi- 
dualitatea unei epoci prin ideile pe care le 
vehiculează (de exemplu: problema univer- 
salilor în evul mediu, a omului în renas- 
tere, a surselor cunoașterii în prima moder- 
nitate, a emancipării omului în lumini, a 
creației şi a istoriei în romantism, a tăstur- 
nării valorilor în modernitatea târzie), pentru 
arheolog, deosebirile trebuie căutate in 
regulile după care au fost compuse discur- 
surile unei anumite epoci. La Foucault, 
încercarea de a da o „etnologie a societății 
occidentale” nu identifica nici un cadru 
formal care să ne permită să distingem 
cultura occidentală de alte tipuri de cultură. 
Preocupat fiind de „ceea ce se întâmplă 
astăzi”, în buna tradiție deschisă de Kant în 
Was ist Aufklarung?, Foucault mizează pe 
faptul că Europa a fost exportată peste tot 
în lume, Ceea ce nu funcționează sub 
eticheta ei reprezintă o disfunctie, o pato- 
logie sau cel mult o ficțiune, cum ne arată 
paginile despre minunata clasificare a ani- 
malelor, preluată din Borges şi atribuită de 
acesta unei fantastice „Enciclopedii chi- 
neze”?1, Nu putem ignora, însă, că „ceea ce 
se întâmplă azi” priveşte într-o bună 
măsură chestiunea „ciocnirii civilizațiilor”; 
prin urmare, nu at fi fost lipsit de interes să 
se treacă în revistă (aşa cum face Noica), 
„schemele” pe care s-au clădit diferitele 
culturi ale umanităţii. Delimitarea epis- 
temelor culturii occidentale se făcea, la 
Foucault, fără să se poată preciza ce anume 
le făcea să stea impreund in disjunctie, ce 
anume rămânea identic între diferitele 
rupturi, aşa încât să putem spune că 
renasterea şi postmodernitatea aparțin în 
aceeași măsură Occidentului, văzut ca 


21 Cf. „Introducerea” la Cuvintele si lucrurile (Michel 
Foucault. Les mots et les choses, Gallimard, 1966). 


topos cultural si nu ca simplă arie 
geografică. Dacă Noica nu ratează acest 
lucru, este probabil pentru că el încearcă să 
lărgească sfera conceptului de Occident şi 
să împingă mult înapoi începuturile culturii 
europene, astfel încât să cuprindă şi „bătă- 
lile pentru idei” ale Bizanțului. Observăm 
astfel că exercițiul lui Noica urmăreşte întâi 
o dimensiune spațială, apoi o alta tem- 
porală. Tabloul variațiilor raportului dintre 
Unu şi Multiplu acoperă, cu rubricile sale, 
componenta spaţială, întrucât desfăşoară o 
ordine sincronică, în care totemismul ar fi 
simultan cu cea „din urmă” schemă, cores- 
punzătoare culturii europene. Caracterul 
primitiv (axiomatic) al fiecăreia dintre 
variantele raportului Unu-Multiplu consti- 
tuie, astfel, un fel de séntaxd. Folosim acest 
termen în loc de „structură”, „formă” sau 
„a priori” pentru că Noica vorbește despre 
o „gramatică a culturii”. 

Această gramatică ar cuprinde, în 
afară de „sintaxa” amintită, şi o morfo- 
logie, Noica având în vedere „un alt înțeles 
pentru morfologia culturilor”. Astfel, dacă 
tabloul raporturilor dintre regulă şi excep- 
tie transformă ordinea succesivă (hege- 
liana) în ordine simultană — lucru ce pare 
just atâta vreme cât, vedem, spiritul occi- 
dental nu a încheiat lucrarea de prefacere şi 
consumare a celorlalte forme de spirit —, 
noua morfologie trece din registrul spatia- 
litatii (cum era cazul la Spengler, Frobenius 
sau Blaga) în acela al temporalităţii. Noica 
chiar insistă asupra statutului metodologic 
al morfologiei, arătând că ea compensează 
două neajunsuri ale celei vechi. Primul 
dintre ele ar fi înghețarea formelor într-un 
simbol spațial, iar al doilea, fărâmițarea 
„realului istoric”. Culturile ar fi astfel 
concepute ca „insulare”, iar interesul noii 
filosofii a istoriei ar fi chiar trecerea „de la 
insulă şi arhipelag la continentul istoric”, 
încât să putem găsi ceva universal, un 
universal istoric, în diversitatea culturilor. 
Noica încearcă să depăşească o metaforă 

geografică — cea care situa culturile în afara 
timpului (utopiile au loc pe insule si sunt 
atemporale, observă el) — printr-o meta- 
ford geo-istorică; expresia „continent isto- 
ric’, dacă nu este cumva paradoxală, 
schiteaza o posibilă unificare a registrului 
spaţial cu cel temporal. Noţiunea de 
„câmp”, preluată din științele naturii, chiar 
i se pare o alegere fericită. Atracția sau 
complexul lui Noica fata de fizică şi 
matematică îl conduc la o aplicaţie foarte 
discutabilă şi stângace a conceptelor fizicii 
la filosofia culturii, dar lăsăm acest lucru la 
o parte — în definitiv este mai degrabă o 
problemă de stil — pentru a atrage atenţia 
asupra unui aspect mai putin evident. 


* 


Am atătat mai sus că tabloul rapor- 
turilor dintre regulă şi excepție ne arată că 
orice tipologie presupune o topologie. Cele 
cinci scheme sunt tot atâtea locuri comune, 
iar asta le poate face să împărtășească 
neajunsurile cu vechea morfologie a cul- 
turii. Pare firesc, deci, ca Noica să încerce a 
depăși, odată cu vechea morfologie, si 
propria sa topică, căutând să unifice într- 
un continent” cele cinci arhipelaguri. 
Pentru aceasta, el are nevoie de un element 
comun, cu alte cuvinte, de ceva care să le 
fie, dintr-un anumit punct de vedere, 
anterior precum un dat originar. Cum să 
căutăm acest dat originar şi, mai ales, cum 
să identificăm legătura lui cu schemele 
amintite? Noica nu se opreşte deloc asupra 
acestui aspect, dar nu-l putem bănui că ar 
fi procedat întru totul „rapsodic”. Se pune 
atunci problema de a reface raționamentul 
pe cate l-a urmat fără să-l desfășoare. Iată 
despre ce este vorba. Ceea ce precede 
diversele ipostaze ale raportului dintre 
regulă şi excepție este fie raportul însuşi, în 
generalitatea lui goală, fie faptul că există 
ceva care face posibilă tematizarea lui. Dacă 
admitem că avem cinci soluţii la problema 
raportului dintre Unu şi Multiplu, atunci 


ceea ce precede diversele soluţii este fie 
problema însăşi, fie contextul (sau mediul) 
în care (prin care) problema este pusă. 
Funcţionează aici, în toate aspectele, 
analogia culturii cu limba: ceea ce este mai 
originar decât diferitele gramatici ale 
limbilor este, pe de o parte, faptul că există 
vorbire în genere şi, pe de altă parte, că 
există ideea de normd pentru vorbirea in 
genere. Astfel, „gramatica culturilor” la 
care visează Noica ar avea drept sintaxă 
raportul generic dintre Unu si Multiplu sau 
dintre regulă si excepție. Dar această 
sintaxă are nevoie, oricum, de o morfo- 
logie pe care să o in-formeze. Este de- 
acum evident că noua morfologie a cultu- 
rii, despre care vorbeşte filosoful de la 
Păltiniş, este o transpunere, la scara întregii 
culturi, a morfologiei vorbirii. La nivelul 
cel mai general, noua morfologie nu ar face 
decât să atribuie diferitelor aspecte ale cul- 
turilor o serie de caracteristici ce ar cores- 
punde comportamentului analog al părților 
vorbirii: „substantiv, adjectiv, adverb, 
pronume, conjunctie, prepozitie, cu verbul 
peste tot activ în lumea coruptibilului şi a 
prefaceri, inclusiv în lumea gândului, vor 
putea constitui ipostazele celui din urmă, 
depășind statutul lor de simple părți de 
cuvant’”22, 

Ideea de a lua ca model, in analiza 
culturii, structurile limbajului nu este o 
noutate noiciană. Este binecunoscută încer- 
carea structuralistilor francezi de a aplica, la 
studiile culturale, principiile şi conceptele 
lingvisticii structurale. Lévi-Strauss, de 
pilda, a fost cel dintai care a considerat ca 
principiile schimbului de cuvinte (ale 
comunicării verbale) pot fi extinse la orice 
tip de schimb, precum schimbul de bunuri 
sau schimbul de femei din culturile pri- 
mitive. Ceea ce caracteriza întreprinderea 
structuralistă era formalismul ei absolut, în 
sensul că nu făcea nicăieri loc limbajului 
sub aspect semantic. O afirmaţie precum 


2 Modelul cultural. .., p. 91. 

cea a lui Noica, referitoare la „așezările de 
sine ale gândului” nu şi-ar avea rostul într- 
o abordare structurală. Evident, filosoful 
român optează pentru o perspectivă 
inactuală, considerând că există în limbaj şi, 
prin urmare în cultură, ceva reminiscent 
care ne obligă să abordăm problema 
limbajului şi a culturii la nivelul gândului, al 
conţinuturilor semantice. Există, în între- 
prinderea lui Noica, un punct de vedere 
neo-aristotelic, cum ne dovedeşte teoria sa 
categorială a limbajului si a ființei. În 
concepția sa, cultura nu reprezintă altceva 
decât relația omului cu ființa, tradusă cu 
ajutorul limbajului. Potrivit acestei viziuni, 
practicile care compun o cultură au un 
corelat semantic în „aşezările gândului”. 
De aceea găsim, în prezentarea ideii de 
model cultural, două momente: unul pri- 
veşte relația omului cu ființa, întruchipată 
in cele cinci tipuri de raport între Unu si 
Multiplu, iar celălalt scoate la iveală posi- 
bilitatile limbajului de a reda, dar şi de a 
modela gândirea ființei. lată de ce regăsim 
aici figura cercului ontologic, descrisă de 
Noica în altă parte. Limbajul traduce relația 
omului cu ființa în aceeași măsură în care 
modelează această relaţie. Ceea ce înțelege 
Noica prin „modelul cultural european” ar 
fi, deci, laolaltă, un raport cu fiinta în 
forma Unu Multiplu, apoi o morfologie 
culturală în care „fiecare formă poate fi un 
fel de aşezare a întregului logos’, Rezultă 
de aici si posibilitatea de a extinde la scara 
întregii culturi rezultatele obținute în ana- 
liza culturii europene: „dacă toate inter- 
pretările acestea vor avea sens pentru 
cultura europeană (...) atunci ele ar trebui 
să aibă sens şi pentru cultura în genere, ca 
și pentru alte culturi sau configurații 
culturale încă vii istoriceşte”"24. 

Chestiunea este destul de discutabilă. 
Nu înţelegem de unde scoate Noica această 
concluzie; nu vorbim de valabilitatea tezei 


23 Ibidem 
24 Ibidem 


sale, ci de valabilitatea rationamentului. În 
virtutea cărei asumptii se poate trece de la 
morfologia culturii europene la morfologia 
celorlalte culturi şi a culturii în genere? 
Pentru a nu face o nedreptatea autorului, 
am putea presupune că ceea ce e refutabil 
aici e numai formula de exprimare: nu e 
vorba de a extinde morfologia culturii 
europene la alte culturi, în virtutea expan- 
siunii sale prin unitatea sintetică, ci de a 
concluziona că există şi pentru celelalte 
tipuri de cultura câfe o morfologie, aşa cum 
există una pentru cultura europeană. lar 
această morfologie ar corespunde unei 
anumite configurații lingvistice. Nu vom 
încerca să analizăm mai departe această 
posibilitate; semnalăm numai că, aşa cum 
s-a văzut în cazul Sentimentului românesc al 
fiintei, derivarea unui tip specific de raport 
cu ființa, plecând de la datele lingvistice, nu 
duce — pur şi simplu — nicăieri, nici măcar 
dacă se tine cont de universalitatea gan- 
dului. Presupozitia universalitatii gândului, 
o dată admisă, ar trebui să devină indi- 
ferentă în raport cu diversitatea configu- 
ratiilor culturale; valoarea sa euristică este 
nulă. Ea devine importantă numai atunci 
când s-ar lua în discuţie demnitatea altor 
culturi, adică posibilitatea de a admite că 
grecul si barbarul, Același si Altul, au acces 
egal si echidistant la ființă. Ea ar funcţiona 
atunci in sens umanist, intelegand prin 
aceasta umanismul Tropicelor triste, din 
perspectiva căruia Kant si Nambikwara ar 
sta sub același acoperiş, în „casa ființei” (ca 
să reluăm o expresie a lui Heidegger). Dar 
acesta nu e deloc umanismul lui Noica 
pentru care universalitatea gândului este 
numai europeană (cel mult greacă)”. 
Nambikwara nu accede la universal decât 


235 Ne sprijinim pe spusa lui Noica după care 
„culturile de tip totemic, cu Unu si repetiţia sa; 
cele de tip monoteist, cu Unu și variaţia sa; 
precum şi cel de tip panteist, cu Unu â Multiplu, 
nu pun in joc până la capăt rațiunea”, cf. Ibidem, 
p. 50 [sublinierea autorului]. 

insusindu-si categoriile gândirii europene. 
lar în acest caz „demnitatea Europei”’?6 
constă în aceea că numai cultura europeană 
poate să ofere gândului o consistență 
universală. Rămâne, deci, că afirmaţia lui 
Noica nu poate fi situată nicăieri; ea arată 
că autorul pendulează între o concepție 
apropiată de antropologie (structurală sau 
nu) şi o concepție europocentristă con- 
form căreia demnitatea este sinonimă cu 
universalitatea. Aceasta din urmă nu mai 
este însă caracteristică tuturor formelor de 
raport cu ființa (Unu-Multiplu), ci numai 
aceluia care a făcut posibilă apariția 
Ratiunii şi a culturii depline. 

Ne vom limita aici numai la acele 
consideraţii ale lui Noica care privesc strict 
modelul european. Din cele spuse mai sus 
putem înțelege că filosoful român defineşte 
acest model pe baza combinației dintre un 
tip de morfologie gramaticală (caracte- 
ristică grupului de limbi indo-europene) şi 
o gândire a fiinţei, modelată de raportul 
Unu-Multiplu. Astfel, fiecare etapa din 
istoria culturală a Europei corespunde unei 
părți de vorbire: substantivul primează în 
Evul Mediu, adjectivul in Renastere, 
adverbul în modernitatea clasică şi barocă, 
pronumele în modernitatea luminista şi 
romantică, conjunctia în modernitatea tar- 
zie şi actuală. Suntem în așteptarea unei 
epoci a prepoziției care, s-ar zice, ar putea 
schimba raportul conjunctional dintre 
oameni şi lucruri. Nu detaliem argumentele 
care susțin, la Noica, această imagine a 
culturii europene, dar se impun unele 
observații. 

Prima se referă la faptul că, dintre 
părțile de vorbire enumerate de Noica, 
lipseşte verbul. Autorul explică aceasta prin 
ideea că verbul este „peste tot activ în 
lumea coruptibilului”. Analogia culturii cu 
limba funcționează până foarte departe: 


2 De dignitate Europae a fost primul titlu al cărţii lui 
Noica, la Editura Kriterion, Bucureşti, 1988. 


cultura este precum fraza gramaticală”, 
întrucât ea nici nu există fără verb, adică 
fără ceva cate să tina locul predicatului. 
Celelalte părți de vorbire îşi vor găsi locul 
în „frază” şi vor căpăta întâietate după o 
alchimie diferită de la o rostire (epocă) la 
alta. Ca relație a omului cu ființa, cultura 
nu ar putea fi concepută în nici un 
moment al ei fără contribuţia verbului, 
raportul cu ființa implică temporalitatea ca 
pe o condiţie fundamentală. Dar aceasta 
înseamnă, de fapt, că Noica asumă ca fiind 
originară modalitatea categorială şi predi- 
cativă a ființei, în speţă logocentrismul 
european. Nimic nu mai împiedică, de 
acum, corelarea acestei asumptii cu supo- 
zitia că cea mai „adevărată” formă de 
cultura este aceea care ajunge să le domine 
pe toate celelalte, impunându-şi valorile 
prin luptă. Universalitatea este originară 
numai în măsura în care este originară 
lupta pentru venirea la universal; ea este o 
prin giganto- 


Ss? 


universalitate „câştigată 
mabhie28. 

A doua observaţie se referă la una 
dintre consecințele prezenţei „peste tot” a 
verbului, si anume la desfășurarea rapor- 
tului cu ființa (adică a culturii) în modali- 
tatea istoriei. Ne-am fi aşteptat ca Noica să 
insiste mai mult, la nivelul morfologiei, pe 
ideea discontinuitatii cu care opera în 
domeniul „sintaxei”. Surprinde, la Noica, 
faptul că nu pare dispus să asume şi să rişte 
nimic, iar aici trebuie să dăm dreptate, 
într-un fel, Alexandrei Laignel-Lavastine2. 


27 Ne convinge de asta cele spuse de Noica despre 
substantiv: „acesta din urmă, [a] devenit subiect in 
fraza si în contextul istoriei”. Cf. Modelul 
cultural... p. 101. 

28 Asupra acestui aspect ne atrage atenţia in 
special Emmanuel Lévinas, in Totalitate si infinit, 
unde ne spune ca filosofia lui Hegel — cea atasata 
de survenirea universalului în devenirea istorică — 
reprezintă, in cultura occidentală, un model al 
războiului. 

2 În legătură cu locurile (destul de numeroase) în 
care nu-i dăm dreptate autoarei europene, a se 
vedea alte studii ale noastre, de exemplu Idiomatic 

Autoarea amintită şi-a dat multă osteneală 
pentru a scoate la lumină spiritul de 
colaborationist si lipsa de curaj politic ale 
lui Noica. Noi ne referim aici numai la 
evitarea riscului pe linie strict teoretică. 
Probabil că tocmai neasumarea vreunui 
risc a făcut din filosoful de la Păltiniş un 
autor destul de contestat, Noica nu a forțat 
prin nimic uşa marii filosofii; a înţeles totul, 
nu a negat nimic si, atunci când totuși a 
făcut-o, a rămas prizonierul unei poziții 
traditionaliste şi conservatoare. El nici nu a 
făcut descoperiri importante şi nici nu a 
avut capacitatea de a sesiza descoperiri 
importante. Avem, în paginile despre 
modelul cultural european, un exemplu 
perfect a lipsei sale de curaj teoretic. Am 
văzut că, pentru a situa începuturile culturii 
europene, filosoful român asuma ideea 
unei rupturi esenţiale. Între modelul euro- 
pean şi configuratiile culturale care il 
preced, există ruptură tot asa cum există 
hiatus între esențe. Mai departe, desi 
descrie morfologia culturală europeană în 
termenii discontinuități, Noica nu asumă 
până la capăt consecinţele discontinuitatii. 
„În această lume halucinantă a chintesen- 
telor sau esentelor, ca şi pe planul vieții 
[...] Pe câmpul de bătălie de la Azincourt, 
în nordul Franţei, ia sfârşit era substan- 
tivului”%. În gramatica culturii europene 
adjectivul venea, spre sfârşitul Evului 
Mediu, să grăbească extinctia substan- 
tivului”'5!. „Cu Montaigne, isi face intrarea 
în cultura europeană pronumele la per- 
soana întâi singular. Era o noutate”%?, În 
ciuda faptului că ideea discontinuități se 


şi universal, Perspective ideologice asupra limbajului, in: 
Ştefan Afloroaei coord., „Interpretare şi ideo- 
logie”, Editura Fundaţiei Axis, Iasi, 2002, precum 
şi Discurs filosofic si figuri ale Străinului, in: Stefan 
Afloroaei, Corneliu Bilba, George Bondor, „Locul 
metafizic al Străinului”, Editura Fundaţiei Acade- 
mice Axis, Iași, 2003. 

30 Modelul cultural. .., p. 100. 

31 Ibidem, p. 102. 

32 Ibidem, p. 137. 


impune aproape de la sine, autorul nu 
încetează să vorbească de „curgere” si de 
„petrecerea culturii europene”; el concepe 
mersul culturii europene în mai multe 
„zile”, după modelul biblic: o „zi” euro- 
peană durează o sută de ani. Am atătat mai 
sus că, spre deosebire de epistemele lui 
Foucault, „zilele? acestea seculare sunt 
înșirate într-o unică mișcare de revoluție. 
Întrebarea care se pune, atunci, este dacă 
putem să îi atribuim lui Noica proiectul 
unei arheologii, cum am sugerat mai sus. 
În această privinţă, avizul nostru este, 
totuşi, favorabil, deoarece încercarea filo- 
sofului român răspunde în bună măsură 
trăsăturilor pe care le-am atribuit mai sus 
arheologiei foucaldiene. Şi anume, în ciuda 
faptului că Noica rămâne ataşat de concep- 
tele istoriei tradiționale a culturii, el promo- 
vează, totuşi, în câteva aspecte, postulatul 
discontinuități. Mai întâi, prin ideea că 
Europa a luat naştere printr-o ruptură de 
civilizația antică şi că nu există trecere 
curgătoare de la una la alta, apoi prin 
segmentarea istoriei culturii europene cu 
ajutorul conceptelor morfologiei gramati- 
cale. Afirmația cu privire la curgerea 
istoriei, deşi aparține unei concepții con- 
tinuiste, nu presupune si consumarea 
uniformă a istoriei. Am avea, la Noica, nu 
o discontinuitate radicală, ca la Foucault, ci 
o discontinuitate mai moale, ce nu elimină 
întru totul ideea de continuitate35. Ceea ce 
ni se pare important aici este faptul că seg- 
mentele obținute prin decuparea culturii 
europene au identitate proprie şi sunt 
guvernate de reguli exclusive. Aceste reguli 


33 De altfel, de o discontinuitate radicală, perfectă, 
nici nu poate fi vorba în istoria culturii şi nici la 
Foucault (oricât şi-ar dori-o autorul francez). 
Aceasta pentru că, oricât am vorbi de ruptură, 
până la urmă tot aşezăm fragmentele de istorie 
într-un şir continuu. A nu face acest lucru ar 
presupune că ordinea lor este absolut aleatoare, 
sau că nu există nici o ordine. Dar asa ceva e 
imposibil. Ar însemna să putem susţine, de pildă, 
că este indiferentă anterioritatea Discursului despre 
metodă în raport cu Critica rațiunii pure. 

au, in acelasi timp, un caracter transcen- 
dental si unul istoric, iar in raport cu ele, 
„gândurile? unei culturi apar ca find 
accidentale; numai universalitatea lor e 
necesară (paradox inevitabil). Ca urmare a 
acestul fapt, descrierea modelului cultural 
european seamănă cu o arheologie. 

În sfârşit, dar nu la urmă, analiza 
realizată de filosoful român deschide, ca 
orice arheologie, o perspectivă genealogică. 
Intelegem prin asta preocuparea arheolo- 
gului pentru „ceea ce se întâmplă azi”%. 
De aceea, nu e lipsit de interes faptul că 
descrierea epocilor trecute ca „așezări ale 
gândului” ori ca „episteme” lasă loc pentru 
anunțarea unei epoci următoare, căreia 
timpul nostru începe să-i schiteze conturul. 
„Moartea omului” la Foucault ori „ceasul 
prepoziției” la Noica sunt, într-un fel, 
posibile răspunsuri la întrebarea „ce se 
petece astăzi»”. Iar deschiderea genealogică 
de care vorbeam este si închidere, in 
măsura în care arheologul ascunde sub 
haina unei simple descrieri o „introducere 
la bunătatea timpului nostru”, ironică la 
Noica, cinică la Foucault. Dacă cei doi 
arheologi ai culturii occidentale nu s-ar fi 
înscris în registrul apolinicului, respectiv al 
dionisiacului — asumând astfel, la nivelul 
metodei, ceea ce stătea numai în firea 
obiectului3> — n-am fi schiţat aici un fel de 
paralelă. Este prelungită, paralela, de faptul 
că (şi) Noica are ceva de justificat. Pentru a 
înțelege acest lucru, ar trebui să ne 
reamintim de proiectul său din Sentimentul 
românesc al fiintei saa din Rostirea filosofică 
românească. Încercarea filosofului român, 
în scrierile amintite, era să descopere 


34 Pentru Nietzsche sau Foucault aceasta era chiar 
preocuparea fundamentală. Cf. „La philosophie 
structuraliste permet de diagnostiquer ce qu’est 
aujourd’hui”, in Michel Foucault, Dits et écrits, vol 
I, Gallimard, 1994. 

35 Evident, este vorba despre ideile dezvoltate de 
Nietzsche in Nasterea tragediei, cu privire la dubla 
radacina, apolinica si dionisiaca, a culturii grecesti 
si, prin reflex, a culturii europene. 


posibilitățile limbii si culturii române de a 
gândi ființa în chip universal şi de a 
contribui, prin exercitarea lingvistică a 
sentimentului propriu [al ființei], la gân- 
direa autentică a ființei (adică la cultura 
universală). Cu alte cuvinte, Noica proiecta 
să analizeze modul în care logos-ul 
universal se manifestă îp7e în particularul 
limbilor, în speţă în particularul limbii 
române. Am analizat în altă parte miza 
ideologică pusă pe realizarea acestei sarcini, 
cât şi întâmpinările sclipitoare, dar lipsite 
de „cunoaştere luciferică”, ale Alexandrei 
Laignel-Lavastine. Ne limităm aici la a 
semnala următorul aspect: in Modelul cultu- 
ral european aflăm mai multe despre univer- 
salul pe care trebuia să-l gândească rostirea 
filosofică românească şi cam ce fel de 
raport trebuie avut în vedere când se 
vorbeşte despre ridicarea părții la demni- 
tatea întregului. După cum ne dăm seama, 
în ultima sa carte, Noica nu abordează o 
problemă nouă; el tratează despre același 
lucru pe care il avea in vedere în scrierile 
din „ciclul românesc”, numai că răstoarnă 
perspectiva. Lucrurile sunt acum privite 
dinspre partea universalului, trebuind sa se 
arate tipul de geografie formală pe care il 
suscită mersul spiritului în lume, dezvol- 
tarea unității sintetice. Odată ce a fost 
identificată gândirea universală a ființei cu 
modelul european, două sarcini stau în fata 
„arheologului”: să cuprindă sub umbra 
acestui model 7pos-ul culturii bizantine si 
pe geniul locului răsăritean, apoi să situeze 
Dpos-ul european în topica mai largă al 
posibilităților de a gândi ființa. Cu alte 
cuvinte, Noica are de stabilit dacă uni- 
versalul vostru este universalul pur şi 
simplu. Iar lucrul cel mai important, din 
punct de vedere al metodei, este că Modelul 
cultural european se înscrie în linia trasată în 
Rostirea filosofică românească ŞI Sentimentul 
românesc al fiintei. este vorba de a căuta, la 
scara vorbirii în genere, o serie de elemente 


36 Cf. supra, nota 29. 

care să permită ascensiunea de la sentimentul 
fiinţei către structurile fiintei. Urcand aceasta 
treaptă, sentimentul românesc şi cel 
„paraguayan” (Cioran) se vor regăsi laolaltă 
în universalitatea modelului cultural euro- 
pean. Am atătat mai sus că, în abordarea 
noiciană a ideii de model cultural, există o 
serie de neajunsuri. Originea lor trebuie 
căutată in aceeași mișcare teoretică si meto- 
dologică care, în etapa premergătoare — 
cea a „sentimentului românesc”, îi aducea 


lui Noica destule necazuri. Din acest loc, 
„arheologia” lui Noica a modelului cultural 
european se dovedeşte mult prea atașată 
de o „logică a lui Hermes” care ţine 
întotdeauna partea întregului. Problema 
este că nu stim niciodată, la Noica, dacă 
partea întregului este ținută prin parte sau prin 
întreg. Noica vrea să arate că universalul nostru” 
este universalul în genere, dar nu-şi pune întrebarea 
dacă universalul în genere este universalul 
„nostru ”. 


Gerard STAN 


Petre Botezatu şi cercetările 
asupra adevărului din 

Petre Botezatu and the Investigations about Truth of European 
Epistemology 


(Abstract) 


The main aim of this study is the re-evaluation of theory of truth which was 
proposes by Petre Botezatu in the context of European investigations of 
problems of truth. If the theory which was propose by Tarski is a formal theory 
of truth, a theory about the different kinds of language, a theory about the 
attribute „truth”, the theory purpose by Petre Botezatu is one about the real 
content of thought. The Romanian logician, in his theory, has succeeded to 
achieve an analysis of concept ,,correspondence”. After him, ,,correspondence” 
possesses three different aspects: reference, representation and information. This 
idea offers a base more solid for a theory of correspondence-truth. 


Dacă filosofia europeană a Epocii 
Moderne a fost înțeleasă drept una aflată 
preponderent sub semnul investigațiilor 
epistemologice, a investigaţiilor cu privire 
la sursele cunoașterii!, nu putem spune că 
aceste preocupări au dispărut odată cu 
emergenta unor noi proiecte în filosofia 
Europei: hermeneutica, filosofia spiritului, 
filosofia valorilor, existentialismul sau filo- 
sofia vieții. Dobândirea într-un ritm alert a 
cunoștințelor de tip științific, mai ales în 
ultimul secol, a revitalizat reflectia filoso- 
fică asupra surselor şi limitelor cunoașterii 
omeneşti, asupra fundamentelor pe baza 
cărora s-at putea realiza o unificare a ştiin- 
telor naturii, asupra metodelor de verificare 
a enunturilor ştiinţei, asupra relaţiilor ce se 


1 Karl R. Popper, „Despre sursele cunoaşterii şi 
ignoranței”, în Conjecturi si infirmări, Editura Trei, 
Bucureşti, 2001, pp. 38-39. 


instituie între enunturile unei teorii stiinti- 
fice. Expansiunea sferei cunoştinţelor ştiinți- 
fice a condus, în mod firesc, la o preocupare 
a filosofilor privind temeiul valabilitati 
acestor cunoştinţe. Testarea, verificarea şi 
identificarea criteriilor necesare pentru a 
califica un enunț drept adevărat au devenit, 
în mod necesar, chestiuni filosofice ce 
trebuiau, prin situația creată, discutate şi 
lămurite. În consecință, unele dintre cele 
mai dinamice ramuri ale filosofiei europene 
din secolul XX au fost epistemologia şi 
filosofia științei, iar una dintre cele mai dis- 
putate probleme ale epistemologiei euro- 
pene ale acestui veac a fost, fără îndoială, 
cea a adevărului. 

Chiar şi la o privire grăbită asupra 
istoriei europene a problemei adevărului în 
secolul XX, devine clar faptul că cele mai 
importante contribuții la înțelegerea diver- 
selor aspecte ale acestei probleme le apar- 

tin, pe de-o parte, pozitivistilor logici, ce au 
activat, cu precădere, în cercurile de la 
Viena si Berlin şi, pe de altă parte, lui 
Alfred Tarski, eminent filosof si logician 
polonez, care a reusit sa schimbe definitiv 
modalitatea filosofică de investigare a pro- 
blemei adevărului. Logicianul polonez va fi 
cel care va susține că „adevărul” poate fi 
temeinic investigat numai dacă renuntam la 
scopul de a-i identifica natura sau esenţa; 
ideea sa va fi aceea că nu putem avea nici 
un fel de cunoştinţă certă cu privire la 
esența adevărului, ci doar cu privire la 
regulile de utilizare ale predicatului „ade- 
vărat” în enunturi si cu privire la tipul de 
limbaj în care acesta poate să apară. 

În România, din păcate, multă vreme 
au lipsit cercetările filosofice serioase şi 
rezultatele remarcabile în privința intele- 
gerii naturii adevărului, a criteriilor sale şi a 
posibilității de a stabili efectiv valoarea de 
adevăr a unui enunț formulat în câmpul 
investigaţiilor specifice ştiinţei. Cu toate 
acestea, remarce si sugestii interesante in 
această direcţie întâlnim la Vasile Conta, 
Constantin Rădulescu-Motru, Lucian Blaga 
sau Nae Ionescu. În ciuda acestei tradiții 
precare, Petre Botezatu, unul dintre filo- 
sofii şi logicienii români de elită, a făcut din 
adevăr o problemă constantă a investi- 
gatiilor sale. Scopul cercetării noastre va fi 
acela de a încerca să surprindem modul în 
care filosoful român s-a raportat la cerce- 
tările europene asupra problemei adevă- 
rului; in plus, vom încerca să identificăm 
acele elemente din gândirea filosofului 
român care s-au cristalizat într-un punct de 
vedere original asupra acestei chestiuni. 
Teza pe care încerc să o demonstrez este 
aceea că, după mai bine de treizeci de ani 
cercetări asupra problemelor ridicate de 
înțelegerea naturii adevărului, filosoful 
român a reușit să ofere o analiză concep- 
tuală remarcabilă a relaţiei de corespon- 
denta. 


Cu certitudine, Petre Botezatu nu a 
elaborat o teorie proprie asupra proble- 
melor generale ale cunoaşterii şi nici nu a 
avut în vedere sistematic chestiuni speci- 
fice acestei discipline filosofice; doar acci- 
dental, în scrierile sale logico-filosofice, 
problema surselor cunoaşterii sau proble- 
ma întemeierii cunoaşterii au fost subiecte 
de meditaţie. Cu toate acestea, a fost 
puternic preocupat de lamurirea unor 
probleme ridicate de înţelegerea posibi- 
lităţii cunoaşterii ştiinţifice, de disputele 
extrem de intense din sânul filosofiei euro- 
pene a ştiinţei si, in special, de explicitarea 
asumptiilor epistemice şi ontologice ale 
mecanicii cuantice2. Motivul ce ne deter- 
mină să credem faptul că, totuşi, proble- 
mele cunoaşterii, ca fenomen generic, nu 
i-au rămas străine logicianului ieşean îl 
constituie preocupările acestuia dedicate 
problemei adevărului. Consideratiile sale 
despre adevăr, care a fost şi rămâne 
conceptul central al oricărei teorii asupra 
cunoașterii, sunt de o importanță majoră, 
cu atât mai mult cu cât s-au cristalizat intr- 
un punct de vedere original, într-o teorie a 
adevărului corespondenţă extrem de minu- 
tios argumentată si bine articulată. Având 
în vedere certele implicaţii ale problemei 
adevărului şi în înţelegerea altor probleme 
importante ale teoriei cunoaşterii, putem 
vorbi, fără a exagera cu nimic, despre con- 
tribuţiile logicianului ieşean la rezolvarea 
problemelor cunoașterii. Astfel, eforturile 
sale vin în continuarea acelora datorate 
lui Titu Maiorescu si Vasile Conta, conti- 
nuate apoi de P. P. Negulescu, Constantin 


2 Petre Botezatu şi-a obţinut în 1945 titlul de 
„doctor în filosofie” cu o teză complexă şi extrem 
de actuală despre înțelegerea cauzalitatii in 
contextul revoluţiei cuantice din fizica primei 
jumătăţi a secolului XX. Teza a fost editată 
ulterior de Teodor Dima, restituindu-se astfel un 
text de primă mărime al filosofiei ştiinţei din 
România (Petre Botezatu, Cawzalitatea fizică si pan- 
quantismul, Editura Universității „Al. I. Cuza”, Iasi, 
2002). 

Rădulescu-Motru, Nae Ionescu, Ion 
Petrovici, Lucian Blaga, Mircea Florian sau 
Nicolae Bagdasar, filosofi care au fost 
preocupaţi in mod constant de lămurirea 
problemelor ce vizează posibilitățile ome- 
nesti de cunoaştere. 

Pentru a înțelege contribuţia esențială 
a lui Petre Botezatu în legătură cu pro- 
blema adevărului, feora sa cvadridimensionala, 
ar trebui să elucidăm, mai întâi, care dintre 
aspectele evoluţiei reflecției asupra adevă- 
rului în secolul XX din epistemologia 
europeană l-au determinat pe logician să 
încerce elaborarea unei teorii a adevărului 
corespondenţă. Fără îndoială, primele idei 
de acest gen pe care le receptează sunt cele 
atât de mult vehiculate încă mulți ani după 
cel de-al doilea război mondial în spaţiul 
european, ideile pozitivismului logic. Filo- 
sofii ce au conturat acest curent de gândire 
au evoluat în poziţia lor fata de problema 
adevărului de la o teorie a adevărului 
corespondenţă, inspirată de teoria lui 
Wittgenstein din Tractatus, către o teorie a 
adevărului coerenţă, o teorie de tip sintac- 
tic. Wittgenstein, în celebra sa lucrare, 
susținea că „adevărul sau falsitatea imaginii 
stă în concordanța sau neconcordanta 
sensului ei cu realitatea”. Enunturile 
formulate în limbaj natural, în măsura în 
care sunt imagini, pot fi adevărate sau false 
în funcție de modul în care corespund 
faptelor vizate. Aşa cum ne arată şi 
Hempel, ideile lui Wittgenstein cu privire la 
adevăr au fost, în general, adoptate de către 
primii membri ai Cercului Vienez. Primul 
care şi-a manifestat suspiciunea în legătură 
cu ideile lui Wittgenstein a fost Neurath. 
Cel care a recunoscut importanta rezer- 
velor si contraargumentelor lui Neurath a 
fost Carnap. Cei doi au initiat o dezbatere 
si, legând unele de altele o serie de teze cu 


5 Ludwig Wittgenstein, Tractatus Laogico-Philoso- 
phicus, Editura Humanitas, Bucuresti, 2001, 2.222. 


cate ambii erau de acord, au formulat o 
teorie a adevărului coerentă. 

Dupa Neurath, stiinta ar fi doar un 
simplu sistem de enunturi; orice enunt 
formulat in câmpul ştiinţei poate fi 
combinat sau comparat cu fiecare dintre 
celelalte enunturi; în măsura in care ele 
sunt compatibile, ele pot figura in acelasi 
sistem de enunturi. Dar, si acesta este 
lucrul cel mai important, afirmaţiile nu sunt 
niciodată comparate cu o ,,realitate” anu- 
me sau cu fapte”. Nici unul dintre filosofii 
care sprijină o separare între afirmaţii şi 
realitate, crede Neurath, nu e capabil să 
facă o estimare precisă vizavi de posibi- 
litatea unei comparații între afirmaţii si 
fapte; în plus, nimeni nu indică o modali- 
tate clară de determinare a structurii 
aşa-ziselor fapte. În consecinţă, distincţia 
enunturi-fapte nu e altceva decât rezultatul 
unei metafizici ce ia drept lucru de la sine 
înțeles dualismul  formă-conţinut; prin 
urmare, credea Neurath, toate problemele 
derivate dintr-o astfel de metafizică sunt 
doar pseudoprobleme?. 

Gândind teoriile ştiinţifice drept seturi 
de enunturi coerente, Neurath pare să fi 
înclinat către o teorie a adevărului coe- 
renta. Şi Carnap a fost de acord cu o astfel 
de teorie asupra adevărului. Acesta credea 
că în ştiinţă o afirmaţie este adoptată ca 
adevărată dacă este sprijinită îndeajuns de 
enunturi-protocol. Neurath, totuși, şi-a 
exprimat rezervele față de această teză 
carnapiană; el compara ştiinţa cu o navă 
aflată într-o luptă continuă cu valurile mării 
şi care nu poate fi ancorată în vreun port şi 
reconstruită de la chilă în sus. Altfel spus, 
enunturile-protocol nu pot oferi o bază 
sigură, absolută pentru o teorie ştiinţifică 
deoarece este uşor de imaginat faptul că 


4 Carl G. Hempel, „On the Logical Positivists? 
Theory of Truth”, Analysis, Vol. 2, No. 4, January, 
1935, p. 50. 

> Ibidem, pp. 50-51 

protocolul unui anumit observator ar putea 
conţine cel putin două enunturi care se 
contrazic reciproc; dacă acest lucru are loc 
în practica ştiinţifică, trebuie să se renunțe 
la cel putin unul dintre enunturile-protocol 
menţionate. Or, nefiind posibilă o asigu- 
rare deplină a enunturilor de protocol la 
revizuire, nu este posibilă nici o asigurare 
deplină a teoriilor ştiinţifice în ansamblul 
lor. 

În ciuda diferenţelor dintre cei doi 
în chestiunea enunturilor de protocol, 
Neurath si Carnap converg către o poziție 
care, în principiu, este similară: „Nu există 
cu adevărat fapte, ci doar propoziţii”. Prin 
urmate, stabilirea adevărului unui enunț nu 
implică în nici un fel raportarea la fapte, ci 
doar raportarea la alte enunturi. Un enunţ 
este declarat adevărat în măsura în care 
este logic compatibil cu alte enunturi 
acceptate deja ca adevărate. Astfel, ade- 
vărul devine o noțiune sintactică, o noțiune 
prin care se surprinde coerenţa logică, 
necontradictia dintre enunţuri. 

Într-un articol publicat în 1960, 
Disolutia notiunii de adevăr în sistemele logice 
neopoxitiviste®, Petre Botezatu investighează 
statutul noțiunii de adevăr tocmai în filo- 
sofia elaborată de pozitivismul logic. Încă 
de la început, filosoful român nu este de 
acord cu punerea semnului de egalitate 
între noţiunea de adevăr şi cea de corec- 
titudine logică, subliniind că adevărul nu 
poate fi considerat o noţiune sintactică. 
„Adevărat Şi fals nu sunt, în general vorbind, 
noţiuni sintactice, deoarece nu rezultă din 
proprietăţi formale ale enunturilor. Dar în 
limbajele formalizate, cum este şi sintaxa, 
ele reapar, după Carnap, ca noţiuni sintac- 
tice, deoarece pot fi deduse din aparatul 
formal folosit. Adevărat înseamnă în acest 


6 Petre Botezatu, „Disoluţia noţiunii de adevăr in 
sistemele logice neopozitiviste”, Analele stiintifice 
ale Universităţii „Al. I. Cuza” din Iasi, Ştiinţe sociale, 
Tomul VI, anul 1960, pp. 229-236. 


caz analitic, necontraditoriv’’. Aşadar, chiar 
dacă putem echivala ideea de adevăr cu cea 
de analiticitate sau cu cea de necontradittie, 
aceasta este valabil doar atunci când avem 
în vedere expresiile bine formate ale unui 
sistem formal, nu si enunturile formulate 
în limbaj natural. Acele formule pe care le 
numim analitice si, implicit, adevărate, nu 
sunt decât legi ale logicii formale. „Ele sunt 
totdeauna adevărate, tocmai fiindcă expri- 
mă legi ale raporturilor abstracte dintre 
formele logice, care sunt valabile pentru 
orice conţinut concret, Aşadar, când se 
identifică adevărul cu analiticul sintactic, în 
fond se restrânge noțiunea de adevăr la 
aceea de adevăr logic-formal’”®. În opinia 
lui Petre Botezatu, identificarea adevărului 
cu adevărul logic-formal a fost pasul hotă- 
râtor care a dus, în final, la identificarea de 
către filosofii neopozitivisti a adevărului în 
genere cu, validitatea, corectitudinea, coe- 
renta şi necontradictia. Practic, ceea ce le 
reproşează logicianul român acestor filo- 
sofi este un lucru simplu: extind aria de 
aplicare a conceptului de adevăr înţeles 
ca necontradictie şi cu privire la enunturi 
ce au un conţinut concret, la enunturile 
sintetico — a posteriori. Putem folosi notiu- 
nea de adevăr în sens de corectitudine şi 
necontradictie numai atunci când vizăm 
anumite raporturi formale, foarte generale 
si abstracte, care lipsesc din conţinutul 
concret al gândirii. Or, tocmai această 
noţiune de adevăr a fost folosită cu privire 
la enunturi ce exprimă conţinutul concret 
al gândirii. Necontradictia şi corectitudinea 
unui enunț sau ale unui sistem pot fi, cel 
mult, semne exterioare sau criterii mini- 
male ale adevărului, ne pot oferi o indicație 
provizorie asupra viabilităţii acestora, dar 
numai o interpretare a sistemului, numai 
prin punerea în legătură a enunturilor 
acestuia cu stări de lucruri concrete putem 
să ne pronuntam în legătură cu adevărul. 


7 Ibidem, p. 230. 
8 Ibidem. pp. 230-231. 

Nu putem decide printr-o strategie a priori 
destinul alethic al enunturilor despre fapte, 
enunturi ce sunt formulate în mod 
constant in practica științifică. 

Plecand de la astfel de constatari, 
Petre Botezatu crede că noțiunea de adevăr 
at mai putea fi salvată numai printr-o 
teorie ce trebuie să aibă în vedere, mai 
degrabă, conţinutul gândirii, decât forma 
sa, O teorie care să restabilească legătura 
dintre constructele minții umane şi fapte; o 
astfel de teorie ar putea fi doar o varietate a 
teoriei adevărului corespondență. Aceasta 
pentru că toate celelalte teorii ale adevă- 
rului, atât teoria adevărului coerență cât si 
teoria pragmatică (consensuală) a adevă- 
rului, sunt, în ultimă instanţă, teorii ce au în 
vedere raporturile formale dintre sisteme 
de enunţuri. Încercând să determine care 
dintre versiunile teoriei adevărului cores- 
pondenta salvează într-adevăr conceptul 
filosofic de adevăr, care dintre acestea mai 
este interesată realmente de conținuturile 
gândirii şi nu doar de aspectele sale for- 
male, logicianul român se opreşte la ver- 
siunea propusă de Tarski, versiunea cea 
mai celebră din secolul al XX-lea. Petre 
Botezatu constată că, în definirea propriu- 
zisă a adevărului, teoria lui Tarski nu face 
nici un progres fata de cea propusă încă de 
Aristotel. Pentru a înțelege atitudinea 
filosofului român în legătură cu teoria lui 
Tatski, vom expune coordonatele generale 
ale acestei teorii, o teorie de tip semantic 
asupra adevărului. Apoi, vom încercă să 
facem explicită strategia lui Petre Botezatu 
de a oferi o teorie a adevărului corespon- 
denta, o teorie edificată pe analiza concep- 
tuală a „corespondenţei”. 

După 'Tarski, „o propoziţie adevărată 
este aceea care afirmă că starea de lucruri 
este asa si asa, iar starea de lucruri este intr- 
adevăr aşa şi aşa”. Aceeași definiție, într-o 


° Alfred Tarski, The Concept of Truth in Formalized 
Languages, in Logic, Semantics, Metamathematics, 1931, 
p. 155. 


formulare mai putin aristotelică, sună 
astfel: „Adevărul unei propoziţii constă în 
concordanța (sau în corespondenţa) ei cu 
realitatea”!, Practic, o propoziţie va fi 
socotită adevărată dacă desemnează o stare 
reală de lucruri, o stare de lucruri care 
există. Totuşi, Tarski considera că aceste 
definiții ale adevărului sunt destul de ne- 
clare, apte să genereze multe neînțelegeri. 
Pentru a elimina eventualele neînțelegeri 
Tarski ia în discuţie celebra, de acum, 
propoziţie „«Zăpada este albă» dacă şi 
numai dacă zăpada este albă”. Se observă 
faptul că expresia «zăpada este albă» apare 
în partea stângă a echivalentei între sem- 
nele citării, pe când în partea dreaptă apare 
fără aceste semne. În partea dreaptă avem 
propoziţia ca atare; în partea stângă avem 
numele propoziției. In terminologia logicii 
medievale, Tarski crede că am putea spune 
că în partea dreaptă cuvintele „zăpada este 
albă” apar în suppositio formalis, în timp ce în 
partea stângă apar in suppositio materialis. 
Faptul că în partea stângă a echivalentei 
apare numele propoziției, iar nu propoziția 
însăşi, trebuie justificat. Justificarea adusă 
de Tarski este următoarea: in primul rând, 
din perspectiva gramaticii limbajului utili- 
zat, o expresie de forma ,,X este adevărat” 
nu va deveni o propoziție cu sens dacă 
inlocuim ,,X” printr-o propoziție sau prin 
orice altceva decât un nume. Subiectul unei 
propoziţii poate fi sau un substantiv, sau o 
expresie care funcționează ca un substan- 
tiv. În al doilea rând, convențiile de bază cu 
privire la utilizarea oricărui limbaj stabilesc 
faptul că, în orice discurs despre un obiect, 
trebuie să întrebuințăm numele obiectului, 
iar nu obiectul însuşi. În consecință, dacă 
dorim să spunem ceva despre o propoziţie, 
de exemplu, că este adevărată, trebuie să 
utilizăm numele acestei propoziţii şi nu 
propoziţia însăşi. Odată stabilite aceste 


10 Idem, „Semantic Conception of Truth”, în 
Philosophy and Phenomenological Research, 4, 1943, 
p. 343. 


68 Gerard STAN, Petre Botezatu şi cercetările asupra adevărului din epistemologia europeană 


lucruri, Tarski spune să considerăm o 
propoziţie oarecare şi să o înlocuim cu 
litera „p”. Construim numele acestei 
propoziţii şi îl înlocuim cu o altă literă, să 
zicem ,,X”. Acum ne putem întreba cu 
privire la relația logică dintre propozițiile 
„X este adevărat” şi „p”. Este clar că, în 
virtutea presupozitiilor de la care a plecat 
Tarski cu privire la natura adevărului, 
aceste propoziţii sunt echivalente. Cu alte 
cuvinte, Tarski susține următoarea echiva- 
lenta: 

(T) X este adevărat daca şi numai dacă p". 


Această echivalență de forma (T) nu 
este însă o definiţie a adevărului si nici o 
formulare filosofică din care să rezulte ceva 
cu privire la natura adevărului. Totusi, 
Tarski este convins că putem afirma că 
fiecare echivalență de forma (T) obţinută 
prin înlocuirea lui „p? cu o anumită 
propoziţie, iar a lui „X” cu un nume al 
acestei propoziții, reprezintă o definiție 
parţială a adevărului, o definiție care 
explică în ce constă adevărul acestei 
propoziţii. O definiție generală am putea să 
obţinem abia prin conjunctia logică a 
tuturor acestor definiții parțiale. 

Până la urmă, rezultatul cel mai clar 
pe care il obține Tarski nu este legat de 
definirea adevărului, ci legat de precizarea 
tipului de limbaj în care poate să apară 
predicatul „adevărat”, de precizarea dife- 
rentelor între limbajul în care este formulat 
verdictul cu privire la adevărul unei pro- 
poziţii şi limbajul în care este formulată 
propoziţia în sine. „Definiția însăşi şi toate 
echivalentele implicate de ea trebuie să fie 
formulate în metalimbaj. Pe de altă parte, 
simbolul „p” din (T) stă pentru o propo- 
zitie oarecare a limbajului obiect. De aici 
rezultă că fiecare propoziție care apare în 
limbajul obiect trebuie să apară şi în 
metalimbaj. Cu alte cuvinte, metalimbajul 
trebuie să conţină limbajul obiect ca o 


11 Ibidem, pp. 343-344. 


parte a sa”!2. Practic, Tarski lămureşte 
faptul că predicatul „adevărat” nu poate să 
apară în limbajul obiect, ci doar în 
metalimbaj. 

Prin urmare, contribuţiile reale ale lui 
Tarski au în vedere, mai degrabă, distin- 
gerea diverselor tipuri de limbaje în care ar 
putea fi utilizat predicatul „adevărat”, decât 
lamurirea problemei filosofice a naturii 
adevărului. Distinctiile dintre limbajul 
Obiect, metalimbaj şi metalimbajul seman- 
tic ne determină să formulăm enunturi mai 
corecte din punct de vedere formal atunci 
când folosim termenul de adevăr, dar nu 
ne lămuresc mai bine în legătură cu ceea ce 
este adevărul. Aşadar, în teoria lui Tarski 
accentul se deplasează de la discuţiile în 
jurul naturii adevărului, către discuţii în 
legătură cu tipul de enunturi in care apare 
termenul de adevăr. Referindu-se la 
lucrarea Conceptul de adevăr în limbajele formali- 
zate, Petre Botezatu afirma: „Nici un rand 
asupra acestei probleme, asupra problemei 
propriu-zise a adevărului, nu întâlnim în 
studiul lui Tarski”!3. Convingerea logicia- 
nului român era că se poate încerca o 
definire exclusiv semantică a adevărului, 
dar preţul aceste încercări ar fi prea mare: 
s-ar ajunge astfel la reducerea adevărului fie 
la concordanţă pur lingvistică, fie la coe- 
renta deductivă a sistemelor formale. Pier- 
derea cea mai mare ar fi că „noțiunea 
propriu-zisă de adevăr este absentă din 
toate aceste construcții formale, fiind înlo- 
cuită de concepte minore, care posedă alte 
semnificaţii şi au o importanță gnoseolo- 
gică inferioară”14. 

În acest context trebuie înţeleasă 
încercarea lui Petre Botezatu de a edifica o 
teorie filosofică a adevărului, una care să 
tind seama, într-adevăr, de conținuturile 
gândirii, de relațiile constructelor mentale 


12 Thidem, p. 350. 
15 Petre Botezatu, Op. cit., p. 234. 
14 Thidem, p. 235. 

cu stările de lucruri reale, iar nu una care să 
tind seama numai de aspectele sale formele. 
Studiul său din 1981, Dimensiunile adevărului, 
conţine tocmai o schiță a acestei teorii!>. 
Ideea fundamentală a acestui studiu este 
aceea că adevărul unui enunț implică patru 
dimensiuni distincte. În primul rând, logi- 
cianul vorbeşte despre dimensiunea corespon- 
denjez. totdeauna unei propoziţii adevărate 
trebuie să-i corespundă o stare de lucruri in 
lumea reală. Datorită faptului că această 
corespondenţă, în unele cazuri, poate să 
aibă loc doar într-o anumită măsură, Petre 
Botezatu crede de cuviință că trebuie să 
folosim ideile de corespondență partială şi de 
adevăr parțial. Pe urmele lui Bunge, logicia- 
nul ieşean va susţine faptul că dimensiunea 
corespondenţei a adevărului presupune 
ideea de grade de adevăr. Un concept asemă- 
nator a propus si Karl Popper, cel care 
vorbea de grade de verosimilitudine, adică 
despre un grad mai mic sau mai mare de 
concordanță a unei teorii cu adevărul. 
Gradul de verosimilitudine al unei teorii 
este direct proporțional cu conţinutul de 
adevăr al acelei teorii (prin conţinutul de 
adevăr al unei teorii Popper înțelegea 
totalitatea propozitiilor adevărate ce pot fi 
derivate din acea teorie). Legate direct de 
ideile de grade de adevăr si verosimili- 
tudine sunt, in opinia lui Petre Botezatu, si 
ideile de plauzibilitate şi grade de plauzibiltate. 
Cu cât un enunț sau o teorie posedă un 
grad mai mare de adevăr, cu atât este mai 
plauzibilă. 

O a doua dimensiune a adevărului iden- 
tificată de logicianul ieşean este dimensiunea 
reprezentării. În esenţă, orice teorie a ştiinţei 
factuale trebuie să reprezinte structura unui 
grup de fenomene. Evident, nici o teorie 
nu poate, și nici nu este necesar, să repre- 
zinte toate aspectele realității cercetate. 


15 Petre Botezatu, „Dimensiunile adevărului”, în 
Petre Botezatu (ed.), Adevdruri despre adevăr, 
Editura Junimea, Iasi, 1981. 


Unele teorii sunt mai apropiate de stările 
de lucruri studiate şi, prin urmare, ne oferă 
reprezentări mai complete ale faptelor; alte 
teorii sunt mai abstracte, fiind și mai sărace 
în determinări. În legătură cu această 
dimensiune, Petre Botezatu crede de 
cuviință că trebuie să vorbim despre grade 
de reprezentare. Mai mult, această funcție a 
reprezentării trimite la capacitatea mode- 
lelor de a surprinde complexitatea fenome- 
nelor; în consecință, putem vorbi despre 
grade de complexitate. Pe de altă parte, dat 
fiind faptul că modelele folosite în științele 
factuale sunt, de cele mai multe ori, 
modele matematice, se ridică problema 
interpretării acestora. Plecând de la această 
problemă, logicianul ieşean arată că suntem 
indreptatiti să vorbim despre gradul de 
abstractizare al unui model sau despre anga- 
Jarea semantică a acestuia. Plecând de la ideea 
de grad de abstractizare al unei teorii sau al 
unui model teoretic, putem înțelege mai 
bine şi ideea de grad de reprezentare: cu 
cât teoriile sunt mai abstracte, cu atât ele 
pot surprinde mai puţin toate aspectele 
stărilor de lucruri vizate. Departe de a fi o 
lipsă, această trăsătură îi permite unei teorii 
să surprindă cele mai esențiale trăsături ale 
fenomenelor vizate. 

În al treika rând, logicianul român 
crede că putem vorbi despre dimensiunea 
referențială a adevărului. Această dimensiune 
vizează gradul de precizie cu care enun- 
turile ce alcătuiesc limbajul unei ştiinţe se 
referă la obiectele pe care le desemnează. 
Legată de dimensiunea referintei, se poate 
apăra ideea de grade de referință, idee care nu 
reprezintă grade de adevăr, ci niveluri de 
precizie a referintei. Pot fi comparate refe- 
rintele unor concepte şi se poate afirma, de 
pildă, că referința termenului „patrulater” 
este precisă, pe când referința termenului 
„numere mari” este imprecisă. Din acest 
punct de vedere, se poate spune că atri- 
butul „aproape adevărat” dispune de o 

margine referentiala mai îngustă decât 
atributul „parțial adevărat”. 

În fine, # al patrulea rând, Petre 
Botezatu vorbeşte despre dimensiunea infor- 
matiei pe care o posedă adevărul. Adevărul 
unui construct mental nu poate fi conceput 
în absența dimensiunii informației. În 
esenţă, adevărul şi falsul se referă la infor- 
matia transmisă prin propoziții empirice 
sau teoretice. Informaţia ar trebui înțeleasă, 
în acest context, drept reducere a incerti- 
tudinii. Atâta timp cât sunt acceptate mai 
multe alternative, creşte gradul de incerti- 
tudine şi, simultan, cel de improbabilitate al 
propoziției. Pe de altă parte, informația 
crește odată cu numărul probabilităților 
eliminate. Crescând informaţia, creşte şi 
gradul de certitudine al enunturilor noastre. 
Prin urmare, informaţia comportă grade de 
certitudine care sunt, în acelaşi timp, şi grade 
de probabilitate ale enuntului sau ale teoriei 
considerată drept un sistem de enunturi. 

Din punctul meu de vedere, teoria 
propusă de Petre Botezatu nu este doar 
una care a încercat să lămurească princi- 
palele dimensiuni filosofice ale conceptului 
de adevăr. Nu cred că ar avea sens să 
vorbim despre adevăr în genere şi despre 
dimensiunile sale. Orice teorie filosofică 
asupra adevărului pleacă, evident, de la 
anumite presupozitii cu privire la natura şi 
esența adevărului, presupozitii care, con- 
duc, mai mult sau mai puţin din umbră, 
către soluţia care va fi în final adoptată. 
Teoria filosofului român a plecat din start 
de la ideea că adevărul constructelor men- 
tale se stabileşte prin analiza corespon- 
dentei acestora cu stările de lucruri. Prin 
urmare, tipul de teorie asupra adevărului ce 
a fost imbratisata încă de la început a fost 
teoria adevărului corespondență. Aceeaşi teorie 
fusese imbratisata şi de Tarski. Dar, în 
timp ce logicianul polonez a reușit doar să 
precizeze tipul de limbaj în care stabilim 
valoare de adevăr a unei propoziţii sau, 


altfel spus, în ce tip de limbaj putem folosit 
corect atributul „adevărat, Petre Botezatu 
a reuşit să ne ofere o anatomie, filosofic 
vorbind, a ideii de corespondență cu realitatea 
şi, implicit, a ideii de adevăr definită drept 
„corespondență cu realitatea”. Teza esen- 
tiala pe care o susţin este aceea că princi- 
pala contribuţie a teoriei logicianului român 
constă în analiza propusă conceptului de 
corespondență. 

Dacă ar fi să enuntam principalele 
reprosuri pe care le aduc teoriei adevărului 
corespondență cei ce contestă această 
teorie, acestea ar suna astfel: ideea cores- 
pondentei constructelor mentale cu reali- 
tatea este extrem de neclara. Ce inseamna 
faptul că un enunţ corespunde realităţii? Ce 
este această realitate obiectivă de care 
încercăm să ne folosim pentru afirmarea 
adevărului enunturilor noastre? Corespon- 
denta pare a numi o relație mai mult 
magică ce se instituie între entităţi de 
natură diferită — constructele mentale si 
stările de lucruri. Care este însă natura 
acestei relaţii dintre entităţi ce aparțin unor 
niveluri total diferite — cel logic si episte- 
mic, pe de-o parte, şi cel ontologic, pe de 
alta? Aşa cum am subliniat deja, încă din 
anii 30-40 ai secolului trecut, Neurath era 
convins de faptul că teoria adevărului 
corespondență presupune ca evidentă dis- 
tinctia enun{urifapte, distincţie ce era parte a 
unei metafizici imposibil de acceptat. După 
anii 60, Richard Rorty va susţine faptul că 
nu ne putem baza pe ceva exterior în 
cunoaştere, deoarece „nu putem găsi un 
cârlig — realitatea obiectivă (n.n.) — care să 
ne ridice deasupra simplei coerente — sim- 
plului acord — la ceva precum corespondența 
cu realitatea asa cum este ea in sine'16. Daca 
numim un enunţ ca fiind adevărat, o facem 
pentru că întruneşte „acordul nefortat” al 


16 Richard Rorty, Obiectivitate, relativism si adevăr, 
Eseuri filosofice 1, Editura Univers, Bucureşti, 2000, 
p. 103. 

unei comunități, adică pentru că nu intră în 
contradicție cu alte enunturi acceptate de 
către acea comunitate, dar nu pentru că ar 
intra în corespondență cu o așa-zisă reali- 
tate obiectivă. După Rorty, teoria adevă- 
rului corespondență s-ar baza pe o presu- 
poziție greşită de ordin metafizic, anume 
că ar exista o relație specială între facultățile 
umane și restul lumii, relație care ne-ar 
putea duce, în ultimă instanță, la „o 
concepție absolută despre realitate”!7. 

Prin analiza pe care o întreprinde 
relației de corespondență a constructelor 
realitatea, Petre 
reuşeşte să ne convingă că aceasta nu tine 
nici de magie, nici că ar fi un tip special de 
relație acceptată de unii gânditori în vir- 
tutea unor obisnuinte seculare de a filosofa 
sau in virtutea vreunei metafizici imbra- 
tisata implicit. După logicianul roman, 
corespondența constructelor mentale cu 


mentale cu Botezau 


stările de lucruri este o relație concretă ce 
presupune trei aspecte distincte: referirea la 
stările de lucruri, reprezentarea acestora şi 
informarea cu privire la structura stărilor 
de lucruri. Ideea acesta este sintetizată cel 
mai bine în definiția pe care o dă adevă- 
rului: „Adevărul este evaluarea gradului de 
corespondență dintre mulțimea construc- 
telor şi mulțimea obiectelor, corespon- 
denta dotată cu capacitate reprezentativă, 
cu forță referențială şi cu transport de 
informație”!8, Astfel, pe lângă una dintre 
cele mai complete definiţii date adevărului, 
ne este înfățișată, pe de o parte, şi anatomia 
conceptului de corespondenţă, dar, pe de 
alta, şi structura internă a relației de corespon- 
dență. Aşadar, o înţelegere adecvată a 
conceptului de corespondență o putem 
avea folosindu-ne de conceptele de refe- 
rinta, reprezentare şi informatie, iar o inte- 
legere mai bună a ceea ce reprezintă în 


17 Thidem, p. 138. 
18 Petre Botezatu, „Dimensiunile adevărului”, 
p. 47. 


mod concret relația de corespondenţă o 
vom avea prin prisma înţelegerii a ceea ce 
reprezintă capacitatea reprezentativă, forța 
referențială și transportul de informatie de 
care sunt capabile constructele mentale. 
Prin urmare, am putea spune că referința, 
reprezentarea şi informaţia se constituie în 
dimensiuni interne ale corespondenței, 
laturi, elemente, care transformă corespon- 
denta într-o relație complexă, dar inteli- 
gibilă. Adevărul devine tocmai numele 
prin care se evaluează situaţia în care un 
construct mental corespunde stării de 
lucruri vizate. Aceste aspecte odată preci- 
zate, putem reconstrui analiza conceptului de 
corespondență oferită de Petre Botezatu în 
următoarea formă: 


„p” corespunde stării de lucruri p dacă 
şi numai dacă: 

@) „p” este o asertiune referitoare la 
starea de lucruri p; 

Gi) „p” reprezintă într-un anumit grad 
pe ps 

G „p” conţine żnformatii cu privire 
la structura lui p. 

În concluzie, înțelegerea referintei, a 
reprezentării şi a informației drept articu- 
latii interne ale corespondenței ne oferă nu 
numai fundamentul pentru o 
concretă a adevărului, ci și un concept 
fortificat al corespondenţei. Corespon- 
denta nu mai este doar numele unei relații 


teorie 


ciudate, incerte, ci o relație concretă, cu o 
anatomie bine precizată. Putem spune 
acum că 


,p este adevărat în condiţiile în care 
corespunde lui p, 


în care „a corespunde” este o relație 
complet analizată după modelul prezentat 
mal sus. 

Astfel, teoria edificată de Petre 
Botezatu reuşeşte nu numai să se detaşeze 
de teoriile adevărului de inspirație poziti- 
vistă sau strict semantică, deoarece are în 

vedere conținuturile concrete ale gândirii, 
dar reuşeşte şi să preîntâmpine multe 
dintre obiecțiile la adresa conceptului de 
corespondență, deoarece propune un 
concept mult întărit de corespondenţă. 
Cred că precizarea conceptelor necesare 


pentru înţelegerea „corespondenţei”, cat şi 
a anatomiei relației de corespondență 
reprezintă esenţa contribuţiei lui Petre 
Botezatu la dezbaterile europene contem- 
porane cu privire la natura adevărului. 


Raluca ARSENIE-ZAMFIR 


Matricea stilistică 
sau complexul fugii după Europa 


Stylistic Matrix or the Complex of „Running towards Europe” 


(Abstract) 


The rebuilding of contemporary Rumanian philosophy must exceed the 
hellowness of a prejudge comprehension through the revolt against the 
intellectual convenience and spiritual inertia. The Rumanian method of 
philosophy is primarily connected to the emotional comprehension of what 
being means, so far as metaphysics is defined as principle of the human 
existence. We affirm the need for one phenomenological reduction, which leads 
us towards national individuality. Thus, a possible solution would be the return 
to self-immanence. The individual acceptance of the existence and the 
responsibility towards oneself reveal the practical signification of the human 
being manifestation, which starts with the self-questioning. 


Ipoteza de la care pornim in eseul de 
fata denunta obisnuinta intelectualului de a 
se regăsi in compromisuri, fie ele filosofice 
sau religioase, dezinvoltura de a-şi justifica 
metafizic inerția, de a-și potoli setea de 
creație originală într-un banal popas pe 
umărul altor culturi sau într-un legendar 
efort de reconstrucție. De aceea consi- 
derăm că zbaterea filosofiei româneşti 
actuale stă sau ar trebui să stea sub semnul 
revoltei împotriva comoditatii și inertiei 
spirituale, în încercarea de autotranscen- 
dere şi de eliberare de sub greutatea unei 
matrici stilistice atemporal asumate. 

Filosofia culturii a lui Lucian Blaga, 
departe de a rămâne doar un edificiu de 
gândire originală, pare să se fi transformat 
într-un adevărat blestem pentru reforma 
filosofiei actuale, căci justetea constatării 
paradigmatice devine povară si argumen- 
tare a paraliziei ideologice. Mult mai simplu 
este să te refugiezi în spatele istoriei pe care 
să o învinuieşti de conspirație şi boicot, 


să-ți asumi matricea stilistică drept cir- 
cumstanta atenuantă a terorii de a-ți spune 
cuvântul propriu într-un mediu auster. Ca 
intelectual, te regăseşti în situația parado- 
xală a unui mutant cultural cu un epider- 
mism inversat, mereu dispus să absorbi 
cultură din exterior, fără a expira creație, 
permanent flămând de note de subsol, 
hidoasă creatură ambulantă asemenea 
autodidactului sartrian. În definitiv, infor- 
matia acumulată funcționează ca garant de 
civilizație, de adecvare cibernetică, in 
vreme ce gestul creativ in sine este sufocat 
de complexul recuperării, reconstrucției, 
refacerii. Zidurile pe care intelectualul 
complezant le ridică în jurul său alcătuiesc 
un sistem de iluzii menite să-l protejeze 
împotriva propriul sacrificiu creator, dar 
ele sfârșesc prin a-l aliena de însuşi sensul 
culturii. 

Problema se pune din start în sensul 
unei re-formări atât de profund inrada- 
cinate în mentalitatea românească încât 

putrezim ca Manole în fata mănăstirii, 
mereu surpată, sperăm să reconstruim 
alchimic fără temelie, căutăm Ană gata de 
sacrificii şi adormim zilnic cu multumirea 
împlinirii viitoare. Să ne explicăm: înainte 
de a porni la refacerea culturii actuale, 
trebuie să vedem ce, cât şi cum a mai 
rămas din obiceiurile culturale anterioare, 
trebuie să ne întrebăm dacă o nouă 
epistemă culturală retrasează urmele celei 
precedente, dacă nu cumva prin absorbția 
permanentă de informaţie exterioară ne 
situăm deja într-un discipolat paralizant. 
Pornim in lamurirea incertitudinilor 
noastre de la imagologia românească 
trasată în perioada interbelică (în special de 
Blaga), remarcând încă de la început că 
felul românesc de a face filosofie se 
situează mai curând într-o arie de compre- 
hensiune afectivă ce reclamă o aderenta 
mitico-sangvină la românitate, decât în 
domeniul conceptualului. 

Genealogia conceptului filosofic 
românesc include o primă fază de tatonare 
a metafizicii occidentale, înlocuită într-un 
timp secund de transformarea abisală a 
categoriilor absorbite, pentru a ne situa în 
orizontul misterelor. 'Totul se petrece ca şi 
cum filosoful îşi asumă rolul inteleptului 
din basme şi, asemenea lui, găseşte leacuri 
în cuvinte ce știu să adâncească taine. 
Adevărată filosofie sub regimul lui „ca si 
cum”, fără prea multe întrebări, dar cu 
răspunsuri implicite în magia unui „aşa a 
fost să fie”, cum ar fi spus Noica... După 
cum observa Lucian Blaga sau D. D. 
Rosca, experiența metafizică se îngemă- 
nează cu diferitele tipuri de experiență 
mistico-religioasă, răspunzând de modul 
ontologic sub forma unei „mitosofii” (cf. 
Blaga, Diferentialele divine). 

Totusi, tentativa omului spre absolut 
solicită ființa ca întreg, făcând loc cu- 
noasterii speculative în ipostază de veritabil 
apanaj al filosofării. Important este că me- 
ditatia metafizică este văzută nu ca tod al 


temperamentului fiecărui om în parte, ci 
drept corolar esenţial al existenţei umane. 
De aici pornind însă, trebuie facut partajul 
între simpla opinie, superstiție sau credinţă, 
si filosofare, înțeleasă ca experimentare 
principial conceptuală a vieţii. A păstra neli- 
mitat domeniul gândirii filosofice înseamnă 
a o abandona într-o țarină deşertuită sau, 
mai simplu, a fi pretutindeni si nicăieri, a 
vorbi cuvinte goale despre nimic în special, 
despre tot în general. Tocmai de aceea 
devine profund inoportună nazuinta pe 
care Lucian Blaga şi-o permitea cu privire 
la armonizarea felurilor de a ne raporta la 
viata: „ne mai îngăduim credința, edifi- 
catoare în felul ei, că gândirea mitică, dupa 
ce a fost refulată în filosofie şi ştiinţă, mai 
ate un spațiu de respirație metafizică” (cf. 
Blaga, Fiinta istorică). Afirmația noastră nu 
pune în discuţie valoarea de adevăr a 
asertiunilor lui Blaga, ci pur şi simplu 
atrage atenţia asupra incoerentei lor de 
fond cu epistema în care ne plasăm acum. 
Într-o epocă post-modernă în care încer- 
căm definirea unui nucleu filosofic româ- 
nesc trebuie să purcedem la îndepărtarea 
prejudecatilor „mitosofeşti”, la chestio- 
narea revoluţionară a propriei noastre 
experiențe meditative, pentru a putea în 
cele din urmă să ne creăm o etică exis- 
tentiala adaptată felului nostru de a fi. 

Este imperativă o amplă reductie 
fenomenologica aplicată gândirii actuale in 
întregime, o epoche radicală aptă să deschidă 
orizontul spre individualitatea de neam a 
ființei româneşti. Căci a filosofa înseamnă 
a-ţi spune ființa, dar într-un fel anume, 
într-un anume timp. Aristotelic vorbind, 
ființa nu acționează ca unitate generică şi 
universală, ci ca o denumire comună, 
concepută analogic. Ca gen unitar, s-ar 
dilua într-un metalimbaj capabil să circule 
dincolo de babilonia limbilor pentru a 
spune totul despre tot într-o indeterminare 
generalizată; în particular însă, această 
situație nu clarifică nimic din ceea ce 

căutam prin denuntarea românității noastre. 
Fiinţa are sens şi rost pentru individualitati 
determinate, ea însăşi se autodetermină 
în procesul de rostire individuată şi se 
manifestă. Iar a face filosofie în Romania 
presupune a ne spune ființa noastră 
românească. Din acest punct de vedere, a 
căuta ființa dincolo de noi, fie într-un 
import neselectat de cunoştinţe, fie printr- 
O persistenta nejustificata într-un misticism 
moralizant, înseamnă a face doar act de 
traducere perimată a propriei identități prin 
intermediul unei transcendente alienante. 
Considerăm că reîntoarcerea la imanenta 
sinelui este cheia de boltă a soluționării 
problemei ființei, din moment ce singura 
ființă despre care putem vorbi este ființa ce 
trăieşte, ființa individuata. 

Fundamentul primei evidențe feno- 
menologice constă în recunoașterea vieții 
ca promotor al manifestării sinelui. Putem 
conceptualiza sinele doar în măsura în care 
acesta trăieşte; înlănțuirea cartesiană a lui 
„cogito ergo sum” stă mărturie pentru 
această certitudine de nezdruncinat. Mai 
mult chiar, trăirea sinelui si propria sa 
imanentizare nu se pot realiza decât sub 
regimul unei simultaneitati de principiu 
dintre gestul prin care viata investeşte 
sinele și cel prin care sinele recunoaşte 
manifestarea vieţii. Principala consecință 
constă în inadecvarea asumării unei morale 
seculare, a unei filosofări adaptate altui 
timp decât cel în care se situează sinele 
meditator. 

Cu alte cuvinte, dacă ne situăm într- 
un prezent continuu pe care ni-l asumăm 
individual în funcție de felul nostru afectiv 
de raportare la sine şi în funcție de felul 
nostru cogitativ de responsabilizare în fata 
evenimentelor ce ne schimbă, atunci nu 
ne putem apropria o morală transmisă 
dincolo de timpuri pentru a ne struni 
comportamentul și a ne curăța cugetul. 
Punctăm aici pe scurt opoziţia funda- 
mentală dintre morală și etică, retrasând 


cumva polemica dintre perspectiva carte- 
siană şi cea spinozistă. Este vorba despre 
tradiția dogmatică ce prescrie echivocitatea 
ființei, necesitatea coordonării insului cu o 
divinitate atotştiutoare şi punitivă totodată, 
si obligaţia respirării sub regimul confrun- 
tării dintre adevărat şi fals. Totuşi, soluția 
omului care se regăseşte în fata sinelui 
după ce se va fi eliberat de povara preju- 
decatilor şi dogmatismelor, soluţia acestuia 
este autodefinirea printr-o etică personală, 
individual ajustată, adecvată timpului, spa- 
tiului şi felului său. De aici încolo, existența 
nu se mai poate defini în termeni de 
valoare, ci prin sensul practic al manifes- 
tării ființei, mereu plasată în calea eveni- 
mentelor şi imprevizibilului, permanent în 
căutarea echilibrului etic dintre ceea ce este 
util şi plăcut sinelui şi ceea ce îi este nociv. 

Evident, trebuie evitate derivele, 
dintre care analizăm doar două. Pe de o 
parte, nu trebuie înțeleasă întoarcerea la 
sine ca libertate absolută în raport cu me- 
diul social în care ne plasăm, ca dezlegare 
la anarhism, deoarece libertatea este abso- 
lută doar în legătură cu sine, cu imanenta 
proprie, la rândul ei investită într-un proces 
corelativ de conceptualizare ce va permite — 
prin ordonarea gândului — manifestarea în 
transcendenta, deci prezența efectivă in 
lume. Mai clar spus, asumarea etică a 
sinelui facilitează adecvarea individului la 
realitatea existenţei proprii şi dirijează 
(cumpătează!) integrarea acestuia în comu- 
nitatea din care face parte. Pe de altă parte, 
desemnarea unei etici individuale nu blo- 
chează persoana într-un autism precoce 
făcând imposibilă acordarea individului cu 
societatea ce îl transcende. Rezumând în 
spiritul unei ideologii radicale, precizăm că 
transcendenta se defineşte ca nucleu al 
imanentei, adică individul raportat la sine 
isi garantează imanenta prin celălalt, în sen- 
sul in care transcendenta reprezinta spatiul 
de joc si oglindire al subiectivitati. 

În acelaşi timp, integrarea în mun- 
daneitatea ce ne transcende se face, după 
cum am precizat mai sus, pe bază unei etici 
individual ajustate, care la rândul ei se 
înrădăcinează în viata ce ne investește pe 
noi toți. A vorbi despre viață în general 
revine la a încerca să definesti ființa ca gen 
unitar, fapt ce ne-ar conduce, asemenea lui 
Protagoras şi Anaxagoras, la indistinctia 
dintre nefiinta in potenta si ființa in act. 
Prin urmare, pe soclul ontologic repre- 
zentat de viaţă se înalță edificiul indivizilor 
ce viețuiesc, fapt ce le permite să emită 
asertiuni despre ceea ce îi întemeiază. Cu 
alte cuvinte, ontologia ființei se lămureşte 
prin practica individuală, în sensul că 
Praxis-ul se dezvoltă in limita vieţii ce 
investeşte pe fiecare in parte si pe toți în 
general, într-o amplă unitate a tuturor 
multiplicitatilor vietuind. Tocmai de aceea 
fiecare etică individuală nu poate avea 
decât un sens, cel al vieţii înseşi, iar comu- 
nicarea în societate se face în virtutea 
nucleului ontologic prezent în fiecare, 
nucleu ce ne face să acordăm afectul cu 
rațiunea pentru a ne manifesta inter- 
subiectiv în lume. 

În plus, afectarea sinelui prin integra- 
rea in lume se face printr-un just schimb 
de conotaţii între imanenta proprie şi 
mediul social transcendent. Metamorfo- 
zarea existenţei individuale în supapă aspi- 
ranta de informații externe fără a păstra 
dreapta măsură a specificului subiectiv, nu 
face decât să destabilizeze esențial ființa, să 
o plaseze într-un dezechilibru ontologic 
prin care va ajunge la ignorarea sinelui şi la 
pervertirea într-o transcendenta seacă prin 
obiectivare sterilizantă. 

Punerea la încercare a propriei ființe 
devine primul pas al vieţuirii efective. 
Începutul trebuie să fie întrebarea, cu 
conștiința faptului că mereu se schimbă 
datele problemei, că nu ne scăldăm 
nicicând în apa aceluiași râu, că epistemele 
succesive sunt în ruptură, iar nu în conti- 


nuitate. Vorbeam mai sus de adecvarea 
eticii la timpul, spaţiul si felul ființei 
individuale. Dacă felul insului se dezvăluie 
prin chestionarea sinelui imanent, timpul si 
spaţiul la care facem referință reprezintă, 
pe de o parte, cadrul obiectiv istoric 
(paradigma de referință, dispozitivele de 
disciplinare sociale asociate etc.), in care 
ființa este pusă la încercare prin eveni- 
mente noi, printr-o continuă cerere de 
transformare. Acesta este motivul pentru 
care etica personală trebuie să adecveze 
sensul interogatiei imanente la asumarea 
cogitativa a transcendentei, deci la practica 
efectivă a mundaneitatii. Rămâne însă, pe 
de altă parte, problema cadrului spatio- 
temporal al inconştientului creator. 

Atunci când privim în „matricea 
stilistică” realitatea rostirii diferite a fiinţei 
pentru fiecare individualitate în parte (la 
Blaga, aceasta e văzută la nivel macro, ca 
individualitate colectivă, de neam), atunci 
genialitatea previzionară a filosofului sibian 
se dovedeşte un fapt incontestabil. Dacă 
însă ne rezumăm să plasăm matricea 
stilistică într-un spațiu carpato-danubiano- 
pontic, într-un spațiu geometric şi măsu- 
rabil totodată, atunci riscăm să ne alterăm 
ființa naţională prin reducere abuzivă la 
obiectivitatea limitativă. A vorbi alături de 
Lucian Blaga de un „inconştient colectiv” 
mioritic presupune — într-un sens radical — 
asumarea unui plan de imanenta în care 
individul operează o ordonare selectivă, 
astfel încât aranjarea pe care o efectuează 
în cadrul existenței să-l definească în ipos- 
tază de român. De aceea fiecărui spațiu 
galilean tangibil îi corespunde un context 
inconştient de creaţie, în sensul în care 
imanenta individului se echilibrează printr- 
un schimb reciproc cu realitatea transcen- 
dentă, înţeleasă drept complex de date 
geografice, economice, politice. Deci, pre- 
zentului atemporal dezvăluit de chestiona- 
rea creativă a sinelui îi corespunde un 
prezent istoric, ce defineşte un ansamblu 

socio-politic. Cu alte cuvinte, românitatea, 
adică ființa conjugată la timpul prezent 
iterativ al României, se poate exprima 
plenar doar în spațiul românesc, în urma 
unei prealabile interogări a sinelui ce îi va fi 
permis eliberarea de prejudecăţi şi întoar- 
cerea la punctul zero al realei comprehen- 
siuni ontologice. 

Intelegerea matricei stilistice ca imor- 
talizare a comunității în tipare predefinite, 
departe de a traduce gândul filosofului 
sibian, devine astfel penalizantă pentru 
întreaga ideologie naţională, în sensul 
consolării, resemnării și justificării implicite 
a inertiei creative si a lentorii existențiale. 
Mai mult chiar, impasul actual al filosofiei 
româneşti defineşte, din păcate, o realitate 
de secole: gândirea creativă în ansamblu 
moare, înainte de a se maturiza, sub povara 
propriei insuficiențe, prin prevalența bolnă- 
vicioasă a preocupării pentru supraviețui- 
rea economică şi politică, în defavoarea 
întoarcerii la sine spre a regăsi rostul 
vietuirii. De aici, pasul e mic spre dezvol- 
tarea unui cult al imitaţiei, denunțat de 
Şcoala Ardeleană, dar prezent azi mai mult 
decât oricând. Admiratia imitativă se 
întoarce repede în ranchiună, în critică 
acerbă la adresa unor culturi care pot crea 
altfel decât ortodoxiceste, la adresa altor 
civilizații în care egalitatea de drepturi e 
valabilă pentru orice culoare, sex sau avere. 
Consecințele negative ale ignorarii sinelui si 
a romanitatii ca atare se dezvăluie prin 
mania reformelor continui, chiar şi atunci 
când nu e cazul, prin efervescenta ilocu- 
tionara contrabalansată de lentoarea pune- 
rii în practică. Singura speranță ce îi rămâne 
privitorului este ca românitatea să nu se 
definească tocmai prin ceea ce ultimele 
decenii au lăsat să se întrevadă, prin resem- 
narea de a fi, prin lehamitea de a acţiona, 
prin vanitatea de a se afirma. 

Una dintre principalele dificultăți în 
refacerea posibilității creative actuale este 
însăşi frica de schimbare. Asemenea 


eroului din poveste, românul încearcă să 
găsească un model existențial valabil în 
orice circumstanta, printr-un efort singular 
apt să dea seama de o multiplicitate onto- 
logică; importul de regimuri politice si de 
gândiri cvasi-culturale stă mărturie. Incer- 
carea de a rezista la tot, oriunde, oricum, 
inclusiv in fata propriilor neajunsuri, tră- 
dează teama de a aborda evenimentul, 
groaza de devenire şi istorie, poate chiar 
neîncrederea în sine şi neputinta rațională 
de a înfrunta haosul. Căci în orice trebuie 
metodă, ordine de priorități şi recunoaştere 
de posibilităţi, nu poţi construi de-a valma, 
fără limite şi fără temelie. 

În contextul actual, chiar şi teoria 
sofianicului dezvoltată de Lucian Blaga 
poate pune piedici unei conştiinţe de neam 
deja prea dezorientată. Dacă pentru ade- 
vărata cultură a satului cupola sofianică 
ilustra coborârea divinului printre cei vii 
într-o manifestare plenară a existenței, 
astăzi totul se dezechilibrează, căci nu mai 
putem vorbi despre cultura majoră a ora- 
sului si cea minora de la sat (mai valo- 
fizantă şi mai profundă, în opinia lui 
Blaga), tocmai pentru că diferența geo- 
economică nu mai există. Într-un ruralism 
transformat în satul de vacanță al oră- 
şeanului, fastul ortodoxiei concordă cu 
bombastica elocventei, pictura murală 
devine simplu cult al reprezentării, iar 
cupola bisericii se aseamănă unei mari 
picături ce-şi găsește în ceruri un punct de 
sprijin prea subţire pentru o greutate mo- 
rală prea mare. Umilinta, prea rar asumată, 
se pierde în frica de a fi şi de a deveni sau 
este totalmente perimata de speranța 
deşartă că transcendenta ne va umple 
imanenta, că ne putem împlini dincolo de 
noi, că putem trăi fără noi, uitând în 
definitiv că porunca biblică viza primordial 
iubirea de sine. Să trăieşte într-un dincolo 
constant, unde Dumnezeu e sus şi iadul e 
jos, să fii când într-o parte, când în alta, 
nicicând egal cu tine... Permanenta parazi- 

tare a sinelui prin aportul exclusiv de 
exterioritate — fie ea înțeleasă ca aliniere 
ECONOMICĂ, integrare europeană, vis ame- 
rican, cultură occidentală ș.a.m.d. — face ca 
neamul să nu se clădească în relație cu sine 
si cu propriile dorințe. Căci nu saturarea 
necesităţilor vorbeşte despre năzuinţele 
naţionale, ci raportul este invers, articularea 
dorințelor conduce către definirea nevoi- 
lor. Spune-mi ce-ţi doreşti ca să-ți spun 
cine esti ! 
x 


Din aceste motive şi multe altele încă, 
considerăm că filosofia românească actuală 
nu se poate afirma decât printr-o etică de 
viata individualizată si individualizantă, in 
raport cu paradigma in care trăim, astfel 
încât replierea adevarurilor anterior dobân- 
dite sau importate nu reprezintă o soluție 
de reabilitare de lungă durată. Lucian Blaga 
considera că însuşi simțul comun este o 
fereastră către filosofie, cu condiția ca 
produsele sale să se ridice la acel nivel de 
ideatie care să le facă apte de a intra în 
substratul gândului filosofic. În plus, 
acelaşi filosof sibian sublinia că înainte de a 
pune problema metodei, limbajului şi 
scopului în filosofie, trebuie făcut efortul 
individual de auto-punere în discuţie, în 
sensul în care doar filosofarea ca praxis 
organizează datele cunoașterii şi cladeste o 
lume. Aceste asertiuni trebuie înţelese ca 
imperativul prin care fiecare ins să facă 
efortul chestionării sinelui şi al privirii 
iscoditoare în adâncul firii, cu neajunsul că 
(reconstrucția durabilă a filosofiei româ- 
nesti actuale nu poate fi fructul unui 
mănunchi de intelectuali dispuși să se 
sacrifice pe altarul primului edificiu cultural 
autentic. Trebuie clădită si educată o 
ideologie colectivă, astfel încât elita cultu- 
rală — indiscutabil prezentă şi cristalizată 
în orice colectivitate națională — să nu 
sucombe sub inertia reactivă a celorlalți. În 
discuţie revine raportul dintre imanenta 


individuală si transcendenta mundana, în 
măsura in care între cei doi poli se cere un 
echilibru dinamic, in măsura în care 
afirmarea gândirii personale are nevoie de 
receptarea celuilalt, până la a risca anean- 
tizarea oricărui efort creativ atunci când 
manifestarea ființei se loveşte de zidul 
ignorantei sau dogmatismului. A schimba 
o mentalitate de masă este, cert, o utopie, 
cu atât mai apăsătoare cu cât intelectualul 
român actual trăieşte drama asumării si 
responsabilizării tardive a generaţiilor 
precedente. 

Complexul adecvării permanente cu 
exteriorul iar nu cu sinele, tradus exemplar 
prin devorarea termitică de ştiinţă si prin 
compilarea revoltătoare de bibliografii 
pentru editarea de broşuri, altfel spus — 
complexul fugii după Europa — plasează 
soarta gândirii actuale într-o imposibilitate 
de fond, într-o moarte prematură. Să ne 
explicăm. În contextul în care se margi- 
nalizează voluntar cercetarea, în care se 
estompează spiritul de analiză în favoarea 
celui de colaj anodin, în care afirmarea 
filosofică de sine coincide cu orgoliul şi 
setea de putere, persistenta anormală, chiar 
denaturată, în zbaterea intelectuală nu 
poate lua decât imaginea unei maladii. 
Filosofii devin epidemiologi ai propriei 
boli, sperând transmiterea virusului dincolo 
de timpul limitat al existenţei individuale. 
Inertia dramatică a generaţiilor precedente 
i-a lăsat fără laborator lingvistic, imposibi- 
litatea traducerii în română a conotațiilor 
din alte limbi purtând emblema timpului 
zăcut în efortul supraviețuirii, fără luxul 
gândului iscoditor de sine. Contagios, fără 
incisivitate creativă de ameliorare concep- 
tuală, intelectualului actual nu-i rămâne 
decât să spere într-o moarte implozivă ce 
va face generaţiile viitoare să-şi asume 
dezinvolt şi natural ceea ce momentan 
subzistă în stadiu de maladie: cultura. Inte- 
lectualul român trăieşte drama trecutului si 

moare sub povara viitorului, apter, mino- 
titar, destinat uitării si totuși indispensabil 
culturii. 


* 


În final, o scurtă paranteză despre 
diaspora filosofică. Cert, efortul cultural al 
acesteia ar consta în punerea problemelor 
specifice imagologiei românești, în direc- 
tionarea felului în care românul trebuie să 
se întoarcă la sine pentru a-şi dobândi 
individualitatea de neam. De aceea a jucat 
si va juca în continuare rolul de catalizator 
epidemiologic, contribuind colateral la 
cultura românească. A fi însă format în 
descendența heideggeriana sau foucaldiană 
sau radical fenomenologică sau orice altă 
descendență nu înseamnă — după părerea 
noastră — a rosti româneşte ființa, nu 


înseamnă a participa la (re)constructia 
filosofiei românești, ci a te face oglindă 
pentru un alt fel de gândire sau a garanta 
puterea meditativă ce ne inveşte pe toți, 
oriunde, oricând. Matricea stilistică mio- 
ritică presupune în egală măsură intoar- 
cerea la rostul firii, cât și conjugarea sinelui 
cu realitatea efectivă şi istorică a spațiului 
mundan românesc. În cel mai bun caz, 
diaspora filosofică se poate mândri cu 
originea română a unui alt tip de rostire a 
ființei, în măsura în care însăşi matricea 
stilistică a individului devine sub impactul 
asumării evenimentiale a existenţei. Dublă 
dramă a intelectualului: refugiat in altă 
limbă, încearcă traducerea impersonală a 
ceea ce este cel mai personal în ins, viața şi 
imanenta ființei. Luptă dublă contra limbii 
restrictive şi a firii subiective. 

Canonical and Eccentric Representations of Time. 

(Abstract) 


The various representations of time, such as the chronological vs. the kairical 
(from the Greek term kairós), or the historical vs. the eschatological, set up real 
alternatives — that is, cross-roads, where both paths are present at the same time. 
These different representations, although rival, do not exclude one another. 
Some socio-cultural spaces seem to have developed a preference for such 
alternative views — just as those authors who are particularly sensitive to the 
historical situation of „the other” have. 

The essay consists of three sections. The first one is about (1) certain authors’ 
predisposition towards alternative views and (2) a radical meaning of the term 
«alternative». The second refers to some major representations of time, of which 
four are discussed in detail: (3) the chronological and the kairical, (4) the 
historical and the cyclical. The last section is an illustration of such perceptions 
of time, with reference to Cioran’s books — especially La Chute dans le temps, 1964: 
(5) from the concept of an ,,alternative” to a skeptic’s confession; (6) traces of an 
eccentric eschatology; (7) an inaugural moment: „falling in time”; (8) the deeply 
affected temporal order; (9) the radical kind of ,,fall”; (10) a twofold mode of 
being: within and out of history; (11) the signs of a late gnosis. The 
eschatological view is obvious in Cioran, only it is a different kind of eschatology 


than both the patristic, and the modern (deeply secularized) ones. 


1. Despre dispozitia pentru 
eae 4 
viziuni alternative 


Aş dori să spun mai întâi că aici, in 
această zonă relativ nesigură a Europei, 
identitatea culturală s-a afirmat mai curând 
ca reacție decât ca opera de primă instanță. 
Ea reprezintă de regulă un răspuns în fata 
celuilalt, un mod de apărare sau chiar de 
compensație istorică. Altfel spus, tinde să 
ia mai curând forma pasiunii decât pe cea a 
acțiunii. Se afirmă, în consecinţă, ca ele- 
ment al unei confruntări simbolice sau al 
unei dispute. Faptul din urmă se întâmplă 
ca şi când ceea ce ne este propriu ar avea 


un caracter mai curând recesiv (Mircea 
Florian), probabil de aceea se anunță 
uneori cu o forță de-a dreptul nefirească!. 


1 Paginile de început reiau, cu unele modificări 
importante, primul fragment din articolul Disponi- 
bilitatea pentru interpretări alternative, publicat in 
„Anale, secţiunea Filosofie, tomul XLIX, Iasi, 2002, 
pp. 117-139. Varianta inițială, cu același titlu, se 
află cuprinsă în volumul Cum este posibilă filosofia în 
estul Europei, laşi, Polirom, 1997, pp. 127-131. Ea 
îşi află unele ilustrări mai extinse în alte secţiuni 
din aceeași scriere: Fenomenul Nae Ionescu. O 
problemă de perceptie (mai ales pp. 88-99), Între Kant 
şi patristica Răsăritului (pp. 108-110, cu referire la 
Blaga), Despre posibilitatea unei alternative la tradiția 
kantiana (pp. 138-141, cu referire la Antoniade, 
Rădulescu-Motru si Blaga), Perceptie de sine si 
hermeneutica. Mircea Eliade (pp. 239-259). 

Această simplă constatare, ea însăşi 
reacția unuia dintre noi, ar trebui într-un fel 
sau altul justificată. Nu o voi face totuși, 
întrucât a căuta să enunti sententios ce 
înseamnă în ea însăşi identitatea mentală a 
unor comunități este un lucru oricând 
discutabil. Mai potrivit ar fi să vedem în ce 
fel a fost ilustrat aici un posibil model 
cultural, cum a fost el înțeles în timp şi 
dacă prezenţa a ceva cu totul străin s-a 
înscris firesc în economia sa. Ultimul 
aspect contează destul de mult acum. Așa 
cum s-a spus, fata de perspectiva a ceea ce 
este mereu egal cu sine (perspectiva lui 
idem, după Paul Ricoeur), ar putea să 
conducă mult mai departe cea care indica 
in timp o diferenţă fata de sine, perspectiva 
lui se (Sorin Alexandrescu). Nu va fi 
vorba, prin urmare, de constituirea unei 
identități în genere, ci de un anume mod al 
ei, sensibil si polemic în timp. 

Cred că am putea înțelege mai bine 
faptul în discuţie dacă nu am ignora ceea 
ce Hegel a văzut în felul luptei pentru 
recunoaștere la care aderă orice conștiință 
de sine. În definitiv, conștiința identității 
presupune întotdeauna o confruntare vigu- 
roasă cu sine si cu celălalt, iar vigoarea în 
timp i-o asigură exact cei care se dovedesc 
apți să se deschidă cu totul unor medii 
simbolice diferite, chiar străine. Căci abia 
recunoaşterea justă şi sinceră a elementului 
străin legitimează în timp răspunsul 
propriu. 

Tocmai acest lucru am căutat să-l 
aduc în atenţie altădată, vorbind despre 
nevoia de a face loc punctului de vedere 
străin în gândirea și în percepţia proprie. 
Adică de a-ți privi la un moment dat 
formele proprii de expresie şi comunitatea 
din care faci parte ca si cum i-ar fi străine, 
atât cât e posibil acest lucru. Spuneam 


2 Cf. Sorin Alexandrescu, Identitate în ruptură. 
Mentalităţi româneşti postbelice, Editura Univers, 
Bucureşti, 2000, pp. 8-9. 


atunci că în această zonă mentală de care 
noi ţinem se face prezentă o anumită dis- 
poziţie pentru viziuni alternative. Aveam în 
vedere acele teorii care propun alte expli- 
catii sau alte valori decât cele consacrate în 
filosofia occidentală, fără a le exclude în 
vreun fel pe acestea din urmă. În definitiv, 
teoriile alternative apar în felul unor replici 
cu miză serioasă: ele propun modele dife- 
rite de înţelegere, a căror eficiență poate 
să devină comparabilă cu a celor deja 
impuse. De exemplu, Blaga argumen- 
tează în aproape toate scrierile sale că 
alături de logica analitică sau aristotelică 
urmează a fi luată în serios si o altă logică, 
ce acceptă paradoxul şi antinomia, formula 
dogmei în ultimă instanță. Ea ar deschide 
împreună cu cea analitică o adevărată 
bifurcatie, o cale dublă şi complementară a 
înțelegerii, fără a se ajunge neapărat la un 
conflict insolubil între ele. Cu fiecare din 
direcţiile urmate se face prezentă de fapt o 
fata distinctă a lumii în care ne situăm. 
Blaga va spune la un moment dat că 
filosofia kantiană, cu doctrina categoriilor 
care-i este proprie, oferă o explicație adec- 
vată fenomenului cunoaşterii şi probabil 
multor altor fenomene, nu însă si faptului 
de creaţie. De aceea, logica respectivă ar 
trebui să fie dublată de o alta diferită, aptă 
să înțeleagă procesul de creaţie şi datele de 
limită ale vieţii spirituale. Paginile unor 
autori ca Origen şi Dionisie, Pascal şi 
Kierkegaard, invocati în Eonul dogmatic, tind 
să descrie logica paradoxală — si în acest 
sens dogmatică — asupra căreia va medita 
Blaga însuşi. Nu doresc acum să spun că 
problema ridicată de autorul în discuţie a 
fost rezolvată deja, sau că ar impune lumii 
de astăzi o grabnică validare a ei, ci doar că 
felul în care a fost ea formulată generează 
o alternativă reală. 

Gândirea este nevoită uneori să 
accepte o anumită concurență a căilor 
urmate, fără excluderea unora de către 

altele. Faptul din urmă — a nu exclude 
oricum calea concurentă — e însoțit de mari 
dificultăți. Ni se aduc astfel în atenție 
experiențe simbolice mult diferite de cele 
legitimate în alte spaţii culturale. Şi sunt 
preconizate, cu privire la ele, noi concepte 
sau metode, asa cum aflăm si la Mircea 
Vulcănescu (în Logos si eros) sau la Mircea 
Florian (vorbind despre structura de tip 
recesiv a unor fenomene), la Eliade (dubla 
lectură a oricărui fenomen, istorică și reli- 
gioasa). Sau chiar în scrierile unui logician 
ca Petre Botezatu, cel care a propus o altă 
topografie a logicii — pe care a numit-o 
„logică naturală” — şi un nou mod de-a 
înțelege operațiile gândirii. 

Este posibil ca disponibilitatea unor 
interpreți pentru viziuni alternative să fie 
un fel de şansă pe care ei şi-o acordă sin- 
guri în fata unor situații istorice nu întot- 
deauna convenabile. 


2. Un înțeles radical 
al termenului „alternativă? 


Cel care spune, cum am văzut mai 
sus, că logica aristotelică poate fi dublată 
de o alta, antinomică, nu are în vedere cu 
aceasta o încălcare premeditată a unor 
principii logice (de exemplu, principiul 
non-contradictiei sau cel al tertului exclus). 
Nici nu e posibil așa ceva în exerciţiul 
obișnuit al gândirii. Ci are în vedere doar 
accederea posibilă într-un alt plan al 
înțelegerii, acolo unde principiile respective 
nu mai funcționează exact aşa cum le 
formulăm noi in mod obișnuit. Cum isi da 
seama oricine, delimitarea logică nu epui- 
zează spaţiul de comprehensiune propriu 
omului. Acest spațiu este mult mai larg şi, 
cel mai adesea, activ la niveluri mult 
diferite unele de altele. Cu alte cuvinte, 
gândirea depăşeşte potenţial — cel puţin în 
acest chip — ceea ce ea formulează într-un 


anume fel. Ea are posibilitatea să încalce 
ceea ce singură formulează. Sau ceea ce ea 
singură aproximează în timp. Procedând 
astfel, nu se contrazice neapărat pe sine. În 
fond, gândirea poate să încalce un anume 
mod al unei reguli logice. Nu înseamnă, 
astfel, că ea încalcă acea regulă în genere. 
Gândirea poate să depăşească ceea ce ea 
singură formulează. Fireşte, nu are cum să 
depăşească acele presupozitii sau credințe 
pe fondul cărora lucrează continuu. Tot ce 
poate fi formulat logic poate fi şi încălcat. 
Probabil că ultimul cuvânt folosit nu este 
aici cel mai potrivit. Dar, cum am văzut, 
acest lucru nu este valabil si cu privire la 
datele de fond ale gândirii, indiferent cum 
le numim pe acestea. Când gândirea încalcă 
anumite reguli logice, ea nu face decât să 
atingă limitele lor de valabilitate. Şi face 
acest lucru nu suspendându-se pe sine în 
eter, ci coborând la un alt nivel de com- 
prehensiune. 

Să ne amintim că Stefan Lupaşcu 
susține cu destule argumente valabilitatea 
unui principiu neclasic, cel al tertului 
inclus, mai ales atunci când caută să descrie 
lumea psihomentală sau cea microfizică?. 
Despre acest principiu va vorbi explicit 
după 1951, ceea ce va trezi multe nedu- 
metiti şi rezerve în mediile academice 
franceze. Initial a fost suspectat pentru 
ideile sale excentrice sau bizare, mai târziu 
însă va fi invocat în discuţiile despre 
multiplele niveluri ale realității sau despre 
formele neclasice ale logicii. Ce anume as 
reține din ceea ce spune Lupaşcu ? Atunci 
când doi termeni compun o opoziţie, de 
exemplu omogen/eterogen, actual/poten- 


3 Cf. Logique et contradiction, PUF, Paris, 1947, 
pp. 27-28, unde vorbeşte de caracterul ireductibil 
al contradictiei, aceasta putând fi într-o privință 
diminuată, dar nicicum eliminată logic; Le principe 
d'antagonisme et la logique de l'énergie. Prolégomènes a une 
science de la contradiction, Herman et C-ie, Paris, 
1951; Les trois matières, Julliard, Paris, 1960; La 
tragédie de l'énergie. Philosophie et sciences du XX-e siècle, 
Casterman, Paris, 1970. 

tial, nici unul dintre ei nu ajunge să 
definească singur o anume realitate. Fiecare 
suportă un gen de partialitate în ceea ce 
singur indică. Şi atunci poate fi regăsit, 
oricât de precar, în zona de dominare a 
celuilalt. Ceea ce înseamnă că aceşti 
termeni, cu partialitatea si coniventa lor, 
fac loc unui al treilea. Or, exact acesta din 
urma numeste elementul pe care ei se 
sprijină sau la care trimit constant. În acest 
fel aş prelua acum ideea că al treilea termen 
este inclus: el se află deja acolo, doar că în 
alt mod sau la alt nivel decât ceilalți doi 
termeni care asigură relația de opoziţie. 
Lupaşcu identifică un singur element ce s- 
ar sustrage acestui mod de exprimare 
logică: afectivitatea ca atare. Doar despre 
aceasta s-ar putea spune că este ceea ce este. 
Aşadar, doar afectivitatea reface tautologia 
proprie ființei ca ataret. Ea singură ar face 
vizibile însemnele transcendentei: inepui- 
zabila, saturată sau chiar excesivă, transgre- 
sând unele operaţii ale gândirii, asemeni unei 
materii originare sau indefinite. Fireşte, nu 
este uşor de acceptat ideea că o astfel de 
realitate, cu privire la care se poate formula 
un enunț metafizic, apare ca suficientă 
sieşi. Iar enunţul în cauză, „ceva este ceea 
ce este”, dincolo de aparenţa sa ludică sau 
tautologică, reuşeşte totuşi să aducă in 
acelaşi loc al gândirii două surse complet 
diferite, una testamentara (Ieșirea, III, 14) si 
o alta aristotelica (Metafizica, IV, 1, 1003 a). 
Ceea ce Lupascu spune despre afectivitate 
nu priveşte însă doar acest act intentional. 
În definitiv, fluxul trăirii expune o viata 
unitară si deopotrivă excesivă cu fiecare act 
în parte, chiar şi atunci când intervin unele 
sciziuni profunde sau dramatice. 
Termenul acum în atenţie, anume 
„alternativă”, îl poţi întâlni cu două 
înțelesuri mai frecvente. Pe de o parte, el 
numeşte „posibilitatea de a alege între 
două lucruri, două căi, două soluţii etc.”; 


4 Cf. Logique et contradiction, p. 128. 


pe de altă parte, semnifică „succesiunea a 
două lucruri care vin pe rand’. Adică o 
variantă posibilă, o cale diferită fata de cele 
cunoscute deja. Însă ambele înţelesuri de 
mai sus pot să conducă, din păcate, la 
multe confuzii. Cel din urmă, de pildă, se 
substituie pe nesimţite unui alt termen, 
„alternanță”, cu aceeaşi rădăcină. Tocmai 
acesta indică de fapt o „schimbare care se 
petrece alternativ, rând pe rând”, adică 
simpla alternare a unor date. De exemplu, 
când Robert Blanche vorbeşte de logici 
alternative (in Logique et son histoire d’Aristote 
â Russell, 1971), el se referă exact la cele 
care şi-au propus să înlocuiască logica 
clasică, fie ele polivalente, paraconsistente 
sau de alt gen. Doar că acest înţeles al 
cuvântului este acum impropriu, căci 
numește de fapt o alternanță în timp şi nu 
o alternativă. La fel se întâmplă şi atunci 
când prin alternativă se înţelege doar o 
variantă la situația dată — şi nu situația 
creată de ambele variante, cu disputa lor 
reală. Paul B. Armstrong discută, într-un 
articol, despre modurile rivale de interpre- 
tare. Observă bine cum acestea stau în 
dependenţă de orizontul si viata unor pre- 
supoziţii. Căci „fiecare deţine o metafizică 
diferită, un set diferit de credinţe care îi 
formează punctul de plecare şi definesc 
poziţiile sale în câmpul hermeneuticii”. 
Când diferenţa lor derivă din cea a unor 
asumptii diferite, rivalitatea lor devine tare, 
potentata. Altfel, ea rămâne slabă. „A 
imbratisa un tip de interpretare înseamnă a 


5 Dictionar de neologisme, 1978, p. 50. Exemplul ce 
urmează este elocvent: „schimbare a sunetelor 
unui cuvânt sau a cuvintelor aparţinând unei 
familii, cu ajutorul căreia se marchează diferența 
dintre formele gramaticale sau dintre derivate şi 
cuvântul de bază”. Din aceeaşi familie semantică, 
sunt amintiţi şi alti termeni: 4/femare (de exemplu, 
în biologie, alternare de generaţii, adică „succe- 
siune regulată a unei generaţii sexuate cu alta 
asexuată”); alternativ (curent electric alternativ, al 
cărui sens variază periodic în acelaşi circuit); 
alternor, alterniflor etc. 

face un salt în credință, acceptând un set 
de credințe şi respingând altele”. Fiecare 
rival în interpretare anunţă pur şi simplu o 
alternativă. Ideea din urmă poate fi uşor 
acceptată, doar că ea ocultează o situație 
care nu este totuşi prea greu de întâlnit. 
Anume, acea situație în care interpretul 
acceptă două metafizici diferite, sau două 
tradiții distincte de înțelegere. Fireşte, nu le 
asumă întocmai, ca si cum ar fi doar 
distincte sau doar străine una celeilalte. Ci 
explorează punctele lor de întâlnire, unele 
analogii şi rădăcini comune. Procedează ca 
si cum ar fi sigur de o complicitate nevă- 
zută a lor, ceea ce timpul suportă mult mai 
uşor decât ne imaginăm. Nu cumva astfel 
se nasc interpretările noi şi cu adevărat efi- 
ciente atunci când toate celelalte obosesc ? 

Mai potrivit ar fi, cred, pentru ceea ce 
discut aici un înțeles cu adevărat radical al 
termenului „alternativă”, anume însăşi 
coprezenţa a două căi sau variante diferite. 
În fond, poţi să alegi între două căi sau 
variante doar atunci când ambele sunt 
posibile, când ambele comportă o formă 
de valabilitate. Iar alegând una dintre ele, 
nu urmează că este definitiv exclusă 
cealaltă: ea încă rămâne valabilă, cel puţin 
într-un plan de fond sau în unul inten- 
tional. Aşadar, alternativa numeşte înainte 
de toate o bifurcatie, o profundă dedublare 
a înţelegerii noastre. Şi deopotrivă a sensi- 
bilităţii, a relaţiei cu lumea sensibilă. Pro- 
babil nu întâmplător Ilya Prigogine distinge 
între timpul succesiv sau ireversibil, cel 
ritmat si timpul care se bifurcă. Este vorba 
de coprezenta unor atitudini ce anunță 
diferente radicale chiar si atunci cand au 
aceleasi radacini. Ele pot lua, de exemplu, 
forma a două logici concurente, chiar dacă 
inegale sub aspectul eficienţei lor. În ultimă 
instanță, exprimă moduri distincte dar 
non-separabile de situare în lume. Prefer, 
aşadar, pentru acest termen un înţeles 


© Cf. The conflict of interpretations and the limits of 
pluralism, in PMLA, vol. 98, no. 3, 1983, pp. 342-344. 


putin mai dramatic, adică unul ce reţine 
ideea de confruntare sau dispută, aşa cum 
apare ea într-un scenariu dramaturgic. 

Mă bucur să observ că Sorin 
Alexandrescu foloseşte un înţeles asemă- 
nător al termenului în discuţie, atunci când 
vorbeşte despre cultura de interferență ce 
ne-ar fi proprie. „Dacă marginalitatea are 
ca termen de referință un singur centru, 
interferența uzează nu numai de (cel puţin) 
două centre, ci şi de o dinamică proprie. 
Într-adevăr, interferența nu poate fi redusă 
la o dublă marginalitate, ea presupune un 
conflict adesea violent între mai multe 
seturi de norme provenite din respectivele 
centre, o identitate de sine tragică, bazată 
pe dileme profunde, strategii proprii de 
succes, de atac şi contraatac, o tematică 
locală şi un rezervor de valori și idei 
alternative, ca şi O creativitate energică, gata 
de a se avânta pe marile scene ale inde- 
părtatelor centre’. Nu rezultă din cele 
spuse mai sus că figura alternativei ar fi 
absentă în alte orizonturi mentale, de 
exemplu în cel occidental sau în cel sud- 
american’. lar simpla invocare a unor 
nume nu e niciodată suficientă prin ea 
însăşi pentru a susține o idee. Există 
destule cazuri, în istoria acestei culturi, care 
pot să contrazică ideea de mai sus, dar voi 
ignora acum prezenţa lor. 


7 Cf. Identitate în ruptură. Mentalitati româneşti 
postbelice, ed. cit., p. 12. A se vedea şi pp. 28, 267. 

8 Există autori care au susținut cu destule 
argumente posibilitatea comunicării între spaţii 
culturale străine şi complementare, așa cum a 
facut, de exemplu, Erwin Schrödinger. Alţii, 
precum North Alfred Whitehead, anunță o 
alternativă internă Occidentului însuşi, situând 
fata în față gândirea ce operează în termeni de 
substanţă şi cea care operează în termeni de relaţie 
sau de proces (Process and Reality, 1929). Paul 
Ricoeur, cum stim, are in vedere conflictul unor 
interpretări ce vizează surse si finalitati diferite. La 
fel şi Wayne Booth, vorbind despre pluralismul 
interpretărilor (Critical Understanding. The Powers and 
Limits of Pluralism, 1979). Exemple, in aceasta 
privinţă, există suficiente. 

3. Cronologie şi clipă decisivă 
(chrânos & kair6s) 


Este vorba, pentru început, de câteva 
perspective ce par să fi devenit dominante 
sau canonice pentru omul european în 
ceea ce priveşte experiența temporalitati. 
Le spun canonice întrucât ele par să 
urmeze o regula deja acceptată (cum stim, 
grecescul kanón numeşte, înainte de toate, 
regula ce asigură unui fenomen forță şi 
uniformitate; de unde, Ranonikés, ceea ce 
ajunge uniform, adus într-o ordine efi- 
cientă). Faţă de acestea, cum vom vedea, 
experiența pe care o descrie Cioran este cu 
adevărat excentrică. Adică este situată la 
distanță de ceea ce, în sfera ideilor și a 
sensibilităţii, ocupă centrul lor simbolic 
pentru un timp. 

Se pot ușor delimita, în istoria spiri- 
tuală a omului european, două moduri 
distincte de a percepe timpul şi totodată de 
a-l înţelege”. Unul din ele îl aflăm in 
reprezentarea timpului ca succesiune de 
momente sau de acum-uri. Este ceea ce 
descrie Aristotel în Fria, 219 b, folosind 
în acest sens termenul chrénos'®. Există 
destule semne că această reprezentare, 
cronologică în sens propriu, ar fi devenit 
dominantă în conştiinţa europeană târzie. 
Pot fi invocate în acest sens comentariile 
care însoțesc opera aristotelică în Evul 


9 Voi urma, în delimitarea acestor moduri, 
sugestiile lui Kierkegaard din Fardme filosofice si 
Conceptul de angoasă, ambele publicate în acelaşi an, 
1844, cât şi cele ale lui Heidegger din Fiinta si timp 
(§§ 68, 80-81), sau din prelegerile tinute in 
semestrul de iarnă, 1929-1930, intitulate Concepte 
fundamentale ale metafizicii, cu o referință importantă 
la Kierkegaard şi înţelesul pe care acesta îl dă 
clipei. 

10 “Într-adevăr, timpul este numărul mişcării, după 
anterior şi posterior” (219 b, traducere de N. I. 
Barbu, 1966). În Fiinţă și timp, § 81, aflăm o 
traducere oarecum diferită a aceluiaşi enunţ: “Căci 
timpul este ceea ce este numărat în mișcarea ce are 
loc în orizontul anteriorului și ulteriorului” (trans- 
punere în limba română de Gabriel Liiceanu şi 
Cătălin Cioabă, 2003). 


Mediu, deopotrivă scrierile lui Augustin, 
Thoma si Descartes, Leibniz si Kant, 
Husserl şi alții. Fiecare din ei caută să 
exprime metafizic şi să pună în discuţie 
ceea ce devenise în comunitatea lor de 
viata un reflex mental cotidian. Căci este 
evidentă, din partea lor, dorința de a 
regandi această reprezentare a timpului, 
indiferent în ce măsură ei reuşesc sau nu 
să-i afecteze puterea de dominare. Să adău- 
gam, in treacăt, că modul in care gândeşte 
Augustin cu privire la temporalitate este 
greu de cuprins într-o singură paradigmă 
mentală sau într-o singură tradiție. La fel şi 
în cazul altor autori, cum sunt Aristotel şi 
Plotin. Sau chiar Bergson, influențat mai 
curând de Plotin decât de autorii moderni 
care consacră această reprezentare crono- 
logică a procesiunii şi trecerii. 

Dar să revin la înţelesul de mai sus al 
temporalității. Cei care-l socotesc a fi cu 
adevărat elementar ne spun că abia plecând 
de la acesta devin posibile şi alte repre- 
zentări, derivate: timpul ciclic şi timpul 
linear, timpul egal cu sine şi timpul evolutiv 
etc. Pentru unii interpreți, imaginea succe- 
siunii pare să tina de o înţelegere comună 
sau vulgară a timpului. Căci ar fi vorba de 
ceea ce omul resimte în mod absolut 
obişnuit: simpla mișcare a unor momente 
ce vin dinspre viitor si se pierd în trecuti!. 


11 Cf. Fiinţă si timp, § 81: “Şi asa se face că, pentru 
înţelegerea obișnuită a timpului, timpul se arată ca 
o succesiune de «acum»-uri permanent simplu- 
prezente, care totodată vin şi pleacă; timpul este 
înţeles ca succesiune, «flux» al «acum»-urilor si 
«curgere a timpului»” (p. 423). “Interpretarea obis- 
nuită a timpului de ordinul lumii ca timp-al-lui- 
«acum» nu dispune catusi de putin de un orizont 
care să-i poată face accesibile ceva precum lumea, 
semnificativitatea şi databilitatea. Aceste structuri 
rămân în chip necesar acoperite...”. Nu voi discuta 
aici alte opinii radicale cu privire la cronologie: că 
ar fi o reprezentare târzie sau modernă a timpului 
(Lévy-Bruhl), eventual una falsă (Bergson) sau, 
dimpotrivă, singura elementară (Ricoeur). Cf. 
Bryan S. Rennie, Reconsiderdndu-l pe Mircea Eliade. O 
nouă viziune asupra religiei, traducere de Mirella Baltă 
si Gabriel Stanescu, 1999, pp. 97 sq. 

Este însă greu de spus că această repre- 
zentare at fi proprie doar conştiinţei co- 
mune. Sau că, în cuprinsul ei, prezentul ar 
deţine întotdeauna o preeminență la care 
nu poate să ajungă nici o altă extază a 
timpului. 

Celălalt mod aparte de a percepe 
timpul nu se mai fixează pe imaginea 
succesiunii de acum-uri. Accentul nu cade 
pe trecerea egală si succesivă a clipelor, ci 
mai curând pe ceea ce poate să însemne 
clipa însăşi. Căci fiecare clipă este în felul ei 
singulară. Si fiecare poate reprezenta, luată 
în parte, o sursă a ceea ce se întâmplă sau 
un prilej de a duce ceva la capăt. Termenul 
grecesc pentru un astfel de înțeles al clipei 
este Rairés. Acest cuvânt nu mai priveşte 
clipa ca un simplu moment într-o succe- 
siune fără de sfârşit, ci are în vedere 
conţinutul ei distinct. Poate fi vorba, de 
exemplu, de clipa originării unor fenomene 
care nu au fost întâlnite până atunci, 
sau de cea a sfârşitului lor. La fel, poate 
fi vorba de momentul prielnic pentru o 
faptă anume, cum se şi traduce de regulă 
cuvântul grecesc amintit mai sus. In Ethica 
Nicomahică, 1104 a, termenul kairós indică 
tocmai momentul favorabil pentru o 
faptă reuşită. Cum bine a sesizat Pierre 
Aubenque, el numeşte acum binele 
însuşi — enunțat însă în categoria tim- 
pului!?. Această modalitate de a înţelege 
timpul este consemnată, mai târziu, de 
scriitorii creştini, apoi de unii autori situați 
în marginea sferei dominante a ideilor, 
cum sunt Böhme si Pascal, Angelus 
Silesius şi Kierkegaard. Sau la cei care îi 
urmează mai târziu cu oarecare fidelitate, 
până la Paul Tillich si alții. Fireşte că 


12 Cf. La prudence chez Aristote, Paris, PUF, 1963, 
pp. 96-99. Referinta clasică este la Ethica 
Nicomahică, 1096 a 25, unde Aristotel spune 
explicit că binele se exprimă in tot atâtea moduri 
ca şi ființa, iar în categoria timpului el apare ca 
oportunitate sau moment prielnic. A se vedea şi 
Topica, 1, 15, 107 a. 


diferențele sunt mari în ceea ce priveşte 
interpretarea dată timpului, de aceea o sim- 
plă enumerare de nume poate fi riscantă 
într-o asemenea chestiune. 

De exemplu, Heidegger va relua 
doar în parte ceea ce oferă această tra- 
ditie, lucru evident atunci când se referă la 
Kierkegaard si la scrierea sa Conceptul de 
angoasă. Pentru el, clipa, Augenblick, este 
într-adevăr unică si numeşte în ultimă 
instanță prezentul autentic. Ea reprezintă 
modul originar al temporalității, neuitand 
că aceasta din urmă este văzută ca sens al 
modului omenesc de a fi (§ 65). Nu poate 
fi transformată în simplu moment al unei 
succesiuni, nici nu poate fi deținută sau 
luată în stăpânire, așa cum nici ființa nu 
poate fi luată în stăpânire. Ea semnifică, în 
fond, timpul deciziei, al alegerii de sine. 
Încât, va fi ilustrată cel mai bine de clipa în 
care survine moartea însăşi: imprevizibilă, 
de necalculat si totuși de o maximă certi- 
tudine. Tocmai această clipă descoperă 
ființa omenească în ceea ce are ea deplin şi 
deopotrivă ca loc al finitudinii radicale. În 
ce sens este ea cu adevărat originară ? 
Întrucât oferă posibilitatea de a înțelege un 
fapt în chiar proveniența sa, adică în 
direcţia a ceea ce-i este origine. lar originea 
a ceea ce importă cu adevărat vine acum 
dinspre un anume viitor şi nu dinspre 
trecut. 

Așadar, două perspective distincte 
asupra timpului: cea cronologică, timpul 
fiind văzut ca ordine de succesiune 
(Leibniz), şi cea kairologică, a clipei deci- 
sive. Cu termenii vechi ce abreviază aceste 
înțelesuri: chrénos şi Rairés. Ele compun un 
gen de alternativă elementară a percepției 
sau a situării omului în lume. Expresia 
„timp kairic” (uneori, „timp kairotic”), mai 
rar întâlnită, pare să nu-şi fi aflat un 
echivalent uzual în categoriile mentale 
moderne. Unii interpreți însă, precum 
Evanghelos A. Moutsopoulos, vorbesc cu 

destulă siguranță despre „timp kairic”, 
,festructurare kairică a temporalității” si 
„Categorii kairice”13. Câtă vreme o altă 
expresie mai fericită lipseşte, poate fi 
acceptată aşa cum este cea de mai sus. 

De altfel, percepţia acestui interval pe 
care termenul &airós îl numeşte comportă 
ea însăși câteva diferente mari. Asa cum 
am văzut, una din ele este cea aristotelică. 
Aceasta nu conduce neapărat la identi- 
ficarea clipei cu eternitatea. O alta este cea 
pe cate căutau să o întrevadă stoicii: în 
experiența profundă a virtuţii, clipa devine 
un reflex sau chiar un echivalent al eter- 
nitati'4, Plotin, reluând unele pasaje din 
Platon, vorbeşte despre clipa rară a ilumi- 
nări; când se întâmplă acest lucru, lumina 
binelui survine în chip nemijlocit, dar nu 
aşa cum ne așteptăm să vină cineva anume, 
ci ea vine ca si cum nu ar veni, fiind văzută 
nu venind, ci prezentă ca atare înaintea 
tuturor lucrurilor (Enneade V, 5, 7). Boethius 
va distinge clar, mai târziu, între nunc fluens, 
clipa care trece, şi nunc stans, clipa ce pare a 
fi suspendată și care stăruie astfel. Înţelesul 
necomun al clipei poate fi regăsit, cel putin 
în parte, în ceea ce s-a numit prezenţă 
eshatologică. Pentru scriitorul creştin, 
aceasta este aptă să transfigureze totul, căci 


15 Y a-til un reflet kairique du temps dans l'espace ?, in 
Marie-Françoise Conrad, Jean Ferrari, André 
Robinet, Jean-Jacques Wunenburger (éds.), L'espace et 
le temps, Actes du XXII-e Congres de ASPLF, 
Dijon, 1988, pp. 75-77. Mai devreme inca, John 
Smith (Time, Times and the Right Time. Chronos and 
Kairos, in The Monist, no. 53, 1969) vorbeste 
despre conceptul de kairós, iar Theodore Kisiel 
(The Genesis of “Being and Time”, University of 
California Press, 1993) numeste pur si simplu 
kairologie discutia despre timp din Sein und Zeit, 
sectiunea a doua. 

14 Cf. Victor Goldschmidt, Le système stoicien et l'idée 
de temps, Paris, 1953, mai ales §§ 99-100 (cu privire 
la prezentul limitat şi la aién), 102 (privind 
înţelegerea timpului în funcţie de actul liber şi de 
posibilitatea fericirii), 103 (unde aflăm că momen- 
tul oportun, evkairia, indică acordul perfect al 
conștiinței cu natura), 104 (vorbind despre relaţia 
dintre e//kairia şi încercările destinului). 


anunță „veacul ce va să vină”. Evenimen- 
tul întrupării Logos-ului face din această 
lume locul prezenţei celui care este adevă- 
ratul izvor al vieții. Omul şi istoria sa 
cunosc astfel posibilitatea unei transfigurari 
radicale. „În acest sens, istoria nu mai 
înseamnă trecut, anamnesis, ci şi anticipare 
reală a veşniciei; sau, mai bine zis, istoria şi 
eshatologia formează o unică realitate în 
iconomia mântuirii, care nu se confundă 
cu timpul acesta” (lon Bria). Este ceea ce 
face ca timpul linear al istoriei, cronologia, 
să se transforme ea însăşi în prezență 
eshatologică. Astfel că ideea de &airós 
comunică, în forme mai greu sesizabile, cu 
cea de timp originar, pe de o parte, şi cu 
cea eshatén sau de sfârşit reparatoriu, pe de 
altă parte. 


4. Illud tempus şi viziune 
a timpului ciclic 


Este însă cunoscută şi o altă distincție 
în ceea ce priveşte percepţia timpului şi a 
situării noastre istorice. Eliade, de exemplu, 
are în vedere acest lucru în mai multe 
locuri din opera sa. Probabil că paginile 
cele mai dense în această privință rămân 
cele din Mitul eternei reintoarceri. Arhetipuri si 
repetare (1949)15. Singur va spune acest 
lucru: Mitul eternei reintoarceri este „cea mai 
semnificativă carte a mea; iar atunci cand 
sunt întrebat in ce ordine ar trebui să-mi 
fie citite cărțile, eu recomand întotdeauna 
să se înceapă cu prezenta lucrare” (Prefată 
la ediţia engleză, 1958). Are în atenție 


15 Referințele importante ale lui Eliade sunt: H. 
Puech, La Gnose et le temps, 1951; Pierre Duhem, 
Le Système du Monde, 1913; L. Thorndike, A History 
of Magic and Experimental Sciences, 1929; P. Sorokin, 
Social and Cultural Dynamics, 1937; A. Roy, Le 
Retour éternel et la philosophie de la physique, 1927; A. 
Toynbee, A Study of History, 1934; Elsworth 
Huntington, Mainsprings of Civilization, 1945; Jean- 
Claude Antoine, L’Eternel retour de VHistoire 
deviendra-t-il objet de science ?, 1948. 

diferența esențială între atitudinea moderna 
fata de timp sau istorie şi atitudinea 
tradițională. „Ar fi într-adevăr necesar să 
confruntăm «omul istoric» (modern), care 
se stie şi se vrea creator de istorie, ca omul 
civilizațiilor tradiționale care, aşa cum s-a 
văzut, avea în privința istoriei o atitudine 
negativă. Fie că o abolea periodic, fie că o 
devaloriza găsindu-i mereu modele şi 
arhetipuri transistorice, fie că, în sfârşit, îi 
atribuia un sens metaistoric (teorie ciclică, 
semnificații eshatologice etc.), omul civili- 
zaţiilor tradiționale nu acorda istoriei o 
valoare in sine, nu o privea, cu alte cuvinte, 
ca pe o categorie specifică a modului său 
propriu de existență”!6. Cum vedem, de 
data aceasta timpul ciclic nu mai apare ca o 
formă derivată a celui cronologic. Dimpo- 
trivă, fata de percepţia cronologică a isto- 
riei se delimitează, ca elementare, alte două 
reprezentări, cea arhetipală (Wud tempus) şi 
cea ciclică. Ele sunt de altfel intim corelate 
şi susțin viziunea eternei reîntoarceri. 

Ne dăm seama acum că, de fapt, ideea 
simplei succesiuni de momente nu poate 
genera orice reprezentare a timpului. Ea 
poate într-adevăr să stea la baza unei repre- 
zentări cum este cea a timpului linear. La 
fel, poate susține imaginea timpului ondu- 
latoriu, serpentina. Însă este cu totul 
nesigur că ar putea explica reprezentarea 
timpului ciclic, aşa cum este aceasta pre- 
zentă, de exemplu, în mentalitatea traditio- 
nală sau în tradiția greacă. Ideea de succe- 
siune nu are cum să conducă la cea de 
arhetip al existenţei temporale, cu posibi- 
litatea anamnezei sale. Deopotrivă, ea 
rămâne străină şi reprezentării timpului 


16 Traducere de Maria Ivănescu şi Cezar Ivănescu, 
1991, p. 104. “Creştinarea straturilor populare 
europene n-a reuşit să abolească nici teoria 
arhetipului (care transformă un personaj istoric 
într-un erou exemplar si evenimentul istoric în 
categorie mitică), nici teoriile ciclice şi astrale 
(datorită cărora istoria era justificată si suferinţele 
provocate de presiunea istorică îmbrăcau un sens 


eshatologic)” (p. 105). 


eshatologic. Or, exact în temeiul acestor 
credințe omul simte că poate să abolească 
prezentul comun, în chip simbolic si la 
anumite intervaluri. Are loc atunci ,,repe- 
tarea cosmogoniei si regenerarea periodică 
a timpului”. Astfel de reprezentări nu ar 
putea fi reduse la o alta mai simplă şi, lucru 
extrem de important, nu s-au retras din 
viata noastră mentala!’. Este motivul 
pentru care ele urmează a fi regăsite în ceea 
ce au cu adevărat simplu, aşadar ca moduri 
originare de percepție a timpului. 

Ceea ce înseamnă că există şi o altă 
distincție elementară în ceea ce priveşte 
reprezentarea timpului, anume între dud 
tempus (timpul originar, nesuccesiv şi rever- 


17 Argumentele lui Eliade, în această privinţă, sunt 
multiple si cu referințe la numeroși exegeti ai 
fenomenului în discuţie. Astfel, primele două 
reprezentări “au reuşit în cele din urmă să 
pătrundă în filosofia creştină” (p. 105); Evul 
Mediu european “este dominat de concepţia 
eshatologică (in cele două momente ale sale, 
creația si sfârșitul lumii), completată de teoria 
ondulatiunii ciclice care explică repetarea periodică 
a evenimentelor” (p. 106); viziunea ciclică a lumii 
cunoaşte cu vremea un gen de seculatizare şi 
“supravieţuieşte alături de noua concepţie a pro- 
gresului linear profesată, de exemplu, de Francis 
Bacon sau Pascal” (p. 107); diferite categorii de 
oameni — elite intelectuale și mase țărănești, 
comunităţi libere si supuse etc. — intretin simultan 
reprezentări diferite ale timpului (pp. 108, 111); 
istorismul modern conservă unele elemente din 
viziunea eshatologica testamentara (pp. 109-110); 
există în lumea de astăzi forme noi sub care revine 
mitul eternei reintoarceri (de exemplu, la unii 
scriitori ca T.S. Eliot şi James Joyce; p. 112); în 
mentalul traditional si în mediile orientale, destinul 
uman nu e văzut niciodată ca definitiv sau 
ireductibil (pp. 114-116); “orizontul arhetipurilor 
şi al repetarii nu poate fi depăşit fără riscuri decât 
dacă se aderă la o filosofie a libertăţii care nu-l 
exclude pe Dumnezeu” (p. 117); “creştinismul 
este «religia» omului modern şi a omului îsforic, a 
celui care a descoperit simultan /bertatea personală 
şi timpul continuu (în locul timpului ciclic)”; deopo- 
trivă, creştinismul “se dovedeşte fără îndoială a fi 
religia «omului căzut»: şi aceasta în măsura în care 
omul modern este iremedial integrat storied si pro- 
gresului şi în care istoria şi progresul sunt o cădere, 
implicând deopotrivă abandonul definitiv al para- 
disului arhetipurilor şi repetării” (p. 118). 

sibil) şi bic tempus (timpul prezent sau co- 
mun, ireversibil şi irecuperabil). Sintagma 
illud tempus, cate, tradusă literal, înseamnă 
„acel timp”, apare în mai multe situații. 
Uneori indică timpul originar al cosmo- 
goniei, cum se întâmplă în scenariile mitice 
vechi. Ieronim, în Vukata sa, o foloseşte 
atunci când se referă la ceea ce însuşi 
Dumnezeu a săvârşit în acel timp de 
înaintea oricărui timp. Actele divine tin de 
un prezent etern sau, cum spune Eliade, de 
o istorie sacră. Relaţia dintre cele două 
acceptiuni ale timpului poate fi tradusă în 
termenii metafizicii platoniciene. Anume, 
timpul de acum nu este prin el însuşi real, 
dar poate deveni real. Şi devine cu adevărat 
real atunci când participă la dinamica unei 
realități care-l transcende. Faptul ca atare se 
întâmplă ori de câte ori oamenii repetă sau 
refac un act exemplar, un gest paradig- 
matic!8, Lucrul acesta este valabil si pentru 
omul de astăzi („l-ar fi de ajuns unui 
modern o sensibilitate mai puţin închisă la 
miracolul vieţii ca să regăsească experiența 
renovării când, de pildă, construieşte o 
locuință sau când se instalează în ea...”)!°. 
Se produce atunci abolirea simbolică a 
timpului comun şi actualizarea unui timp 
resimţit ca originar. Survenirea acestuia din 
urmă, de la un moment la altul, induce 
întregii mișcări o formă ciclică. Timpul 
linear ajunge astfel un caz particular al celui 
ciclic. Este văzut uneori deopotrivă ca 
timp solar, iar cel ciclic, regenerativ, ca 


18 Mitul eternei reîntoarceri, p. 13. “Omul religios 
poate accede la acest timp alternativ prin practi- 
carea ritualului, ascultarea mitului /.../, indepli- 
nirea funcţiilor umane sacre, cum sunt /pentru 
anumite comunitati/ vânătoarea, pescuitul, construi- 
rea caselor şi, deopotrivă, prin tainele mai evi- 
dente — pentru occidental — ale naşterii, căsătoriei 
si morţii” (Bryan S. Rennie, op. cit, p. 93). Dar, 
înainte de toate, prin ceea ce s-a numit /mitatio Dei. 
Adică prin repetarea unui model sacru, a unui gest 
exemplar, fara a lua în seamă acum dificultăţile pe 
care le comportă înţelesul acestor expresii. 


19 Thidem, p. 63. 


timp lunar. Tocmai acesta din urmă vine să 
ne descopere faptul eternei reîntoarceri?0. 
Eliade consideră că ar putea fi recunoscută 
o anume evoluţie a reprezentării timpului — 
sau a valorizării sale. Astfel, reactualizarea 
timpului originar poate să conducă fie la o 
serie întreagă de cicluri temporale, fie la 
unul singur, apt să cuprindă toate eveni- 
mentele ce leagă faptul cosmogoniei de cel 
eshatologic. Or, cum ştim, revelația testa- 
mentară pune în relație actul creației — și al 
căderii — de cel al salvării omului. Se va 
putea vorbi, astfel, de un sens unic al 
timpului şi de un sens istoric al eveni- 
mentelor omeneşti: prin toate acestea se 
manifestă voința lui Dumnezeu, a unui 
Dumnezeu cu adevărat unic. Istoria devine 
ea însăși epifanie?!. Timpul eshatologic 
mediază acum, dacă se poate spune astfel, 
între cel ciclic si cel istoric. Cu alte cuvinte, 
eshatologia poate să transforme timpul 
ciclic în istorie, în mişcare lineară şi pro- 
gresiva. 

În definitiv, percepţia timpului su- 
portă multe abateri sau complicații. Aşa se 
întâmplă, de exemplu, atunci când se con- 
sideră că timpul este un reflex al eternității. 
De la Parmenide la Platon (Timaios 37 d) şi, 
mai târziu, la Plotin, este ușor de recu- 
noscut această idee. De fapt, pentru astfel 
de gânditori, ca şi pentru Augustin sau 
Maxim Mărturisitorul, mult mai impor- 
tantă decât tematizarea timpului este ches- 
tiunea edificării de sine. Problema pe care 
ei şi-au pus-o constant este, în cele din 
urmă, cea a salvării, transformând atunci 
filosofia într-o adevărată soteriologie. Clipa 
decisivă despre care ei vorbesc va fi cea a 
întâlnirii cu o prezență absolută şi salva- 
toare. Este clipa cand recunoşti, de 


2 Ibidem, pp. 69-73. 

21 Ibidem, pp. 79-86 (secţiunea intitulată Istoria 
considerată ca teofanié). “În felul acesta, tradiţia 
iudeo-creştină se dovedeşte a fi, în concepţia lui 
Eliade, o punte între cele două tipuri sau atitudini 
fata de timp” (Bryan S. Rennie, op. cit., p. 99). 

exemplu, prezența divină a celui care, prin 
evenimentul intruparii, a coborât el însuşi 
în fluxul timpului. Sau clipa în care timpul 
şi eonul intersectează, întâlnindu-se fulgu- 
rant şi decisiv. Doar că, pentru omul 
modern, această perspectivă intră parțial în 
eclipsă. Faptul din urmă este sesizabil chiar 
și în cazul unor critici aspri ai modernității, 
cum sunt Nietzsche şi Spengler. 

De fapt, nu e vorba de o disconti- 
nuitate alogică în tot ceea ce s-a întâmplat 
O dată cu intrarea în modernitate. Cei care 
revin la reprezentarea creştină sau patristică 
a timpului, spre a vedea ce anume s-a 
întâmplat cu aceasta în mersul istoric al 
lucrurilor, constată evoluţii cu totul 
neașteptate. Astfel, înțelegerea istoriei ca 
unică epifanie conduce ea însăşi la ima- 
ginea unui timp linear. Şi aceasta, în ciuda 
faptului că initial intervalul ce leagă Geneza 
de Apocalipsă este văzut ca survenind o 
dată pentru totdeauna”. Întrucât din punct 
de vedere religios comportă o finalitate, 
timpul va fi resimţit, de către moderni, ca 
unul evolutiv, al perfectării continue. Din 
imagine a eternității, timpul devine margine 
progresivă a eternității (Bryan S. Rennie). 
Nu mai este unul limitat, ci extins 44 
infinitum (desi e vorba de ceea ce Hegel va 
numi „infinitul rău”). După care, ciudat 
aproape, a urmat un proces oarecum 
invers. Noua imagine a timpului — extins ad 
infinitum — pretinde ea însăşi un gen de 
sacralitate. Cum se va petrece, de fapt, 
acest lucru ? Noile ştiinţe ale naturii vor 
aduce multe argumente în favoarea ideii de 
univers finit, vorbind despre un început în 
timp. Şi oricărui început trebuie să-i 
corespundă un sfârșit. Eliade avea să rețină 
ca elocventă această „întoarcere a ştiinţei la 
o teorie a ciclurilor temporale”. Observa 
totodată că omul de astăzi încă este sensibil 
la ideea de eveniment exemplar, cu forță 


2 Ibidem, pp. 105-106, cu referire la H. Puech, La 
Gnose et le temps, 1951, pp. 70 sq. 


revelatorie, chiar dacă va căuta cel mai 
adesea doar in istorie astfel de evenimente. 
Ceea ce înseamnă că mitologia se ascunde 
in viata cotidiană, în științe şi, mai ales, în 
istoriografie, tocmai aici „mai mult decât în 
altă parte”?3, Cu aceasta, reprezentarea 
unui “ud tempus se conservă în continuare. 
Doar că ea va fi perfect camuflată de viata 
dusă aici şi acum, uneori până la confuzie 
si senină ignoranță. 


5. De la ideea alternativei 
la mărturia unui sceptic 


Chestiunea pe care am anuntat-o chiar 
de la bun început priveşte o alternativă pe 
care, într-un fel sau altul, o experimentează 
fiecare dintre noi. Anume, dubla percepție 
a timpului, canonică şi excentrică. Această 
dublă percepţie are loc, aşa cum ne dăm 
seama, în acelaşi interval al vieții sau al 
trăirii. Si comportă o firească inegalitate 
între cei doi termeni, chiar dacă intervin 
unele schimbări neașteptate cu privire la 
fiecare din ei. De altfel, a vorbi doar despre 
două moduri în ceea ce priveşte experiența 
timpului înseamnă a numi o situație extrem 
de simplă, cu adevărat elementară. Căci 
sunt cunoscute, fireşte, și alte distincții ce 
privesc experiența timpului: timp astro- 
nomic si timp trait (distentio animi, pentru 
Augustin), repetiție naturală şi interiorizare 
(Erinnerung, cum spune Hegel), timp abstract 
si timp concret (Bergson), discontinuitate 
şi durată, timp istoric şi timp spiritual 
(Lavelle) etc. Ceea ce însă am dorit să 
descriu au fost doar câteva din liniile ei 
mari, ca să pot avea în atenție apoi 
răspunsul diferit al lui Cioran, mai ales cel 
din Căderea în timp (1964). 

În cazul lui Cioran, te întâmpină un 
fapt oarecum în abatere. Anume, dacă în 


25 Cf. Aspecte ale mitului, cap. VII, secţiunea 
Anamnesis şi istoriografie. 

scrierile sale timpurii, publicate înainte de 
exilul voluntar, Cioran cultivă cu pasiune 
ideea unei alternative istorice în această 
zonă a lumii, mai târziu pare să renunţe cu 
totul la o asemenea viziune. Şi se exprimă 
într-o manieră mult mai sceptică, mai 
circumspectă. Atitudinea la care ajunge nu 
ar trebui confundată defel cu cea a unor 
sceptici moderni. Căci nu avem de-a face 
nici cu opoziţia față de unele doctrine ce 
stăpânesc peste timp, nici cu reacția unui 
om dezamăgit în credinţele sale. Ci este 
vorba, mai curând, de mărturia cuiva care a 
înțeles ce anume se întâmplă cu sine şi cu 
lumea în care i-a fost dat să trăiască, Este 
motivul pentru care voi căuta să-l privesc 
acum doar ca pe un martor lucid si destul 
de solitar al istoriei sale. 


6. Insemne ale unei 
eshatologii excentrice 


Ce anume afli însă în paginile lui 
Cioran cu privire la situarea omului în timp 
şi în istorie ? Adera el cumva la una sau alta 
din aceste reprezentări cunoscute şi accep- 
tate în lumea de astăzi ? Sau propune, fata 
de toate acestea, o altă înțelegere a lucru- 
rilor ? 

Cred că mărturiile sale, aşa cum le-au 
consemnat cel care au avut privilegiul de a 
sta de vorbă cu el, ne pot orienta cât de cât 
în această privință. Va spune singur că, de 
timpuriu, a fost atras de idei apropiate 
celor ale gnosticilor, fiind numiţi în acest 
sens bogomilii din sud-estul Europei?*. De 
exemplu, ideea că păcatul şi creația lumii 
înseamnă unul si același lucru. Este refu- 
zată astfel, din capul locului, credința naivă 
în istorie şi în progresul ei continuu (13). 


24 Cf. Convorbiri cu Cioran, Humanitas, 1993, pp. 8, 
123-124, 198. in continuare, trimiterile la aceasta 
editie se vor face prin indicarea paginii in text, 
intre paranteze. 


La fel şi ideea perfectibilitatii indefinite a 
omului, susținută, printre alții, de Teilhard 
de Chardin (26). Istoria este pusă în miş- 
cate de credințe şi utopii, însă fără a putea 
cineva şti încotro se îndreaptă. Este 
susținută uneori de o teribilă voință de 
depăşire: orgolii de-a dreptul nebunesti, 
iluzia omnipotentei în timp, forțarea 
continuă a propriilor limite etc. Adică o 
adevărată frenezie a noului şi a schimbării 
(48). Doar că, în definitiv, „istoria nu e 
drumul spre paradis”; răul pândeşte de 
oriunde, la fel şi iluzia absenței sale. De 
aceea, va fi privită cu interes atitudinea 
aparent fatalistă a unor popoare, cum este 
cel din care Cioran însuși provine (19). Nu 
e vorba în nici un caz de pesimism, cum 
greşit s-ar putea înțelege, ci mai curând de 
o atitudine care nu exclude gestul pasional, 
viguros si provocator. Consideră că atitu- 
dinea sa este mai curând sceptică, uneori 
apropiată de a câtorva gânditori stoici de la 
finele Imperiului Roman. 

Revine des, în aceste convorbiri, ima- 
ginea biblică a căderii. Faptul căderii nu- 
meste un adevărat destin, nu atât măreț cât 
infricosator. „În vechime, exista frica de 
sfârşitul lumii — cea care era pe punctul de 
a se produce —, acum însă apocalipsa e deja 
prezentă, în fapt, în gândirea ce însoţeşte 
viata cotidiană a oamenilor” (afirmă într-o 
discuţie cu Luis Jorge Jalfen). Ceea ce 
înseamnă că, într-o privinţă, istoria este 
ireparabilă (92). Doar că ea comportă 
dintotdeauna o dublă fata: este deopotrivă 
teribilă și fascinantă. Omul va fi mereu 


25 A se vedea pp. 26 sq., cât si pp. 151-152, cu 
referire la Condorcet si la eposul său, Schitd a unui 
tablou istoric al progresului spiritului omenesc, din 1794. 
Naivitatea acestui savant avea să-l coste viața 
însăşi, totul petrecându-se într-un mod ce ilus- 
trează perfect amestecul de contingenta, absurd si 
lege impersonală din istorie. Alţi savanţi moderni 
(cum a fost Adam Smith) — alte credințe ciudate, 
de exemplu aceea că istoria cunoaşte un sens clar 
şi unic, o misiune pe care urmează a şi-o îndeplini 


(pp. 225, 228-230). 

atras de pericol, de ceea ce-i contestă însăşi 
existenţa sa (149). El isi află în istorie nu 
doar exilul, ci şi ispita maximă. Este aceasta 
o altă dovadă că istoria îşi află sursa ei, de 
fapt, într-o anomalie (199). Sau într-un 
exces, un gen de culpă originară (225). 
,Cunoasteti teoria mea: sfârşitul omenirii 
va veni probabil în ziua când omul va fi 
găsit remediul tuturor maladiilor sale” (îi 
spune lui François Fejt6). Nu e de mirare 
atunci că libertatea ia cel mai adesea forma 
unei iluzii (241), iar omul apare ca „o erezie 
a naturii” (245). In cele din urmă, păcatul 
originar şi faptul căderii se petrec şi se reiau 
în noi înşine, clipă de clipă. 

Lucru mai rar întâlnit, afli aduse în 
discuţie în aceste pagini aproape toate 
reprezentările mari ale timpului istoric. 
Unele din ele trezesc reacții extrem de vii. 
De pildă, imaginea istoriei ca mișcare pro- 
gresivă şi continuă, sau, într-un alt plan, 
viziunea mesianică asupra istoriei ome- 
neşti. O dată cu sentimentul destinului, 
este invocată reprezentarea timpului ciclic 
sau astral. I se recunoaşte acesteia un aer 
mai sceptic şi oarecum mai lucid. Ca şi 
ideea de destin, ea nu ar fi proprie men- 
talității occidentale, ci îşi are proveniența în 
vechea spiritualitate greacă si ajunge apoi 
obsesivă în sud-estul Europei (77-79). De 
altfel, ceea ce este propriu vieţii traditio- 
nale — credința în eterna reîntoarcere a 
unor forme originare, sau viziunea tim- 
pului ciclic — va fi privit cu destulă inte- 
legere de către Cioran. O explicație constă 
în faptul că astfel de reprezentări nu se 
însoțesc niciodată cu exaltarea inconștientă 
a voinţei omeneşti. Cât privește înţelegerea 
timpului plecând de la ceea ce clipa pre- 
zentă înseamnă, aceasta îi este definitorie 
omului activ. Adică celui animat de un 
imens orgoliu — frenezie a schimbării, 
voinţă continuă de depăşire etc. Nu poate 
fi vorba acum de Hamlet, şi nici de prințul 
Mâşkin. Dacă în joc va fi însă „clipa 


suspendată”, de clarviziune, când lucidi- 
tatea şi pasiunea se confundă pur si simplu, 
atunci ea poate să retina atenţia celui care 
se confesează. Există chiar un mod discret 
si simplu de a consimti la înțelesul ei. 

Cred că am putea recunoaște la 
Cioran, în ultimă instanţă, o percepţie de 
tip eshatologic a timpului. Fireşte, nu e 
vorba acum de o eshatologie asemeni celei 
mesianice, profetice, oricât de mult l-ar fi 
fascinat aceasta altădată („Acei nomazi ai 
deşertului au avut viziunea originară a 
omului si a lumii”). Nu e în joc nici o 
eshatologie de felul celei a lui Berdiaev, 
„existenţială”, cum o numeşte filosoful 
rus?%. Cioran spune că această conștiință 
acută a căderii poate să inducă, în cele din 
urmă, O stare analogă celei mistice. Doar că 
este vorba, în ceea ce-l priveşte, de un gen 
de mistică pe dos (193-194). Adică o 
mistică fără certitudinea credinţei şi a unui 
reper absolut. Totuşi, tentatia a ceva 
absolut nu e absentă, dar ea va fi însoțită 
adesea de sentimentul vacuitati totale 
(197). Ceea ce înseamnă că absolutul însuși 
survine în lumina acestui gol al existenţei. 
De unde, o viziune mai austeră a prezenţei 
lui Dumnezeu: acesta se descoperă în felul 
unui „punct extrem al singurătăţii” (197). 
Suportă el însuşi o formă stranie de singu- 
tătate. În cazul omului singut, Dumnezeu 


26 CF. Încercare de metafizică eshatologicd. Act creator şi 
obiectivare (1946), traducere de Stelian Lăcătuș, 
Paideia, 1999, p. 219, unde se anunţă “venirea 
unei imparatii milenare”. Filosoful rus distinge 
totuşi, cu indreptatire, mai multe genuri de 
eshatologii: sumbră sau penală (pp. 257-259), o 
alta a pribegiei (p. 262), una teosofică (p. 264) si, 
în cele din urmă, o eshatologie existenţială (p. 
273), optând pentru o conștiință de tip mesianic. 
Timpul de astăzi și-ar afla soluţia într-un gen de 
aşteptare decisivă, îndreptată către viitor, altceva 
decât viziunea cosmocenttica de proveniență 
greacă (p. 218). Este vorba, în fond, de aşteptarea 
unei noi epoci a spititului, o adevărată transfigu- 
rare a lumii (p. 225). Cu aceasta din urmă, timpul 
existenţial nu mai este modelat după cel cosmic 
sau după cel istoric (p. 226), ci apare ca demers 
esenţial anagogic si personal (pp. 273-274). 

reprezintă acum „un partener de dialog 
pentru miezul de noapte” (160). Este „un 
partener de dialog trecător”, „ultima 
noastră limită”, adică limita care se sustrage 
mereu. Dacă aflăm aici câteva semne ale 
unei eshatologii, aceasta din urmă va fi cu 
adevărat excentrică”. Apare astfel atât fata 
de cea testamentară, cat si fata de cea 
moderna, profund secularizata. 

Dar să-l urmărim cu atenţie in paginile 
ce încheie Căderea in timp, ca şi cum l-am 
asculta vorbind, în așa fel încât să ne 
îndepărtăm cât mai puţin de ceea ce el 
singur doreşte să spună. 


7. Un eveniment inaugural: 
„căderea în timp” 


Absența pasiunii aruncă întotdeauna 
conştiinţa dincoace de modul personal al 
vieţii, singurul care, probabil, contează 
până la urmă în această lume. Ea împinge 
totul în acea zonă îndoielnică în care se 
estompează orice relief al sensibilităţii sau 
al voinţei, acolo unde regula o dă inerția 
celor multi. Ne tine într-o stare asemănă- 
toare cu cea letargică, fără însă ca prin 


27 Reiau două mici fragmente ce indică genul 
diferit de eshatologie pe care o cultivă Cioran. 
“Tot ce am scris s-a născut în miez de noapte. În 
ce constă originalitatea nopţii ? Totul a încetat să 
existe. Eşti numai tu singur şi tăcerea şi neantul. 
Nu te gândeşti la absolut nimic, eşti singur cum 
poate fi singur numai Dumnezeu. Şi — desi nu 
sunt credincios, cred, poate, în Nimic — singu- 
ratatea absolută cere un partener de dialog, iar, 
dacă vorbesc de Dumnezeu, atunci numai în 
măsura în care este un partener de dialog pentru 
miezul de noapte” (p. 160). “Dar în miez de 
noapte nu stai să te gândeşti dacă o formulare este 
primejdioasă sau nu. Pentru că nu există nimic. 
Nu există viitor, nu există mâine. Nu te gândeşti 
să-i impresionezi pe oameni, să exerciti vreo 
influență asupra lor; în miez de noapte nu există 
nici un fel de influență. Nu există istorie, totul a 
încetat să existe. Şi formularea apare cu totul 
supratemporal, supraistoric, dincolo de istorie” 
(p. 161, în convorbirea cu Fritz J. Raddatz). 


aceasta să ne anuleze totuşi orice simţ si 
orice dispoziţie naturală. În definitiv, ea ne 
abandonează unui loc în care stăpânește, 
materială şi densă, tocmai indiferența 
noastră, mutenia ei primitivă si oarecum 
atemporală. 

Ca şi acea egalitate proastă cu sine, 
sau ca şi apatia în care cădem uneori, 
indiferența constituie totuși un semn al 
vieţii noastre comune. Ea încă numeşte un 
mod propriu omului de acum, o siglă a 
prezenţei sale în lume. Doar că acest mod 
anunță o formă nesigură a temporalitatii, 
probabil forma sa cea mai vagă şi mai 
precară. 

Cioran avea să numească un anume 
fenomen — coextensiv într-o privință cu 
însăși indiferența omului — cădere din 
timp. Nu este starea de indiferență singurul 
nostru mod în care subminăm ordinea 
temporală. De altfel, Cioran invocă de la 
bun început altceva decât o simplă şi 
comună lipsă a pasiunii. El are in vedere 
mai curând un gen de inadecvare radicală 
la lume, resimțită în chipul cel mai personal 
cu putință?ă, A te simţi respins de timp si 
de lume, acest lucru nu se întâmplă decât 
intr-un chip perfect singular. Cu datele de 
limita ale vieții nu te întâlneşti decât atunci 
când eşti singur, cand te simți complet 
singur. Este ceea ce se petrece, de pildă, în 
fata morţii. Sau în trăirea sinceră a iubirii 
străine, fără un timp anume al ei. Cu 
fiecare din aceste întâmplări omul este cât 
se poate de singur, absolut singur ca om, 
oricât am crede noi în natura sa socială sau — 
mai ciudat încă — în chiar absenţa naturii 
sale. Vreau să spun că, de fapt, Cioran vor- 
beşte despre propria sa cădere şi nicidecum 
despre căderea noastră a tuturor. Nici nu 


2 „Zadarnic ma agat de clipe, clipele fug de mine: 
nu-i una să nu-mi fie ostilă, să nu mă respingă, să 
nu refuze a se discredita cu mine. Inabordabile, 
îmi proclamă una după alta izolarea şi înfrânge- 
rea” (Căderea in timp, traducere de Irina Mavrodin, 
1994, p. 163). 

cred că ar fi putut vorbi despre o cădere 
comună, de-a valma şi inconștientă. lar 
când vorbeşte despre sine, el nu se vede 
oricum în afara acestei lumi. Ştie foarte 
bine că, pe nesimţite, poate fi el însuși unul 
dintre noi, asemeni unui străin oarecare, el 
însuşi un oarecare, purtat de timp şi chiar 
apărat de acesta, acționând sub imperiul 
nevoilor sau al instinctelor sociale. Cand 
spune că, fata de ceilalți care cad in timp, el 
a căzut tocmai din timp, Cioran nu-şi face 
iluzii în ceea ce privește solitudinea sa. El 
se simte singur nu ca performanţă a naturii, 
nici ca mod de excelență culturală, aşadar 
nu pentru că a înaintat istoriceşte mai mult 
şi mai bine decât alții. Ceea ce ne spune 
reprezintă altceva decât o versiune a 
metafizicii lui Nietzsche. Vorbind despre 
solitudinea sa, el o vede ca pe o apariție 
ciudată într-o mașinărie mai vastă, un 
accident în economia existenței. Căci există 
o formă de solitudine care pune în discuţie 
ordinea comună a vieții, oricât ne-am 
preface noi a nu vedea acest lucru si a nu-l 
lua în seamă. Tocmai acest lucru se 
întâmplă atunci când survine o totală 
inadecvare la timp şi la lume. Într-o astfel 
de situaţie, iti dai seama că nu mai poți 
acționa aşa cum o făceai până atunci. 
Dimpotrivă, te simţi pur şi simplu aban- 
donat, nu de cineva anume şi nici de 
comunitatea in care trăieşti, ci de timpul in 
care te-ai trezit, fără protecția normală a 
acestui timp si fără iluziile sale. 


8. Afectarea profundă 
a ordinii temporale 


Constati însă deodată, spune Cioran, 
că nu mai ai nici măcar dreptul la timp, că 


29 În convorbirea cu Fritz ]. Raddatz, va spune cu 
privire la sine: „Eu nu sunt decât un exemplu 
pentru ceea ce descriu /natura condamnată a 
omului si absenţa unei solutii/. Nu sunt o excep- 
tie, chiar dimpotrivă” (Convorbiri cu Cioran, p. 165). 


iti este refuzat ceea ce pare totuşi să fie 
elementul natural al vieţii omeneşti. Când 
anume se întâmplă acest fapt deloc obiş- 
nuit al totalei inadecvări ? Exact atunci 
când prezentul sau viitorul nu mai com- 
porta diferente însemnate fata de trecut, 
așadar când fețele timpului tind să se con- 
funde, ca și cum orice relief şi orice direcție 
a lor ar fi suspendate. 

Să amintesc în treacăt că Ludwig 
Binswanger, urmând cercetările fenome- 
nologice asupra constituirii timpului, a 
observat cum stările interioare potentate, 
ca şi cele patologice, pot altera structura 
temporalității (Melancholie und Manie, 1960). 
Memoria, atentia si asteptarea, ce dau 
seama de ceea ce numim trecut, prezent si 
viitor, nu mai asigură nici succesiunea 
normală a acestor extaze si nici diferența 
lor. Yvon Bres verifică această ipoteză cu 
referire la Augustin (îndeosebi în paginile 
din Confesiuni, XI, 39 sq.), cel pentru care 
credința profundă şi melancolia schimbă 
radical modul de a percepe ordinea tempo- 
rală. O comunitate se comportă normal 
atunci doar când timpul îi apare ca având o 
succesiune sigură si deopotrivă un sens, 
adică diferențe vizibile între cele trecute, 
cele prezente si cele viitoare. În acest caz, 
ea acționează cu încredere, face şi anga- 
jează proiecte, schițează utopii, suportă legi 
si dictaturi, convenții şi iluzii. Altfel, totul 
cade în insignifianta. Sau, dacă e posibilă 
credinţa, trece în eschatologie şi în mistică. 
În cel dintâi caz, pandeste spectrul indife- 
rentei generale. În cel de-al doilea, avem de 
a face cu o atitudine mai curând religioasă. 
Dar în ambele cazuri percepția temporală 


30 „A trăi înseamnă a fi supus magiei posibilului; 
dar când percepi până şi în posibil un timp trecut 
ce va să vină, totul devine trecut virtual şi nu mai 
există nici prezent şi nici viitor. În fiecare clipa eu 
deslusesc nu trecerea către o altă clipă, ci o 
respiraţie obosită şi un horcăit. Zămislesc timp 
mort, mă lăfăiesc în asfixia devenirii” (p. 163). 

este serios afectată, nu neapărat în sensul 
negativ al cuvântului. 

Modificarea profundă a temporalitati 
este descrisă de Cioran într-un mod rar de 
întâlnit în literatura secolului. „Ceilalţi cad 
în timp; eu unul am căzut din timp. Eter- 
nitatii ce se înălța deasupra lui îi urmează o 
alta ce se situează dedesubt, zonă sterilă 
unde nu mai simţi decât o singură dorință: 
să intri iar în timp, să te înalți până la el cu 
orice pret, să-ţi insusesti din el o părticică 
în care să te aşezi spre a-ţi da iluzia unui 
cămin. Dar timpul e închis şi e de neatins; 
iar această eternitate negativă, această eter- 
nitate rea este făcută din imposibilitatea de 
a pătrunde în timp” (164). Semnul eterni- 
tății negative sau rele îl dă acum simpla 
repetiţie, reluarea întocmai a unor gesturi 
cotidiene. Stim că Hegel denuntase la 
timpul său ideea de infinitate rea, însă cu 
altă intenţie, anume de a convinge că în 
istorie există un sens şi că, astfel, cercul 
repetiţiei rămâne în afara istoriei ca atare. 
Dincoace, însă, nonsensul irupe halucinant 
în istorie şi in viaţă, exact atunci cand 
solitudinea înseamnă o deplină inadecvare 
la timpul trăit. Solitudinea, un alt nume al 
prezenţei vii, nu mai poate fi acum învinsă. 
lar diferența pe care o asigură nu mai 
înseamnă deloc un moment al identității cu 
sine. Căci ea coboară până în datele pri- 
mare ale omului, în sângele si în instinctele 
sale3!. Ca să i te sustragi, ar fi necesară un 
fel de complicitate între propriile instincte 
şi cele ale timpului în care trăieşti. Doar că 
atât complicitatea lor cât şi divorțul ce 
survine la un moment dat nu stau în 
puterea noastră, nu se întâmplă atunci când 
voim noi. Ele stau mai curând sub o putere 


31 „Timpul s-a retras din sângele meu; se 
sprijineau unul pe altul si curgeau împreună; acum 
s-au coagulat; de ce să mă mai mir că nimic nu 
mai devine 2 Doar ele, dacă s-ar porni din nou să 
curgă, m-ar mai putea întoarce printre cei vii, 
scotandu-ma din această subeternitate in care 
putrezesc” (164). 


străină, cu privire la care Cioran nu ne 
spune aici prea multe. Intelegi doar că 
fenomenul căderii nu poate fi oprit sau 
corectat pentru cel care l-a resimțit fie şi o 
singură dată. El nu suportă reparații ome- 
nesti, de aceea, probabil, nu ar trebui să-l 
privim ca un fenomen negativ, oricât de 
grav ar putea să ne apară nouă. Ceea ce 
survine sub semnul unei puteri oarecum 
străine, deşi grav în sine, nu este neapărat 
negativ sau atins de vreo boală istorică. 

O dată ce are loc despărțirea de 
ordinea comună a timpului, ritmul vieţii 
noastre se schimbă complet. Totul se 
petrece, spune Cioran, ca si cum ne-ar 
curge prin vene un sânge polar, același 
peste zile şi ani, chiar peste secole întregi. 
Ceea ce se întâmplă seamănă cu o reală 
detemporalizare, căci tot ce are viață pare 
să se retragă din memorie şi din istoria 
personală. „Tot ce respira, tot ce are cu- 
loarea ființei dispare în imemorial”. Pre- 
zenta timpului nu mai este resimțită în chip 
normal, ci în felul a ceva rămas în urmă sau 
foarte departe. Doar gândirea mai are acces 
la ceea ce numim timp şi la izvorul acestuia, 
ea care, de regulă, înseamnă altceva decât a 
trai>?. Gândirea pare să funcționeze obis- 
nuit chiar si atunci când restul — memorie, 
credință şi aşteptare — se retrage din 
avanscenă. Dar nu se întâmplă întocmai, 
întrucât abia acum ea devine cu adevărat 
lucidă, mai puţin dependentă de nevoile şi 
utopiile vieţii obişnuite. Ea observă acum 
ceea ce altădată sigur i-ar fi scăpat, latura 
oarecum mai ciudată a situării noastre în 


52 „Dacă nu sf timpul, dacă sunt mai departe de 
el decât oricine altul, în schimb îl cunosc, îl observ 
intruna: se află în centrul conştiinţei mele. Cum să 
crezi că însuşi cel care l-a făcut s-a gândit şi a 
meditat la el atât de mult ? Dumnezeu, dacă-i 
adevărat că el l-a creat, nu-l poate cunoaşte în 
profunzime, pentru că nu obişnuieşte să se 
gândească întruna la timp. În schimb eu — sunt 
convins — am fost înlăturat din timp doar pentru a 
face din el materia obsesiilor mele. De fapt, ma 

confund cu nostalgia pe cate mi-o inspiră” (164-165). 

această lume. De pildă, sesizează raportul 
negativ cu timpul de aici — şi transformă 
atunci totul în obsesie a privirii. Constată 
cum trecutul nu mai înseamnă aproape 
nimic, la fel şi prezentul în care ea irupe ca 
pură meditație. Şi atunci, umbra unei 
dorinţe, de felul celei pe care nostalgia o 
reprezintă, tinde să-i dea singurul ei 
conţinut pozitiv. Are pentru prima dată în 
fata priveliştea lumii pe dos, când eterni- 
tatea devine negativă, situată dincoace şi nu 
dincolo de fluxul timpului. Iar timpul se 
transformă într-o cetate definitiv închisă 
pentru cel ajuns în afara zidurilor sale. 
Locul timpului natural îl ia o formă sus- 
pectă de eternitate. Iar în locul destinului 
se insinuează câteva date ale ştiinţelor 
naturii53. Libertatea se dovedeşte a fi, când 
contemplăm acțiunea noastră, doar o 
iluzie34. Ea nu mai seduce, sau o face doar 
în măsura în care devine absentă, atunci 
când de fapt nu mai există nici o şansă cu 
privire la ea. 

În definitiv, luciditatea extremă, ca 
ultim grad al conștiinței, iti dă posibilitatea 
să întrezăreşti vidul pe care se sprijină 
totul — și „devine atunci o mistică fără 
absolut"3%5. Sau fără pace, o tentatie intensă 
si continuă a gândirii. Faptul din urmă 
„comportă un aspect aproape demonic”: 
în fata conştiinţei survine acum nu lumea 
noastră istorică, nici răul sub chipul știut al 
diavolului, ci vidul ca atare. 


5 „Nu vom putea niciodată lăuda îndeajuns 
Antichitatea pentru că a crezut că destinele 
noastre sunt înscrise în astre, că în fericirea sau 
nefericirea noastră nu-i nici urmă de improvizație 
sau de hazard. Stiinta noastră s-a descalificat 
pentru totdeauna fiindcă nu a ştiut să opună unei 
atât de nobile «superstiții» altceva decât «legile 
eredității». Aveam fiecare «steaua» noastră; iată-ne 
acum sclavii unei odioase chimii. Este ultima 
degradare a ideii de destin” (169-170). 

54 Convorbiri cu Cioran, p. 241. 

35 Ibidem, p. 195. 


9. Despre forma radicală a căderii 


Aşadar, nu despre căderea im timp 
vorbeşte Cioran, ci despre căderea din 
timp, din chiar acest timp care ne-a fost 
dat. Se va opri asupra ei în multe din 
paginile pe care le-a scris. Dar, cum singur 
spune, ultimele şapte pagini din Caderea in 
timp exprimă definitiv această idee si 
reprezintă tot ce a scris mai serios de-a 
lungul anilor. „Ele m-au costat mult si au 
rămas în general neintelese. S-a vorbit 
putin despre aceasta carte, desi, după 
părerea mea, e cea mai personală si in care 
am spus ceea ce mă apăsa mai mult pe 
suflet. Există oare o dramă mai mare decât 
aceea a căderii în timp ? Puţini cititori ai 
mei au recunoscut, vai, acest aspect al 
gândirii mele”5%, Faptul descris în aceste 
ultime şapte pagini trimite înainte de toate, 
cum am văzut, la solitudinea celui care 
trăieşte o profundă inadecvare. Suportată 
ca sentiment de fond, ea modifică nu doar 
percepţia timpului, aşa cum am văzut, ci şi 
cea a istoriei trăite. Dar în ce sens exprimă 
acest din urmă fapt o stare istorică mai 
aparte, definitorie pentru omul de astăzi ? 

Totul a început atunci, cu evenimen- 
tul prim şi decisiv al expulzării omului din 
condiţia sa adamica. Şi lucrurile au rămas 
întocmai ca atunci, sub semnul acelui 
dintâi eveniment. „După ce a dislocat 
adevărata eternitate, omul a căzut în timp, 
unde a izbutit, dacă nu să prospere, cel 
putin să trăiască: sigur e că s-a obişnuit cu 
noua lui condiție. Procesul acestei căderi şi 
al acestei deprinderi se numeşte Istorie” 
(170). Evenimentul amintit, anume cel al 
căderii, se cere acum bine înţeles, căci nu e 
vorba neapărat de un păcat pe care omul 
să-l fi săvârşit vreodată. Nu e în Joc încăl- 
carea gravă a unei interdicții sau a legii 
inițiale. Dimpotrivă, faptul la care se referă 
Cioran — şi o face in mai toate scrierile sale — 


36 Ibidem, pp. 211-212. 

priveşte în fond ceea ce i s-a întâmplat 
omului în chip cu totul singular. Anume, 
de la bun început „în ființa sa există o rup- 
tură”; natura omului comportă un exces, ea 
se află dintotdeauna în conflict cu ea 
insasi3’. Recunosti ușor acest conflict, fie în 
forma sciziunii dintre viata şi cunoaştere, 
fie ca voință de depăşire, o frenezie mala- 
divă a noutăţi sau a schimbării. Ultima este 
aptă să refacă în variante nestiute sursele 
suferinţei. Exact în acest sens va spune 
Cioran că „omul a fost condamnat de la 
bun început”. Iar faptul ca atare este unul 
de care tine istoria însăși. Tocmai el face cu 
putință această istorie — cu întreg răul sau 
binele ei, cu tot ce înseamnă evoluţie sau 
destructie în cuprinsul ei. Faptul că omul 
poate să ne apară acum rău sau bun, 
edificat sau decăzut, orientat sau rătăcit, 
acest fapt încă rămâne unul secundar. 
Important este altceva, anume că el nu se 
poate sustrage in nici un fel exilului initial, 
abandonului său în timp. Nu se poate 
sustrage solitudinii sale şi solitudinii abso- 
lute, istoriei şi îndeosebi nimicului pe care 
aceasta se sprijină de la bun început. 

Ideea că întreaga istorie se origineaza 
în faptul căderii si că duce cu ea o astfel de 
origine, această idee este, cum ştim, mult 
mai veche. Alegoria testamentară a izgo- 
nirii din Eden îi asigură un fundal oarecum 
definitiv, cel putin în acest spaţiu de viata. 
Numai că acum Cioran îi dă o radicalitate 
necunoscută încă. El o duce la limita sa 
extremă, în acel punct din care nu cred că 
se mai poate înainta în vreun fel. Atinge, cu 
aceasta, una din limitele gândirii noastre, 
ceea ce dă întregii chestiunii o gravitate cu 
totul aparte. 'Tocmai acest lucru doresc să-l 
aduc în atenţie în cele ce urmează. 

Acceptând deocamdată cuvântul si 
alegoria pe care ni le transmit textul testa- 
mentar, poți spune că totul, absolut totul 
din cele existente poartă cu sine însemnul 


37 Ibidem, p. 243. 


prim al căderii. Pentru acest om care se 
face văzut cu fiecare din noi, la început a 
fost căderea ca atare, situarea sa definitivă 
în fluxul timpului. Adevărul însuşi, când 
încă mai survine, este o consecință a căderii 
noastre. Aceasta din urmă înseamnă despă- 
rtire a ceea ce socotim noi cert de ceea ce 
socotim fals — si a amândurora de sursa lor 
comună. La fel și binele, când se întâmplă 
să fie săvârşit de om, el însuși este un 
fenomen al căderii, aşa cum lumina zilei 
este un fenomen al genunii astrale3. Tot 
ceea ce delimităm şi distingem, tot ce 
despicăm în dualitati şi opoziții își are 
proveniența în datul iniţial al căderii. De 
acest fapt se leagă aşadar totul, nu doar 
ceea ce apare ca negativ sau deficitar în 
lumea noastră. Decurg din el, înainte de 
toate, marile noastre iluzii, adevărul şi 
binele, frumuseţea si toate celelalte. Istoria 
însăşi, cum am văzut, cu Întreaga ei proce- 
siune, numeşte tocmai locul acestui eveni- 
ment. 

Vorbind astfel, înţelegi că de fapt 
istoria şi omul nu pierd nimic din ceea ce 
au deţinut initial: lumina echivocă a unui 
mister sau semnul unei prezențe oarecum 
stranii. Numai că totul apare acum inver- 
sat. Misterul s-a conservat îndeosebi ca 
paradox al unei lumi pe dos. De tot ce se 
întâmplă în cuprinsul istoriei pare să dea 
seama, într-o anumită privință, exact 
acea putere care a fost numită altădată 
„Dumnezeul acestei lumi”, adică însuși 
Adversarul. Poti crede atunci că istoria 
ascunde până la urmă un vacuum 
realmente insondabil. 

Ce aflăm însă în aceleaşi pagini 
dedicate evacuării noastre în timp ? După 
ce inițial a dislocat eternitatea, omul dislocă 


38 „Orice forță pe care omul o declanşează îi 
dăunează. E un animal care a trădat: istoria este 
pedeapsa lui. Toate evenimentele survenite din 
zorii timpurilor arată omnipotența unei legi 
inexorabile. Chiar şi binele e un rău” (Convorbiri cu 


Cioran, p. 199). 

acum timpul însuși, îndepărtându-se tot 
mai mult de fluxul său viu. El realizează în 
acest fel un alt gen de cădere, anume 
căderea din timp, ceea ce înseamnă infinit 
mai mult decât căderea 4 timp. Cioran va 
descrie această reluată cădere în termenii 
unei apocalipse oarecum paralizate, blocate 
în ea însăşi. Căci a cădea din timp 
înseamnă ,,impotmolirea în inerta si posaca 
monotonie, în absolutul stagnarii, acolo 
unde verbul însuşi se impotmoleste, 
neputându-se înălța până la blasfemie sau 
până la implorare” (170). Cu alte cuvinte, 
căderea însăşi decade — şi ajunge cu totul 
insignifianta, ea nu mai deţine acum acea 
însemnătate care s-a prefăcut altădată în 
istorie. Înfrângerile îşi pierd întreaga lor 
strălucire, eşecul nu mai atinge o înălțime 
cu adevărat cumplită, iar dezastrele devin 
lucruri comune. Căderea decade ea însăși, 
or această din urmă cădere îl aduce pe om 
într-un interval ce seamănă, paradoxal, cu 
eternitatea în care se originează timpul 
însuși. Doar că este vorba de o eternitate 
pe dos, cu totul diformă. Exact aceasta din 
urmă descrie infernul omului, punctul cel 
mai de jos al îndepărtării sale. 

Aşadar, nu timpul înseamnă cu ade- 
vărat infernul, aşa cum adesea am fost 
tentaţi să credem. Infernul se atinge doar o 
dată cu căderea din timp sau din istorie, 
atunci cand nu mai poți face nici o dife- 
renta între cele trecute, cele prezente şi cele 
viitoare. Infernul survine atunci când nu 
mai poţi vorbi in nici un fel despre un timp 
diferit sau nou, când nu mai este nimic de 
făcut sau de aşteptat. El înseamnă suspen- 
darea totală a timpului ce vine şi, cu aceasta, 
pierderea oricărei iluzii. Reprezintă ceva de 
natura eternității şi nicidecum a timpului. 
„Infernul este acest prezent încremenit, 
această tensiune monotonă, această eterni- 
tate răsturnată ce nu se deschide spre 
nimic, nici chiar spre moarte, pe când 
timpul, curgând, desfăşurându-se, oferă 


măcar consolarea unei aşteptări, fie ea 
si funebră” (167-168). Pentru cel care 
atinge infernul, în experiența insomniei sau 
a plictisului, a singurătăţii sau a golului 
existenţei, pentru acest om timpul însuși 
este lăsat în urmă. Căci îi apare atunci ca 
un lucru deja pierdut şi care, totuşi, trezeşte 
în el ceva de felul unei dorinţe ascunse. 
Când Cioran vorbeşte despre ieşirea 
din istorie, cuvântul său nu se referă la ceea 
ce încă aparține acestui timp pe care 
așteptarea şi moartea şi-l împart până la 
urmă cum se cuvine. Dimpotrivă, el are în 
vedere faptul că ne predăm lent unui 
cuprins ce nu mai deține nimic din fluxul 
firesc al timpului, un cuprins pentru care 
diferența, voința şi aşteptarea nu mai 
Înseamnă nimic. În acest din urmă caz, 
căderea nu este doar reluată sau dusă mai 
departe, ci cu totul radicalizată. Ea atinge 
acum însăşi rădăcina timpului. Acesta, 
timpul ca atare, este în fond termenul 
mediu între două eternități, una pe care a 
vestit-o cel aşezat pe cruce şi o alta către 
care îndreaptă stăpânul acestei lumi (dacă 
acceptăm in continuare limbajul testa- 
mentar). În radicalitatea ei, căderea trece 
dincolo de timp şi accede la un cuprins 
tern si indiferent al eternității. Tocmai 
acesta din urmă poate fi văzut ca intr- 
adevăr infernal. „Când eternul prezent nu 
mai este timpul lui Dumnezeu si devine 
timpul Diavolului, totul se strică, totul 
devine reluare la nesfârșit a intolerabilului, 
totul se prăbuşeşte în prăpăstia unde 
zadarnic aştepţi un deznodământ, unde 
putrezeşti în nemurire” (168). A putrezi în 
nemurire — iată întregul adevăr al celui 
căzut din timp. Un astfel de om, dacă om 
mai poate fi el numit, se vede atunci fără 
semeni şi fără rivali. El nu mai poate fi 
atins de nimic, ajunge cu totul indiferent la 
ceea ce înseamnă voinţă si glorie, credință 
şi compasiune, faptă şi eşec. Ajunge 
impasibil cu privire la sine şi cu privire la 

ceilalți: „insensibilitatea fata de propriul 
destin” este însemnul acestui om. El nu 
mai are acum nici un motiv să fie revoltat 
sau sceptic, nu se mai ridică împotriva 
nimănui, nici măcar împotriva zeilor 
întrucât „va fi pierdut până si ideea exis- 
tentei lor’. Nu poate forța lucrurile decât 
într-un singur sens, anume cel al unei 
continue căderi, 


10. A te situa deopotrivă în istorie 
şi în afara ei 


Într-adevăr, cel căzut din timp desco- 
pera o fata necunoscută a indiferentei 
noastre. Acest om, ajuns indiferent in alt 
mod decât omul istoric, nu mai voieste 
nimic într-un chip aparte. Nimic din cele 
existente sau din cele care urmează să vină 
nu mai anunţă ceva nou pentru el. El se 
vede astfel prizonierul indeciziei cu privire 
la cele esentiale. Este omul care, propriu 
vorbind, nu devine şi nu evoluează, fiind 
afundat cu totul în monotonia existenţei. 
Este greu de afectat până şi în privința 
cuvântului său, inapt de revoltă şi de invo- 
care, străin ideii de rivalitate, imun la ceea 
ce se numeşte opera sau creaţie. 

Pare greu de acceptat acest nou relief 
al lumii omului pe care-l descrie Cioran. 
Doar că, fără să ne dăm seama, acest punct 
a fost atins deja în lumea noastră istorică. 
Nu cred că este prudent să-l citim în grabă 
pe Cioran. „Atâta vreme cât rămânem 
înăuntrul timpului, avem semeni cu care 
intrăm în rivalitate; de îndată ce nu mai 
suntem acolo, tot ce fac şi tot ce pot crede 
despre noi ne lasă indiferenți, pentru că 
suntem atât de desprinsi de ei si de noi 
înşine încât a produce o operă sau a ne 
gândi numai la asta ne pare zadarnic sau 
bizar” (170-1). Lectura simplu literală a 
unei astfel de secvențe nu cred că ne-ar 
conduce prea departe. Căci în atenţie se 


află altceva decât efectele unei voințe 
exaltate, fie aceasta o voinţă de cunoaştere 
sau de putere. Ar trebui să privim acum în 
partea cealaltă, acolo unde tocmai eclipsa 
voinţei istorice schimbă complet stările de 
lucruri. Omul despre care vorbeşte Cioran 
ajunge insensibil nu doar fata de semeni si 
destinul lor, ci si fata de sine, fata de ceea 
ce el însuși ar putea sau ar trebui să facă. 
Este omul care ajunge insensibil la datele 
moderne ale istoriei, asa cum le-au descris 
Hegel sau Dilthey: progres in constiinta 
libertăţii, instituții si legi superioare celor 
trecute, evoluţie în sfera socială si a intele- 
gerii de sine. Desprins de aceste utopii 
utile, omul se trezeşte „în plină irealitate 
sau în plin infern”. Sau, cum adaugă 
imediat Cioran, „În amândouă deodată, în 
plictis, în acea nostalgie nepotolită a 
timpului, în acea neputinţă de a-l recupera 
şi de a ne insera în el, în acea frustrare de 
a-l vedea curgând acolo, sus, deasupra 
nefericirilor noastre” (171). Observi însă că 
desprinderea nu poate fi niciodată com- 
pletă, aşa cum nici despărțirea noastră de 
condiția adamică nu este completă. Omul 
încă mai este afectat de tot ceea ce s-a 
petrecut cu el, duce cu sine mai departe 
nostalgia timpului şi nevoia de a-l recupera. 

Când sentimentul îndepărtării de 
ambele condiţii — adamică şi istorică — 
devine profund, invariabil, el se transformă 
în plictis. ,,Plictisul este obsesia acestei 
duble pierderi. Altfel spus, starea normală, 
modul de a simți oficial al unei umanitati 
azvarlite în sfârşit din istorie” (171). Ultima 
afirmaţie a lui Cioran nu are cum să nu-ți 
amintească faptul că aproape constant în 
metafizica europeană timpul a fost privit 
sub o triplă prezenţă a sa: trecere, durată şi 
eternitate. Textele clasice, aparținând de 
exemplu lui Platon sau Augustin, discută în 
chip explicit această triadă a timpului. lar 
limba filosofiei păstrează ca inconfundabile 
astfel de diferente, precum sempus, aevum şi 

aeternitas în latină, cu reluarea acceptiunii lor 
în limbile moderne de mai târziu. Sub forța 
unor schimbări de ordin mental sau a unor 
ideologii, înțelesul tare al timpului, cum 
este cel de durată, a fost confiscat de cel 
slab şi echivalat cu unele acceptiuni ale 
sale. Altfel spus, el a fost rezolvat în 
limbajul trecerii şi repetiţiei, acolo unde 
timpul înseamnă doar „ceea ce tinde să nu 
fie” (Augustin, Confesiuni XI, 17). Aşa s-a 
întâmplat, de pildă, în paradigma analitico- 
experimentală de cunoaştere, impusă mai 
ales dupa Galilei si Newton. Faptul ca 
atare, cu multe efecte ciudate în istoria 
noastră, a fost sesizat altădată de autori ca 
Pascal sau Kierkegaard. Deşi Cioran are în 
vedere un lucru asemănător, el nu trimite 
neapărat la istoria europeană a gândirii 
pozitive sau a celei conceptuale. Miza 
meditatiilor sale se apropie mai curând de 
cea a cuvântului testamentar, de unde un 
alt gen de argumentare si alte riscuri ale 
gândirii. Termenul initial al prezenţei 
omului il reprezintă acea limita pe care o 
numim condiție adamică, de recunoscut în 
continuare în constituția noastră mentală, 
oricât de diminuată ar putea ea să ne apară. 
Cel de-al doilea termen îl asigură condiția 
istorică, timpul ca trecere şi înaintare, 
indiferent în ce fel exersăm noi datele 
istoriei. Iar cel din urmă termen, atins doar 
atunci când are loc noua cădere, căderea 
din timp, ia forma unei eternitati negative 
sau pe dos. Aşadar, vechea triadă a 
timpului este văzută altfel de către Cioran. 
Ea ajunge serios modificată, ca si cum o 
întreagă istorie ar trebui scoasă de sub 
iluzia unei iminente recuperari a condiției 
inițiale. Ideea apocatastazei, ce a trecut din 
simplă erezie religioasă în doctrină metafi- 
ZICĂ ŞI istorică, nu mai este acum acceptată. 

Acela care lasă în urmă exercițiul 
voinţei, voința de a face sau de a stăpâni, se 
vede în cele din urmă desprins de istorie. 
Deşi se află în continuare în istorie, el nu 


mai aparține cu totul acesteia, împins fiind 
într-un gen de margine anistorică a lumii. 
Semnul sigur al inactualității sale istorice il 
reprezintă, cum spune Cioran, starea de 
plictis. Ea traduce acum însăşi indiferența 
omului. Însă nu mai este o indiferență 
apărută din inerție sau din acceptarea 
simplă a datelor vieţii, convenabilă şi 
vegetală, comodă şi odihnitoare. Nu este 
nici o indiferență la adăpost de obsesii şi 
insomnii, calmă şi blândă, lenesa cufundare 
în apele calde ale timpului. Dimpotrivă, 
indiferența la care se referă Cioran se află 
atât de departe de toate acestea încât 
împinge conștiința căzută „în plină ireali- 
tate sau în plin infern”. Ea se naşte din 
obsesie si nostalgie, din neputinta recupe- 
tării acelei condiţii in care omul priveşte cu 
seninătate puterile sale. Constiinta decăzută 
nu are nimic în comun cu cea ratată sau cu 
nepăsarea noastră cotidiană. Dimpotrivă, 
ea „ne duce mai curând cu gândul la cineva 
care at fi primit o lovitură supranaturală, ca 
şi cum o putere malefică s-ar fi inversunat 
împotriva lui, luându-i mințile” (172). Ceea 
ce se întâmplă cu această conștiință ar 
putea fi comparat cu situarea omului în 
fata morţii, numai că şi moartea devine 
lesne o afacere generală. Plictisul profund, 
incurabil, te desparte de toți si de toate, o 
părăsire absolută în felul ei. Se apropie 
într-un fel de ceea ce misticii numesc 
acedia, „boală a singuraticilor”, cand 
primejdia reală este dată de însăşi revelația 
vidului*”. Dintr-un exces de voință, adică 
voind mai mult decât e nevoie ca să 
trăiască, omul trece nu dincolo de limita 
timpului, ci dincoace de aceasta. Un efect 
spectaculos dar nefericit îl aduce în 
cuprinsul eternității de jos, acolo unde 
indiferența conştiinţei și scindarea ei totală 
coincid. 

Putem accepta acum că omul de 
astăzi păstrează în memoria sa inconștientă 


59 Convorbiri cu Cioran, p. 194. 

trei mari căderi, anume căderea luciferica, 
apoi căderea în timp şi, în ultimă instanţă, 
căderea din timp. Aceasta din urmă este 
semnul unei voințe cu totul slăbite, semnul 
ca atare al indeciziei. Într-adevăr, nu 
căderea în timp dă seama de slăbiciunea 
omului, ci inaptitudinea sa de a decide cu 
privire la sine. Cea din urmă cădere poartă 
acum numele inapetentei, al lipsei de 
voinţă şi de viata. Omul se arată neînstare 
de a mai sluji vreo idee, de a mai urma 
vreo credință sau cale. E adevărat că 
dintotdeauna el a fost înclinat să se supună 
unei voințe străine şi să se împartă astfel 
unor lumi sau puteri diferite. Omul este 
tentat să slujească în același timp la doi 
stăpâni. De această dată însă nimic nu mai 
ate importanţă, nimic nu merită a fi făcut 
pe ascuns oti la adăpostul întunericului. In 
fond, nici un act al voinței nu-şi mai poate 
fi suficient în vreun fel sau altul. 


11. Semnele unei gnoze târzii 


Dar este cumva acesta ultimul cuvânt 
al lui Cioran ? Revăzându-i cu altă dispo- 
zitie paginile invocate mai sus, am sesizat 
câteva locuri ce par să împiedice a crede că 
totul este pierdut în această lume. În defi- 
nitiv, cel care ajunge să se vadă exilat din 
timp sau din istorie încă mai duce cu el 
imaginea locului pierdut. O va duce ase- 
meni unei materii a obsesiilor sale, ori sub 
forma nostalgiei pe care timpul însuși i-o 
inspiră, Ceea ce înseamnă că timpul de 
care el se îndepărtează rămâne pentru el 
echivoc: amestec până la confuzie între 
realitate şi ficțiune, joc dubios de aparente, 
altfel spus, „un ban calp la scară metafi- 
zică”. Acest ciudat personaj care este 


40 În schimb eu /pentru care timpul se află 
mereu în centrul conştiinţei mele/, sunt convins, 
am fost înlăturat din timp doar pentru a face din 
el materia obsesiilor mele. De fapt, mă confund 


x? 


cu nostalgia pe care mi-o inspira” (165). 


timpul ne atrage totuși si ne domină; „de 
aici şi până la idolatrie sau sclavie nu mai e 
decât un pas”. Urmează că timpul continuă 
să-și facă auzită cealaltă voce a sa, exact cea 
care dă materia iluziilor noastre. Îl regă- 
seşte mereu pe cel plecat ca şi cum l-ar 
ajunge din urmă, chiar dacă acesta va avea 
chipul unui rătăcit. Din existența subtem- 
porală a sa, omul pare să nu aibă nici o 
scăpare, înfundându-se acolo ca într-un 
vertij al repetiției nesfarsite. Dacă totuşi 
există o ieșire, ea se face resimţită atunci 
când se trezesc în noi pasiuni cu totul 
neobişnuite, apte să zdruncine graniţele 
vieţii comune. Timpul iti apare deodată ca 
un al doilea Eden, locul nesigur al unei 
ultime fericiri”. Iti poţi aminti brusc şi clar 
de ceea ce a rămas în urmă, de acel timp 
care ţi-a fost casă şi refugiu. Si îl vei resimti 
din nou așa cum a fost odată, chiar dacă 
acest lucru se petrece acum în faptul 
surescitării totale a minţii. 

Există, așadar, un mister al căderii din 
urmă. Căci, privind-o cu atenţie, vezi cum 
de fapt „toate ființele mor, numai omul 
este chemat să decadă”. 

Stim de la Rudolf Otto că resimti cu 
adevărat ceea ce se numeşte mysterium doar 
atunci când trăieşti cu sentimentul că te afli 
în prezența a ceva cu totul altfel, das ganz 
Andere. Acest ceva cu totul altfel produce 
spaimă si deopotrivă fascinează, exercită o 
seducţie fără egal. De unde, caracterul său 
de eveniment care ne transcende. El repre- 
zintă în cele din urmă o instanţă diferită de 
tot ce putem întâlni în chip obişnuit. Nu 
avem cum şti dacă în mintea lui Cioran 
cuvintele sale („să recunoaştem că în 
cădere e cuprins un mister”) au condus 


+! „Când îi va fi dată /căderea din timp, nu doar 
posibilă, ci inevitabilă/, omul nu va mai fi un 
animal istoric. Şi atunci, după ce-și va fi pierdut 
până si amintirea adevăratei eternitati, a primei 
sale fericiri, îşi va întoarce privirile spre universul 
temporal, spre acest al doilea paradis din care va fi 
izgonit” (170). 


Ideea europeană în filosofia românească (1) 


105 


până în acest punct în care se iveşte 
elementul numinos, lumina sa întunecată şi 
străină. Dar, probabil, ele nu te opresc să 
gândești şi în acest fel. Oricum, întâm- 
plarea ca atare nu mai este una simplu 
omenească. Cel care o traversează se află 
brusc față în fata cu ceea ce depăşeşte 
voința sa. Nu mai poţi spune în acest caz 
că este vorba de faptul comun sau obişnuit 
al căderii. Nici de situația acelui om ce 
caută să se salveze cu orice pret. Cea din 
urmă cădere, al cărei martor ultim este 
însuși Cioran, seamănă în mare măsură cu 
o întâmplare neomeneasca. 

Exact din acest motiv nu poți spune 
niciodată că totul este pierdut. În fond, 
nimic din cele care compun lumea omului 
nu poate să-i aparțină acestuia în chip total 
sau definitiv. Ceea ce înseamnă că ultimele 
cuvinte ale lui Cioran nu sunt totuși lipsite 


de o anume seninătate, ca si cum ai 
pătrunde pe neaşteptate în aerul tare al 
unor locuri mai puţin accesibile. 

Ultimele pagini din Caderea in timp te 
fac să înţelegi de ce anume Cioran se inde- 
părtează continuu de gândirea moderna a 
Occidentului. Se va situa la distanţă atât de 
cei care au edificat o metafizică aptă să 
dubleze teologia creştină, cât şi de cei care 
au căutat să o pună mereu în chestiune, 
precum Nietzsche. Viziunea sa diferă de 
tot ceea ce s-a consumat în termenii unei 
clasice dualitati: timp sau eternitate, viata 
sau moarte. Căci va lua mereu în seamă 
felul în care omul dislocă timpul însuşi ca 
mediu natural al său. Cu viziunea acestei 
întâmplări, Cioran se apropie mai curând 
de marii eretici ai primelor secole creştine, 
precum gnosticii spațiului răsăritean. 


Elena BONDOR 


Logica tertului inclus. Surse ştiinţifice 


The Logic of the Included Middle. Scientific Sources 
(Abstract) 


The present paper attempts to analyze several sources (the scientific and the 
philosophical ones) used by Stefan Lupascu in building up his own image of the 
world. The scientific sources of his thinking belong to the fields of classical and 
modern physics, biology and contemporary psychology. The most important 
philosophical sources ate Aristotle, Descartes, Leibniz, Kant, Hegel. The 
discoveries from quantum physics inspire Lupaşcu in building up a non- 
traditional logic. The key concepts of this new logic, taken over from physics, 
are: „contradictory complementarity” (concept inspired by the notion of 
complementarity in Niels Bohr’s understanding of the term); „homogeneity” and 
heterogeneity’ (concepts inspired by what is known as_,,energetism’’); 
„actualization” and „potentialization” (concepts constructed following an 
interpretation of the micro-physical data of action in Plank, of the uncertainty 
relations proposed by Heisenberg, so on). The Dialectical Logic configured by 
Lupascu is completed by introducing the concept of ,,T state”, otherwise called 


„included middle”. 


Consideraţii preliminare 


Una din provocările majore care au 
stat în fata filosofilor din prima jumătate a 
secolului al XX-lea a constituit-o revoluţia 
pe care descoperirile ştiinţifice — îndeosebi 
cele ale fizicii — au generat-o în cuprinsul 
întregii activități omeneşti. Faptul cunoa- 
şterii, explicarea existenţei ca atare, dar si 
înțelegerea de sine a omului — toate acestea 
au fost profund marcate de intrarea în 
criză a modului tradițional de a gândi. Nu 
întâmplător, este perioada în care au fost 
constant puse în discuţie, mai mult decât în 
orice altă perioadă a istoriei, fundamentele 
pe care erau clădite ştiinţele, filosofia si, 
totodată, însuşi modul de a fi al omului. 

Unul dintre gânditorii care au răspuns 
imperativului reconstrucției filosofiei a fost 
Stefan Lupascu. Autorul francez de origine 


română, stabilit la Paris în anul 1916, a 
sperat să reformeze aproape toate do- 
meniile. După cum observă Benjamin 
Fondane, el anunţă intenţia de a propune 
„unica filosofie adevărată”, asa cum 
procedaseră toți marii filosofi. Ca orice 
filosof cu pretenţii, remarcă Fondane, 
Lupaşcu pleacă de la credința că întreaga 
lume s-a înşelat până atunci si, tocmai de 
aceea, totul trebuie luat de la început. Orice 
filosofie serioasă porneşte de la constatarea 
erorilor construcțiilor anterioare, încercând 
să reaşeze totul pe noi fundamente, consi- 
derate pe deplin certe!. 


1 Benjamin Fondane, L'Étre et la connaissance. Essai 
sur Lupasco, Presente par Michael Finkenthal, 
Editions Paris-Mediterrance, Paris, 1998, pp. 25- 
26 (Fiinta şi cunoaşterea. Incercare asupra lui Lupaşcu, 
Prezentat de Michael Finkenthal, traducere, note 
si postfață de Vasile Sporici, Editura „Ştefan 
Lupaşcu”, Iasi, 2000, pp. 21-22). 

În întreaga sa opera, Ştefan Lupaşcu 
repune în discuție mari teme ale filosofiei 
si, deopotrivă, ale ştiinţei. El încearcă o 
asociere intimă între filosofie și ştiinţe, 
urmărind idealul grec al unităţii acestora. 
Dintre sursele filosofice utilizate de gandi- 
torul de origine română, cele mai impor- 
tante rămân concepţiile unor gânditori 
precum Aristotel, Descartes, Leibniz, Kant, 
Hegel, Schopenhauer, Bergson. Lupaşcu 
readuce în atenție teme dezbătute de toți 
aceşti autori, pe care le va folosi drept 
repere în elaborarea originală a propriului 
sistem. Cât despre sursele științifice, 
acestea sunt din domeniile fizicii clasice şi 
moderne, ale biologiei şi psihologiei con- 
temporane. 

Intelesul a ceea ce înseamnă filosofia 
pentru Ştefan Lupaşcu este surprins de 
Constantin Noica după cum urmează: 
„filosofie înseamnă analiză atentă a teo- 
riilor fizicii moderne, considerare a datelor 
oferite de ştiinţele naturale, interpretare a 
rezultatelor medicinei, în sfârşit utilizare a 
ceea ce e știință sau activitate a spiritului, 
aşa cum se cere astăzi oricărul cercetător 
care se vrea filosof”. Însă, continuă Noica, 
utilizare a ştiinţei „pentru interesele largi 
ale adevăratei filosofii, care niciodată n-a 
nesocotit ştiinţa, dar iarăși niciodată nu s-a 
subordonat acesteia”. Potrivit lui Noica, 
Lupaşcu este filosoful unui singur gând, al 
unei idei pe care o proiectează asupra 
întregii existente şi asupra întregii cunoa- 
şteri, aşa cum procedau odinioară preso- 
craticii. Tocmai de aceea avem de a face, la 
el, cu o veritabilă filosofie, nu cu o simplă 
aplicaţie a datelor ştiinţelor. 

Care este însă acel gând, acea unică 
idee? Pe scurt spus, nu este alta decât ideea 
contradictiel, pe care Lupaşcu o consideră 
o veritabilă regulă, singura condiție logică a 
existenței oricărui fenomen. Pornind de 
aici, exigenta clasică a noncontradictiei, pe 


2 Constantin Noica, Filosofia lui Stefan Lupaşcu, în: 
„Revista Fundațiilor Regale”, nr. 5, 1936, pp. 440-441. 


cafe s-a construit întreaga cunoaştere cla- 
sică, va trebui înlocuită cu principiul anta- 
gonismului. În acest mod, autorul ajunge 
să fie convins de faptul că descoperirile din 
fizica cuantică, domeniu în care contra- 
dictia apare ca fiind manifestă, reclamă 
totodată o nouă logică, diferită de cea 
tradițională. Odată ce a constientizat faptul 
că filosofia pe care o propune trebuie să fie 
expusă concomitent cu noua logică, mo- 
ment în care a început să vorbească despre 
un nou „discurs asupra metodei”, Lupaşcu 
a pus accentul din ce în ce mai mult pe 
construcţia, formalizarea și aplicarea acestui 
sistem logic la mai toate domeniile exis- 
tentei şi ale cunoașterii. 

Logica propusă de Lupaşcu este 
concepută drept o „ştiinţă a realului” care, 
cuprinzând și faptele de ordin mental, este 
în același timp una la nivelul gândirii. Exact 
acest aspect o face să fie formalizabilă, ceea 
ce autorul realizează în anul 1951. Sub o 
formă intuitivă, însă, ea este prezentă încă 
din 1935, primind de-a lungul vremii mai 
multe formulări care o aproximează şi o 
explică. Una din primele idei care a 
constituit fundamentul noii logici este 
complementaritatea contradictorie, inspi- 
rată de conceptul de complementaritate in 
înțelesul pe care i l-a oferit Niels Bohr şi, în 
general, Scoala de la Copenhaga. Un rol de 
prim rang in logica dinamică deţin si 
cuplurile contradictorii omogenizare-etero- 
genizare şi actualizare-potentializare. Pri- 
mul cuplu, omogenizarea-eterogenizarea, 
este teoretizat pornind de la tezele curen- 
tului cunoscut sub numele de energetism, 
iar al doilea, actualizarea-potentializarea, în 
urma unei interpretări a datelor microfi- 
zicii, mai precis a cuantei de acţiune a lui 
Max Planck, a relațiilor de incertitudine 
propuse de Heisenberg, dar şi a obser- 
vatiilor acestuia din urmă referitoare la 
„potențialitatea coexistentă”. 

Logica dialectică configurată de Ştefan 
Lupaşcu devine completă în momentul în 

care este „descoperită” aşa-numita Stare T, 
sau tertul inclus. Acest concept, propus în 
lucrarea Le principe d'antagonisme et la logique 
de énergie (1951), eta necesar sistemului, 
fund prefigurat, credem, într-o forma inca 
insuficient elaborată, încă din Experienta 
microfizica şi gândirea umană (1940). Propu- 
nerea conceptului a condus la numeroase 
luări de poziţie din partea unor logicieni, 
dar si oameni de ştiinţă. Întrebarea firească 
a comentatorilor a fost: Starea T intervine, 
din punct de vedere logic, ca o a treia 
valoare de adevăr, sau este doar un raport 
al celor două valori de adevăr deja admise 
(denumite de Lupaşcu „adevăr pozitiv”, al 
identității, şi „adevăr negativ”, al diversi- 
tății)? Altfel spus: starea T, a celei mai 
puternice contradicții, se autodizolvă, în 
măsura în care, intervenind ca o a treia 
valoare de adevăr, transformă raportul de 
contradicție în unul de contrarietate? Sau, 
dimpotrivă, nu avem de a face cu un al 
treilea termen, iar astfel relația de contra- 
dictie nu dispare? O soluţie la această 
problemă este interpretarea propusă de 
Basarab Nicolescu, axată pe ipoteza nivelu- 
rilor de realitate. Este o ipoteză interpre- 
tativă care, credem, adaugă discuţiei în plan 
strict logic a problemei tertului inclus o 
miză propriu-zis filosofică. 

Vom analiza în continuare sursele 
ştiinţifice utilizate de autor în teoretizarea 
principalelor concepte care alcătuiesc baza 
logicii dinamice a contradictoriului: com- 
plementaritatea contradictorie, cuplurile 
omogenizare—eterogenizare şi actualizare— 
potentializare, Starea T (sau tertul inclus). 
Vom arăta apoi în ce constă caracterul 
înglobant al logicii dialectice propuse 
de Ştefan Lupaşcu. 


Complementaritatea contradictorie 
Teoria cuantică a fost considerată o 


provocare pentru gândirea contemporană, 
tocmai prin consecinţele la care a condus. 


Cel putin două dintre ele au stârnit reacții 
prompte din partea unor fizicieni: revi- 
zuirea relației dintre subiect şi obiect şi 
apariția indeterminismului. În linii mari, 
putem spune că ei au respins cu tărie 
ipoteza care susținea că nu există o relație 
cauzală între fenomene. În vederea „sal- 
vării” fizicii clasice s-a încercat demon- 
strarea faptului că descrierea realității fizice 
cu ajutorul mecanicii cuantice este incom- 
pletă. Autorii cunoscutului „argument 
EPR” (Albert Einstein, Boris Podolsky şi 
Nathan Rosen) nu contestau, de altfel, 
valoarea ştiinţifică a mecanicii cuantice. Fi 
o considerau însă insuficientă şi inaptă să 
ofere o bază în vederea unificării cunoas- 
terii fizice. Nu în ultimul rând, fizica 
secolului al XX-lea a avut şi un puternic 
impact filosofic. Este suficient să amintim, 
în acestă privință, construcțiile, tangente 
filosofiei, elaborate de David Bohm, 
Pritjof Capra si Ştefan Lupaşcu. 

Din grupul fizicienilor care l-au in- 
fluentat direct pe Ştefan Lupaşcu în 
conturarea unuia dintre cele mai stranii, 
dar şi complexe sisteme ale filosofiei, fac 
parte: MAX PLANCK care, în anul 1900, a 
demonstrat că energia este discontinuă 
(treptele ei trebuiau să se succeadă astfel 
încât să se deosebească printr-o cantitate 
hv, în care / este noua constantă universală, 
anume cuanta de acțiune elementara*); 
WOLFGANG PAULI, fizicianul care, tot in 
1900, a stabilit principiul de excluziune 
conform căruia, într-un atom, doi electroni 
nu pot avea aceleaşi numere cuantice; 
ALBERT EINSTEIN, savantul care a pus 


5 Cf. Albert Einstein, Cum văd eu lumea (cap. 
Fundamentele fizicii teoretice: teoria relativității si 
mecanica cuantică), selecţia textelor: Mircea Flonta şi 
Ilie Pârvu, traducere de Mircea Flonta, Ilie Pârvu 
si Drăgan Stoianovici, Humanitas, Bucuresti, 
1992, pp. 89-234. 

+ Max von Laue, Istoria fizicii, traducere de I. 
Gornstein, Editura Ştiinţifică, Bucureşti, 1963, 
p. 178. 

bazele teoriei relativităţii restrânse în 1905 
si ale teoriei generale a relativității în anul 
1915; LOUIS DE BROGLIE care, în anul 
1924, a elaborat mecanica ondulatorie prin 
generalizarea teoriei fotonilor a lui Einstein, 
pentru toți corpusculii materiali, NIELS 
BOHR, fizicianul danez care, în anul 1924, 
a introdus noţiunea de complementa- 
ritate şi a formulat teoria dualității undă- 
corpuscul a luminii; WERNER HEISENBERG, 
fizicianul si filosoful care a descoperit asa- 
numitele relaţii de incertitudine. 

Ştefan Lupaşcu este tentat să acorde 
contradicției „în chiar sânul ştiinţelor nu- 
mite exacte un drept de cetate fundamen- 
tal, determinant în cel mai înalt grad”. 
Propriile idei filosofice sunt confirmate, de 
altfel, de unele date ale microfizicii. El se 
întreabă: „sunt necesare şi posibile o logică 
a contradictiei — căci logica, asa cum vom 
vedea în continuare, este cea care tine 
frânele ştiinţelor — si, plecând de la ea, o 
știință a contradicției, mai generală, mai 
completă decât orice logică si decât orice 
ştiinţă, care nu pot evolua decât pe calea 
unilaterală a unui singur termen al con- 
tradicției — precizăm, calea rațională? Ar 
trebui să adăugăm fiecărui fenomen un 
complement contradictoriu, un factor de 
contradicție sau contradictional (dacă ne 
putem îngădui această expresie), un fel de 
anti-fenomen? [...] Este complementari- 
tatea lui Bohr ireducubil contradictorie, asa 
cum arătăm noi, împotriva a ceea ce spun 
propriul ei creator şi discipolii săi? Şi, 
atunci, o noțiune generală de complementa- 
ritate contradictorie, cate vine să întâlnească 
noţiunea noastră de dualism antagonist (sau 
principiul antagonismului) trebuie să înlocu- 
iască noțiunea si principiul noncontradic- 
tiei depasindu-le şi inglobandu-le ca pe un 
caz particularr’’s. 


> Stéphane Lupasco, L’Expérience microphysique et la 
Pensée humaine, Editions du Rocher, Paris, 1989, 
pp. 29-30. 


În interogatiile de mai sus, formulate 
in anul 1940, intalnim cateva dintre punc- 
tele forte ale sistemului lupascian. Ele au 
fost reluate si explicitate cu insistenta in 
toate lucrările publicate ulterior’. Din cele 
spuse reținem, deocamdată, expresia inspi- 
rată de noțiunea de „complementaritate” 
lansată de Bohr, şi anume „complemen- 
tafitatea contradictorie”, pe care Stefan 
Lupaşcu o ridică la rang de lege, sub denu- 
mirea de lege a dualismului antagonist. 

Dar ce înseamnă complementaritatea 
în viziunea lui Bohr, precum şi a Şcolii de 
la Copenhaga, în general? Într-un studiu 
din 19557, fizicianul danez arată cum, în 
afara faptului că „subliniază condiţiile 
logice necesare descrierii și înțelegerii expe- 
rientei în fizica atomică”, noțiunea de com- 
plementaritate nu conţine nimic misterios. 
El pune fata în faţă noțiunea de comple- 
mentaritate cu noțiunea de relativitate, 
pentru a arăta cum prima „serveşte la 


6 Este vorba despre: Logique et contradiction, apărută 
la P.U.F., Paris, in 1947; prima ediţie a lucrării Le 
principe d’antagonisme et la logique de énergie (Prolé- 
gomènes a une science de la contradiction), editată de 
Hermann et Cie, Paris, in 1951 (editia a doua 
apare la Editions du Rocher, Monaco, 1987, cu o 
Prefata semnata de Basarab Nicolescu); lucrarea 
Les Trois Matières, publicată de Julliard in 1960 
(reeditata “en poche” in 1970, iar apoi de 
Cohérence, la Strasbourg, in anul 1982); L Energie 
et la Matière vivante, publicată la Paris de către 
editura Julliard, in anii 1962, respectiv 1974, apoi 
de Rocher, în 1986; Science et Art abstrait, apărută la 
Julliard in 1963, iar la Casterman in anul 1970; 
Qu'est-ce qu'une structure?, editată de Christian 
Bourgois în 1971; Du rêve, de la mathématique et de la 
mort, publicata la aceeasi editura, in acelasi an; 
prima ediţie din L'Energie et la Matière psychique, 
editată de Julliard in 1971 (ediţia a doua apare la 
Editions du Rocher, 1987); Psychisme et Sociologie, 
Casterman, Paris, 1978; L’Univers psychique, 
Denoél-Gonthier, 1979; in sfârșit, L’Homme et Ses 
Trois Ethiques, in colaborare cu Solange de Mailly- 
Nesle si Basarab Nicolescu, publicată in anul 1986 
de Editions du Rocher. 

7 Niels Bohr, Asomii si cunoașterea umană (1955), in: 
Idem, Fizica atomică si cunoaşterea umană, traducere 
de M. Sabău şi S. Apostolescu, Editura Ştiinţifică, 
Bucureşti, 1969, p. 118. 

limitarea fundamentală cu care avem de-a 
face în fizica atomică — existența obiectivă 
a fenomenelor, independent de mijloacele 
de observaţie”, iar cea de-a doua „exprimă 
dependenţa esenţială a oricărui fenomen 
de sistemul de referință folosit pentru 
determinarea lui in timp si în spațiu”. 
Aşadar, interacțiunea dintre instrumentele 
de măsurare si obiectele atomice nu 
poate fi neglijată, este incontrolabilă, find 
totodată de o importanţă capitală în pro- 
cesul de observare. Potrivit lui Bohr, con- 
ditiile experimentale diferite conduc la 
evidențe care nu pot fi înțelese în cadrul 
unei singure reprezentări. De aceea trebuie 
considerate complementare, „în sensul că 
numai totalitatea fenomenelor îngăduie 
epuizarea informaţiei posibile despre 
obiecte”. Descrierile, prin urmare, se 
completează reciproc, chiar dacă ele se 
exclud. 

Ştefan Lupaşcu propune o resemni- 
ficare a temei „complementarității”, lansate 
în cadrul Şcoli de la Copenhaga, încercând 
să convingă asupra caracterului ei contra- 
dictoriu. El vrea să legitimeze, astfel, noul 
principiu al dualismului antagonist. Însă 
miza pusă în joc pare a fi mult mai mare — 
principiul antagonismului, pe care îl pro- 
pune ca bază a logicii dinamice a contra- 
dictoriului, ar putea fi apt să înglobeze, ca 
pe un caz particular, principiul noncontra- 
dictiei din logica clasică. 

După cum este cunoscut, comple- 
mentaritatea aspectelor corpuscular si 
ondulatoriu, ca două forme diferite de 
manifestare a uneia şi aceleiași realități 
fizice, devenise problema centrală a teoriei 
cuantice!”, Complementaritatea este extinsă 
de Bohr şi la conceptele de ,,pozitie” şi 
„viteză” utilizate de Heisenberg în formu- 


8 Niels Bohr, Fizica atomică si cunoașterea umană, ed. 
cit., p. 19. 

° Ibidem, p. 56. 

10 Werner Heisenberg, Principiile fizice ale teoriei 
cuantice, traducere de H. Teutsch, Editura Stiinti- 
fică, Bucureşti, 1969, p. 126. 


larea relaţiilor de indeterminare, conform 
cărora „nu putem să cunoaştem simultan si 
poziţia și viteza unei particule elementare. 
Cu cât mai exact este măsurată poziția, cu 
atât mai mică va fi exactitatea cunoaşterii 
vitezei, şi invers. Produsul celor două 
inexactitati este dat prin câtul dintre 
constanta lui Planck şi masa particulei 
respective”!!, Aşadar, numai „jocul? a 
două imagini diferite, care se completează 
reciproc, poate conduce la o descriere 
completă. 

Problema este repusă în discuţie de 
Lupaşcu în următorii termeni: „poate părea 
surprinzător că utilizăm, în prezentul capi- 
tol, expresia de complementaritate contradictorie, 
aşa cum știm, Bohr utilizează acest cuvânt 
si emite principiul complementarității toc- 
mai pentru a indica natura non-contradictorie 
a ceea ce se dă sub două aspecte com- 
plementare ale realităţii, care se exclud 
reciproc, dar se şi completează unul pe 
celălalt; aspecte care nu ar fi contradictorii 
decât în mod aparent”!2. 

În interpretarea lui Lupaşcu, comple- 
mentaritatea, deoarece indică „natura non- 
contradictorie a ceea ce se dă sub două 
aspecte complementare ale realității”, este 
pusă de Bohr şi Heisenberg în slujba logicii 
clasice, încercându-se astfel „salvarea” 
principiului noncontradictiei, devenit vul- 
nerabil în urma evidențelor experimentale 
din microfizică. Ceea ce îi convine lui 
Lupaşcu din interpretatea de la Copenhaga 
este dualitatea undă-corpuscul. Dimpo- 
trivă, în dezacord cu interesele lui stă faptul 
că cele două entități sunt considerate con- 
tradictorii doar in mod aparent, adică la 
nivel macrofizic. Aceasta deoarece, în opi- 
nia lui, însuși fondul lucrurilor (localizat? 


11 Werner Heisenberg, Limbaj si realitate în fizica 
modernă, in: Idem, Pasi peste granite. Culegere de 
discursuri şi articole, Studiu introductiv şi traducere 
de Ilie Pârvu, Editura Politică, Bucureşti, 1977, 
pp. 173-174. 

12 Stephane Lupasco, L’Expérience microphysique et la 
Pensée humaine, ed. cit., p. 125. 

la nivel cuantic) este contradictoriu. Con- 
tradictia este ridicata la rangul de conditie 
de posibilitate a fenomenelor. 

lată cum argumentează Stefan 
Lupascu: ,,intr-adevar, cei doi termeni ai 
acestei complementaritati [,,pozitia” şi 
„viteza”, n.n, E.B] nu se actualizează 
niciodată în același timp. Realizarea unuia 
împiedică realizarea celuilalt. Dacă, deci, se 
exclud unul pe altul, ei se exclud evitând 
contradictia riguroasă pe care ar comporta- 
o dubla lor coexistenta actuală, prezența 
lor simultană. Heisenberg demonstrează că 
tocmai grație relațiilor de indeterminare 
reprezentarea ondulatorie şi reprezentarea 
corpusculară nu pot intra în conflict. [...] 
De asemenea, Heisenberg consideră con- 
ceptul de corpuscul şi conceptul de undă 
ca fiind complementare; ele se exclud, dar, 
cu toate acestea, nu tin de o realitate fizică 
contradictorie, de vreme ce nu se aplică 
riguros în același timp” 15. 

Aşa cum am spus, Ştefan Lupaşcu 
avansează ideea potrivit căreia complemen- 
taritatea este, de fapt, o „dualitate de natura 
logică contradictorie”, dar şi dinamica!*. El 
mai precizează cu privire la termenii unei 
dualitati că, atunci „când un termen trece 
în act, virtualizând termenul contradictoriu, 
ate loc un conflict şi contradictia nu dis- 
pare decât asimptotic, ideal"15. Astfel, 
contradictia din microfizică „există si nu 
există în același timp”, lucru greu de accep- 
tat în condiții obişnuite, în care principiul 
noncontradictiei este valabil. O logică 
nouă, adecvată acestei situații, în care prin- 
cipiul noncontradictiel nu mai functio- 
nează, i se pare lui Lupascu necesară. Ea 
este schitata mai întâi sub directivele unui 
„nou discurs asupra metodei”. 

Mai trebuie amintit că, în opinia 
autorului, „contradicția dintre undă şi 


15 Thidem, pp. 126-127. 

14 Stephane Lupasco, L’Expérience microphysique et la 
Pensée humaine, ed. cit., pp. 135, 235. 

15 Thidem, p. 134. 


corpuscul [...] este, in realitate, contradictia 
elementelor dualistice pe care le contine 
fiecare dintre ele”!6. Dualismul antagonist, 
unul din conceptele cheie ale costructiei 
lupasciene, este anunţat încă din teza de 
doctorat. Lupaşcu rememorează, aproxi- 
mativ 15 ani mai târziu, în Prefaţa lucrării in 
care expune o axiomatică a logicii energiei, 
cum descoperea „în economia existențială 
a fiecărui fenomen, la sursa fiecărei expe- 
riente si sub imperativele moniste ale 
logicii clasice, sub axioma indiscutabilă si 
nediscutată a unei noncontradictii absolute 
drept condiţie sne qua non a noțiunii de 
adevăr şi coerență rațională, un dualism 
antagonist ireductibil, structural şi functio- 
nal, care determina o contradictie fundamentală 
(orice fenomen se descompune, se trans- 
formă neintarziat într-o dualitate, într-un 
cuplu analitic opozitional de natură logică 
contradictorie; într-un fenomen apare 
întotdeauna, mai devreme sau mai târziu, 
un antifenomen, care este legat constitutiv 
de primul: într-un corpuscul, de pildă, un 
anticorpuscul etc.)”17. 

În lucrarea Experienta microfizică şi gân- 
direa umană, dualitatile analizate din pers- 
pectiva contradicției sunt acelea care fac 
referire la „cuanta de energie” (cu carac- 
terul contradictoriu dintre / şi p), la „cuanta 
de acțiune” (este produsul dintre o lun- 
gime şi o cantitate de mișcare), la „undă” si 
la „corpuscul” (fiecare dintre ele este, de 
asemenea, o dualitate), la „relaţiile de inde- 
terminare” ale lui Heisenberg, care contin 
doar doi termeni, poziția şi viteza!8. Pentru 
ca un dualism să fie veritabil există o sin- 
gură posibilitate: aceea ca el să fie contra- 
dictoriu, adică între termenii lui să existe o 
relație de contradicție. Condiţia logică de 


16 Stephane Lupasco, L’Expérience microphysique et la 
Pensée humaine, ed. cit., p. 89. 

17 Stéphane Lupasco, Le principe d’antagonisme et la 
logique de Energie (Prolégomènes à une science de la 
contradiction), Hermann et Cie, Paris, 1951, pp. 5-6. 
18 Stéphane Lupasco, L’Expérience microphysique et la 
Pensée humaine, ed. cit., p. 123. 

existență a oricărui fenomen este, prin 
urmare, în opinia lui Lupaşcu, contradictia. 
Ea „trebuie să devină regula”. Dacă luăm 
în considerare doar unul din termenii unei 
dualitati, ne edificăm numai asupra unei 
părți a realității fenomenului, și anume 
asupra aspectului non-contradictoriu al lui. 
Lupaşcu recomandă căutarea termenului 
contradictoriu al oricărui dat pe care îl 
cercetăm. Aceasta este veritabila metodă. 
lar ,,complementaritatea contradictorie” 
(adică „dualismul antagonist”) devine lege 
in „edificarea unei științe mai adecvate 
actualului univers complex al spiritului 
uman: principiul complementarității con- 
tradictorii trebuie să înlocuiască principiul 
non-contradictiel, ca fundament al logi- 
cului”19. Acestea sunt, în linii mari, coor- 
donatele schiţei „noului discurs al metodei” 
pe care îl propune Ştefan Lupaşcu. 


Omogenizare—eterogenizare 


Inca din primele lucrari?°, Stefan 
Lupaşcu trasează schița unui program 
filosofic inedit. El are certitudinea că 
„Spiritul nu se manifestă decât printr-o 
fugă sau o transcendere continuă şi, fără 
îndoială, asimptotică a unei dualitati de 
realități sau de ordini antagoniste, pe care 
noţiunile de extensitate şi de intensitate le 
simbolizează cel mai bine, în timp ce 
această dualitate, de esență pur logică, epui- 
zând singură toate câmpurile existentia- 
litatii, constituie natura însăși a acestui 
spirit’, Intuitia contradictiei, expusă de 
Stefan Lupascu in fraze precum cea amin- 
tita şi valorificată in dezvoltarea propriei 


19 Ibidem, p. 234. 

2 Volumele 1 şi 2 ale lucrării Du devenir logique et de 
Vaffectivité (Le dualisme antagoniste şi Essai dune 
nouvelle théorie de la connaissance) apărute la Paris, la 
Librairie Philosophique J. Vrin in 1935; aceeaşi 
editura publica in anul 1973 editia a doua, dupa ce 
tirajul primeia fusese epuizat. 

21 Stéphane Lupasco, Du devenir logique et de 
Vaffectivité, vol. 1, Le dualisme antagoniste, Librairie 
Philosophique J. Vrin, Paris, 1973, p. 5. 


filosofii, a fost considerată mai degrabă 
un „seism” în stare să răstoarne tot ce 
construise filosofia până la el, iar nu o 
exagerare. Ce semnifică, mai precis, spusa 
conform căreia un dualism contradictoriu 
este imanent şi existenței, şi spiritului? 
Benjamin Fondane clarifică simplu şi 
într-un stil seducător: filosofia contradic- 
tiei „îi răpeşte principiului contradictiei 
suveranitatea incontestabilă; ea acordă 
predicatul realității pentru ceea ce trei mii 
de ani de filosofie au numit neant; arată că 
tocmai acest neant ne revelează secretul 
vieţii [...] şi, după ce regăseşte drama în 
existent [...], ea ne deschide abisul fără 
sfârşit al contradicției infinite’, 

Dualismul antagonist semnifică, 
pentru Lupascu, contradictia dinamica 
dintre două noțiuni energetice, extensitatea 
şi intensitatea, a căror generalitate filosofică 
o dezvăluie plecând de la datele fizicii. Este 
adevărat că cei doi termeni au primit varii 
interpretări în filosofie: dualismul a fost 
conceput fie ca un paralelism, fie a fost 
dizolvat într-un monism, prin conceperea 
unui al treilea termen, fie unul din termeni 
a fost sacrificat. Toate acestea plasează an- 
tagonismul într-un plan secund, „suscep- 
tibil de a elimina caracterul constitutiv con- 
tradictoriu al noţiunilor de extensitate şi 
intensitate”'24. 

Filosoful de la Paris încearcă să de- 
monstreze contrariul. Pentru a-şi justifica 
ipoteza, dă cuvântul ştiinţei, mai precis 
fizicii. Cuplul extensitate—intensitate a fost pus 
în valoare în cadrul curentului cunoscut 
sub numele de energetism?, de unde se 
revendică şi semnificația filosofică atribuită 


2 Benjamin Fondane, L Etre et la connaissance. Essai 
sur Lupasco, ed. cit., p. 25. 

23 Benjamin Fondane, op. cit., pp. 28-29. 

24 Stephane Lupasco, Du devenir logique et de l'affecti- 
vité, vol. 1, Le dualisme antagoniste, ed. cit., p. 23. 

25 Iniţiatorul energetismului, la sfârşitul veacului al 
XIX-lea, este Wilhelm Ostwald, chimist şi fizician. 
Din cadrul acestui curent fac parte fizicieni şi 
matematicieni de renume: Ernst Mach, Pierre 
Duhem, Henri Poincaré si alții. 

termenilor în discuţie. De aceea, consi- 
derăm oportună expunerea pe scurt a 
câtorva date din istoria lui2®. 

Supozitia principală a energetismului 
constă în principiul conservării energiei, 
formulat prima oară de JULIUS ROBERT 
VON MAYER (1814-1878), iar apoi de 
HERMANN VON HELMHOLTZ (1821- 
1894). Principiul, provenit din mecanica, 
afirmă că, într-un sistem închis, aflat în 
transformare, suma formelor sale de ener- 
gie (cinetică si potenţială) rămâne constan- 
tă. Sub aspect istoric, îl regăsim în forme 
rudimentare, ca simplă intuiție, la GALILEO 
GALILEI (viteza atinsă de un corp în că- 
dere îi permite să se ridice din nou până la 
înălțimea iniţială), la CHRISTIAN HUIGENS 
(discutat cu privire la centrul de greutate 
al unui sistem de corpuri aflate în cădere), 
la LEIBNIZ (produsul dintre forță si 
drum dă creşterea de „forță vie”), la 
JOHAN BERNOULLI (atunci când dispare 
„forța vie”, facultatea de lucru trece în alte 
forme, nu dispare), la LEONHARD EULER 
(„forța vie” este întotdeauna aceeași in 
cazul mișcării unui punct material sub 
acțiunea unei forțe centrale, dacă punctul 
atinge o anumită distanță fata de centrul de 
atracție). 

Scopul principal al reprezentanților 
doctrinei energetiste este o Weltanschauung 
completă, care să inglobeze in ea ,,lumile” 
fizică, biologică şi psihologica2”. În ordinea 
naturii, energia, care se manifestă ca ener- 
gie chimică, cinetică, de volum etc., este 
singurul invariant. Nimic nu există în afara 
formelor si transformărilor ei. Cunoaşterea 
absolută şi completă a naturii, printr-o re- 
formă a fizicii, este preocuparea dominantă 
a unora dintre reprezentanții energetis- 
mului. Ei considerau, printre altele, că se 


2 Câteva din datele pe care le oferim sunt expuse 
de Max von Laue în Istoria fizici, ed. cit., p. 19. 

27 Constantin Antoniade, Iugiunea realistă. Încercare 
de critică filosofică, in: Idem, Opere, Editura Eminescu, 
Bucureşti, 1985, p. 34. 


impune renunțarea la explicațiile privind 
natura ultimă a lucrurilor (Pierre Duhem), 
precum şi renunțarea la ipoteze?. 

Aşa cum reiese din dezbaterile energe- 
tistilor, această teorie a oscilat între onto- 
logie (intenţia de a construi o concepție 
integrală asupra lumii) si pretenția unei 
cunoașteri exacte, fenomenale, pozitiviste, 
în proximitatea fizicii. Sub modalitatea în 
care poate fi înțeles astăzi, energetismul s-a 
impus prin ambele sale fațete, care au fost 
aprofundate, continuate şi speculate în 
funcție de interesele de cunoaştere ale 
cercetătorilor care s-au raportat la el”. 
Se poate afirma că, în general, Ştefan 
Lupaşcu, numind o lege generală valabilă la 
toate nivelurile, se apropie de idealul 
elaborării unei Weltanschauung, la fel ca 
energetiştii. 

Revenind la noţiunile de extensitate şi 
intensitate, precizăm că ele au fost tratate 
în cadrul teoriilor energetiste în legătură cu 
diversele forme de manifestare a energiei. 
În această privinţă, Lupaşcu este atent la 
următorul aspect: „peste tot unde există o 
manifestare de energie, indiferent de speci- 
ficul ei, această energie se dovedeşte a fi 
produsul a doi factori, unul de extensitate, 
iar altul de intensitate”'3. Ostwald clarifică 
termenii de energie actuală si energie 
potentiala (deosebire datorata, probabil, lui 
Marcquorne Rankine, care însă nu folo- 
seşte termenii de extensitate şi intensitate 
în legătură cu energia), considerând ca 
actuală o energie prezentă la un moment 


28 Abel Rey, La Philosophie Moderne, Flammarion, 
Paris, 1908, p. 171. 

29 În spaţiul filosofiei românești, o interpretare 
ontologică a energetismului realizează Constantin 
Rădulescu-Motru. Având drept sursă de inspiraţie 
legea conservării energiei, gânditorul român pune 
bazele personalismului energetic, doctrină în cadrul 
căreia acest principiu este extins la legea conservării 
persoanei. Prin aceasta, teoria lui Rădulescu-Motru 
poate fi pusă în analogie, până la un punct, cu 
energetismul lui Ostwald. 

30 Stephane Lupasco, Du devenir logique et de l'affecti- 
vité, vol. 1, Le dualisme antagoniste, ed. cit., p. 23. 

dat, iar drept potențială energia care se 
poate forma din energia prezentă, în 
anumite circumstante*!. Ştefan Lupaşcu 
observă, pe urmele lui Wilhelm Ostwald, 
că extensitatea şi intensitatea contin atât 
potențialul, cat şi actualul. El ilustrează 
mecanismul actualizări şi potentializarii, 
decisiv in configuarea propriului sistem, 
astfel: „atunci când o intensitate este 
actuală, extensitatea se potentializeaza, si 
invers; este imposibil ca ambele să fie 
actuale sau potenţiale concomitent, în orice 
eveniment fizic’52, 

Caracterul dinamismelor contradic- 
torii, al căror mecanism tine de alternanța 
actualizare — potentializare, este simbolizat 
în mod adecvat prin termenii de extensitate 
şi intensitate. Generalizarea „filosofică” a 
lor, operată de Lupaşcu, are drept punct de 
plecare dualitatea formelor de energie așa 
cum a fost concepută de Ostwald, pe de o 
parte, şi de un grup de fizicieni, între care 
Jean Perrin, Urbain ş.a.%, pe de altă parte. 

Observăm însă că, în mai toate 
lucrările care au urmat volumelor publicate 
în 1935, Lupaşcu renunţă, treptat, la folo- 
sirea termenilor de extensitate si intensi- 
tate. Locul lor va fi luat de cuplul omo- 
genizare-eterogenizare, altfel spus, ace/agi-ul 
si diversul, Omogenizării și eterogenizării le 
este atribuit caracterul de „proprietăți 
active” sau „forțe contradictorii”3 ale 
energjei. Ele sunt decisive în organizarea şi 
dobândirea diverselor orientări ale mate- 
riilor-energii. După ce Lupaşcu substituie 
noţiunii de „eveniment” conceptul de 
„Sistem”, materia, sub oricare aspect al ei, 
va fi definită drept un ,,esafodaj de sisteme 
de sisteme energetice”35, Principiul care 


31 Ibidem, p. 24. 

32 Ibidem. 

33 Lupaşcu face o prezentare dupa Abel Rey, Le 
retour éternel et la philosophie de la physique, Ernest 
Flammarion, Paris, 1927, pp. 127-128. 

34 Stéphane Lupasco, Les trois matières, Julliard, 
Paris, 1960, p. 184. 

35 Ibidem, p. 66 


guverneaza formarea sistemelor este prin- 
cipiul antagonismului. El asigură, pentru 
sistemele fizice, actualizarea omogenității si 
potentializarea eterogenitatii; pentru siste- 
mele vitale, actualizarea eterogenitatii si 
potentializarea omogenitatii; iar pentru 
sistemele cuantice şi pentru universul 
psihic, coexistenta în acelaşi grad de 
actualizare şi potentializare a celor două 
proprietăţi active, sau forte. 

În lucrarea L’Expérience microphysique et 
la Pensée humaine, trecerea de la actual la 
potential si invers este exprimată încă 
facand apel la termenii de extensitate si de 
intensitate>°, Ulterior vor trece in prim- 
plan doar anumite note ale celor două 
concepte preluate din fizică, fără ca impor- 
tanta celorlalte aspecte să fie diminuată. 
Spunem aceasta deoarece termenii de 
omogenizare şi eterogenizare, după ce au 
fost definiti drept „proprietăţi active”, sunt 
ei înșiși definiti prin alti termeni, aşa cum 
inițial s-a procedat cu extensitatea şi inten- 
sitatea. lată ce spune Lupaşcu: „astfel, 
noțiunea de omogenitate se află în strânsă 
relație cu cele de uniformitate, de con- 
servare, de permanenţă, de repetiție, de 
nivelare, de monotonie, de egalitate, de 
justiţie... cu noțiunile logice de identitate, 
de tautologie, de deducție clasică sau 
aristotelica, de raționalitate [...] Noţiunea de 
eterogenitate posedă afinități indubitabile 
cu cele de diversitate, de diferenţiere, de 
schimbare, de dezacord, de inegalitate, de 
injustitie, de neasemănare, de variaţie, de 
noutate, de nonidentitate, de excluziune, 
de individualizare etc.”37. lar in alt loc 
precizează din nou că „eterogenitatea 
înseamnă schimbarea, deosebirea, diversi- 
tatea, inegalitatea, injustitia, dezordinea etc. 
Omogenitatea înseamnă monotonia, per- 
sistenta, repetiţia, egalitatea, justiția, ordinea 


36 Stephane Lupasco, L’Expérience microphysique et la 
Pensée humaine, ed. cit., pp. 114-116. 

37 Stéphane Lupasco, Les trois matières, Julliard, 
Paris, pp. 83-84. 

etc, cu toate nuanțele si conținuturile 
lor’38, 

Ideea asupra căreia insistă Stefan 
Lupaşcu este aceea că omogenitatea şi 
eterogenitatea, precum şi fiecare din con- 
ceptele care le exprimă, există doar în 
relație unele cu celelalte: adică afirmația în 
raport cu negația, identitatea în raport cu 
diversitatea etc. Caracterul de relație, de 
raport, care este dat de prezenţa contradic- 
tiei între doi termeni, rămâne unul esențial 
în filosofia lui. 


Actualizare—potentializare 


Omogenizatea si eterogenizarea sunt, 
dupa cum am mentionat, ,,proprietati 
active” ale energiei. Prin urmare, ea are 
drept constituenți fundamentali „proprie- 
tatea identităţii şi proprietatea diferențieri 
individualizatoare”%. Ştefan Lupaşcu vot- 
beste despre o „lege a omogenitatii si 
eterogenitatii contradictorii, sau, în termeni 
mai familiari, a identității, a aceluiași, a 
asemănătorului și a diversului, a diferitului, 
a nonidenticului” care, împreună cu „legea 
antagonismului imanent”, sunt legi fun- 
damentale ale energiei. Ele stau la baza 
organizării şi a structurii oricărui eveniment 
energetic sau sistem, începând de la nucleul 
atomic, de la atomi şi molecule, până la 
sistemele de macromolecule, precum şi de 
la obiecte ale reprezentării până la siste- 
mele de obiecte etc.%. 

Nu mai putin important, într-o filo- 
sofie a energiei, este si cuplul actualizare- 
potentializare. Termenii lui sunt definiti, de 
asemenea, drept „proprietăți ale dinamis- 
melor energetice”, iar rolul pe care îl joacă 


38 Stephane Lupasco, La tragédie de énergie. 
Philosophie et sciences du XX-e siècle, Casterman, 
Paris, 1970, p. 134. 

59 Stéphane Lupasco, Psychisme et sociologie, 
Casterman, Paris, 1978, p. 10. 

40 Stéphane Lupasco, Du réve, de la mathématique et 
de la mort, Christian Burgois Editeur, Paris, 1971, 
pp. 18-19. 


în cercetarea ştiinţifică din domeniile 
microfizicii, biologiei, psihologiei, sociolo- 
giei, eticii etc. este unul considerabil“. 
Putem spune că cele două cupluri (la care 
se adaugă si Starea T, de semiactualizare- 
semipotentializare) configurează o schema 
logică (a logicii dualismului antagonist), 
care poate fi exprimată simplu, dacă o 
definim ca alternanța între actualizare şi 
potentializare a identicului si a diferitului. 
Data fiind importanța lor, se pare, egală, 
sugerată de autor, realizarea unei ierarhii 
este aproape imposibilă. De asemenea, 
chiar o explicitare separată a cuplurilor 
este dificilă, deoarece, în cazul operei lui 
Lupaşcu, prezentarea/comentarea unor 
segmente aproape obligă la prezentarea/ 
comentarea în acelaşi timp a altor părți 
(unele dintre ele pot fi explicitate doar prin 
raportarea la celelalte). 

Aşadar, dacă vorbim despre cuplul 
actualizare-potentializare, aducem in aten- 
tie tematica sistemelor energetice (cele trei 
materii: anorganică, biologică şi psihică/ 
microfizică), sintetizată de Lupaşcu astfel: 
„fiecare sistem este opera actualizărilor şi 
potentializarilor sale antagoniste, deci a 
unei deveniri dialectice, care îl caracte- 
rizează si îi impune logica si legile sale: daca 
omogenitatea se actualizează şi domină 
ritmic şi statistic eterogenitatea, potentia- 
lizata astfel progresiv, se va ivi un sistem 
diferit de sistemul invers, caracterizat de o 
eterogenitate dominanta si o omogenitate 
din ce în ce mai potențială; si diferit, de 
asemenea, de sistemul in care nici una 
dintre forțele antagoniste şi contradictorii 
nu ajung să se domine una pe cealaltă”?. 
Rolul cuplului în atenţie se dovedeşte a fi 
unul fundamental: trecerea de la potentia- 
litate la actualitate, şi invers, este condiția 
de posibilitate, înțelegând prin aceasta 


41 Stephane Lupasco, Psychisme et sociologie, ed. cit., 
p. 11. 
42 Stephane Lupasco, Les trois matières, ed. cit, 


1960, pp. 185-186. 

condiția de existenţă, a sistemelor ener- 
getice. 

Din paragraful citat mai sus mai 
reținem, deocamdată, sintagma „devenire 
dialectică”. Lupaşcu reliefează un neajuns 
al ideilor, ipotezelor, interpretărilor reali- 
zate de-a lungul timpului cu privire la 
conceptul de dialectică. Nici una dintre 
acestea, spune el, „nu a ştiut — lucru curios — 
să degajeze noțiunile de actualizare și de 
potentializare ca fiind inerente termenilor, 
factorilor, elementelor constitutive ale 
oricărei dialectici”"4%3. 

Un merit al filosofului francez de 
origine română este că termenii importanți 
pe care îi utilizează în configurarea pro- 
priului sistem filosofic îşi au sursa în ştiinţe, 
sau sunt verificaţi, sau sunt ilustrati de ea. 
Este cazul, cum am arătat, al noțiunilor de 
extensitate şi de intensitate. La fel, con- 
ceptele de actualitate si de potentialitate 
devin jaloane importante ale construcției 
lui, în urma unei investigații serioase a 
domeniului microfizicii. 

În acest sens, pentru a vedea cum 
anume se raportează Lupaşcu la datele 
microfizicii, care îi servesc în trasarea pro- 
filului unei dialectici bazate pe conceptele 
de actualizare şi potentializare, este relevant 
următorul paragraf, în care întâlnim un 
melanj între filosofie și știință, caracteristic, 
de altfel, întregii opere a lui. ÎL redăm în 
întregime: „În cursul tuturor cercetărilor 
noastre n-am întrevăzut niciodată nici cea 
mai vagă posibilitate pentru o interpretare 
hegeliană a universului nostru logic şi 
natural. Ajunși la această fază a studiului 
nostru, am fi autorizați să subscriem intr- 
un fel sau altul la dialectica lui Hegel? Cu 
siguranță, microfizica, mai mult decât 
oricare alt domeniu, este câmpul unei aspre 
şi evidente dialectici. Dar o dialectică a 
purei contradicții între ordini dinamice 


43 Stéphane Lupasco, L'univers psychique. La fin de la 
psychanalyse, Dendel / Gonthier, Paris, 1979, 
pp. 61-62. 


antagoniste, care nu suferă un al treilea 
termen, pe care nimic cu adevărat trans- 
cendent în raport cu ele nu le poate 
suprima, aşa încât actualizarea uneia inhibă 
şi virtualizează pe cealaltă; tocmai acest 
mecanism constituie transcenderea relativă 
a contradictiel, fără să existe aici vreo sin- 
teză conciliatoare, ba dimpotrivă. (Cuanta 
de energie este dualitatea lui / şi v, al cărei 
aspect contradictoriu l-am arătat, cuanta de 
acțiune este produsul a două mărimi — o 
lungime şi o cantitate de mișcare —, unda 
este o dualitate, corpusculul altă dualitate, 
cum am văzut, în sfârșit, relaţiile de nede- 
terminare nu comportă decât doi termeni: 
p si q. Unde s-ar putea deci găsi, în toate 
aceste fenomene, fie şi numai umbra unui 
al treilea termen hegelian? Să reamintim, de 
asemenea, în această privință, că analiza s-a 
dovedit a fi un dinamism contradictoriu în 
raport cu sinteza, care o oprea la nivelul 
cuantei, în timp ce orice sinteză era dislo- 
cata, faramitata, pulverizata la rândul ei de 
analiză, tot până la nivelul cuantei. Cum 
să concepi o sinteză hegeliană care să le 
concilieze, fără să revii, de fapt, în tabăra 
tezei-sintezăp”"44. 

Ştefan Lupaşcu este atent la faptul că 
realitatea virtuală („existența posibililor”) 
nu mai putea fi ignorată în cadrul ştiinţelor 
fizice. Un exemplu adecvat, care să 
ilustreze şi sensul conceptelor de actua- 
lizare si de potentializare cu care lucrează, 
este descompunerea printr-o prismă sau 
printr-o rețea“, În linii mari, într-un astfel 
de experiment, o mărime este actualizată în 
detrimentul altor mărimi de aceeași natură, 
care rămân doar posibile prin actualizarea 
primeia. În cazul unui corpuscul, observă 
Lupaşcu, se poate vorbi de mai multe 
poziţii şi cantități de mișcare ale lui, aflate 


44 Ştefan Lupaşcu, Experienta microfizica si gândirea 
umană, traducere, Studiu introductiv si note de 
Vasile Tonoiu, Editura Științifică, Bucuresti, 1992, 
pp. 153-154. 

45 Ibidem, pp. 119-120. 

în stare virtuală, dintre care însă doar una 
este actualizată, adică atribuită corpuscu- 
lului. Alegerea operată astfel, prin descom- 
punere, înseamnă tocmai trecerea de la 
potenta la act. Dar cum nu toate poziţiile şi 
cantitățile de mișcare pot fi actualizate, s-a 
pus întrebarea dacă poate fi vorba şi 
despre o realitate a lor. Lupaşcu aduce în 
atenţie o dificultate semnalată de Louis de 
Broglie, legată de admiterea ipotezei exis- 
tentei potenţiale a culorilor în lumina alba 
sau, în caz contrar, de acceptarea ideii că 
ele erau create de prismă. Dificultatea nu 
putea fi rezolvată, cel puţin teoretic, decât 
prin admiterea existenţei virtualului, adică a 
obiectivităţii posibilului. 

Plecând de la aceste premise, Ştefan 
Lupaşcu îşi expune propriul punct de 
vedere într-un fragment care poate fi 
considerat reprezentativ pentru concepția 
lui filosofică: „într-adevăr, acceptând no- 
tiunea de realitate potențială, de stare vir- 
tuală, trebuie acceptată si cea de realitate 
actuală, de stare trecută în act, si deci însăși 
noţiunea de trecere de la posibil la real, de 
la potential la actual; noţiune care gene- 
rează în mod necesar noțiunea inversă de 
trecere de la real la posibil, de la actual la 
potential. Or, dacă o logică a trecerii în act 
a unor valori posibile pare a conduce des- 
tinele microfenomenelor, s-ar putea actua- 
liza simultan toate valorile care definesc 
corpusculul? 'Tocmai aici isi face apariția a 
doua problemă anunțată mai sus şi pe care 
o ridică unda simbolică şi descompunerea 
ei. Se numeşte cag pur, cazul în care într-o 
descompunere oarecare, toate componen- 
tele, cu exceptia uneia singure, sunt egale cu 
zero; ceea ce vrea să spună că, în acest caz, 
poziţia, de exemplu, sau cantitatea de mis- 
care se actualizează riguros datorită des- 
compunerii spațiale sau spectrale a undei. 
Dar dacă e posibil ca unele perechi de 
mărimi să se actualizeze, există — lucru pe 
care-l arată, după cum vom vedea, aparatul 
matematic al noii investigații fizice — există 


şi perechi astfel ca actualizarea unei mărimi 
s-o virtualizeze pe cealaltă, şi reciproc. 
Acesta este, mai ales, cazul poziției si al 
cantității de mişcare. Suntem deci aici în 
fata unui nou fel de dualitate contradic- 
torie, care se transcende pe sine prin 
trecerea in act a unuia dintre termenii săi 
şi virtualizarea celuilalt (mecanism de 
transcendere singur posibil pentru orice 
dualitate contradictorie şi care defineşte 
mecanismul însuși al oricărei cunoașteri, ca 
al oricărei existente, aşa cum am atătat în 
lucrările noastre anterioare, care totuşi nu 
se ocupau de microfizică)”'%. Prin aceste 
cuvinte, Ştefan Lupaşcu expune într-o 
formă concentrată schița unei filosofii 
comparată adesea cu o revoluție radicală, 
ale cărei consecințe nu puteau fi bănuite de 
la început. 

De asemenea, o dată ce în fizică reali- 
tatea posibilului nu mai putea fi pusă la 
îndoială (sau, cel puţin, nu era pusă de o 
mare majoritate a oamenilor de ştiinţă), i se 
pare necesară conturarea unei logici a 
microfenomenelor, care să dea seama de 
trecerea în act a mărimilor posibile, şi 
invers. Într-o asemenea logică, a dualis- 
mului antagonist, sunt esenţiale proprie- 
tățile virtualității si actualități, de care 
dispun termenii oricărei dualitati contradic- 
torii (de procese, de funcţii, de ordin)”. 
Aceasta Înseamnă că, dacă fiecare termen 
conţine câte două planuri, dintre care unul 
este ,,actualul”, iar cealălalt „potențialul”, ei 
pot trece de la un plan la altul, însă cu 
condiția ca fiecare să se actualizeze pe 
seama virtualizării celuilalt. Mai precizăm 
că fiecare astfel de termen este dinamic 
(dinamismul înseamnă posibilitatea trecerii 
de la actual la potential si invers%), iar 
dinamismele nu sunt nimic altceva decât 
identicul şi diversul etc. (omogenitatea şi 


46 Ştefan Lupaşcu, Experienta microfizica si gândirea 
umană, ed. cit., pp. 120-121. 

Ibidem, p. 278. 

48 Ibidem, p. 279. 

eterogenitatea), sau corelativele filosofice 
ale conceptelor de extensitate si intensitate, 
în care sunt incluse, la rândul lor, omoge- 
nitatea şi eterogenitatea. 


Starea T, sau tertul inclus 


Unul dintre cele mai controversate 
concepte ale operei lupasciene este tertul 
inclus, sau Szarea T, care va da şi numele 
„celei de-a treia logici” profilate de auto- 
rul pe care îl avem în atenție. Deşi a 
conferit mai multă rigoare şi mai multă 
precizie unei filosofii solidare cu ştiinţele, 
„terțul inclus” a stârnit ostilități în mediul 
academic francez, care au culminat cu 
marginalizarea irevocabilă a autorului si cu 
excluderea numelui său din dictionare*. 

Starea T este explicit numită astfel in 
Le Principe d'antagonisme et la logique de 
énergie, lucrare editată in anul 1951, în care 
Lupaşcu elaborează o axiomatica a logicii 
energjei. Postularea ei in cea de-a treia 
etapă a configurarii sistemului este dato- 
rata — cum altfel? — premiselor dezvoltate 
în lucrările anterioare, Experienta microfizicd 
si gândirea umană (1940) şi Logique et con- 
tradiction (1947). 

Stefan Lupascu sustine in mai multe 
rânduri că, deşi enunţă un principiu nou, al 
antagonismului, nu suprimă prin aceasta 
principiul clasic al noncontradictiei, ci doar 
il relativizează5!. De asemenea, accentuează 
rolul important al noncontradicției atunci 
când spune că, în pofida faptului că este un 
concept esenţial al sistemului pe care îl 


49 Stéphane Lupasco, Solange de Mailly Nesle, 
Basarab Nicolescu, ,,Tria/og’, în: Stefan Lupaşcu, 
Omul si cele trei etici ale sale, traducere, note si 
postfață de Vasile Sporici, Editura „Ştefan 
Lupaşcu”, Iasi, 1999, p. 63. 

50 Basarab Nicolescu, Le ziers inclus. De la physique 
quantique a l’ontologie, în: Horia Bădescu et Basarab 
Nicolescu (éds.), Stéphane Lupasco. L’homme et l'oeuvre, 
Editions du Rocher, Monaco, 1999, p. 114. 

51 Stéphane Lupasco, La tragédie de /'Energie, 
Casterman, Paris, 1970, p. 88. 


propune, contradictia este fondată tocmai 
pe două noncontradictii antagoniste>. 

Pe lângă faptul că Szarea T este 
asociată, în Principiul antagonismului şi logica 
energiei, cu valoarea logică de „fals”, ea mai 
este definită drept „starea nici actuală nici 
potenţială, T = ~A ~P, a unui termen fata 
de termenul antitetic (sau încă semiactual şi 
semipotential): trecând, într-adevăr, din 
starea A în starea P sau din starea P în 
starea A, e sau € se află cu necesitate într-o 
stare în care nu este nici actual, nici 
potential fata de € sau de e, la jumătatea 
drumului, ca să spunem asa, între A şi 
P53, Tar mai departe, aducând în atenție 
dialectica, identificată cu logica dinamică a 
contradictoriului, foloseşte prima oară 
conceptul de ,,tert inclus”. Iată care sunt 
cuvintele lui Lupaşcu: „dialectica nu pare 
a putea fi altceva decât logica însăşi; cel 
de-al treilea termen al sau, zeru! inclus, nu 
poate fi sinteza hegeliana, al treilea 
termen al logicii lui Hegel, pentru că el 
este, dimpotrivă, starea logică, momentul 
dialectic al celei mai puternice contradicții 
(er De) D (C4 -~ Cp). 

În lucrarea din 1947, Logique et 
contradiction, Lupascu trateaza pe larg 
problematica valorilor logice din perspec- 
tiva logicii dinamice. Cu privire la a treia 
valoare logică pe care o propune, falsul 
(asociată în lucrarea din 1951 cu Starea T), 
aflăm că ea este „o contradicție ireductibilă, 
putând fi oricând diminuată, fără să poată 
fi făcută vreodată să dispară”. Falsul 
logicii clasice este redefinit de autor drept 
„adevăr negativ” (prima valoare logică a 
noii logici), iar valoarea logică adevăr a 


52 Ştefan Lupaşcu, Marc de Smedt, Intervin luat de 
Marc de Smedt, pentru revista ,,Planéte”, nr. 1, 1971- 
1972, traducere parţială si prezentare de Vasile 
Sporici, în ,,Ateneu”, nr. 140, 1979, p. 16. 

55 Ştefan Lupaşcu, Principiul antagonismului si logica 
energiei, ed. cit., p. 12. 

54 Thidem, p. 25. 

55 Stephane Lupasco, Logique et contradiction, ed. 
cit., pp. 27-28. 

logicii tradiționale este numită „adevăr 
pozitiv” (a doua valoare a logicii dinamice). 
Cele trei valori ale logicii dinamice (falsul şi 
cele două adevăruri) sunt tratate în calitate 
de date ale „experienţei logice”. Prin 
aceasta Lupascu înțelege un „proces dina- 
mic”, o „experiență energetică”, a cărei 
expresie este tocmai logica pe care o pro- 
pune: „logica dinamică a contradictoriului 
se înfăţişează ca logica experienţei şi, 
totodată, ca experiența logicii”'56, Valorile 
logicii contradictoriului sunt aşadar „date” 
sau „fapte? ale experienţei logice in 
înțelesul pe care i-l acordă autorul. Pentru 
ea sunt reprezentative afirmaţia şi negația, 
adică, în alti termeni, identitatea şi diver- 
sitatea etc. Valorile logice, definite şi ca 
„procese”, „activităţi”, „operaţii”, ,,ener- 
git”, „deţin proprietăți de actualizare şi vir- 
tualizare” fiind, prin aceasta, „dinamisme 
antagoniste operatoare şi operate”. 

Am afirmat anterior că în lucrarea din 
1940, Experientea micofizică şi gândirea umană, 
Ştefan Lupaşcu pare să fi avut deja intuiţia 
a ceea ce a numit, 11 ani mai târziu, Starea 
T, dar aceasta nu fusese clarificată in mod 
suficient, adică nu fusese localizată şi nici 
numită ca atare. 

Încă de atunci el discuta, în Schita unui 
nou discurs asupra metodei, următoarele 
aspecte: „transcenderea contradicției”, 
adică depăşirea relativă a ei, tocmai prin 
faptul că se potentializeaza; două principii 
ale noncontradictiei legitimate prin admi- 
terea, alături de identic, a diversului în 
calitate de valoare logica (primul principiu 
este valabil in regimul in care dominant 
este identicul, iar al doilea răspunde celei 
de-a doua direcții, în care diversul este pre- 
dominant); imposibilitatea anihilării depline 
a contradicției, cu consecința relativizării 
principiilor noncontradictiei, chiar dacă ele 


56 Ştefan Lupaşcu, Principiul antagonismului si logica 
energiei, ed. cit., p. 22. 

57 Stephane Lupasco, Logique et contradiction, ed. 
cit., pp. 20. 


guvernează, după caz, registrul identității 
sau registrul diversitatii (mai târziu, acest 
fenomen va fi discutat în calitate de ,,con- 
tradictie ireductibilă”); dualitatea fenome- 
nelor contradictorii si măsura în care unul 
este virtualizat relativ sau actualizat relativ 
graţie stării inverse a celuilalt etc. În plus, 
Lupaşcu mai afirmă că atunci „când un 
termen trece în act, virtualizând termenul 
contradictoriu, se produce [exista, n.n.] un 
conflict și contradictia nu dispare decât 
asimptotic, ideal'55 (liniile 1 si 3 ale tabe- 
lului 1*: cazurile în care, când un dat oare- 
care e se actualizază, atunci ¢ se poten- 
ţializează şi invers; noncontradictia este 
actualizată, iar contradictia este poten- 
tializata). Dar ce anume produce contra- 
dictia, ce o face să fie actuală, rămâne încă 
nelamurit (linia a 2-a a tabelului 1°). Auto- 
rul vorbeşte, la acel moment, doar despre 
existența ei. Însă cu 11 ani mai târziu el 
ajunge să clarifice modul în care „starea T 
generează o contradicție actuală si poten- 
tializeaza noncontradicția”5 (linia a doua a 
tabelului 2°). Datele pe care le avem pre- 
zentate în lucrarea din 1940 pot fi ,,tra- 
duse” prin intermediul simbolurilor astfel: 


e È ~C C 
A P A P 
? ? P A 
P A A P 


1° Poxitionari ale contradictiei si noncontradictiet in 
Experienţa microfizica si gândirea umană 


(1940) 


Tabelul credem că ilustrează meca- 
nismul noii logici, aşa cum a fost conceput 
în 1940. El este perfect asemănător cu 
acela întocmit de autor în lucrarea din 
195160, cu excepția liniei a doua, coloanele 
1 si 2, de unde lipseşte Starea T. Starea care 


58 Ştefan Lupaşcu, Experienta microfizica si gândirea 
umană, ed. cit., p. 166. 

5 Ştefan Lupaşcu, Principiul antagonismului si logica 
energiei, ed. cit., p. 17. 

60 Ibidem, p. 16. 

generează contradictia actuală nu era 
numită, dar contradictia era „generată”. 
Conceptul care lipsea atunci a fost introdus 
cu mai bine de un deceniu mai târziu 
(conform tabelului următor). De aceea 
spuneam ca in Experienta microfizud si 
gândirea umană Starea T este mai degrabă un 
concept camuflat. 


e ZIC. C 
A P A P 
TIT P A 
P A A P 


2° Poxitionani ale contradicției si noncontradictiei in 
Principiul antagonismului si logica energiei 


(1951) 


Caracterul înglobant 
al logicii dinamice 


Deşi încearcă să întemeieze o logică a 
microfizicii, Ştefan Lupaşcu nu se rapor- 
tează în nici un fel, în mod curios, la 
logicile cuantice dezvoltate încă din prima 
jumătate a secolului al XX-lea. Din rezul- 
tatele la care ajunge, reiese faptul s-a rapor- 
tat doar la relaţia stabilită între fizica clasică 
si teoria cuantică. I se pare firesc să 
construiască în plan logic un drum paralel cu 
acela pe care merge fizica. În manieră 
asemănătoare cu situația creată în dome- 
niul acesteia din urmă, el consideră logica 
tradițională un caz particular în raport cu o 
logică mai generală, mai „fină”, mai „nuan- 
tata”, adică o „micrologică”, una care nu 
tine nici de „lucruri”, nici de „spirit”, aşa 
cum sunt ele abordate de gândirea logică 
tradiționalăs!. 

Fizica clasică — microfizica, logica 
clasică — micrologica: iată două cupluri pe 
care le-am putea numi „izomorfe”. Primul 
termen al fiecărui cuplu se dovedeşte a fi, 
în raport cu al doilea, o Amita, un caz 
particular. Fizica clasică deține puterea 
acolo unde cuanta de acțiune a lui Planck 


61 Ibidem, p. 124. 


poate fi neglijată. În mod similar, putem 
face aceeași remarcă si despre logica clasică 
(în raport cu „micrologica”), dacă ea este 
într-adevăr uzuală la „scară mare”, cum 
precizează Lupaşcu. 

Noua logică, exprimând pretenţii atât 
de mari, nu ţine „nici de lucruri, nici de 
spirit”. La care moment al istoriei gândirii 
ne-ar putea trimite o astfel de afirmație? 
Pentru a nu merge mult prea departe, ne-am 
putea opri la „momentul Descartes”, asu- 
pra căruia au fost atenți, de altfel, şi impor- 
tanti fizicieni. Distincția cartesiană dintre 
res cogitans şi res extensa a exercitat multă 
vreme o influență decisivă în domeniul 
fizicii clasice. Mai precis, este vorba despre 
certitudinea ei că există o lume obiectivă 
independentă de subiectul cunoscător. 
Însă, aşa cum spune Max Born, experienţa 
începe să exercite presiuni. Astfel, concep- 
ţia statistică, în cadrul căreia separarea 
univocă dintre subiect si obiect se estom- 
pează, ia locul celeilalte, dominate de carac- 
terul obiectiv şi determinat al lumii®. 
Recunoscând respectul pe care îl impunea 
mecanica cuantică, Einstein isi manifestă 
dezamăgirea în privința teoriei care, deşi 
furnizează multe, „nu se apropie de taina 
Bătrânului”65, convins fiind că „EI nu joacă 
zaruri”. Cu toată rezistența opusă de 
„determinişti”, această problemă devenea 
din ce în ce mai presantă. Mecanica cuan- 
tică putea „să descrie o situație din natură 
nu ca atare, ci numai ca o situaţie creată 
printr-un experiment uman”. Şi atunci, 
raportul dintre subiect şi obiect a fost recon- 
siderat. Mai mult, un gânditor precum 
Ştefan Lupaşcu repune în discuţie raportul 
amintit, ducându-l până la ultimele lui 


62 Max Born, Amintiri despre Einstein, in: Idem, 
Fizica în conceptia generației mele, traducere de S. 
Morgenstern si L. Redlinger, Editura Ştiinţifică, 
Bucureşti, 1969, p. 309. 

63 Thidem (fragment dintr-o scrisoare a lui Albert 
Einstein către Max Born, la 12 decembrie 1926). 
64 Max Born, Realitatea fizică, in: Idem, op. cit, 
p. 198. 

consecințe. Logica schitata de el nu este 
„nici a lucrurilor, nici a spiritului”. Inte- 
legem prin aceasta că nu este nici a obiec- 
tului, nici a subiectului, ci deopotriva a 
amândurora. Ecouri ale acestei teme, atât 
de intens dezbătute de fizicieni, vor fi 
prezente, într-o interpretare originală, în 
multe pagini rămase de la Ştefan Lupaşcu. 

Analogia dintre situația fizicii şi cea a 
logicii se păstrează şi relativ la limbajul 
fiecăreia dintre ele. O dificultate cu care se 
confruntă fizica cuantică este tocmai aceea 
a limbajului utilizat. Termenii în care pot fi 
descrise procesele care se desfăşoară la un 
nivel ce scapă simţurilor noastre aparțin tot 
„limbajului” fizicii clasice. Această limbă 
„nu poate fi înlocuită prin alta”65, fapt prin 
care mecanica cuantică este plasată în plin 
paradox. „Orice experiment fizic, indife- 
rent dacă se raportează la fenomene ale 
vieţii cotidiene sau la fizica atomică, trebuie 
descris cu ajutorul conceptelor fizicii cla- 
sice”, recunoaşte Heisenberg, Intervine aici 
şi formalismul mecanicii cuantice, care are 
drept scop să unifice observaţiile pe care le 
obţinem (şi pe care le descriem în noțiuni 
fizice simple) în condiţii experimentale 
diferite. Ar trebui așadar să existe un 
acord între „cuvântul rostit” și „limba 
matematică artificială”67, ceea ce nu se 
întâmplă în acest caz. Motivul este acela că 
„într-o limbă care corespunde formalis- 
mului matematic al teoriei cuantice nu mai 
poate fi valabilă logica clasică; ea va trebui 
înlocuită printr-un alt tip de logică”. Dar 
aceasta este o altă problemă. 

Amintind pe scurt chestiunea legată 
de limbajul utilizat în fizica cuantică, am 
dorit să evidentiem o dificultate pe care o 
regăsim si în cazul logicii propuse de către 
Lupaşcu. În elaborarea acestei logici, el nu 


65 Werner Heisenberg, Pasi peste granite, ed. cit., 
p. 173. 

66 Niels Bohr, Atomii si cunoașterea umană, in: Idem, 
op. cit., p. 117. 

67 Werner Heisenberg, op. cit., p. 174. 

68 Ibidem. 


dispune de alt limbaj (fie el si simbolic). 
Mai ales în cazul dezvoltării unei axio- 
matici. Prin urmare, foloseşte ,,termeni” 
care sunt bine definiti în logica clasică 
(implicația, disjunctia, conjunctia, negația, 
adevărul, falsul etc.), dar acordându-le un 
alt înțeles. Pentru a da doar un singur 
exemplu, aflăm acum că ,,implicatia repre- 
zinta un dinamism, o energie care se 
desfășoară, o acțiune”% sau că implicatia 
este un ,,fapt” si trecerea de la un fapt la alt 
fapt este trecerea de la o implicatie la alta; 
mai mult, „legătura” dintre două elemente 
sau evenimente reprezintă o „implicație 
pozitivă”, iar dacă între două evenimente 
nu există nici un raport, vom spune că ele 
sunt tot „legate”, dar prin „excluziune”, 
adică printr-o ,,implicatie negativă”. 

Logica dinamică a contradictoriului 
profilată de Lupaşcu este identificată cu 
„dialectica”, dar o dialectică „nouă si nehe- 
geliană printr-un lucru: ea se dovedeşte a fi 
în funcție de doi termeni antitetici, care 
sunt dinamisme contradictorii, neavând 
niciodată posibilitatea, nici experimental, 
nici teoretic, de a se contopi în crearea unui 
al treilea termen sintetic, si se dezvoltă sub 
forma a trei dialectici particulare, posibile şi 
reale, conform cărora unul din dinamis- 
mele sale îl domină pe celălalt, sau nici 
unul, nici altul nu poate prevala””!. Resem- 
nificarea conceptului de dialectică a fost 
realizată de Lupaşcu prin introducerea 
noţiunilor de actualizare si potentializare in 
calitate de elemente constitutive ale ei. Una 
dintre semnificațiile principiului poziționat 
pe antagonism al noii logici este aceea că 
orice actualizare a unui dinamism implică o 
potentializare a dinamismului contradicto- 
riu, după cum şi Starea T, de semiactua- 
lizare si semipotentializare, poate fi la ran- 
dul ei mai mult sau mai putin actualizata 


© Stefan Lupaşcu, Principiul antagonismului si logica 

sau potentializata. Aceste particularități ale 
dialecticii propuse de Ştefan Lupaşcu au 
condus la considerarea ei drept o dialectică 
binară, dar care, prin anumite caracteristici, 
este extinsă într-o dialectică triadică??. 
Caracterul binar este dat de proprietățile de 
actualizare şi potentializare pe care le deţin 
dinamismele contradictorii, să le numim e 
si non-e. Ele se pot afla, deci, atât în starea 
de actualizare sau în cea de potentializare, 
dar şi într-o a treia stare, Starea T, de 
echilibru antagonist, care nu este o sinteză 
a celor două dinamisme. Pe plan logic ea 
este a treia valoare a logicii dinamice, căreia 
îi corespunde, în registrul ontic, cea de-a 
treia materie (materia microfizică izomorfa 
cu materia psihică). 

Postulând contradictia, Lupaşcu isi 
propune să elaboreze o „logică genera- 
lizată”, în care valorile logicii dinamice, 
identitatea şi diversitatea, sunt legate prin 
contradicție”73. Dar, conform observaţiilor 
filosofului român, diversitatea, în cadrul 
„logicii de şcoală”, şi identitatea, în cadrul 
empirismului, au fost practic ignorate. Ele 
sunt recuperate in cadrul logicii generali- 
zate prin postulatul contradictiei, conse- 
cinta fiind încercarea de inglobare, in 
calitate de cazuri particulare, atât a logicii 
aristotelice, cât şi a empirismului. Dar cum 
empirismul nu este o logică propriu-zisă, 
autorul nu avea datele necesare pentru o 
înfruntare frontală cu această orientare. 
Deja cele două articulaţii ale logicii înglo- 
bante, sau, mai precis spus, raporturile lor 
cu logica generalizată pot apărea drept 
problematice, de vreme ce una este o 
logică, iar cealaltă o filosofie. Nu reiese cu 
claritate însă, din scrierile lui Lupaşcu, dacă 
şi acesta este motivul pentru care le consi- 
deră pe ambele „metalogici”. 


72 Alexandru Surdu, Contribuţii româneşti în domeniul 
logicii în secolul XX, Editura Fundaţiei „România de 
mâine”, Bucureşti, 1999, pp. 56, 62-63. 

73 Stephane Lupasco, Logique et contradiction, P.U. 
F., Paris, 1947, p. 24. 


În lucrarea din 1951, Principiul antago- 
nismului şi logica energiei, autorul acordă un 
spațiu special doar logicii clasice în calitate 
de „caz particular si ideal, polar şi imposibil 
al logicii dinamice a contradictoriului”, însă 
nu şi empirismului. De altfel, datele care îi 
servesc drept punct de plecare pentru for- 
malizarea logicii energiei sunt preluate din 
logica tradițională. Empirismul nu putea 
să-i furnizeze o astfel de bază. De aceea, 
probabil, el aduce în atenție pe larg, în 
subcapitolul dedicat cazurilor particulare, 
doar logica clasică. Pe scurt spus,ează prin- 
cipiile identității, noncontradicției şi tertului 
exclus cu ceea ce el numește „implicațiile 
contradictionale de bază”, ,,conjunctiile 
contradictionale de bază” şi ,,disjunctiile 
contradictionale de bază”. 

Dacă din grupajul de formule elabo- 
rate de Lupaşcu este eliminată Starea T si, 
în plus, valorile logice clasice, „adevărul” şi 
„falsul”, sunt echivalate, în limbajul logicii 
dinamice, cu actualizarea infinită, respectiv 
cu potentializarea infinită, se revine la 
logica clasică. Autorul „formalizează” cele 
spuse, după cum urmează”: 


€4 00 D êp © sau ey D er; 
64 © Dep © sau ey Der. 


Aceasta înseamnă că, dacă e este 
adevărat atunci ¢ trebuie să fie fals, iar dacă 
é este adevărat, atunci e trebuie să fie fals. 
Se revine la matricea negatiei din logica 
bivalentă. 

În altă ordine de idei, mai amintim că 
logica dinamică a contradictoriului isi află 
diverse ilustrări în fizica cuantică. Duali- 
tatile din microfizică, susţine autorul, satis- 
fac logica pe care o propune. Oferă drept 
exemplu unda si corpusculul, incadrabile în 
tabelul de valori al logicii dinamice. De 
asemenea, relațiile de indeterminare ale lui 
Heisenberg sunt considerate „însăşi expre- 
sia logicii energiei”. lată cum argumentează 


74 Ştefan Lupaşcu, Principiul antagonismului şi logica 

Lupaşcu, adaptând expresia relațiilor lui 
Heisenberg, la terminologia noii logici: „O 
ilustrare dintre cele mai surprinzătoare a 
logicii contradictoriului o reprezintă rela- 
tile de indeterminare ale lui Heisenberg. 
Pe măsură ce poziția g a corpusculului 
microfizic se actualizează şi se precizează, 
cantitatea de mişcare p se virtualizează, şi 
invers. Aşadar, ajunge să înlocuim pe e şi ê 
prin q sip, mărimi fizice canonic conjugate, 
care in microfizică sunt simultan incom- 
patibile şi pe care le-am prezentat în lucra- 
rile noastre ca fiind contradictorin-conjugate, 
pentru a regăsi implicațiile noastre contra- 
dictionale de bază: ga 2 pp; pa D gp. Dat 
mai descoperim totodată mecanismul si 
structura lor logice’’”>. 

Daca din logica „generalizată” pro- 
pusă de Ştefan Lupaşcu, definită drept o 
logică „înglobantă”, eliminăm Starea T, se 
revine, cum spuneam, la logica clasică. 
Atunci când autorul analizează formulele 
clasice care exprimă principiile identități, 
noncontradictiei şi tertului exclus în „lim- 
bajul” logicii dinamice (adică al actuali- 
zărilor şi potentializarilor infinite), el însuşi 
elimina Starea T. Urmăreşte să ilustreze 
astfel atât ce însemnă logica clasică fără 
Starea T, cât si ce înseamnă logica dina- 
mică incluzând în calitate de caz particular 
logica clasică. Deşi în formularea impli- 
catiilor, disjunctiilor şi conjuncțiilor contra- 
dictionale el pleaca de la formulele clasice, 
încearcă să demonstreze apoi că acestea 
sunt derivabile din primele, adică din acelea 
pe care le propune. Alfel spus, potrivit lui 
Lupaşcu, logica generalizată prin postulatul 
contradictiei implică logica clasică, dar si 
empirismul. 

Această situaţie este similară cu aceea 
pe care o discută Gaston Bachelard în legă- 
tură cu logica complementaritatii propusă 
de Paulette Destouches-Fevrier. Pentru 
elaborarea unei logici trivalente, ea pleacă 


75 Ibidem, p. 29. 


tot de la relațiile de indeterminare ale lui 
Heisenberg. Construieste câte două matrici 
de adevăr, atât pentru „produsul logic”, cât 
si pentru „suma logică”, pentru a arăta ce 
valori de adevăr pot dobândi două pro- 
poziţii necompozabile, în condiţiile în care 
este introdusă şi a treia valoare de adevăr 
(„falsul absolut”), alături de valorile logicii 
clasice. Bachelard sesizează cum se poate 
„degenera” de la logica cu trei valori de 
adevăr la logica aristotelica, cu doar două. 
Dacă retragem postulatul lui Heisenberg, 
pot fi regăsite logica și fizica clasice, iar sub 
aspectul matematic este suficient sa fie 
considerată nulă constanta lui Planck, 
„pentru a şterge întreaga noumenologie a 
microfizicii”"76, 

În manieră similară, credem, poate fi 
interpretată şi retragerea Stării T din logica 
dinamică a contradictoriului. 


Logica şi logicul 


În scrierile sale, Lupaşcu identifică 
parțial logica cu logicul, cu realul însuşi, 
care în esența sa are o structură logică. 
Logica apare, astfel, ca o logică a logicului, 
care este înzestrat cu proprietatea cunoa- 
şterii de sine, idee care aminteşte de filo- 
sofia hegeliană. Logicul nu desemnează 
altceva decât întregul lumii, fapt care 
consacră proiectul lui Lupaşcu drept o 
logică înglobantă localizată la nivelul realu- 
lui şi deopotrivă al gândirii. Contradictia, 
postulatul fundamental al acestei logici, 
lasă totuşi să apară ceva exterior respecti- 
vului „întreg” logic, ceva numit de Lupaşcu 
afectivitate. Principiul antagonismului este 
astfel limitat, în manifestarea lui, de exis- 
tenta afectivității, văzută ca un alul al 
logicului. Deși străină de întreaga devenire 


76 Gaston Bachelard, Dialectica spiritului știintific 
modern, vol. 1, traducere, studiu introductiv si note 
de Vasile  Tonoiu, Editura Științifică şi 
enciclopedică, Bucureşti, 1986, pp. 357-361. 

logică, exterioară acesteia, ea se face pre- 
zentă în chiar această devenire. Avem de a 
face, aşadar, cu două proiecte: unul monist 
(definit ca un panlogism), altul dualist (logi- 
cul şi afectivitatea ca două naturi complet 
diferite). Medierea lor rămâne una dintre 
dificultățile aproape insurmontabile ale 
operei lui Lupaşcu. 

La fel cum microfizica a fost consi- 
derată o provocare pentru fizica clasică, şi 
logica energiei profilată de Ştefan Lupaşcu 
poate fi o provocare pentru logica traditio- 
nală. Întregul demers al autorului — din 
care transpar un gen de intenţii aplicative, 
ce vizează schimbările pe care le aşteaptă în 
privința modului general de gândire — 
poate fi abordat din mai multe puncte de 
vedere, precum: /ogic, gnoseologic, ontologic. 

Din punct de vedere /og, Lupaşcu 
intenționează să elaboreze o nouă logică, 
una dialectică, sau a energiei, în deplin 
acord cu datele fizicii cuantice. Întrucât 
logica tradițională (numită de scoaki) este 
considerată un caz particular în raport cu 
„logica generalizată prin postulatul con- 
tradictiei”, iar principiile logicii clasice sunt 
înlocuite cu postulatul dualismului antago- 
nist, logica energiei îngăduie calificativul de 
„neclasică”, pentru cei care o privesc 
dinspre datele logicii aristotelice. Ea nu 
tinde să înlocuiască logica tradițională, ci 
mai curând să o cuprindă, tot aşa cum 
microfizica făcea din fizica modernă un 
simplu caz particular al ei. Din această 
perspectivă logica dialectică lupasciană 
poate fi înțeleasă ca fiind una „înglobantă”. 
Totodată, ea se ramifică în trei logici, 
corespunzătoare celor trei materii — una a 
omogenizării (la nivelul materiei anorga- 
nice), a doua a eterogenizării (la nivelul 
materiei vii), iar a treia a microfizicii, sau a 
tertului inclus (la nivelul fenomenelor 
cuantice). Din acest punct de vedere, 
fiecare asemenea logică reprezintă o expri- 
mate a logicii dialectice „înglobante”. 


Din punct de vedere groseologic, autorul 
reconsideră relația dintre subiectul cunos- 
cator si obiectul cunoscut. Imposibilitatea 
de a delimita, în microfizică, subiectul de 
obiect, observatorul (activ) de lucrul obser- 
vat (si astfel „perturbat”) este legiferată de 
relațiile de incertitudine ale lui Heisenberg. 
Însă raportarea problemei cunoaşterii. la 
energia în întregul ei conduce la consecința 
conform căreia „energia este cognitivă; ener- 
gia cunoaşte; nu creierul meu cunoaşte, ci 
energia cunoaşte in mine”77. Printr-o astfel 
de afirmație, Lupaşcu constientizeaza fap- 
tul că problema cunoaşterii revendică o 
privire mai adâncă si mai lucidă, altfel spus 
o întemeiere ontologică. 

Din punct de vedere onfologic, prin 
faptul că se caută legile generale ce străbat 
toate nivelurile existenţei, legi care gene- 
rează toate fenomenele, pe toate palierele, 
această invarianță fiind tocmai logica 
energiei'8, demersul lupascian se apropie 
de idealul elaborării unei Weltanschauung. 
Logica energiei poate fi interpretată, toc- 
mai din acest motiv, ca fiind o ontologie. 
Întregul lumii, realul ca atare, este totuna 
cu /ogicul, în limbajul filosofului, cu logicul 
care prezintă o logică proprie şi care, în 
limbaj de această dată cvasi-hegelian, se 
cunoaște pe sine. La fel precum la Hegel, 
dialectica nu este o simplă cale pe care 
trebuie să o parcurgă intelectul pentru a 
atinge certitudinea, ci este modalitatea de a 
fi proprie chiar realului. Ea este forma în 
care realul, adică întregul evenimentelor 
energetice, își dezvăluie propriul mod de a 
fi, propria legitate ori structură, prezen- 
tându-se în acest chip cunoaşterii noastre. 
„Dialectica este cea care creează materia; 
într-o materie nu există nimic independent 


77 Stephane Lupasco, L'homme et ses trois éthiques, 
Stéphane Lupasco, L'homme et ses trois éthiques, avec 
la collaboration de Solange de Mailly-Nesle et de 
Basatab Nicolescu, Editions du Rocher, 1986, pp. 
162-163. 

78 Basarab Nicolescu, Nous, la particule et le monde, 
Le Mail, Paris, p. 186. 

de energia sa de sistematizare, care este 
însăşi dialectica sa.” Expusă astfel, filo- 
sofia sa este o onto-logică. În alți termeni, 
putem defini acest proiect drept o logică 
înglobantă localizată nu doar la nivelul gân- 
dirii, ci în primul rand la acela al realului. 
Ea este construită pe bazele postulatului 
dualismului antagonism, care „introduce 
contradictia în structura funcțională a 
logicului”. 


Încheiere 
Încercarea lui Ștefan Lupaşcu privind 


o asociere intimă între filosofie şi ştiinţe, 
iniţierea unei cutezante reforme cate se vrea 


79 Stephane Lupasco, Les trois matières, ed. cit., 


p. 194. 


totală — atingând cunoaşterea şi realul, 
ştiinţele, arta, religia si etica — pot repre- 
zenta un reper important în contextul 
filosofiei actuale. Caracterul discutabil al 
unora dintre ideile, interpretările şi aplica- 
tiile pe care le propune, departe de a 
arunca o umbră asupra valorii sistemului 
lui Lupaşcu, mai degrabă îl consacră drept 
o veritabilă filosofie, una care încearcă o 
înțelegere a existenţei în întregul ei pornind 
de la un singur gând — acela al contradic- 
tiei — si care, tocmai de aceea, reprezintă 
una dintre fascinantele erori ale spiritului 
omenesc. 


Eugen MUNTEANU 


Eugenio Coseriu. 
Fundamente filosofice 
ale unei „lingvistici integrale” 


Eugenio Coseriu. Philosophical Grounds of an „Integral Linguistics” 


(Abstract) 


Eugenio Coseriu (1921, Mihaileni, The Republic of Moldova — 2002, Tubingen), 
outstanding figure of modern linguistic thought, attempted to sketch out the 
profile of an „Integral Linguistics”, grounded in western philosophical tradition. 


In this paper, we analyse the philosophical grounds of several of the main topics 
in Coseriu’s theoretical discourse: the procesual character of human language, 
the historical causes of the linguistic changes, the nature of the relation between 
form and substance within language, the definition of the linguistic sign as logos 


semantikos, the distinction between denoting and signifying, the problem of the 


arbitrary nature of the linguistic sign. 


1. Eugenio Coseriu, intre 
lingvistica si filosofia limbajului 


Eugenio Coseriu este una dintre per- 
sonalitatile dominante în lingvistica euro- 
peană în ultimele decenii ale secolului al 
XX-lea. Născut la 27 iulie 1921 în satul 
Mihăileni din Basarabia, şi-a început stu- 
diile universitare la Iasi (1938-1939), con- 
tinuându-le şi definitivându-le la Roma 
(1940-1944), Padova (1944-1945) şi Milano 
(1945-1949). Posesor a unui doctorat in 
litere şi a altuia în filosofie, dotat cu o vastă 
cultură umanistă si cu cunoașterea temei- 
nică a mai multor limbi, clasice şi moderne, 
şi-a început cariera didactică si ştiinţifică 
în 1951 la Universitatea din Montevideo 
(Uruguay), ca şef al Catedrei de Lingvistică 
Generală si Indoeuropeană si al Institutului 
de Lingvistică. Cu o cunoaştere desăvârșită 
a tradiției gândirii lingvistice europene şi cu 


o excepțională imaginaţie teoretică, a reușit 
să se impună rapid în plan internaţional. 
Recunoscut ca o autoritate în domeniile 
lingvisticii teoretice (semantică, teoria textu- 
lui etc.), al indoeuropeisticii şi romanisticii, 
a fost chemat în anul 1963 ca profesor la 
Universitatea din Tubingen (Germania), 
unde a creat o veritabilă scoala lingvistică, 
recunoscută ca atare de comunitatea stiinti- 
fică internaţională. Începând din 1990, 
când a putut în sfârşit să se întoarcă în 
patrie, si până la sfârşitul vieţii (7 octom- 
brie 2002, Tübingen), s-a implicat cu vi- 
goare şi generozitate propagării şi explicării 
doctrinei sale în universităţile din România 
şi Republica Moldova, dar şi în combate- 
rea aberaţiilor privitoare la existența unei 
aşa-zise „limbi moldoveneşti”, promovată 
de forțele politice nostalgic-imperiale din 
Basarabia. 

Una din mărcile distinctive ale con- 
ceptiei lingvistice a lui E. Coseriu, alături 
de tendința spre integralitate, este funda- 
mentarea sa filosofică. Acest învățat nutrea 
convingerea lingvistica riscă să eşueze în 
abordări parțiale şi insuficiente dacă nu isi 
clarifică poziţii teoretice clare şi de maximă 
generalitate. Simptomatică pentru acest fel 
de a vedea lucrurile a fost preocuparea lui 
E. Coseriu de a defini câteva principii care 
delimitează specificul lingvisticii în calitate 
de „ştiinţă a culturii”. Acestea ar fi: prin- 
cipiul obiectivitatii („să spui lucrurile 
aşa cum sunt”), principiul umanis- 
mului (subiectul lingvisticii este omul 
ca ființă liberă în istorie), principiul 
tradiției (obligativitatea raportării critice 
la doctrinele sau părerile înaintaşilor), 
principiul antidogmatismului (accep- 
tarea supozitiel că un adevăr partial se află 
in orice teorie şi, implicit, preluarea crea- 
toare a ceea ce este valabil din doctrinele 
altora) şi principiul utilității publice 
(interesul pentru implicaţiile politice şi 
sociale ale dinamicii istorice a limbii sau a 
limbilor)!. 

Prezentandu-se ca lingvist, Coseriu 
şi-a manifestat in mod constant interesul 
pentru reflectia filosofică asupra limbajului, 
ca şi pentru istoria ideilor lingvistice. Cele 
două volume de Istoria filosofiei limbajului din 
antichitate până în prezent. | Din antichitate 
Până la Leibniz şi IL De la Leibniz până la 
Rousseau (1975), reprezintă una dintre cele 
mai bune prezentări istorice ale evoluţiei 
ideilor despre limbaj în cultura europeană. 
Între gânditorii care l-au ajutat să îşi 
clarifice propria concepţie, Coseriu citează 
în mod frecvent numele lui Aristotel, 
Leibniz, Hegel, Humboldt, K. Bühler si M. 
Heidegger. In special Aristotel i-a furnizat 
lui Coseriu o serie de importante concepte 


1 Vezi Eugen Coseriu, Principiile lingvisticii ca știință 
a culturii, în vol. Omul si limbajul său. Studia linguistica 
în honorem Eugenio Coseriu (AUI, Ill.e, tomul 
XXXVU-XXXVIIT, lingvistică, 1991-1992), p. 11-20. 


si distincţii teoretice. Citând într-un loc un 
fragment din Fenomenologia spiritului, E. 
Coseriu apreciază că, de la Aristotel 
încoace Hegel este „gânditorul care a 
pătruns, fără îndoială, cel mai adânc esența 
limbajului””2. Această judecată de valoare 
afirmă, implicit, aprecierea de care se 
bucură Aristotel însuși în ochii teoreti- 
cianului Coseriu, apreciere subliniată şi de 
spaţiul larg atribuit analizei ideilor aristo- 
telice cu privire la limbaj in Geschichte der 
Sprachphilosophie (p. 68-112). Mai mult încă, 
o serie însemnată din rezolvarile teoretice 
propuse de Coseriu îşi au punctul de 
plecare în vreunul din textele Stagiritului. 
Între acestea sunt de amintit următoarele: 
natura procesuală a limbajului uman, 
cauzele istorice ale schimbărilor lingvistice, 
natura raportului între formă şi substanță 
în limbă, definirea semnului lingvistic ca 
logos semantikos (expresie dotată cu sens), 
distincția între desemnare şi semnificare şi 
problema arbitrarietăţii semnului lingvistic. 


2. Natura procesuală 
a limbajului uman 


Cunoscuta acceptie humboldtiana a 
limbajului ca activitate (Iatgkei/), frecvent 
menţionată şi apreciată de Coseriu drept 
„Grundlage aller Sprachtheorie”> este tra- 
tata de el nu ca o metafora sau ca un 
paradox, ci ca un adevar axiomatic, pe care 
at trebui să se întemeieze orice abordare 
justă şi rațională a problemelor limbii. Tra- 
tarea limbii ca un rezultat, ca un produs 
finit şi ca un obiect în sine, tip de abordare 
practicat de adepţii structuralismului post- 
saussurean, îi apare lui Coseriu nu doar 
ineficientă, ci şi greşită ca justificare teore- 
tică, întrucât nu putem cunoaşte particu- 
laritatile unui produs decât dacă anterior 
am cunoscut si cercetat activitatea în cadrul 


2 Synchronie, Diachronie und Geschichte. Das Problem 
des Sprachwandels, München, 1974, p. 66. 
3 Synchronie, Diachronie und Geschichte... p. 37. 

căreia el se produce. Recunoscând așadar 
drept prioritară natura „energetică” sau 
procesuală a limbii, aşa cum o afirmase 
Humboldt, E. Coseriu adânceşte investi- 
gatia teoretică, întorcându-se către originile 
istorice ale acestei teme, și anume către 
textul aristotelic. 

În mai multe locuri ale Organonului 
său, Aristotel întrebuințează destul de 
frecvent cuplul de concepte dUvaut”/ 
EVEPYEIA , pe de o parte pentru a explica, 
pe de o parte atribute ale ființei, dar şi 
ipostaze specifice ale definirii realității, pro- 
prii procesului gândirii discursive‘. Sinteti- 
zând datele oferite de discursul lui Aristotel 
si precizând conceptele, teoreticianul Coseriu 
se referă la trei moduri in care poate fi 
tratată orice activitate umană, si anume: 
1) în sine însăşi, ca pură desfasu- 
rare procesuală (kar EvâpyeraW, 2. 
ca potenţă (kard GUaulv) și 3. ca 
produs (xar &yov). În calitate de 


4 În Topica, IV, 4, 124 a, de exemplu, Aristotel se 
referă la relaţia între 6Uvazu” şi Evgoyeta ca la o 
relaţie între două moduri ale ființei, şi anume a fi 
ca potent’ şi a fi ca act: Kal ef 1) GUvau” 
Scor”, kai TO SuvdobBai Siaxetodai Kal ci 
TIVOO, 4 400” Evepyeiâ, TO xpnodai 
Evepyeîv, Kal TO keyoĵoĝai Evnpyrkevai — 
„Dacă orice capacitate este o dispoziţie, a fi capabil 
este a fi dispus, iat dacă intrebuintarea a ceva este o 
activitate, atunci a intrebuinta este a fi activ şi a fi 
întrebuințat este a fi fost activ’ (trad. rom. de Mircea 
Florian, in Organon, IV, Bucureşti, 1963, p. 105). 
in alta parte (Topica, 1, 3, 101 b), retorica, medicina 
şi dialectica, văzute ca activități omeneşti, sunt 
definite de Aristotel deopotrivă si ca duvduet” 
(potente, capacităţi), pentru ca în Topica VI, 5, 143 
a, Aristotel să sublinieze din nou perspectiva 
finalistă, arătând că orice potenta (asociată aici 
cunoaşterii epistemice) se adaptează realizării 
superlative a unui anumit scop: mâoa yàp 
ETTIOTIjţin Kal d0vaut” TOO BEATioTOU doke? 
elvat — „Orice ştiinţă sau potenta pare să se 
orienteze spre ceea ce este cel mai bine”. Citatele 
şi referirile la Aristotel se fac potrivit textului 
ediţiei critice Aristotelis opera omnia (...), editio 
stereotypa, Lipsiae, Teubner, vol. I-VIII, 
1831-1832. Cand nu este insotita de alta mentiune, 
traducerea imi apartine. 


activitate umană cu caracter universal, 
realizată însă de indivizi aparținând unor 
comunităţi istorice date, limbajul uman se 
supune si el aceste tratări tripartite. Mai 
întâi, într-o perspectivă universală, activi- 
tatea lingvistică (Evsoyera) se definește ca 
limbajul în general sau facultatea 
de a vorbi (das Sprechen). La nivelul indi- 
vidului, Coseriu vorbește despre ipostaza 
vorbirii concrete, înțelegând prin aceasta 
actul vorbirii ca atare sau o serie de acte de 
vorbire. În sfârșit, în perspectivă istorică, 
abordăm activitatea lingvistică în calitate 
de limbă concretă, ansamblu al modu- 
rilor, specifice fiecărei comunităţi istorice, 
de a practica facultatea universală a lim- 
bajului. 

Ca potenta (d0vaqui”), limbajul 
reprezintă capacitatea de a vorbi (Sprechen- 
können), trăsătură inerentă a speciei umane, 
concretizată însă, în cadrul devenirii isto- 
rice, în calitate de „deţinere a limbii” 
(Sprachbesitz) de către indivizi concreti, sau 
ca facultate de a întrebuința codul tradi- 
tional al unei comunități umane. 

Într-o a treia abordare, în calitate de 
produs (&0yov, limbajul ar trebui să 
apară ca totalitate a textelor sau a discur- 
surilor posibil de a fi alcătuite în cadrul 
activității lingvistice dar, întrucât perspec- 
tiva universală este improprie acestui cadru, 
rezultă că produsul activității lingvistice 
este textul, constituit la nivel individual. 
De asemenea, în măsura în care se con- 
stituie ca model pentru întrebuințări repe- 
tate — acest din urmă aspect este numit de 
Coseriu vorbire repetată (wiederholte 
Rede) — produsul lingvistic aparține tra- 
ditiei unei comunități umane, în calitate de 
componentă a „cunoaşterii lingvistice” (die 
sprachliche Wissen). 

Aşadar, subliniind sensul aristotelic 
autentic al conceptului de Evsoyera, acela 
de activitate creatoare îndreptată spre un 
scop anume, E. Coseriu ajunge să defi- 
nească limbajul drept o „activitate liberă şi 

orientată spre un scop, identificandu-si 
scopul în sine însăşi, fiind însăşi realizarea 
acestui scop si precedand, ca idee, poten- 
ței”5. Aşadar, afirmă Coseriu, limbajul nu 
„se foloseşte” de semne, ci le creează în 
cadrul şi prin intermediul puterii creatoare 
proprii fiecărui om, ca ființă producătoare 
de semne dotate cu sens. Deşi, în accepţia 
atistotelică, limbajul ca „energie” precede 
limba ca „obiect”, libertatea creaţiei lingvis- 
tice este limitată totuși de istoricitatea 
limbii căci, ca act istoric, a utiliza limbajul 
înseamnă întotdeauna a vorbi o anumită 
limbă, pe care fiecare membru al unei 
comunități o deţine în mod individual, dar 
o raportează permanent la tradiția comu- 
nităţii. Considerand-o esenţială pentru inte- 
legerea naturii si a structurii generale a 
limbajului, Coseriu reia şi reformulează 
frecvent această schemă, inclusiv în lucrări 
cu un caracter aplicat, în care ea isi vădeşte 
utilitatea şi maniabilitatea. Un exemplu în 
acest sens găsim în cartea das romanische 
Verbalsystem, Tubingen, 1976, p. 20: „În 
principiu, limba este Evsoyera, dar acest 
fapt nu exclude 6Uvaur”ul, tehnica; pe de 
altă parte, ca orice activitate creatoare, 
limba poate fi tratată si din punctul de 
vedere al produselor sale, adica in calitate 
de &oyov, rezultat, produs lingvistic”. 


3. Cauzele istorice 
ale schimbărilor lingvistice 


Atât de intens dezbătuta şi contro- 
versata problemă a cauzelor schimbărilor 
lingvistice a fost şi ea abordată de Coseriu 
luând ca punct de plecare o disociere 
aristotelică. În Physica, II, 3 şi II, 7, Aristotel 
distingea patru cauze ale lucrurilor: cauza 
primă, cauza materială, cauza formală si 
cauza finală. Transpusă în domeniul pro- 
blematicii limbajului, ipoteza Stagiritului ne 
obligă să considerăm că orice fapt de limbă 


> Synchronie, Diachronie und Geschichte... p. 39. 


este creat de cineva anume (cauza pri- 
mă), din ceva anume (cauza materială), 
cu reprezentarea a ceea ce va fi creat 
(cauza formală) şi pentru un anumit 
scop (cauza finală). Având un caracter 
continuu, schimbările de limbă trebuiesc 
considerate ca rezultând din convergenta 
dinamică a tuturor celor patru „cauze”, cu 
specificarea, existentă încă la Aristotel 
(Fizica, Il, 8: ,,... în tot ceea ce se include un 
scop, relațiile anterioare şi cele posterioare 
se întâmplă prin raportare la acel scop”), că 
instituirea unei finalitati conferă temeiul 
principal al acţiunii cauzei prime, Tot astfel, 
schimbările lingvistice nu se petrec în 
anumite condiţii, ci prin intermediul 
acestor condiţii. Între necesitatea internă 
definită de cauza formală si proiectarea 
finalităţii oricărui act lingvistic, orice schim- 
bare lingvistică nu este doar o inevitabilă 
consecință a unui stadiu anterior, ci si o 
exprimare a libertății de creație date vorbi- 
torului. 


4. Natura raportului între formă 
şi substanță în limbă 


O altă temă aristotelică utilizată de 
Coseriu ca argument interpretativ pentru 
definirea esenței limbajului uman se referă 
la raportul dintre formă (uopørj si materie 
(GA), ca fundamente ale oricărui fiind. În 
Fizica, Il, 2, Aristotel clasifică fiindurile (7d 
Ovra), după configuraţia raportului între 
formă si substanţă, în trei clase, după cum 
urmează: 1. obiecte naturale, privite ca 


6 Cf. Synchronie, Diachronie und Geschichte... p. 173: 
„Die Sprachfakten sind da, weil die Sprecher sie 
fir etwas schaffen, und sind weder Produkte einer 
physischen, ausserhalb der Sprecher selbst 
befindlischen Notwendigkeit, noch «notwendige 
und unvermeidliche Folgen» eines voraugehendes 
Sprachzustandes. Die einzige eigentlich kausale 
Erklarung seines materiellen Ursprungs und der 
Bedingungen unter denen die Sprachfreiheit der 
die Sprache erneuernden und tibernehmenden 
Individuen gewirkt hat.” 

substanţe care au luat o formă anumită, în 
acest caz forma fiind determinată prin 
substanţă; 2. obiecte matematice, care 
sunt forme pure, indiferente fata de sub- 
stante şi 3. obiecte culturale, pentru a 
căror ființare determinantă este forma, dar 
numai prin raportare la substanţă. În cali- 
tate de creație umană, limbajul este inclus 
de Coseriu in această ultimă clasă întrucât, 
în limbă, principiul formativ se manifestă 
doar potrivit posibilităților substanţei date. 
În privinţa limbii, substanța nu este nici 
indiferentă, ca în cazul obiectelor matema- 
tice, dar nici determinantă, ca în cazul 
obiectelor naturale”. Pe această bază, 
Coseriu a efectuat o critică radicală a teoriei 
glosematice, pentru care limba apare ca o 
„reţea abstractă de funcțiuni”, un obiect 
pur formal, lipsit de substanţă. Or, nefiind 
un obiect matematic, limba nu poate fi stu- 
diată în sine, ca formă pură sau ca relație 
între forma expresiei şi forma conținutului, 
asa cum propusese L. Hjelmslev. Iată 
termenii criticii lui Coseriu: „Limba nu este 
simplă formă şi nici o formă situată între 
două substanţe, ci o formă alcăãtuitoare de 
substanțe (eine Gestaltungsform von Substan- 
zen). Expresia formă si substanță reprezintă o 
reproducere specială a faptului că, în limbă, 
morfematicul nu se lasă recunoscut si 
descris fără referire la hyletic. Acest fapt se 
întâmplă însă deoarece morfematicul este 
dat prin hyletic, iar hyleticul rămâne inclus 
în forma care îl creează. Substanța nu 
poate fi omisă, fiindcă ea este determinată 
(aleasă) de formă si inclusă în ea.’8 


7 Cf. Synchronie, Diachronie und Geschichte..., p. 231. 

5 Ibidem, p. 232-233, nota 91. Cf. şi Eugenio 
Coseriu, Fora y sustancia en los sonidos del lenguaje, in 
vol. Eugenio Coseriu, Teoria del lenguaje y lingiiistica 
generaP, Madrid, 1969, p. 219: „lo mârfico se com- 
prueba en lo hilético, la «forma» es manifestada 
por y en una «sustancia»: asi como, por otra parte, 
lo hilético alcanza la cognoscibilidad sdlo gracias a 
lo morfico.” 


5. Definirea semnului lingvistic 
ca logos semantikos 


În studiul Logicismo y antilogicismo en la 
gramitua®, E. Coseriu afirmă că eroarea 
fundamentală a logicismului lingvistic 
constă în a considera limbajul un „produs 
al gândirii logice” (op. dt, p. 238). Expresia 
„Clasică” a acestei confuzii este cunoscuta 
asertiune a lui E Mauthner, potrivit căruia, 
dacă Aristotel ar fi vorbit chineza sau 
dakota, logica sa ar fi dobândit o cu totul 
altă configuraţie. Respingând părerea 
aproape generală că Aristotel ar fi fost cel 
care a stabilit identitatea dintre categoriile 
logice si cele lingvistice, Coseriu dă o 
nouă interpretare unor celebre pasaje din 
Categorii 4, 2a şi Despre interpretare, 16 a-b 
şi 17 a, arătând că Filosoful a operat o dis- 
tinctie clară între expresia lingvistică 
şi expresia logică, adică între Adyo” 
OMUQVTIKO” („expresie înzestrată cu 
sens”) si Adyo” arogavrtko” („expresie 
cate, prin negare sau afirmare, poate 
susține adevărul sau falsitatea”). Expresia 
lingvistică este anterioară gândirii logice si, 
în absenţa predicaţiei, este nedeterminată şi 
nediferentiata în raport cu aceasta. În 
termenii lui Aristotel, „logosul semantic”, 
adică expresia lingvistică ca atare, poate 
fi conceput „fără nici o legătură” (ară 
Lndguiav oupTrAoKyV) cu alte expresii, 
pentru a alcătui un enunţ logic". În 


° Apărut mai întâi în ediţii independente, in 1957 
şi 1958, la Montevideo şi inclus în vol. Teoria de/ 
lenguaje y lingiiistica general’, 1969, p. 235-260. 

10 Cf. Aristotel, Categorii, 4, 2 a. După enuntarea 
tipurilor fundamentale de expresii (7a Aeyouevâ, 
adică a „categoriilor”, Aristotel defineşte apoi cu 
limpezime diferenţa dintre expresiile lingvsitice si 
cele logice:"Fkaorov 6& TWV eipmuEivuv QUTO 
êv kab?’ durò, êv ovdgui@ KaTapĂvEI 
Aéyera 1 dnogdver r Se 100” Alma 
ToUTwv  OUUTTĂOKi karájaoi” 1] Anogaoi” 
yiverar: “Anaoa yàp rarăpaoi” ý dndg~aot” 
soke? roi GAnOn” HK peur)” civaa TOV dé 
Kata undgutav OUUITĂOKTv Aeyoueévwv oúðėv 
obTe peus?” gotiv olov &vOouwrro”, AEUKOV, 

privința acestei „expresii cu sens” (egos 
semantikos) nu se poate pune problema ade- 
vărului sau a falsității, căci aceasta at 
presupune afirmația sau negația, posibile 
doar prin logosul apofantic. În consecință, 
limbajul, ca manifestare a libertăţii umane, 
nu este nici adevărat, nici fals, ci este o acti- 
vitate specifică, inter-subiectiva, cu finalitati 
diverse. Dimensiunea logică este doar una 
dintre posibilele finalitati ale logosului se- 
mantic, alături de cea estetică şi de cea 
practică. Cu alte cuvinte, logicul se înte- 
meiază în mod necesar pe dimensiunea 
semantică a limbajului, dar nu orice „ex- 
presie dotată cu sens” implică în mod 
necesar un fundament apofantic. Mai mult 
încă, subliniază Coseriu, limbajul este ante- 
rior în raport cu gândirea logică. Ca să 
poată exista enunturi apofantice, este nece- 
sară o formulare preliminară a datelor cu- 
noasterii prin „logoi semantikoi”: „Nu lim- 
bajul este produs al gandirii logice, ci, 
dimpotrivă, acesta din urmă se bazează in 
mod necesar pe limbaj. Cuvintele şi con- 
ceptele, care sunt semnificati virtuali ai 
cuvintelor, trebuie să existe pentru ca să 
existe gândirea si nu invers” (Logiismo y 
antilogicismo..., p. 242). 


6. Distincția între desemnare 
şi semnificare 


Este cunoscută importanța definitorie 
a distinctiei semnificatie/desemnare în 
cadrul concepţiei lui Coseriu, atât in 
privința formulării unei teorii semantice 
generale, cât şi în domeniul abordării 


TPÉXEL Vike — „Nici unul dintre aceşti termeni 
nu implică, in si prin sine, o afirmaţie sau o 
negatie; numai prin legarea acestor termeni iau 
naștere propoziţii afirmative sau negative. Căci 
fiecare afirmare sau negare trebuie, după cum se 
ştie, să fie ori adevărată ori falsă, pe când 
expresiile fără legătură, cum ar fi: om, alb, aleargă, 
învinge, nu pot fi nici adevărate, nici false (trad. 
rom. de Mircea Florian, în Organon, Bucureşti, I, 
1957, p. 124). 


practice a cercetării lexicului unei limbi. 
Prin relația de semnificare (Bedeutungs- 
beziehung) Coseriu înţelege raportul dintre 
semnificantii lexicali în interiorul unui 
semn, iar prin relația de desemnare 
(Bezeichnungbexiehung) raportul dintre semnul 
lingvistic ca atare şi obiectul desemnat din 
realitatea extralingvistică. În timp ce rela- 
tiile de semnificare aparțin limbii ca ,,teh- 
nică a vorbirii” (Technik der Rede), relaţiile de 
desemnare se stabilesc la nivelul vorbirii ca 
act cu valoare universală (Red). În pers- 
pectivă sincronică, relațiile de semnificare 
sunt constante, pe când modalitățile de 
desemnare sunt variabile; de exemplu, unul 
şi același obiect poate fi desemnat prin 
semnele operă, lucrare, contributie, volum etc., 
deşi fiecare semn în parte semnifică prin 
sine altceva, adică ocupă un loc distinct în 
sistemul funcțiilor distinctive şi opozitio- 
nale ale lexicului unei limbi date!!. Ponde- 
rea teoretică a acestei distincții este ilustrată 
de Coseriu în abordări cu caracter practic, 
ca de exemplu atunci când propune o 
abordare structural-functionala diacronica 
a semnificatilor lexicali!?, sau când abor- 
deaza din perspectivă semantic-lexicală sau 
lexematică procedeele de formare a cuvin- 
telor!3. 

Cu toate că, observă E. Coseriu, con- 
fuzia între semnificare si desemnare este o 
moştenire veche în istoria teoriilor despre 
limbaj!*, acest fapt trebuie privit doar ca o 


11 Vezi, pe larg, Eugenio Coseriu, Eznfihrung in die 
strukturelle Betrachtung des Wortschatzes*, Tübingen, 
1973, p. 44-45. Cf., de asemenea, articolul lui 
Coseriu Bedeutung und Bezeichnung im Lichte der 
strukturellen Semantik, în vol. P. Hartman / H. 
Vernay (ed), Sprachwissenschaft und Übersetzen, 
München, 1970, p. 104-124. 

12 În importantul studiu Pour une sémantique 
structurelle diachronique, publicat pentru prima dată 
în „Traveaux de linguistique et de littérature”, 
Strasbourg, 2 (1964), p. 139-186. 

13 În studiul Les procédés sémantiques dans la formation 
des mots, in ,,Cahiers Ferdinand de Saussure”, 35 
(1981), p. 225-279. 

14 Eugenio Coseriu, Teoria del linguaggio e linguistica 
generale, Bari, 1971, p. 225-279. 

componentă a inventarului de „opinii 
date”, adică de automatisme ale unei 
gândiri superficiale, întrucât lectura atentă a 
unui pasaj din De sophisticis elenchis ar putea 
dovedi că Aristotel însuși sesizase necesi- 
tatea de a distinge două tipuri de relații în 
interiorul semnului lingvistic, deşi nu a 
exprimat transant si repetat această idee. 
Eugenio Coseriu propune o interpretare in 
acest sens!5 a următorului pasaj din De 
soph. elench., 165 a: 


Emelon yao 0Uk £0riv aură Ta 
rpăyuara dicdéyeoc0a pepovra”, dìd 
Tol, Ovouaoiv Gri TOV npoyuăTuv 
Apuueda ouuBoloi” (...) ră HEV yao 
GVOUATA  TMEMEPAOTAU, Kal TO Tv 
Adywv TTÂRd0”, Ta bE mpăyuara TOV 
aoiQuov —meipă €oriwv avayKaiov 
ov, melw TOV QUTov Adyov kai 
TOOVOUa EV onuaivelv — ,,.. într-o 
discuţie nu este posibil să aducem lucrurile 
înseși, ci trebui să ne folosim, în locul lor, 
de cuvintele care le simbolizează (...). Cu- 
vintele sunt în număr finit, ca şi mulțimea 
noţiunilor, în timp ce lucrurile sunt nenu- 
mărate, De aceea, aceeaşi noțiune şi acelaşi 
cuvânt trebuie să desemneze mai multe 
lucruri” (trad. rom. de Mircea Florian, în 
Organon, IV, Bucuresti, 1963, p. 270). 


Traducerea lui Mircea Florian ilus- 
trează pe de o parte echivalarea inadecvată, 
de natura logicistă, a gr. Adyo” prin notiune, 
într-un context în care sensul corect este 
cel de „enunţ; vorbire” (în alte traduceri: 
lat. oratio, germ. Satz, engl. formula). Pe de 
altă parte, versiunea românească de mai sus 
reflectă şi interpretarea tradițională a cone- 
xiunilor stabilite de Aristotel între obiectele 
desemnate (OdyylaTa) şi semnele verbale 


15 În articolul 76 Ev oeuaiverv. Bedeutung und 
Bezeichnung bei Aristoteles, în „Zeitschrift fir Phone- 
tik, Sprachwissenschaft und Kommunikationsfor- 
schung”, Band 32, Heft 4, 1979, Akademie 
Verlag, Berlin, p. 432-437. 


sau „numele” (GvduaTa), in cadrul unei 
enunţ lingvistic (Adyo”): dat fiind numărul 
finit al semnelor lingvistice si al enunturilor 
în comparaţie cu numărul infinit al obiec- 
telor, este necesar ca fiecare nume şi fiecare 
enunț să semnifice mai multe (lucruri). Ar 
fi deci vorba, în această interpretare, de 
ceea ce am numi astăzi polisemia unităților 
lingvistice. 

E. Coseriu propune însă o altă inter- 
pretare a acestui pasaj, socotind că, desi 
întrebuinţează peste tot verbul Omuaiverv, 
Aristotel distingea totuși între conceptul 
de semnificaţie propriu-zisă, văzută 
ca un conţinut intern al numelui, un modus 
significandi intern al cuvintelor, capabil a fi 
aplicat asupra unor obiecte diferite din 
aceeaşi specie, pe de o parte, şi desem- 
nare, înțeleasă ca o relație concretă între 
semnul ca atare si obiectul concret din 
realitatea extralingvistică (MOodyua), pe de 
altă parte. Verbul omuaiverv ar trebui 
abordat, în consecinţă, ca un gen proxim 
(Oberbegriff), care include, ca specii, notiu- 
nile de semnificare şi de desemnare, tre- 
buind aşadar să fie interpretat conform 
determinărilor impuse de contextul în care 
el apare în textele aristotelice. Justetea 
acestei interpretări este probată de un 
pasaj din cartea a IV-a a Metafizicii, unde 
Aristotel arată că numele "OUudtKO” „cân- 
taret”, AEUKO” „alb” şi @VO90TTW” „om” 
desemnează același lucru, desi fie- 
care are o altă semnificaţie. Cu toate 
că la locul citat se întrebuinţează pentru de- 
numirea ambelor relaţii verbul naivety, 
contextul este clar şi lipsit de echivoc. Căci, 
pentru a actualiza valoarea conceptuală „a 
semnifica” a verbului Oruaiverv Aristotel 
adaugă determinantul év, construind sin- 
tagma EV Omuaiveiv „a semnifica un 
singur (lucru)”, iar pentru exprimarea no- 
tiunii „a semnifica” utilizează formula Ka? 
EVO” onuaiveiv „a semnifica în relație cu 
(un lucru)”: OU ydp 70070 d&roduev TO 
év oguaivetv TO Ka@ EvO” — „nu în 

același mod evaluăm pe «a semnifica un 
singur lucru)» şi pe «a semnifica i relație (cu 
un lucru)” (Metafizica, 1006 b). 

În perspectiva filosofică în care abor- 
dează în mod constant limbajul, E. Coseriu 
accentuează necesitatea de a renunța defi- 
nitiv la non-diferentierea conceptuală 
între cele două concepte: „Semnificație şi 
desemnare sunt aşadar funcții lingvistice 
complet distincte: semnificarea este con- 
ceptuală, desemnarea, dimpotrivă, obiec- 
tivă. Identificarea desemnării cu obiectul 
desemnat este o eroare, inclusiv a logicii 
pozitiviste, care a reprezentat această 
opinie, şi a fost părăsită în epoca mai 
recentă”!6. În concepţia coseriană, semni- 
ficatia se referă la fiinţa lucrurilor, 
adică la componenta universală a experien- 
tei lingvistice a fiecărui individ, reprezen- 
tând, deopotrivă, şi modul specific în care 
fiecare limbă istorică dată delimitează ele- 
mentele experienței umane comune. Prin 
crearea unor reţele de semnificații proprii, 
fiecare limbă procedează la obiectivarea, 
în cadrul istoric, a conţinutului conştiinţei 
subiective. Ca funcție lingvistică distinctă, 
desemnarea prin limbaj a obiectelor extra- 
lingvistice apare ca ceva secundar şi condi- 
tionat, o manifestare mediată a semnifi- 
catiel sau o realizare în act a acesteia. 


7. Problema arbitrarietatii 
semnului lingvistic 


Poziţiile teoretice pe care le susţine 
E. Coseriu au întotdeauna o întemeiere 
critico-exegetică. În spiritul celor mai bune 
tradiții academice, E. Coseriu îşi deduce 
propria teorie, în mod organic, din prezen- 
tarea critică a rezultatelor predecesorilor. 
Un adevărat model de cercetare în acest 
sens ne apare re-examinarea critică la care 
Coseriu supune vechea dilemă referitoare 


16 E. Coseriu, Das Phänomen der Sprache und das 
Daseinverständnis des heutigen Menschen, in „Pădago- 
gische Provinz”, 21 (1967), p. 15. 


la caracterul motivat (natural) sau arbitrar 
(conventional) al semnelor lingvistice". 

Respingând părerea larg răspândită, 
potrivit căreia Ferdinand de Saussure ar fi 
avut „meritul” de a fi formulat cel dintâi 
teza arbitrarietății semnului lingvistic, E. 
Coseriu arată că, de fapt, de la Thomas de 
Aquino, Hobbes, Locke şi Leibniz şi până 
la W. Wundt, H. Paul sau A. Marti, practic 
întreaga istorie a reflectiei filosofice asupra 
naturii limbajului este străbătută de încer- 
carea de a formula o soluţie la această 
problemă. Diferitele formule utilizate de 
teoreticieni pentru a exprima teza conven- 
tionalitati semnului linevistic!® îşi au origi- 
nea comună în sintagma secundum placitum, 
întrebuințată de eruditul din antichitatea 
târzie Boethius în versiunea latinească a 
opuscului aristotelic Peri hermeneias, 
pentru a echivala sintagma grecească KATA 
ouvOnkny. După părerea noastră, Coseriu 
argumentează în mod convingător că pasa- 
jul de referinţă din Aristotel a fost înțeles în 
mod eronat, făcându-se o confuzie între 
perspectiva „pur funcțională” în care se 
situa Aristotel, cu cea genetică, impusă de 
tradiția platonică; datorită acestei confuzii, 
expresia aristotelică ară OUVONKNHV a 
fost privită ca fiind sinonimă cu celebra 
formulă O£oe! „prin convenţie”, întrebuin- 
tata de Platon în dialogul Crafylos (384 c-d 
si passim) şi aplicată relației între corpul 
sonor al cuvântului si obiectul pe care 
acesta il desemnează. 

Pasajul aristotelic la care se face refe- 
rite (Peri hermeneias, 17 a) se prezintă in 
următoarea formulare: 


"Ovoua èv obv ¿oTi þwvÌ OnuavTiki 
SEL] 


KoTa ouvðńýknv, &vev XpOvov, ř 


17 Mai ales in amplul studiu L’arbitraire du signe. Zur 
Spatgeschichte eines aristotelischen Begriffes, in „Archiv 
fiir das Studium der neueren Sprachen und Litera- 
turen”, 119. Jahrgang/ 204. Gang, 1968, 81-112. 

15 O amplă listă de asemenea formulă ne oferă 
Coseriu în nota 62, p. 125 a studiului L arbitraire du 
signe... 

undév pépot” éoti ONuovTIKOv 
KexuwpiouEvov: (...) Tò ôè KaTa 
ovvOrkev, OTL Voci Twiv óvopáTwv 
ovdév géotiv, GAN Tav yévyTat 
oupBodov: ¿nei SNAOvIoL yé TL Kai oi 
oi &ypâuparor Pddot, Gov Onpiwy, 
Gv obdév éotiv Svopa: — „Prin nume, 
intelegem un sunet avand un inteles prin 
conventie, fara raportare la timp si din care 
nici o parte nu poate fi scoasă din întreg, 
ke) «inteles prin convenție» s-a introdus 
pentru că nimic nu este de la natură un 
nume, ci devine aşa, numai când ajunge un 
simbol; în adevăr, sunetele nearticulate, așa 
cum produc animalele, au un înţeles, dar 
nici unul din ele nu constituie nume” 
(trad. rom. de Radu Florian, in Organon, I, 
Bucuresti, 1957, p. 208-209). 


Versiunea românească citată mai sus 
reflectă în mod expres eroarea larg răspân- 
dita printre exegeti, aceea de a-l include pe 
Aristotel în seria ,,conventionalistilor”. O 
primă serie de argumente invocate de 
Coseriu împotriva acestei interpretări ero- 
nate, care accentuează asupra componentei 
cauzale şi genetice a lui xarà ouvOrKny, 
sunt cele de natură filologică!?. Mai întâi, 
arată Coseriu, deși cunoștea sintagmele 
platoniciene vduw ‘prin lege’ şi OÉJEL “prin 
(im)punere’, Aristotel a folosit totuși subst. 
OUVONIKI], ceea ce înseamnă că voia să 
spună altceva decât spusese Palton cu 
privire la „justificarea numelor”. Mai mult 
încă, substantivul OUVOrA nu este flexio- 
nat la dativ (asemenea elementelor cuplului 
platonician vouw / QÉJEÙ, ci la acuzativ 
cu prepoziţia ară, ceea ce ne obligă să 
dăm sintagmei nu un sens cauzal, ci unul 
relational. Prin urmare, propoziția voua 
Lèv 00v EOTI gwvn ONuavTIKI) Kata 
ouvOnkny at trebui tradusă corect prin 
„numele este un sunet cu sens pe temeiul 


19 Ibidem, p. 87-88. 


a ceea ce a fost organizat (deja)” sau 
„numele este un sunet care semnifică ceva 
în calitate organizare (anterioară)”. Această 
opţiune de traducere este singura corectă 
întrucât, pe de o parte, prepozitia KATH are 
sensul de „în calitate de” (lat. gua, germ. 
als, engl. as) şi, pe de altă parte, după cum 
ne arată de altfel şi dicționarele”, sensul 
primar al gr. OUVOrKn (< gr. OuvriOnul 
„a pune laolaltă, a aranja”), actualizat aici de 
Aristotel, este cel de „orânduire, aranja- 
ment (al părților)”; sensul de „convenţie”, 
preferat, pe urmele lui Boethius, de o parte 
a tradiţiei, este un sens derivat şi secundar. 

În consecință, arată Coseriu, „modul 
de a pune problema este la Aristotel pur 
fenomenologic si functional si nu genetic. 
El se referă la un pan-cronic cz al semni- 
ficației formelor verbale şi nu la apariția 
cuvintelor, prin urmare la funcționarea şi 
nu la originea semnelor”?!. 

Dacă am transpune în termeni mo- 
derni ipoteza lui Aristotel, vom putea 
spune că semnele lingvistice sunt arbitrare 
doar în raport cauzal cu denotatele, in 
sensul că între calitățile obiectelor desem- 
nate si materia sonoră a cuvintelor nu 
există o relaţie de determinare organică. În 
schimb, ca elemente ale unui /ogos, adică 
ale unei expresii dotate cu sens, semnele 
lingvistice sunt motivate prin chiar funcția 
lor, funcţie determinată de necesitatea 
istorică proprie fiecărei limbi, adică de 
modalitatea specifică fiecărei limbi de a 
face ca unui anumit conţinut de conștiință 
să-i corespundă o anumită secvență so- 
nora. De altfel, în Peri hermencias, 16 a, 
Aristotel afiră clar că elementele aflate în 
relație semiologică nu sunt cuvintele şi lu- 
crurile, ci „sunetele” (fwvaf şi „impresiile 
sufletești” (Ta EV TH uy maOrpaTo), 
adica notiunile formate in mintea noastra: 


20 Cf. A. Bailly, Dictionnaire grec-francais'!, Hachette, 
Paris, s.a, s.v. OUVONKN. 
21 | ‘arbitraire du signe... p. 88. 

"Fort pév obv Ta êv TH ġwvĝ TOV êv 
TH poxi TaOnuăTwv ovupoña: Kai Ta 
ypagboueva TOV £v TH puvi Kai Womge 
Ouse yorcyuata mao Ta aUTa, OUTW” 
ovdé guvai ai abrat wv pévrot 
TATA Omueia mpwTw”, Ta QUTĂ mÂ 
naOrjuara rif poy, Kai wv radra 
CUOLiuaTa, modyiaTa ôE Ta AUT — 
„Sunetele exprimate cu vocea sunt simbo- 
luri ale impresiilor produse in spirit, iar 
ceea ce scriem sunt simboluri pentru ceea 
ce rostim. Si, la fel cum literele nu sunt 
aceleaşi pentru toți oamenii, tot astfel sunt 
şi sunetele vorbirii.” 


Interpretarea dată de Coseriu acestui 
celebru pasaj aristotelic este confirmată de 
alte două pasaje din Pert hermeneias, în care 
valoarea conceptual-terminologică propusă 
a expresiei KATA OUVOIjKI]V este susţinută 
de context”: 


(1) Peri hermeneias, 16, b: 

Adyo” É goTt dwvn onpavTiky 
Kata ouvornkny, 1” Twly uspulv TI 
ONLAVTIKOV EOTI KEYWOIOUEVOV’ w” 
gaa” GAN’ oby J” KaTdépacl” ñ 
dnățaoi” — „Enunţul (lingvistic) este un 
sunet cu sens, in calitate de alcătuire (orga- 
nizata), fiecare parte (a acestei alcătuiri) 
având un sens luată separat, ca simplă 
exprimare, şi nu ca afirmaţie sau negatie.” 


22 Ca si mai sus, am preferat şi aici să efectuez o 
nouă traducere, mai adecvată interpretării 
coseriene, întrucât traducerea mai veche a lui 
Mircea Florian, in Organon, I, Bucureşti, 1957, p. 
208, omite pur şi simplu în fragmentul (1) să 
traducă termenul-cheie 0UvOrIK7], iar în fragmenul 
(2) îl redă, in mod inadecvat, prin rom. convenție. 


(2) Peri bermeneias, 17, a: 

‘Eom Ge ma” 10y0”, HEV OMUAVTIKO”, 
oŭ% ui” dOpyavov 6e GAR (wjorep 
ElpneTal) kard ouvOrKnv — „Orice 
enunț (lingvistic) deţine un sens, însă nu 
asemenea unui instrument (natural), ci 
(după cum am spus), în calitate de alcătuire 
(organizată)”. 


Potrivit acestor disocieri, sensul auten- 
tic al gândirii lui Aristotel este acesta: Orice 
expresie lingvistică, fie ea o unitate lexicală 
(nominală — Ovoua, ori verbală — Gripa 
sau un enunț (A6y0”, este un „ceva se- 
mantic” (71 ONUAVTIKOY) doar în măsura in 
care se prezintă ca „alcătuire” (0uvOrjKn]), 
adică structură determinată. Aceasta nu 
însă în modul unui instrument „firesc” 
(GoyavowW, ci ca un rezultat al activității 
umane care este limbajul. Notele concep- 
tuale „atbitrar” si ,,conventional” din defi- 
nitia aristotelică a semnului verbal sunt 
subordonate notei centrale, cea de ,,alca- 
tuire, aranjament (intern)? pe care o im- 
pune şi determină finalitatea expresiei 


verbale. 


23 În Cratylos, 388 c, examinând ipoteza 
„naturalistă” a lui Cratylos, Socrate afirmă ca 
„numele este un instrument dătător de învățătură 
si discriminator al naturii lucrurilor, asa cum e 
suveica pentru țesătură” (trad. rom. de Simina 
Noica, în Platon, Opere, III, Bucureşti, 1978, 
p. 258). 


Nicu GAVRILUTA 


Europa şi „noul umanism”? 


Europe and „the new humanism” 
(Abstract) 


The following text was inspired by a thesis written in the 60’s by Mircea Eliade. 
The basic supposition of any Romanian specialist in hermeneutics is that the 
representations of alterity and the interreligious dialogue of the third millennium 
will seriously be provoked and widely reconfigured thanks, among other things, 
to the exotic, Non-European and unchristian peoples gaining a place in history. 

I followed the ideas expressed by Eliade at that time, feeling compelled to 
refresh them with the new religious, political and social information that 
recomposed the faces of alterity and made interreligious dialogue and ,,the new 
European humanism” possible. 

I came to the conclusion that Mircea Eliade was perfectly right about the 
beginning of the millennium insofar as the unchristian alterity was concerned 
and also about the interreligious dialogue in a united Europe. Moreover, he even 
came up with the often quoted expression ,,clash of civilizations” before 


Huntington did. 


1. Figura alteritatii in 
«hermeneutica creatoare» 
a lui Mircea Eliade 


Expresia „noul umanism” a fost pro- 
pusă de Mircea Eliade într-un eseu intitulat 
„Gânduri pentru un nou umanism”. 
Textul original a văzut lumina tiparului în 
revista Antaios (Gedanken zu einem neuen 
Humanismus”, Band IV, pp. 113-119) şi a 
fost publicat în limba română în revista 
Manuscriptum, nr, 3, 1986, pp. 96-99. 

Teza esențială a studiului eliadesc este 
aceea că specificul Europei moderne este 
dat, printre altele, de „întâlnirea cu «necu- 
noscutul», cu «străinub şi cu lumile lor atât 
de neobişnuit de străine, de exotice sau 
athaice”!. Acest necunoscut era repre- 
zentat de popoarele Asiei, Africii, Oceaniei 


1 Mircea Eliade, „Gânduri pentru un nou uma- 
nism”, în Manuscriptum, nr. 3, 1986, p. 96. 


şi Australiei. Mai precis, Eliade se gândea la 
acele semintii extraeuropene care, într-un 
sfârşit, isi vor face apariția în istorie pe un 
drum propriu, personal, fără a imita simplist, 
mecanic și ineficace modalitatea occide- 
ntală de a face istorie. 

Astăzi, după ce au provocat îndelung 
şi fecund spiritul european, popoarele 
Asiei, Africii, Oceaniei şi Australiei sfârșesc 
prin a nu-şi mai asuma stigmatele margi- 
nalizării şi excluderii din istorie cu care au 
fost « onorate » timp de mai multe secole 
de cercetătorii occidentali. Devin parteneri 
şi competitori reali în ceea ce se numeşte 
acum „procesul complex al construirii Noii 
Europe”. Or, acest fapt realmente istoric 
obliga Europa să-și schimbe atitudinea fata 
de Celălalt. Acesta nu mai este perceput şi 
reprezentat sub semnul negativității: din 
moment ce îmi este diferit, obligatoriu îmi 
este si inferior. Viziunea europocentristă, 
egocentrica, trufasa şi sfidătoare cu privire 

la reprezentarea alterității va trebui să fie — 
inevitabil — o realitate de domeniul tre- 
cutului. Celălalt va sfârşi prin a deveni 
semenul meu, egalul meu, indiferent de 
religie, rasă sau naționalitate. Această 
acceptare a alteritatii va duce, în sfârşit, şi la 
o mai bună cunoaştere de sine, iar in final 
la construirea unei Europe multietnice, 
diversificate politic si religios. 

Această nouă atitudine a europeanului 
fata de provocările alteritatii neeuropene 
este numită de Eliade „noul umanism”. 
Gandit în categoriile temporalității, „noul 
umanism” nu este o noutate. El ar fi putut 
să se nască cu mult înaintea sfârşitului de 
secol XX. O veritabilă provocare în acest 
sens a reprezentat-o Renaşterea. ,,Desco- 
peririle astronomice si geografice ale 
Renaşterii au modificat nu numal imaginea 
asupra lumii şi concepția despre spaţiu, ele 
au asigurat pentru cel puţin trei secole 
primatul ştiinţific, economic şi politic al 
Occidentului şi, în același timp, au deschis 
calea spre unitatea netăgăduită a lumii’. 

Odată cu aceste descoperiri si cu cele 
care au urmat, imaginea de sine a Europei 
s-a schimbat. Confruntarea cu alteritatea s- 
a dovedit a fi una cu adevărat creativă. Pe 
plan spiritual, observă Eliade, ea a dus și la 
(redescoperirea „multiplicităţii experienței 
religioase”, cea „care fusese pierdută dato- 
rita victoriei creştinismului”4. 

Prin urmare, „noul umanism” euro- 
pean ar fi în măsură să accepte şi să inter- 
preteze corect datele spirituale pe care 
multiplicitatea experienţei religioase le pre- 
supune. Este vorba de mitologii arhaice, 
simboluri strainii şi de inedite reprezentări 
ale divinității. Împreună, toate acestea 
ilustrează diversele moduri de a fi ale 
omului în istorie, Deşi nu definesc esențial 
mentalul social religios al omului european, 
ele au totuşi rostul lor: stimulează imagi- 


2 Thidem. 
3 Ibidem, p. 97. 
+ Thidem. 


natia şi îmbogăţesc spiritul. Raportarea 
adecvată la ele obligă la ceea ce Eliade 
numea a fi ermeneutica creatoare. Definind 
hermeneutica ca o artă specială a căutării 
sensurilor si semnificatiilor, Eliade o 
numește si creatoare având în atenţie for- 
midabila provocare a minţii pe care o fac 
cu putință revelaţiile exotice, simbolurile 
stranii, ritualurile vechi, necrestine. 

Printr-un asemenea tip de interpre- 
tare, tâlcurile ascunse ale unor figuri reli- 
gioase sunt dezvăluite şi corect înțelese. 
(A se vedea în acest sens convorbirile lui 
Eliade cu Claude Henri Roquet, publicate 
în variantă românească sub titlul „Încer- 
carea labirintului”, Cluj-Napoca, Editura 
Dacia, 1990, pp. 111-117). „Cu alte cu- 
vinte, noi trebuie — şi s-a făcut un început 
în acest sens — să întâmpinăm simbolurile, 
miturile, riturile Oceaniei sau ale Africii cu 
același respect, cu aceeaşi dorință de a 
învăța pe care am manifestat-o fata de 
creaţiile culturale ale Occidentului. Oricât 
de inspaimantatoare sau copilăreşti ar 
putea să pară unele aspecte ale miturilor si 
riturilor, ele nu sunt mai putin expresia 
unor situații fundamentale, a unor oameni 
care aparțin unor societăți de alt tip si care 
sunt purtate de alte forte istorice decât cele 
care au determinat istoria lumii apusene”. 

Mai mult chiar, aceste noi forte isto- 
fice pot modifica conștiința europeană in 
sensul acceptarii Celuilalt, a cunoasterii de 
sine şi a unei mai bune relationari cu seme- 
nul neoccidental. El și-a facut deja simțită 
din plin prezenţa în istoria occidentală. 

Iată, într-o succintă formulare, con- 
vingerea ultimă a lui Mircea Eliade cu pri- 
vire la reprezentarea alteritatii în contextul 
«noului umanism» european. Indiscutabil, 
ea este una profund optimistă. Nu este 
vorba însă nici pe departe de un optimism 
naiv, lipsit de viziune. Eliade insusi se arata 
deseori a fi sceptic cu privire la sansele 
imediate ale unei asemenea innoiri a 


5 Ibidem, p. 98. 

mentalități europene cu privire la alteri- 
tate. Ea este de dorit, dar mai este mult 
până devine actualitate. În termenii istori- 
cului român al religiilor, „ar fi tragic şi naiv 
să se creadă că el (dialogul — n.n.) ar putea 
progresa necontenit pe baza nivelului spiri- 
tual contemporan'*.Este vorba de dialogul 
interreligios, condiție esenţială a unei noi 
reprezentări a alterității. 


2. Actualitatea gândirii lui Eliade 
cu privire la „multiplicitatea 
SEE CU AE 
experienţei religioase” în Europa 


Textul lui Mircea Eliade a fost scris în 
perioada anilor ’70 ai secolului trecut. De 
atunci până astăzi, situația s-a schimbat 
semnificativ. Ne propunem să analizăm 
în ce măsură ideile lui Eliade cu privire la 
„noul umanism” al Europei sunt confir- 
mate sau infirmate de timpul actual. 

O primă convingere a lui Eliade a fost 
aceea că descoperirea multiplicitatii experienței 
religioase a marcat totuşi profund partea a 
doua a secolului XX. Ea ar urma să defi- 
nească esențial şi următorul secol/ mileniu. 
Într-adevăr, viaţa religioasă actuală nu mai 
stă sub semnul dominantei religiei unice. 
Există în Europa actuală un veritabil 
mozaic de religii, practici și credințe. Fie- 
cate dintre acestea isi asumă adevaru/ unei 
cai spre absolut. 

În mentalul social occidental actual, 
ideea potrivit căreia o anume religie (creşti- 
nismul) ar deţine monopolul soteriologic 
este astăzi de o splendidă inactualitate. 
Europa occidentală oferă mai curând ima- 
ginea unui puzzle religios, fiecare piesă 
ilustrând un drum personal spre absolut. 
Nu discutăm autenticitatea sau neautenti- 
citatea diverselor versiuni soteriologice 
oferite. O poate face teologul sau cel ce se 
crede investit cu un anume mandat divin în 
acest sens. Constat doar că experiența reli- 


6 Ibidem, p. 99. 


gioasa s-a diversificat, ajungându-se până la 
disoluția ideii de cale unică spre mântuire. 

Această realitate a fost sugestiv sur- 
prinsă în spațiul românesc de Anca 
Manolescu printr-o inedită interpretare a 
parabolei celor trei inele. Saladin, vestitul 
sultan, dorea să-l constrângă elegant, dar 
eficient, pe evreul Melchisedec să-i ofere 
bani. Prin urmare, Saladin îl supune pe 
cămătar unui ingenios test. Pur si simplu îi 
cere să indice precis care dintre cele trei 
religii monoteiste — iudaismul, creştinismul 
si islamismul — este cea adevărată. Inspirat, 
abilul cămătar răspunde printr-o parabolă. 
Cândva, într-o nobilă familie, un inel de 
mare pret era dăruit fiului moștenitor ca 
însemn al recunoaşterii si vredniciei. La un 
moment dat apar trei fii moştenitori, 
fiecare dintre ei la fel de indreptatiti la 
moştenirea tatălui. Atunci bătrânul rege 
recurge la un artificiu: ordonă să i se facă 
două copii ale inelului. Bijutierul şi-a făcut 
treaba atât de bine, încât nici măcar 
bătrânul tată nu mai ştia care-i inelul 
veritabil! În ceea ce-i priveşte pe cei trei fii, 
fiecare dintre ei avea convingerea că inelul 
pe care-l deține este adevărat. Adevărat, dar 
nu singurul adevărat! Pentru ei nu se punea 
absolut deloc problema detinerii doar de 
unul singur a inelului autentic. Traiau 
împreună, acceptându-se reciproc, fără a fi 
marcați de obsesia monopolului adevărului 
unic. Concluzia este formulată astfel de 
Anca Manolescu: „Nu există un judecător 
uman care să decreteze ierarhii și să 
impună clasificări revelatiilor divine, ase- 
zându-se — evident — în vârful lor”. 

O asemenea înțelegere a multiplicității 
experienţei religioase este în spiritul gân- 
dirii lui Mircea Eliade. Devenirea ei întru 
realitate obliga însă la o profundă si spe- 
cială cunoaştere a alterităţii. Or, această 
performanţă continuă să fie privilegiul spe- 
cialiştilor şi al unei parti a intelectualității. 


7 Anca Manolescu, „Parabola celor trei inele”, în 
Dilema, nr. 349, 15-21 octombrie, 1999, p. 11. 

În rest, cei mai multi dintre noi continuăm 
să ne raportăm superficial la exotismul 
proferat de o anume ipostază a alteritatii. 
Altfel spus, mizăm în continuare doar pe 
autenticitatea unul singur inel. 

Ideea a surprins-o foarte bine socio- 
logul francez Alain Touraine, in Pourrons- 
nous vivre ensemble? Egaux et différents (Paris, 
Librairie Artheme Fayard, 1997). „Suntem 
plasați in fata celorlalți ca în fata vitrinelor 
unui muzeu. Recunoastem prezenţa unor 
culturi diferite de a noastră, capacitatea lor 
de a ţine un discurs despre lume, despre 
ființa umană şi despre viata, in timp ce 
originalitatea acestor creații culturale ne 
impune respectul şi ne stârneşte dorința de 
a le cunoaşte; dar nu reuşim să comunicăm 
cu ele, adică să trăim în aceeași societate cu 
ele. Ne aflăm pe drumuri paralele si nu 
putem, în cel mai bun caz, decât să ne 
salutăm cordial; interacțiunea rămâne la fel 
de imposibilă, tot aşa cum faptul că ştim că 
limba chineză este o limbă de cultură nu ne 
ajută să avem o conversaţie cu vorbitorii 
acestei limbi dacă nu am invatat-o în 
prealabil’’’. 

Aş remarca mai întâi neinspirata 
suprapunere a lui 'Touraine între „a comu- 
nica” şi „a trăi în societate”. Poti foarte 
bine, grație tolerantei şi respectului reci- 
proc, să trăieşti împreună cu semenul tău 
neoccidental în aceeași comunitate sau 
societate. Comunicarea se poate face — de 
cele mai multe ori superficial — prin învă- 
tarea reciprocă a unei limbi de circulație 
internațională. Nu mai amintesc aici de 
,obligatia” celuilalt de a cunoaşte limba 
țării adoptive, condiţie esențială pentru 
dobândirea cetățeniei. Or, veritabila comu- 
nicare se face — în versiunea lui Eliade — 
prin exercițiul reciproc al „hermeneuticii 
creatoare”. Însă o asemenea probă conti- 
nuă să fie şi astăzi foarte dificilă pentru cei 
mai mulți dintre noi. 


8 Alain Touraine, „Vom putea, oare, trăi împreună?”, 
în Secolul XX, nr. 10-12, 1999, p. 453. 


În concluzie, asumarea profundă a 
multiplicităţii experienţei religioase şi a 
comunicării subtile cu Celălalt continuă să 
fie apanajul unui grup restrâns de inte- 
lectuali. În actuala condiție spirituală a 
umanităţii — ca să folosesc o expresie a lui 
Eliade —, ea rămâne o imposibilitate dacă 
o privim la nivel amplu, social. Şi aici 
istoricul religiilor de la Chicago are perfectă 
dreptate. Totusi s-au făcut importanți paşi 
înainte:este vorba de respectul social pro- 
vocat de figurile exotice ale alterităţii şi de 
reala dorință de a le cunoaşte, chiar dacă 
această cunoaștere se face de cele mai 
multe ori în manieră comercială, specu- 
lându-se senzationalul şi succesul de piaţă. 
Faptul acesta atenuează totuşi semnificativ 
din negativitatea dezlănțuită odată cu do- 
minanta europocentrismului în lume. 

Mai mult chiar, simpla recunoastere si 
respectare a multiplicitatii experienței reli- 
gioase nu duce intotdeauna la reusita unui 
dialog interconfesional si interreligios. Asu- 
marea multiplicitatii experienței religioase 
este o condiție necesară, dar nu şi sufi- 
cientă a dialogului. Ea trebuie să fie dublată 
de o reală disponibilitate spirituală de a 
crede in şansa soteriologică a Celuilalt. 
Această fecundă deschidere spre miracolul 
soteriologiei celuilalt nu obligă deloc la 
anularea propriei credințe. Căile spre 
Dumnezeu sunt diverse şi nici un muritor 
nu mai devine astăzi credibil atunci când 
anunță profetic deținerea secretului unic al 
mântuirii şi accederii spre ţinuturile lumii 
de dincolo. Cu un asemenea tip de men- 
talitate, dialogul interreligios ar fi dintru 
început compromis. 

Cred că o condiţie importantă a dia- 
logului interreligios este cea referitoare la 
clarificarea şi acceptarea diferențelor. Vom 
exemplifica situația cu două clasice repre- 
zentări ale divinității: cea hindusă şi cea 
creştină. „În orice caz, Brahman nu este 
gândit în sensul de persoană, ci mai 
degrabă ca Fundamentul Existentei, pura 

potență, în termeni aristotelici (opusul 
Dumnezeului Occidental, care este, mai 
degrabă, gândit ca actualizare pură). Aceasta 
contrastează cu înțelegerea iudeo-creştină a 
divinității ca persoană. De aceea, termenul 
grecesc Theos (înrudit cu latinescul Deus, 
ambii traduşi în engleză prin God (Dumnezen), 
incluzând astfel noțiunea de divinitate 
personală, conduce spre conceptul de teism, 
întrucât afirmă un Dumnezeu personal. 
Se poate astfel spune că conceptul de 
Dumnezeu este personal, teist, pe câtă 
vreme noțiunea de Brahman este non- 
personală, non-teistă”. 

În joc sunt două mari experienţe reli- 
gioase, diferite, dar autentice:cea creştină si 
cea hindusă. Pot dialoga între ei purtătorii 
unor asemenea experiențe? Da, cu condiția 
de a accepta gândirea celuilalt ca fiind, 
pentru ambii, la fel de autentică şi reală. 
Or, dialogul interreligios din Europa 
actuală încearcă să dea o şansă gândirii 
religioase a Celuilalt. Cetăţeanul Uniunii 
Europene — de origine asiatică sau isla- 
mică — intră acum în dialogul interreligios 
pe aceeași poziţie cu semenul său creştin. 
Întrebarea e dacă are şi el aceeaşi deschi- 
dere spre experiența religioasă a europea- 
nului? 

Am putea observa aici două efecte 
perverse ale acestui tip de dialog. Primul se 
referă la sincretism. Este vorba de conto- 
pirea celor două reprezentări ale divinității 
(hindusă şi creştină) într-una singură. 
Această manieră New Age de reprezentare 
a absolutului câştigă tot mai mult teren 
în Europa actuală, inclusiv în România. 
Eliade dădea, totuşi, o șansă sincretismul 
religios. Il înțelegea ca pe o cale ocolită 
spre centrul propriei tradiţii religioase a 
celui care experimentează absolutul într-o 
asemenea formulă compozită. Timpul 
actual dă dreptate şi acestei observaţii 


? Leonard Swidler, După absolut. Viitorul dialogic al 
reflectiei religioase, traducere de Codruța Cuceu, Cluj- 
Napoca, Editura Limes, 2002, pp. 179-180. 


eliadeşti, cu diferența că multe spirite cu o 
sensibilitate religioasă mai specială rămân 
blocate într-o formulă alambicată de rapor- 
tare la absolut. Nu mai reuşesc să parcurgă, 
asemenea Fiului Rătăcitor, drumul spre 
propriul centru până la capăt. 

Al doilea efect pervers al dialogului 
interreligios actual si al „noului umanism” 
visat de Eliade numeşte reacția de tip bume- 
rang a acceptării alteritati religioase. Fx- 
europenii orientali sau islamici actuali nu 
mai sunt doar simpli parteneri ai dialogului 
intereligios. Sfarsesc prin a-şi impune un 
punct de vedere, amintesc de teroarea 
istoriei exercitată de colonizatorii europeni, 
iar unii dintre ei devin cetățeni ai Europei 
unite. Emigratia către vestul european a 
reconfigurat esențial vechile figuri ale alte- 
rității. Celălalt nu mai este acum „păgânul” 
situat la mare distanţă, ci aproapele meu de 
fiecare zi. Acceptarea lui duce, la limită, la 
respingerea mea. Eu, creştin romano-cato- 
lic, ortodox sau protestant, sunt „scos” 
din Constituţia Uniunii Europene în sensul 
că nu mi se menţionează precis originea 
europeană, adică creştină. „Este un mare 
neajuns al acestei Constituţii că nu men- 
tioneaza rădăcinile creştine ale Europei. 
Marea majoritate a cetăţenilor de pe conti- 
nent, catolici, ortodocşi şi protestanți, 
doreau ca în preambulul actului să fie 
menţionate rădăcinile creştine ale Europei. 
Cine oare dictează aici dacă are, sau nu 
avem o identitate europeana?””!. 

Întrebarea este, evident, retorică. 
Vasile Andru numeşte acest fenomen al 
excluderii voite a creştinismului din pro- 
iectul Constituţiei UE drept ateism diploma- 
tic. El este promovat de stânga europeană, 
de (neo)marxisti si de fanii modelului 
„politicii corecte” de inspirație europeană, 
dar dominant în Statele Unite ale Americii. 
Justificările ateismului diplomatic sunt di- 
verse: încercarea de a nu-i supăra pe 


10 Vasile Andru, “Secolul XXI va fi mistic”, în 
Viata românească, nr. 1-2, 2005, p. 163. 

europenii necreştini, o anume ,,imaturitate 
ecumenică la nivel de administrație cleri- 
cala’”!! etc. Andru mai aminteşte şi de criza 
creştinismului contemporan, fapt care a 
dus la apariţia unor ipostaze absolut inedite 
şi necanonice (existența în Basarabia a 
doi mitropoliți ortodocși: unul roşu, altul 
tricolor). 

Prin urmare, în Europa actuală există 
o reală problemă a dialogului interconfe- 
sional şi interreligios. El se manifestă mai 
curând la nivel de administraţie clericală şi 
de diplomaţie. Şi astăzi poţi întâlni oriunde 
„un cleric creştin injurand un buddhist”!? 
sau poți vedea „că un politician «globa- 
lizanb» dispretuieste rădăcinile noastre 
crestine’’!3, In aceste condiții, „noul uma- 
nism” pe care-l dorea Eliade nu poate 
deveni (încă) realitate. Istoria şi herme- 
neutica religiilor n-au ajuns nici pe departe 
vârful de lance al dialogului dintre culturi şi 
religii. Il „acceptăm” atât de mult pe altul 
neeuropean, încât suntem dispuşi să şter- 
gem cu buretele propria noastră istorie 
europeană. Nu mai ținem (oficial vorbind) 
seamă de „unificarea” europeană realizată 
de imperiul roman şi nici de admirabila re- 
unificare europeană înfăptuită de celebrii 
„atleți ai lui Hristos”: Petru şi Pavel. În 
aceste condiţii riscăm să ne pierdem identi- 
tatea si, paradoxal, să dispărem ca parteneri 
ai dialogului interreligios, noi, europenii, 
chiar cei care l-am iniţiat. Într-o Europa 
dintotdeauna creştină, altul neeuropean 
sfârşeşte uneori prin a fi privilegiat, mai 
ales atunci când este vorba de apartenență 
şi convingeri religioase. 

Situaţia pare a se schimba odată cu 
alegerea cardinalului Joseph Ratzinger în 
funcția de Papă. E cu putință ca parla- 
mentarii democrat-crestini de la Bruxelles 
să devină în sfârşit sensibili la repetatele 
solicitări papale de a se menţiona în 


11 [bidem. 
12 Tbidem. 
13 [bidem. 


Constituţia europeană originea si moste- 
nirea creştină a Europei. Aceasta cu atât 
mai mult cu cât un singur vot împotriva 
Constituţiei europene, venit din partea 
unui stat membru, ar transforma-o pe 
aceasta in pură istorie. Or, cetățenii 
francezi sunt împotriva acestei legi euro- 
pene în proporție de 50-60%. (Cel puţin 
așa arată datele unui recent sondaj de 
opinie realizat cu câteva săptămâni înaintea 
votului national din Franţa). Aşadar, ar fi 
posibil ca temerile preşedintelui Jacques 
Chirac referitoare la anularea actului 
Constituţiei Europene să se confirme. Asta 
nu ar însemna, cum anunță tendentios 
preşedintele francez, că Franţa ar ieşi din 
istorie. Dimpotrivă, afirmarea Constituţiei 
creştine a Europei ar revigora politica 
europeană şi ar putea crea condiţiile unui 
reuşit dialog interreligios si multicultural. 


3. Provocările alteritatii 
şi noul dialog interreligios 


O altă miză importantă a noului 
dialog interreligios, foarte actuală în opinia 
lui Mircea Eliade, este aceea că acceptarea 
alterității va duce la o mai bună cunoaştere 
de sine şi la o deschidere mult mai pro- 
funda a mintilor occidentale spre nivele de 
realitate inaccesibile in mod obișnuit. In 
anii '80 ai secolului trecut, Eliade scria că 
încercarea de comparare a „omului occi- 
dental cu «ceilalți» il ajută chiar să se 
cunoască pe sine însuși. Efortul de a inte- 
lege în mod corect moduri de gândire 
străine Occidentului, adică în primul rând 
descifrarea miturilor şi a simbolurilor, 
conduce la o lărgire considerabilă a 
conștiinței””14, 

Până în momentul de fata, ceea ce 
Eliade numea a fi „lărgirea considerabilă a 
conştiinţei” pare a fi apanajul unui cerc 
relativ restrâns de specialişti. La nivel 
social, abordarea eurocentristă şi egoistă a 


14 Mircea Eliade, op. cit., p. 98. 

dialogului interreligios de către occidentali 
continuă să marcheze profund atitudinea 
noastră fata de altul neoccidental. Iată, în 
acest sens, pertinenta observaţie a unui 
credincios hindus: „Aţi uitat deja că ceea ce 
voi numiți «dialog între credinţe» este o 
caracteristică destul de nouă în modul 
dumneavoastră de înțelegere şi de practi- 
care a creştinismului? Până acum câţiva 
ani, si încă şi astăzi, relațiile voastre cu noi 
s-au limitat fie doar la planul social, fie la 
predici menite să ne convertească la 
dharma voastră... Întrucât dumneavoastră 
respingeti total, în mod violent sau în taină, 
în funcție de caz, toate problemele legate 
de dharma”. 

Din moment ce este dificil să găseşti 
întotdeauna puncte comune ale dialogului, 
firesc ar fi ca noi, occidentalii, să tratăm cu 
atenție şi pasiune creațiile spirituale neocci- 
dentale. Să acceptăm ca premise ale dialo- 
gului chiar diferențele ultime, metafizice, 
ale sistemelor religioase. În afara Europei, 
aceste creaţii spirituale au adus în prim 
plan un alt mod de a face istorie, în mare 
măsură diferit de cel oficial recunoscut 
în spaţiul occidental. În Europa, de la 
Reformă încoace, el a trecut pe un plan 
istoric secund. Însă oricând poate fi reacti- 
vat şi folosit in (re)constructia identității 
nationale si europene. Prin urmare, acest 
mod special de a gândi si reprezenta istoria 
continuă să ne definească. Întâlnirea cu 
altul neoccidental este cea care ne poate 
face si mai conștienți de importanța si 
puterea lui. 

În termenii lui Simone Weil, „forţele 
istorice” ale modului neoccidental de a 
face istorie sunt prezente explicit în religiile 
necreştine ale lumii si implicit în creşti- 
nism. În fond, „fiecare religie e o combi- 
nație originală de adevăruri explicite si de 
adevăruri implicite; ceea ce e explicit 
într-una e implicit prezent într-o alta. 


15 Leonard Swidler, op. cit., p. 176. 


Adeziunea implicită la un adevăr poate 
avea tot atâta putere ca şi cea explicită, 
câteodată cu mai multă putere”16, 

Peste timp, ideea a fost preluată de 
Anca Manolescu într-un excelent studiu 
despre „Europa şi întâlnirea religiilor’. 
Cercetătoarea română observa cu finețe 
complementaritatea mai multor elemente 
constitutive religiilor lumii. Propunea, în 
vederea dialogului interreligios si în spiritul 
„noului umanism” al lui Eliade, o herme- 
neutica transconfesionala. Marele ei pariu ar fi 
acela de „a descoperi complementaritatile 
diverselor perspective (fără a le desființa)”!5, 
de a surprinde dozajul optim de „evidenţă 
si discreţie, de articulat şi non-articular, de 
lumină şi mister prin care Adevărul a ales 
să i se comunice”, 

Această comunicare a Adevărului nu 
(mai) este apanajul unei anume religii. 
Dialogul interreligios şi „noul umanism” 
nu se mai pot gândi de pe poziţia avan- 
tajoasă a unei religii „superioare,” în raport 
cu cele „inferioare”. Important ar fi, 
susține Anca Manolescu, să reactivăm 
catolicitatea (în sens de universalitate) fie- 
cărei religii și să ne înţelegem mai bine 
„propriul drum cu ajutorul celuilalt’””. 


4. Drumul spre sine trece prin 
Celălalt. O necesară recompunere 
a dialogului intercivilizational 


În absolut toate scrierile lui Mircea 
Eliade (literare sau științifice) putem lesne 
regăsi această încercare de înțelegere a căii 
personale cu ajutorul celuilalt. În cazul lui 


16 Simone Weil, Aztente de Dieu, apud Anca 
Manolescu, „Europa si întâlnirea religiilor”, în 
Secolul XX, nt. 10-12/1999, 1-3/2000, p. 571. 

17 Acest studiu stă, de fapt, la baza unei cărți cu 
acelaşi titlu ce urmează să apară la Editura 
Polirom în anul 2005. 

15 Anca Manolescu, „Europa si întâlnirea reli- 
giilor”, în op. cit., p. 572. 

19 Mircea Eliade, op. cit., p. 97. 

20 Thidem. 

Eliade, celălalt a fost reprezentat de omul 
tradițional est-european (în a cărui resurse 
spirituale şi religioase Eliade credea necon- 
ditionat); de practicantul yoga sau de samanul 
Asiei septentrionale, de omul religios austra- 
lian, oceanic sau nord/sudamerican. Fie- 
cate dintre acestia venea cu o anume 
încărcătură spirituală, cu o istorie specifică, 
dar şi cu o civilizație anume. Cred că geniul 
lui Eliade a stat şi în faptul că a surprins 
esența ultimă a întâlnirii cu celălalt: spiritua- 
litatea religioasă. Mai exact, miturile, riturile si 
simbolurile unei anumite culturi. Acestea 
trebuiesc în primul rând înţelese pentru a 
comunica veritabil cu celălalt. Or, majori- 
tatea subiecților ce regizează întâlnirile 
lumii de azi (politicieni, jurişti, diplomați, 
militari etc.) mizează pe cu totul altceva. Pe 
interese economice si strategii militare, pe 
superficiale scheme diplomatice învăţate 
mecanic în instituţiile europene şi, ceea ce 
este şi mai grav, pe o infatuare şi sfidare 
fata de tot ce este exotic şi necunoscut sau, 
mai rau, neprofitabil. Toate aceste date 
sunt suficiente pentru a asigura o splendida 
ratare a dialogului si pentru o nedefinita 
amânare a spiritului „noului umanism”, 
cel despre care Eliade a scris pagini cu 
adevărat revelatoare. 

Cu adevărat semnificativ e faptul că în 
spatele puterilor politice care fac jocurile 
lumii contemporane există grupuri speciale 
de intelectuali specializați în studiul comu- 
nitatilor exotice, necreştine. La fel de ade- 
varat e că vocea lor nu se poate face auzită. 
Faptul l-a remarcat foarte bine la noi 
Alexandru Paleologu atunci cand a scris 
despre blocarea dialogului dintre politi- 
cienii americani şi specialiştii în civilizațiile 
balcanice sau islamice. Motivația oficială a 
refuzului consilierii culturale a fost aceea că 
primul cuvânt în abordarea noului, exoti- 
cului şi necunoscutului îl au politicienii, 
economiștii si militarii. Din nefericire, ei 


sunt „purtătorii de drapele” ai întâlnirilor 
cu altul neoccidental. 

Or, aceste întâlniri sunt departe de a 
se epuiza doar în planurile mai sus amintite 
(politic, diplomatic, economic, financiar şi 
militar). Ele se continuă cu adevărat la un 
nivel mult mai profund: spiritual şi religios. 
În fond, de aici ar trebui să înceapă 
dialogul. Mircea Eliade a înțeles de mult 
timp acest fapt, anticipand o temă ce va 
face carieră mondială în anii '90. Este 
vorba de „ciocnirea civilizațiilor”, sintagmă 
ce-l va face celebru pe Samuel Huntington. 
În anii "80 ai secolului trecut, istoricul 
român al religiilor scria că ,,... întâlnirea — 
sau ciocnirea — a două civilizații este în 
ultimă analiză întâlnirea a două atitudini 
spirituale, ba chiar a două religi”2!. Răs- 
punsul lui Eliade la această „ciocnire a 
civilizațiilor” este limpede formulat: multă 
istorie a religiilor şi hermeneutică. De ce? 
Pentru că aceste civilizații vor fi analizate 
„mai uşor pe câmpul reprezentărilor şi al 
comportamentelor religioase’’. 

Din păcate, Mircea Eliade nu a mai 
dezvoltat suficient Peste timp, 
Samuel Huntington o va relua (bineînţeles, 
nemenţionându-l pe Eliade; însă nu insi- 
nuăm nimic). Va demonstra, în spiritul 
gândirii lui Eliade, că întâlnirea civilizațiilor 
nu se va sfârși cu formarea uneia singure. 
O unică civilizație ar presupune, în concep- 
tia lui Huntington, valori, practici sociale şi 
instituții comune; limbă unică şi o religie 
universală. Or, toate acestea sunt cu nepu- 
tinta de realiza acum, chiar dacă ne aflăm 
în plin proces de globalizare. Limba co- 
mună, de exemplu, este doar una de largă 


tema. 


si diversă comunicare si nu ilustrează o 
civilizație unică, mondială, indiferent de 
sensul pe care noi îl putem da acesteia. În 
termenii lui Samuel Huntington, engleza 
este doar „un mod de a reproduce dife- 


21 Ibidem, 
22 Ibidem. 

rentele lingvistice şi culturale şi nu un mod 
de a le elimina”?3. 

Se păstrează de asemenea şi dife- 
rentele religioase. Ele s-au accentuat odată 
cu conflictele interetnice şi cu mișcările 
fundamentaliste. S-au impus categoric 
două mari monoteisme: creştinismul și 
islamul. Aşadar, dialogul interreligios şi 
„noul umanism” nu pot face abstracţie de 
ele. 

În concluzie, gândirea lui Eliade cu 
privire la „noul umanism” şi la dialogul 
interreligios continuă să fie de mare actua- 
litate. Practic, inceputul noului mileniu nu 


23 Samuel Huntington, Ciocnirea civilizatiilor si 
refacerea ordinii mondiale, traducere de Radu Carp, 
prefata de Iulia Motoc, Bucuresti, Editura Antet, 
1998, p. 88. 


infirma nimic din ceea ce istoricul si her- 
meneutul Eliade a scris cu privire la „noul 
umanism” european şi la dialogul inter- 
religios. Cărţile lui ar putea să devină ade- 
vărate manuale pentru creatorii oficiali ai 
noii Europe. Am convingerea că această 
dulce utopie ne lasă în continuare să visăm 
si la un alt fel de Europă decât cea intens 
mediatizată de artizanii noului ateism, poli- 
tic şi diplomatic. 


Liviu COSTIN 


loan Petru Culianu şi reconstrucţia 
cognitivă a Istoriei religiilor 


Ioan Petru Cualianu and the cognitive reconstruction of 
History of Religions 


(Abstract) 


In this essay I will answer two basic questions: what does cognitive mean for I. 
P. Culianu? and what is the relevance of the cognitive approach of religion for 
the historian of religions? On the one hand, I will demonstrate that I. P. 
Culianu’s work is different from that of the so-called cognitive science of 
religion. Culianu doesn’t properly belong to contemporary cognitive approach of 
religion. For him the term cognitive refers to a kind of approach — 
morphodinamics — which aims to reconcilliate system and history. The 
conclusion will be that Culianu’s cognitive approach of religion belongs to 
contemporary methodological challanges from History of Religions. On the 
other hand, this kind of approach — morphodinamics — has several philosophical 
consequences, from which the most important is that of a new ontology and 
metaphysics. The conclusion will be that starting from several problems of 
methodology in History of Religions, Culianu ends up proposing a revival of 


philosophical thinking.. 


1. Argumente pentru 
o lectură filosofică 


În excelentele sale analize făcute 
operei lui loan Petru Culianu, Sorin 
Antohi avansează — încă de la începutul 
anilor 790 — ipoteza trecerii istoricului 
religiilor „de la erudiție la idee”!, trecere pe 
care Antohi o înțelege ca răspuns la o 
problemă de metodologie a istoriei reli- 
giilor, pe care Eliade i-o semnalase lui 


1 Sorin Antohi, Imaginarul Renaşterii. şi originile 
spiritului modern. Modelul Culianu, text apărut initial 
în Litere, Arte si Idei, supliment al ziarului Cozi- 
dianul, III, 41 (26) 25 octombrie 1993, si retipărit 
ca postfață a volumului Ioan Petru Culianu, Eros si 
magie în Renastere. 1484, trad. tom. de Dan 
Petrescu, prefață de Mircea Eliade, Bucuresti, 
Nemira, 1994, pp. 435-450. Referintele mele sunt 
la aceasta postfata. 


Culianu la sfârşitul anilor 770, într-o 
scrisoare celebră si foarte des citată?. Este 
vorba despre o problemă ce priveşte 
„Werhodological challange, provocarea metadis- 
ciplinară cu care se confruntă istoricul 
religiilor în prezent”. Antohi isi dezvoltă 
ipoteza afirmând că „de la debut /.../ 
până la profunda carte despre gnoză /.../, 
loan Petru Culianu reelaborează continuu 
marile linii ale unui model teoretic pro- 
priu, morfodinamica, depăşire a morfologiei 
prin integrarea dimensiunii temporale”, 
Într-adevăr, reconcilierea morfologiei şi 


2 loan Petru Culianu, Mircea Eliade, ediţie revăzută 
şi augmentata; traducere de Florin Chiritescu si 
Dan Petrescu, cu o scrisoare de la Mircea Eliade si 
o postfață de Sorin Antohi, Bucuresti, Nemira, 
1995, pp. 7-9. 

3 Sorin Antohi, /oc. cit., p. 437. 

a dinamicii, a sincroniei cu diacronia, a 
sistemului şi a istoriei a fost recunoscută de 
Culianu drept „suprema încercare a disci- 
plinei noastre de studiu”4, si probabil aici 
trebuie căutat gândul ultim al lui Culianu. 
Zece ani mai târziu, Antohi revine la 
această ipoteză a trecerii de la erudiție la 
idee, pe care o înțelege acum ca pe o etapă 
intermediară între opera primului Culianu 
(cea de până în 1982) şi opera ultimului 
Culianu (după 1985). Decisivă în această 
(re)orientare a interesului lui Culianu pare 
să fi fost, pe lângă „anarhismul metodo- 
logic” al lui Paul K. Feyerabend, si ,,coti- 
tura cognitivă” a studiilor sale, prin care 
savantul român iese din cadrele Istoriei 
Religiilor spre „o teorie generală a cu- 
noaşterii”6, către „un fel de ontologie 
virtuală a cunoaşterii pure”, sau către „un 


+ I.P. Culianu, Arborele gnozei. Mitologia gnostică de la 
creştinismul timpuriu la nibilismul modern, trad. din 
limba engleză de Corina Popescu, Bucuresti, 
Nemira, 1998, p. 22. În volumul său Imagining 
Religion. From Babylon to Jonestown, The University of 
Chicago Press, 1982, Jonathan Z. Smith sustine si el 
importanța reconcilierii sistemului si a istoriei: 
„Nu am dezvoltat încă o alternativă responsabilă: 
integrarea unei noţiuni complexe de pattern si 
sistem cu o notiune la fel de complexa a isto- 
riei.” (p.28) În ce-l priveşte pe Eliade, el a susţinut 
permanent necesitatea unei abordări istorico- 
fenomenologice a religiei. Pentru mai multe 
amănunte, vezi Nostalgia originilor. Istorie si semni- 
ficatie in religie, trad. de Cezar Baltag, Bucuresti, 
Humanitas, 1994, pp. 64-65. O analiza critica a 
acestei teme in opera lui Eliade se gaseste la Dan 
Petrescu, Ioan Petru Culianu si Mircea Eliade: prin 
labirintul unei relații dinamice, in Sorin Antohi 
(coord.), Ioan Petru Culianu. Omul si opera, laşi, 
Polirom, 2003, pp. 410-458, în special pp. 423-426. 

5 Sorin Antohi, Laboratorul lui Culianu, studiu 
introductiv la I.P. Culianu, Jocurile minții. Istoria 
ideilor, teoria culturii, epistemologie, ediție îngrijită de 
Mona Antohi si Sorin Antohi, Iasi, Polirom, 2002, 
pp. 9-81. Antohi îmbunătăţeşte astfel binecunos- 
cuta periodizare a operei lui Culianu propusă de 
H.-R. Patapievici în Umu! Culianu, în Litere, Arte 
si Idei, supliment cultural al ziarului Cozidianul, IV, 
27 (161), 18 iulie 1994, pp. 4-5 şi 7, text reluat 
apoi în Sorin Anohi (coord.), ed. cit., pp. 618-640. 

6 Ibidem, pp. 28-29. 

7 Ibid., pp. 45, 75-78. 


gen de ontologie a ideilor sau a fenome- 
nului spiritual’. Într-adevăr, pornind de la 
spinoasa problemă a reconcilierii siste- 
mului şi istoriei, Culianu ajunge în final, 
datorită ,,cotiturii cognitive”, la o viziune 
„ontologico-epistemologică” în care „nici 
un sector al lumii şi al existenţei umane nu 
poate să nu fie definit ca joc mental.” 

Scopul meu în acest text e acela de a 
atăta că opera lui loan Petru Culianu nu e 
una a unui istoric clasic al religiilor. Deşi nu 
e propriu-zis o operă de ontologie şi meta- 
fizică, ea nu e totuşi nici una a unui istoric 
,obisnuit” al religiilor. Ea are o importantă 
dimensiune filosofică şi aş merge până într- 
acolo încât aş spune că acest lucru e decisiv 
pentru opera lui Culianu. Afirmând acest 
lucru, nu mă hazardez în pure speculații, ci 
caut doar să recunosc existenţa unei filiatii 
reale între Mircea Eliade şi loan Petru 
Culianu în ceea ce priveşte modul de 
înțelegere a Istoriei Religiilor. 

Aşa cum bine se ştie, în câteva din 
cărțile publicate după 1945, Eliade a 
întrezărit, nu fără un anumit scepticism, 
posibilitatea transformării Istoriei Religiilor 
într-o disciplină 7o7a/ă. Pentru aceasta at 
necesar însă ca mai întâi „istoricii religiilor 
să devină conştienţi de posibilitățile lor 
nelimitate”!0. În al doilea rând, Eliade 
precizează că istoria religiilor poate deveni 
o disciplină totală doar sub forma herme- 
neuticii, a unei hermeneutici „chemată să 
descifreze si să explice toate întâlnirile 
omului cu sacrul, din preistorie până în 
zilele noastre”. 

Pentru aceasta istoricii trebuie să se 
elibereze de superstitia conform căreia ana- 
liza (filologia) este „adevărata muncă stiinti- 


8 Ştefan Afloroaei, Toan Petru Culianu. Efecte in zona 
metafizicii, în Sorin Antohi (coord.), op. cit., p. 487. 
” loan Petru Culianu, Arborele gnozei, 1992, p. 380. 
10 Mircea Eliade, Nostalgia originilor. Istorie si 
semnificație în religie, traducere de Cezar Baltag, 
Bucureşti, Humanitas, 1994, p. 98. În conceperea 
următoarelor paragrafe am utilizat întreg capitolul 
Criza si regenerare din opera citată anterior. 

fică”, avansând ipoteze de lucru ce le-ar 
permite ridicarea la un nivel al cercetării de 
maximă generalitate. Acest nivel este unul 
al sintezelor hermeneutice, la care istoricii 
devin conştienţi de „posibilitățile creatoare 
ale disciplinei lor”. 

De altfel Eliade deplângea speciali- 
zarea instituțională extremă la care ajunse- 
seră disciplinele umaniste în Occident, 
unde realizarea sintezelor hermeneutice 
putea conduce la pierderea credibilitatii 
ştiinţifice a cercetătorului. În locul unui 
demers esoteric si ortodox, de tip analitic/ 
filologic, ce urmează perspectiva îngustă a 
ultimelor „mode culturale”, Eliade prefera 
exemplul lui Nietzsche, a cărui creativitate 
şi libertate au condus la reînnoirea gândirii 
filosofice. În cazul istoricului religiilor, 
această creativitate şi libertate a gândirii se 
poate manifesta doar la nivelul sintezelor 
hermeneutice, adică al modului în care 
istoricul éjekge faptul religios. Eliade merge 
atât de departe încât afirmă, nu fără o 
anumită retorică, faptul că „dintr-un anu- 
mit punct de vedere, s-ar putea spune că 
elaborarea unei noi Fenomenologit a spiritului 
presupune luarea în considerare a tot 
ceea e istoria religiilor este capabilă să 
ne reveleze”. 

Caracterul total al istoriei religiilor se 
sprijină pe câteva supoziţii de natură meto- 
dologică, dintre care cea mai importantă 
este cea a caracterului autonom al faptului 
religios sau, pentru a folosi termenii lui 
Daniel Pals, cea a identificării „variabilei 
independente”!!. Într-adevăr, la Eliade, 
esenţial în studiul religiei este stabilirea 
variabilei independente, a acelei variabile ce 
condiționează toate celelalte elemente — 
sociale, psihologice, economice — ce parti- 
cipă la faptul religios. Dacă în cazul lui 
Eliade era vorba despre sacru, în cazul lui 
Culianu este vorba despre ceea ce el numea 
sistem”, o realitate ideală, multidimen- 


11 Daniel Pals, Seven Theories of Religion, New York — 
Oxford, Oxford University Press, 1996, pp. 161-162. 


sionala, al cărei temei nu e, asa cum vom 
vedea, nici individul, nici societatea etc., ci 
ceea ce el preferă să numească — într-un 
sens foarte speculativ de altfel — ,,minte” 
(mind)'2, Prin modul cu totul aparte in care 
utilizează conceptul de minte. Culianu se 
plasează la acel nivel de maximă genera- 
litate în studiul religiei si, depăşind cadrele 
stricte ale Istoriei Religiilor, al culturii în 
genere, nivel pe care Eliade l-ar fi numit al 
sintezei hermeneutice capabilă să reinno- 
iască gândirea filosofică. 

Aşadar, deşi Culianu nu şi-a gândit 
opera ca pe una de ontologie sau de meta- 
fizică, ar fi totuși o greşeală să-l înțelegem 
pe Culianu în descendența strictă a lui Max 
Miller sau a lui Raffaelle Pettazzoni. Mai 
curând cred că trebuie aşezat în descen- 
denta lui Mircea Eliade, ca un continuator 
al incercarii ambitioase a venerabilului 
savant de a reintemeia Istoria religiilor ca o 
disciplină totală. Voi demonstra acest lucru 
explicitând mai întâi sensul pe care îl are 
termenul „cognitiv” în opera târzie a lui 
Culianu şi prin punerea în evidenţă a rele- 
vantei abordării cognitive pentru istoricul 


religiilor. 


2. Cognitie şi religie. 
Perspective actuale 


Aşa cum observa Howard Gardner!5, 
turnura cognitivă a ştiinţelor umaniste a 
avut loc la mijlocul secolului XX, într-un 
moment critic al istoriei ştiinţei, atunci 
când behaviorismul, pe de o parte, si 
psihanaliza, pe de altă parte, făceau cu 
neputinţă apariția unei ştiinţe care să aibă 
ca obiect de cercetare cognitia. În acest 
context, primele cercetări cognitive s-au 
revendicat de la autori începutului de 


12 Sorin Antohi a remarcat si el importanta acestui 
termen în opera târzie a lui I.P. Culianu, vezi 
Sorin Antohi (coord.), op. cit., p. 37, n. 13. 

13 Howard Gardner, The Mind’s New Science. A 
History of the Cognitive Revolution, New York, Basic 
Books, 1985, pp. 10-16. 

secol, ale căror opere fie fuseseră ignorate 
de behaviorişti, fie fuseseră reinterpretate 
într-un mod cu totul neaşteptat datorită 
evenimentelor precipitate din timpul celui 
de-al doilea război mondial. 

În general, termenul de ştiinţe cogni- 
tive semnifică un grup de ştiinţe sau, 
mai nuantat spus, abordările din cadrul 
acestora ce au ca obiectiv „descoperirea 
capacităților computationale şi de repre- 
zentare ale psihicului, precum si a proiec- 
tillor lor structurale si funcționale din 
creier” (State of the Art Paper, 1978; primul 
raport al Societăţii de Ştiinţe Cognitive). Cu 
alte cuvinte, obiectul de cercetare al stiin- 
telor cognitive este sistemul cognitiv natural 
(uman) sau artificial? 

Ceea ce se numește astăzi she cognitive 
science of religion este o disciplină ce a apărut 
la finele anilor ’80 din cercetările mult mai 
cunoscutei cognitive anthropology, născută la 
rândul ei din „etnoştiința” sau „etnose- 
mantica” americane din anii '5014. Pe scurt, 
ceea ce se numeşte astăzi cognitive science of 
religion este un domeniu de cercetare apărut 
în anii "80, atunci când ipotezele din stiin- 
tele cognitiei in general, si din psihologia 
cognitivă in special, au fost aplicate in 
antropologie. Potrivit cronologiei lui Ikka 
Pyysiainen!5, pasul decisiv a fost făcut de 
Dan Sperber!® într-o carte de-a sa din 
1974, iar apoi de primele cercetări ale lui 
Steward Guthrie!7. Însă abia la începutul 
anilor 90 ideile lui Sperber si Guthrie au 
început să aibă un impact real asupra 


14 Pentru mai multe amănunte privind aceste 
detalii, vezi Howard Gardner, op. cit., pp. 244-253 
şi Scott Atran, Wither 'e/bnoscience'?, in Pascal Boyer 
(ed.), Cognitive Aspects of Religious Symbolism, 
Cambridge, Cambridge University Press, 1993, 
pp. 48-70. 

15 Ilkka Pyysiainen, Veikko Anttonen (eds.), 
Current Approaches in the Cognitive Science of Religion, 
London, Continuum, 2002, p. 3. 

16 Dan Sperber, Rethinking Symbolism, Cambridge, 
Cambridge University Press, 1974. 

17 Steward Guthrie, “A cognitive theory of 
religion”, 1980, in Current Anthropology 21: 181-203. 


studiului științific al religiei, atunci fiind 
publicate câteva dintre cărțile ce aveau să 
întemeieze cu adevărat ştiinţa cognitivă a 
religiei!®, După acest moment initial, abor- 
darea cognitivă a religiei a căpătat un tot 
mai accentuat caracter empiric, colectiv şi 
interdisciplinar, având drept scop explici- 
tarea temeiului cognitiv al religiei!?. 

O dată consumate cele câteva mo- 
mente de cercetare „extraordinară” de la 
începutul anilor ’80, abordarea cognitivă a 
religiei are acum caracterul unei „științe 
normale”, în cadrul căreia există deja autori 
clasicizati, achiziții verificate empiric, pro- 
gres în interiorul paradigmei etc. Însă 
pentru a putea oferi o imagine de ansam- 
blu asupra acestei științe va trebui să reve- 
nim la modul în care iniţial ea s-a delimitat 
de cercetările religioase anterioare. 

În teoriile clasice ale religiei, cognitia 
este — potrivit lui Pascal Boyer2 — fie igno- 
rată (şcoala „durkheimiană” de sociologie a 
religiei), fie inventată (şcoala „tyloriană”, 
neointelectualismul si structuralismul). 

Pe de o parte, cognitia este ignorată, 
acceptandu-se ideea că toate constrângerile 
cognitive sunt nesemnificative, banale şi 
irelevante pentru studiul religiei (de pildă, 
ideea capacităţii limitate a memoriei), 
precum şi ideea potrivit căreia cognitia are 
o structură suficient de flexibilă pentru a 
nu fi determinantă pentru existenta religiei 
(de pildă, prezumția că oamenii „absorb” 
pur şi simplu modelele culturale existente, 
acest proces fiind unul deopotrivă simplu 
si pasiv). Totuşi, a susține că sistemul cog- 
nitiv uman nu e un instrument constran- 


15 Mă refer în primul rând la E. T. Lawson, R. N. 
McCauley, Rethinking Religion: Connecting Cognition 
and Culture, Cambridge, Cambridge University 
Press, 1990, si la Pascal Boyer, The Naturalness of 
Religious Ideas: A Cognitive Theory of Religion, Berkley, 
University of California Press, 1990. 

19 Tikka Pyysiainen, op. cit, p. 5. 

2 Pascal Boyer, op. cit., pp. 5-18. Distincția, exem- 
plele şi argumentele din următoarele pasaje ii apar- 
tin lui Boyer. 

gător pentru reprezentarea noţiunilor cul- 
turale, el putandu-si reprezenta mai mult 
sau mai putin orice structură conceptuală, 
inseamna a contrazice pur si simplu dove- 
zile experimentale ale psihologiei. 

În contrast cu această viziune asupra 
cognitiei umane, ştiinţa cognitivă a religiei 
susține ideea structurii stabile, inflexibile, a 
cogniției. Fa explică recurenta reprezen- 
tărilor religioase prin modelul teoretic al 
epidemiologiei culturale. Analogia este urmă- 
toarea: pentru a înțelege epidemiologia 
agentilor patogeni, trebuie sa intelegem 
structura organismului care îi găzduiește, 
pentru că tocmai proprietățile organis- 
mului gazdă sunt cele care constituie sau 
nu un mediu propice pentru pătrunderea, 
reproducerea şi răspândirea unui anumit 
patogen. În același mod, pentru a explica 
de ce anumite idei (religioase) se transmit 
mai uşor şi mai repede decât altele, trebuie 
înțelese proprietăţile „minții gazdă”, toc- 
mai pentru că cel puţin în parte ele sunt 
cele care determină dacă respectiva idee 
(religioasă) e achizitionabila, memorabilă 
etc. Prin urmare, pentru a înțelege de ce 
oamenii au aceste idei religioase si nu altele, 
trebuie arătat cum anume e structurată cog- 
nitia ce devine „gazdă” ideilor religioase. 

Una din consecinţele importante ale 
ideii structurii constrângătoare, inflexibile, 
a minţii este respingerea relativismului 
epistemologic al vechilor paradigme de 
cercetare a religiei, a celebrului principiu 
anything goes al aşa-numitei „epistemologii 
dadaiste” a lui Paul K. Feyerabend22. ,,Reli- 
gia nu e un domeniu in care merge orice, 
un domeniu in care ar putea să apara si să 


21 Dan Sperber, Anthropology and psychology: Towards 
an epidemiology of representations, in Man, 20, 1985, 
pp. 73-89. 

2 Asa cum se stie, pentru Feyerabend cunoasterea 
ştiinţifică si, prin extensie, întreaga cunoaştere, este o 
confruntare de „alternative mutual incompatibile 
(şi poate chiar incomensurabile)”, confruntare in 
care „merge orice” şi care conduce în final la „o 
îmbogăţire a conștiinței”, P. K. Feyerabend, 
„Against Method, New York, Verso, p. 30. 


fie transmisă de la o generaţie la alta orice 
credință, oricât de bizară”, spune Boyer.” 
Într-adevăr, aşa cum vom vedea noțiunile 
religioase au o structură bine precizată, 
perfect acomodată structurii cognitive 
umane, cele mai răspândite dintre ele fiind 
şi cele ce ating un aşa-numit optimum cognitiv. 

Pe de alta parte, cognitia este inven- 
tata intrucat ipotezele psihologice propuse 
in teoriile clasice ale religiei sunt in bună 
parte construcții ad-hoc, fiind întemeiate 
exclusiv pe datele pe care pretind că le 
explică. In general, în ştiinţele umaniste 
cognitia, atunci când nu e ignorată, este 
studiată „fie într-o manieră cvasi-specu- 
lativa şi ad-hoc, postuland pur si simplu ceea 
ce pare că reiese din datele culturale 
studiate, fie prin confruntarea acestor date 
cu ipoteze independente, formulate în 
cadrul altor discipline ce se ocupă de minte 
şi în primul rând în psihologie. Alegerea 
este între supoziţia optimistă, potrivit căreia 
datele culturale sunt suficient de solide 
pentru a fi considerate drept temei pentru 
anumite ipoteze psihologice, şi ideea mult 
mai sobră conform căreia aceste date ne 
oferă o serie de probleme interesante 
pentru a testa ipotezele psihologice, care 
apoi pot să clarifice acele probleme”24. 
Opţiunea cognitiviştilor se îndreaptă, desi- 
gur, spre al doilea tip de abordare. 

Inventarea cogniției se datorează in 
bună parte metodei introspectiei care, 
potrivit cognitivistilor, nu ne oferă acces 
decât la efectul mecanismelor şi proceselor 
mentale, operaţiile mentale ca atare rămâ- 
nând inaccesibile inspecției conștiente. 
Rezultatul acestei metode este o viziune 
intuitivă despre mintea umana, respinsă 
ferm de cognitivisti.25 


23 Pascal Boyer, Religion Explained. The Evolutionary 
Origins of Religious Thought, New York, Basic 
Books, 2001, p. 32. 

24 Pascal Boyer, op. cit., 1993, p. 10. 

25 Toate aceste speculaţii (fenomenologice, struc- 
turaliste, hermeneutice etc.) despre minte tin de 
ceea ce Boyer numeşte she guest's view of the mind, 
vezi op. cit., 2001, p. 94-95. 

În contrast cu aceste abordări care 
ignoră sau inventează ad-hoc cognitia umană, 
știința cognitivă a religiei se întemeiază pe 
o reinterpretare a ideii de origine a religiei. 
În teoriile clasice, problema originii religiei 
e rezolvată prin propunerea unui scenariu 
menit a ne conduce de la Unu (originea 
istorică) la Multplu (diversificarea istorică a 
formelor religioase). În cadrul paradigmei 
cognitive, problema originii este însă 
răsturnată, pretinzându-se că „diversitatea 
istorică a religiilor, aşa cum o ştim astăzi, 
nu e rezultatul unei diversificări istorice ci al 
unei constante reducti. Conceptele reli- 
gioase pe care le avem astăzi sunt concepte 
ce au fost selectate cu succes dintre nenu- 
mărate alte variante”. Diversitatea notiu- 
nilor religioase este limitată de modul de 
funcționare al minţii umane, de procesele 
sale de achiziţie si de transmitere a notiu- 
nilor culturale în genere. Conceptele reli- 
gioase actuale sunt concepte ce au fost deja 
selectate, trecând cu succes prin filtrul 
constrângerilor cognitive impuse de mintea 
umană. Aceasta revine la a spune că expli- 
carea existenței si persistentei noțiunilor 
religioase impune explicarea prealabilă a 
modului în care funcționează orice minte 
omenească. 

Înainte de a deveni un obiect de cer- 
cetate al psihologiei cognitive, mintea era 
înțeleasă sub forma a ceea ce s-a numit 
General Purpos Program(s), în care erau rulate 
programe precum Æarning (,,invatarea’’), 
thinking (,,eandirea’’) şi problem solving (,,re- 
zolvarea problemelor”). Două metafore 
erau preponderent utilizate pentru a indica 
această concepție: minte-tabula rasa, res- 
pectiv minte-computer. Psihologia anilor 
"80 a pus însă în discuţie această concepție 
asupra minţii, argumentând în favoarea 


2 Ibidem, p. 32. 

27 O bună prezentare istorică a diverselor con- 
ceptii despre minte se găseşte în Steven Mithen, 
The Prehistory of the Mind. The cognitive origins of art, 
religion and science, London, Thames and Hudson, 
1996, pp. 33-60. 


ideii că mintea nu rulează programe cu 
scop general, ci cuprinde în fapt nenu- 
mărate programe cu funcţii foarte specia- 
lizate. Jerry Fodor?% şi Howard Gardner? 
au „fărâmiţat” mintea în diferite „module” 
sau „inteligențe”, destinate fiecare unui 
anumit scop precis. Metafora utilizată 
pentru această nouă concepţie a fost cea de 
Swiss-army-knife. Fără a intra acum prea 
mult in amănunte, trebuie să amintim 
totuşi faptul că psihologia evoluționistă a 
nuantat această concepție, vorbind despre 
diferitele „domenii cognitive” din care e 
compusă mintea%. Încă de la naştere 
mintea are anumite reprezentări intuitive 
despre lume, cel puţin în domenii precum 
vietuitoarele, persoanele, obiectele. Ele 
oferă un tip de cunoaştere intuitivă ce a 
fost apoi desemnată drept biologie intui- 
tivă, psihologie intuitivă şi fizică intuitivă. 
Pascal Boyer numeşte această cunoa- 
ştere despre lume „ontologie intuitivă”. 
Utilizând concluziile experimentelor reali- 
zate cu copiii autişti, susține apoi că această 
ontologie e organizată pe diferite categorii 
sau domenii cognitive (persoană, număr, 
obiect etc.): „Utilitatea acestor categorii 
constă în aceea că o dată ce observăm ceva 
ce pare a fi un animal, o persoană sau un 
obiect, producem anumite /pferenfe despre 
acel lucru. O dată ce primim anumite 
indicii, informaţia este procesată în mod 
diferit, în funcţie de ceea ce observăm: un 
animal, o persoană, un obiect, o unealtă 
etc."31. Mintea este, așadar, formată dintr-o 
serie de sisteme specializate — sisteme infe- 
rentiale — ce sunt activate diferit, în funcție 


28 Jerry Fodor, The Modularity of Mind, Cambridge 
MA, MIT Press, 1983. 

2 Howard Gardner, Frames of Mind: The Theory of 
Multiple Intelligences, New York, Basic Books, 1983. 

30 J. H. Barkow, Leda Cosmides, John Tooby 
(eds.), The Adapted Mind, Oxford, Oxford Univer- 
sity Press, 1992; L. A. Hirschfeld, S. A. Gelman 
(eds.), Mapping the Mind, Cambridge, Cambridge 
University press, 1994. 

31 Pascal Boyer, op. cit., 2001, p. 95. 

de indicii pe care îi primim din exterior. 
Sistemele inferentiale operează discret, fur- 
nizându-ne acea cunoaștere intuitivă, struc- 
turata categorial, despre lume. 

Ce loc ocupa însă religia în toată 
această discuţie despre cognitia umană? 
Mai întâi trebuie menționat faptul că în 
cadrul paradigmei cognitive nu e studiată 
religia în sine, ca „sistem cultural”, ca 
„sistem de simboluri” etc., ci un anumit 
aspect al acesteia, respectiv achiziția şi 
transmiterea noțiunilor religioase. În al 
doilea rând, este acceptată ca certă ideea 
ineexistentei unui anumit domeniu cognitiv 
responsabil unilateral de prezența datelor 
religioase“. Conceptele religioase sunt o 
subcategorie a conceptelor supra-naturale, 
contra-intuitive, in răspăr cu categoriile 
ontologiei intutive35. 

Caracterul contra-intuitiv al noțiunilor 
religioase se formează fie prin „combi- 
narea trăsăturilor proprii unor domenii 
cognitive diferite, fie prin lipsa trăsăturilor 
pe care ne-am aştepta să le aibă datorită 
apartenenței lor la un anumit domeniu 
cognitiv’34, Nu doresc să intru acum în 
amănunte, ci să subliniez doar că noţiunile 
religioase se constituie, în esență, prin 
violarea aşteptărilor noastre intuitive: con- 
ceptul de Dumnezeu, de pildă, se for- 
mează prin violarea categoriei de persoană, 
din care sunt reţinute anumite trăsături 
(conştiinţa, afectivitatea etc.) și excluse 
altele (finitudinea, trupul etc.). Astfel, 
aşteptările intuitive pe care ni le induce 
categoria de persoană sunt transferate 
asupra conceptului de Dumnezeu (e de 
aşteptat ca Dumnezeu să fie o ființă 
animată de diverse intenții etc.), şi datorită 
acestui transfer oamenii pot opera cu acest 
concept în viata cotidiană. Pe de altă parte, 
aşteptările noastre intuitive sunt violate de 
anumite trăsături contra-intuitive (omni- 


32 Ilkka Pyysiainen, How Religion Works. Towards a 
New Cognitive Science of Religion, Leiden, E. J. Brill, 
2003, p. 20. 

33 Ilkka Pyysiainen, op. cit., pp. 51-92. 

34 Ilkka Pyysiainen, op. cit., 2003, p. 21. 


scienta, ommnipotenta, eternitatea persoa- 
nei), ce sunt fie adăugate dintr-un domeniu 
cognitiv, fie excluse chiar din categoria sub 
care stă conceptul respectiv. 

Caracterul contra-intuitiv al noțiunilor 
religioase explică si difuziunea lor generală: 
formându-se la intersecția mai multor 
domenii cognitive, achiziția şi transmiterea 
lor este ușurată tocmai pentru că presu- 
pune activarea multiplelor sisteme inferen- 
tiale ale mintii. Într-adevăr, deşi nu exista 
nici o structură mentală care să justifice 
existența conceptelor religioase, prezența 
lor este totuși universală, putând fi utilizate 
pentru a produce inferente în toate do- 
meniile cognitive. Într-un cuvânt, ele au 
ceea ce Boyer numeşte optimum cognitiv 
sau o relevanta agregata, find adică relevante 
pentru toate sistemele inferentiale ale 
minţii”. 

În sfârșit, fără a avea limite cognitive 
foarte clar demarcate, religia nu poate fi un 
fenomen sui generis, ci este mai curând un 
„subiect impur”, într-un sens oarecum 
chimic al cuvântului. Altfel spus, religia nu 
e o categorie autonomă a cogniției umane, 
ci e un produs derivat (by-product) al mo- 
dului obişnuit de funcționare a oricărei 
minți. 

3. Conceptul de morfodinamică 


la I. P. Culianu 


Ceea ce distinge în mod decisiv abor- 
darea lui Culianu de abordările cognitive 
contemporane ale religiei e nivelul la care 


35 Pascal Boyer, op. cit., 2001, p. 50. Steven Mithen 
vorbeste si el despre cognitive fluidity, un mecanism 
mental ce permite combinarea cunoasterii prove- 
nite de la diferite domenii ontologice, v. op. cit., 
pp. 171-222; Gilles Fauconnier si Mark Turner 
utilizeaza, in The Way We Think. Conceptual Blending 
and the Mind’s Hidden Complexities, New York, Basic 
Books, 2002, expresia conceptual blending, care 
desemnează practic acelaşi lucru. 

36 Pascal Boyer, Religion as impure subject: A note on 
cognitive order in religious representation in response to 
Brian Malley, in Method and Theory in the Study of 
Religion 8, 1996, pp. 201-213. 

Culianu isi plasează analiza „cognitivă”. Fie 
că are în vedere nivelul microproceselor 
cognitive (neurostiintele), fie pe cel mai 
general al proceselor psihologice (psiho- 
logia cognitivă), ştiinţa cognitivă a religiei 
se menţine totuşi la nivelul cognitiei indi- 
viduale, urmărind modul în care procesele 
mintii/ creierului determină apariţia religiei. 
Culianu a respins însa orice forma (biolo- 
gica, psihologica) de reducționism sau de 
determinism, asezandu-si propria abordare 
cognitivă la nivelul extrem de general?” a 
ceea ce el numește séstem8, Fără a insista 
acum prea mult în detalii, aceasta revine la 
a spune că I. P. Culianu nu caută originea 
psihologică, neuronală şi nici chiar pe cea 
istorică a religiei”, ci începutul ei ele- 
mentar, intrinsec, absolut independent de 
orice element istoric, psihologic ori social. 
Acest inceput e intotdeauna unul logic, 
delimitat în primul rand de câteva afirmaţii 
ontologice elementare ce se combină după 
un model binar şi care reprezintă tot atâtea 
condiții de posibilitate universale ale reli- 
giei. Din acest motiv, abordarea cognitivă a 
religiei e totuna cu o perspectiva asupra 
religiei văzută ca sistem, este echivalentă cu 
O perspectivă sistemică asupra religiei. 
Pentru a înțelege această caracteristică 
esenţială a analizei sistemice a lui Culianu, 
trebuie arătat că ceea ce singularizează 
această metodă cognitivă de cele utilizate 
astăzi sunt deopotrivă rădăcinile ei morfo- 
logice şi interesul pentru istoria faptului 


37 I. P. Culianu, Refigia ca sistem, în Jocurile minții, ed. 
cit., p. 342. 

38 Sistemul este „rezultatul generat de un set 
simplu de reguli, care funcționează ca premise; 
într-un anume fel, sistemul este «desfăşurat» în 
timp, dar timpul său nu este timpul secvențial al 
istoriei «noastre»” (|. P. Culianu, Sższem si istorie, în 
Jocurile mintii, p. 277). 

59 Culianu a respins în dese rânduri superstitia 
vană a căutării originilor istorice a ideilor reli- 
gioase sau teoria migraţiei ideilor. Pentru el ,,isto- 
ria este un mecanism prea vast pentru a lasă să-i 
scape vreo formulă-cheie secretă”, şi nu poate fi 
înţeleasă ca „simplă însumare” de idei, fapte sau 


date. (Arborele gnozei, pp. 14, 22) 


religios. În introducerea la Arborele gnozei, 
Culianu face o scurtă istorie a conceptului 
de morfologie, insistând totodată asupra 
imposibilității acesteia de a reconcilia siste- 
mul si istoria. Referintele sale critice sunt in 
esență Goethe si Lévi-Strauss, dar si, asa 
cum a demonstrat Gregory Spinner“, la 
Ernst Haeckel. Goethe pare sa fi fost insa 
autorul decisiv nu doar pentru impunerea 
termenului dar si pentru viitoarele sale 
tribulatii. 

In ceea ce priveşte impunerea terme- 
nului, conceptul de morfologie a fost inte- 
les de Goethe în primul rând ca „teorie a 
formei, formării si transformării naturilor 
organice”, fiind astfel — încă de la apariția 
sa — asociat biologiei. În al doilea rând, 
morfologia avea în vedere nu doar taxo- 
nomia formelor, a naturilor organice, ci 
încearcă să explice şi transformarea for- 
melor prin postularea existenței ideale a 
unei plante ce e adevărata origine a tuturor 
formelor organice. Într-adevăr, la Goethe 
Urpflanze e planta sau, mai bine spus, tipul 
ideal — Urform — din care pot fi derivate 
toate celelalte forme (organice) ale sale?. 
Aşadar, inițial morfologia cuprindea, cel 
puţin ca intenție, atât o tehnică a clasificării 
formelor, cât şi una a înțelegerii dinamicii 
acestora. 

Ideea transformării formelor nu este 
doar elementul ce diferențiază morfologia 
lui Goethe de metodele de clasificare 
utilizate de clericii din sec. XVII-XVIII în 
domeniul istoriei/teologiei naturale, dar si 


40 „În stadiul actual, este poate greu de trecut 
dincolo de morfologia sistemelor. Si totusi, se 
cuvine să subliniem insistent că ţinta noastră e 
„morfodinamica”, studiul evenimentelor într-un 
continuum spatio-temporal. Cu alte cuvinte, sunt 
pentru un demers cognitiv care să includă 
diacronia ca dimensiune obligatorie a lumii, şi nu 
ca o dimensiune de care ne putem dispensa”, I. P. 
Culianu, Arborele gnozei, p. 9. 

41 Gregory Spinner, Ugu! si abuzul de morfologie, în 
Sorin Antohi (coord.), op. cit., 2003, pp. 459-485. 
42 Cf. Rudolf Magnus, Goethe as a Scientist, trad. H. 
Norden, New York, Schuman, 1949, pp. 44-45. 

elementul ce pare să-l fi interesat pe 
Culianu în anii ’80, aflat atunci în căutarea 
unui model al schimbărilor desfășurate în 
istorie, În Arborele gnozei, Culianu reafirmă 
intenția inițială a morfologiei de a nu se 
limita doar la funcția ei taxonomică, la 
recunoaşterea similitudinilor si a diferen- 
telor dintre forme, ci de a avea in vedere si 
diacronia taxonomiilor. 

Desi il apreciază pe Goethe pentru 
ideea naturii ideale a plantei originare, 
Culianu tine totuşi să amintească şi faptul 
că la un moment dat Goethe a căutat im 
concreto acea Urpflanze, făcând astfel o 
confuzie între natura ideală şi cea materială 
a plantei originare. Culianu lasă totodată să 
se înțeleagă că această confuzie — ce a 
revenit apoi în istoria conceptului de mor- 
fologie — e o consecință nefericită a aso- 
cierii morfologiei cu biologia*+. De ase- 
menea, deşi Goethe a recunoscut impor- 
tanta taxonomiei, „modul în care se pe- 
trece transformarea rămâne în esență 
neexplicat”, ceea ce revine la a spune — în 
alti termeni decât cei ai lui Goethe — că 
prima tentativă de a reconcilia prin „mor- 
fologie” sistemul si istoria a fost un eşec. 

În ceea ce priveşte tribulatiile terme- 
nului de morfologie, Culianu pare a sugera 
ideea ca istoria intelectuala a morfologiei a 
fost marcată de o dihotomie fundamentală, 
datorată modului în care a fost înţeleasă 
relaţia dintre formă/structură/sistem şi 
istorie. Pe de o parte, avem abordările 
naturaliste ale secolului XIX (Ernst 
Haeckel, la care Culianu se referă aluziv) 
care accentuează determinismul biologic al 
formei, confuzia dintre natura ideala si cea 
materială a acesteia, şi în care structurile 
ideatice în genere sunt reduse la entități 
naturale căutate ca atare în istorie. Pe de 
altă parte, există abordările arhetipale 
(ung, Lévi-Strauss) în cadrul cărora struc- 
turile ideatice sunt despărțite de orice 


43 Gregory Spinner, /oc. cit., p. 460. 
+ 1. P. Culianu, op. cit., 1998, p. 23. 


aspect material si situate pur si simplu în 
afara istoriei%. În primul caz, diacronia e 
înțeleasă sub forma progresului, a unei 
transformări ce îmbracă deseori un aspect 
mecanic, pentru ca în al doilea caz să fie 
considerată pur şi simplu o falsă manifes- 
tare a lui esse si astfel ignorată. În ambele 
situaţii însă, problema reconcilierii siste- 
mului şi a istoriei rămâne insolvabilă. 

Cum se situează Culianu în acestă 
istorie intelectuală a morfologiei? În 
tentativa sa de a încorpora morfologiei 
o dimensiune dinamică, el n-a respins 
întrutotul morfologia, ci a preferat să 
reconstruiască atât funcția taxonomica a 
acesteia cât şi ideea transformării formelor. 
Într-adevăr, reconcilierea sistemului si a 
istoriei presupune o reducere a multipli- 
citatii istorice la unitatea unui pattern. 
Această teductie se întemeiază însă pe o 
redefinire mai stringentă atât a funcției 
taxonomice a morfologiei clasice, ce tre- 
buie să clasifice formele după structurile 
intrinseci ale acestora, cât si pe un 
concept de transformare adecvat acelor 
structuri. Este exact ceea ce va încerca I. P. 
Culianu să facă. 

Pentru a reconcilia sistemul şi istoria, 
Culianu utilizează câteva sugestii din „ştiin- 
tele mai exacte” (harder sciences), în primul 
rând din matematica și fizica secolului XX. 
La finalul introducerii din Arborele gnozei, 
Culianu revine la exemplul schimbării de 
paradigmă pe care a efectuat-o D'Arcy 
Wentworth Thompson în clasificarea spe- 
ciilor, respectiv a cristalelor, pentru a ilustra 
„întreaga mutație de paradigmă pe care 
avea intenția să o efectueze”%, Dacă 
Linnaeus clasificase cristalele după calităţile 
lor sensibile, după culoarea şi forma lor, 
Thompson a clasificat cristalele după struc- 
turile intrinseci utilizând instrumentele 


45 Pentru mai multe detalii, vezi excelentul text al 
lui Gregory Spinner din volumul coordonat de 
Sorin Antohi. 

46 Ibidem, p. 473. 

matematicii. Astfel, sugerează Culianu, 
taxonomia trebuie să aibă în vedere struc- 
turile profunde, esenţiale ale fenomenelor 
studiate — fie că sunt materiale sau imate- 
tiale —, iar acest lucru ar fi posibil prin 
disocierea morfologiei de biologie şi apro- 
pierea ei de matematică”. 

Ca o consecinţă a influenţei pe care 
ştiinţele exacte o pot avea asupra morfo- 
logiei, Culianu reconstruieşte şi conceptul 
de formă, susținând că ceea ce se numeşte 
formă nu e o realitate unilaterală, ci un 
fenomen a cărui existență este „multidi- 
mensională”. Reluându-l pe 'Thompson, 
Culianu pretinde că forma unui organism 
nu e doar o configurație în spaţiu, ci „un 
eveniment în spatiu-timp”, forma spaţială 
fiind doar o instantiere a unui „obiect” 
complex, ideal. Existenţa acestor obiecte 
ideale e presupusă a fi dincolo de spațiul şi 
timpul empirice, obişnuite, ele fiind 
asemeni unor ,,sisteme” sau „ramificații” 
fractalice. În acest mod, ceea ce este 
perceput în mod obişnuit ca Multiplu în 
istoria umană e de fapt Unu (sistemul sau 
obiectul ideal) într-un „continuum spatio- 
temporal”. 

Pentru a reduce însă multiplicitatea 
istorică la unitate, morfologia trebuie să 
reconsidere ideea de „transformare” a 
formelor. Culianu propune din nou 
utilizarea „metodei coordonatelor” a lui 
Thompson. Potrivit acesteia, ceea ce se 
numeşte formă nu poate varia sub/ peste 
limitele sau condiţiile sale de posibilitate 
logică”. În cazul obiectelor ideale (religia, 
filosofia, ştiinţa) constrângerile sunt im- 
puse de afirmaţiile ontologice elementare, 


+ I. P. Culianu, op. cit., 1998, p. 27. 

48 Ibid., p. 26. 

49 Vezi exemplul luat de Culianu din istoria modei, 
ibid., p. 27. 

50 Este ceea ce Culianu numeşte „setul de reguli” — 
propoziţii simple despre existenta, suflet, zei etc., 
a căror recurenţă le transforma în adevărate reguli 
ale mintii. 


de o anumită atitudine de fond>!, un tip de 
interpretare”? şi de circumscrierea unor 
alternative logice binare. O dată cunoscute 
aceste limite, se pot prevedea viitoarele linii 
de existenţă ale sistemului”? si, mai mult 
decât atât, se poate realiza reducerea multi- 
plicitatii istorice la unitate5+, reconcilierea 
sistemului şi a istoriei. Din perspectivă 
morfodinamică, istoria însăși e un sistem, 
adică o ramificație desfășurată într-un spa- 
tiu multidimensional după un mecanism 
binar de generare. Întrebarea care se poate 
pune cu indreptatire este: al cui sistem este 
istoria? Care este substratul sistemului ce 
integrează întreaga istorie? Plasată la un 
nivel supraindividual, morfodinamica lui 
Culianu conduce de fapt — după cum vom 
vedea — la o ontologie în care totul poate fi 
integrat într-un sistem sau obiect ideal 
datorită unui concept foarte speculativ al 
minții, în cadrul căruia obișnuita disjunctia 
exclusiva între doctrine, idei, realități e 
inexistentă”. 

În final o obiectie. Există poate ten- 
tatia de a reproşa metodei morfodinamice 
a lui I. P. Culianu faptul că accentuează mai 
curând procesul de derivare logică a for- 
melor, procesul de reducere a complexității 
lor istorice la un model abstract, virtual, 
ideal, lăsând astfel insuficient explicitate 
coordonatele, limitele sau posibilitățile 
concrete cate le-au generat. Ne putem 


51 În cazul gnosticismului, de pildă, este vorba 
despre negarea principiului antropic, căruia îi sunt 
opuse două afirmaţii simple: „omul a fost creat 
împotriva lumii” şi „omul este superior creatorilor 
săi”. In esență este vorba despre o atitudine 
dualistă, ce afirmă existența a doi creatori, vezi 
Gnozele dualiste ale Occidentului. Istorie si mituri, tra- 
ducere din franceză de Tereza Petrescu, postfață 
de Horia-Roman Patapievici, Nemira, Bucureşti, 
1995, p. 17. 

52 În cazul dualismelor avem de-a face cu o ,,exe- 
geză inversă”, „exegeză gnostică”, ibid., pp. 15-17. 
55 Eliade/Culianu, Dicționar al religiilor, traducere 
din limba franceza de Cezar Baltag, Humanitas, 
Bucureşti, 1993, p. 18. 

54 Arborele gnozei, pp. 41-42. 

55 Ibid., pp. 380-381. 

întreba aşadar: care sunt presupozitiile de 
la care mintea concretă a unei anumite per- 
soane a produs, într-un interval istoric bine 
delimitat, erezia? 

Într-adevăr, morfodinamica lui Culianu 
integrează în primul rând istoria unor 
structuri supraindividuale (istoria crestinis- 
mului, a filosofiei etc.), fără a stărui asupra 
analizei istorice 77 concreto a acelor structuri. 
Cu toate acestea, aici pot fi făcute două 
observaţii în favoarea lui Culianu. Prima ar 
fi aceea că întrebarea anterioară ignoră 
funcția taxonomică a morfodinamicii: clasi- 
ficarea sistemelor potrivit structurii lor 
profunde, intrinseci. Sistemele sunt anali- 
zate sub aspectul condiţiilor care fac cu 
putinţă existența lor ideală sau, dacă prefe- 
ram, logică, independentă de istoria inte- 
leasă în sensul ei comun, ca insiruire sau 
însumare. În al doilea rând, întrebarea 
omite sensul pe care Culianu îl acordă 
istoriei în cadrul morfodinamicii sale. Cred 
că principala problemă pe care Culianu o 
avea în mintea sa de istoric al religiilor, 
atunci când s-a decis pentru această me- 
toda, era: cum putem (reface istoria reli- 
giilore Într-adevăr, cum am putea proceda: 
făcând „inventarul” ideilor si doctrinelor 
religioase? Preluând textele „în spirit 
critic”? Manipulând idei la modă sau 
alegând din trecut ceea serveşte mai bine 
intereselor noastre? Invocând teoria ciclu- 
rilor istorice? Pe cea a existentei unor 
complexe? Pe cea a unui inconştient colec- 
tiv sau a unor modele exemplare situate în 
afara timpului? Așadar, de unde începem? 
Răspunsul lui Culianu e dezarmant: de la 
începutul elementar, absolut „anistoric” al 
religiei: de la începutul ei logic, ideal. 
Rezultatul e o istorie ideală, logică, dar abia 
ea ,,obiectiva”, pentru că e trasată in 
funcţie de structurile intrinseci, /pdependente 
ale religiei. Ca şi Eliade, Culianu crede în 
realitatea autonomă a faptului religios, în 
independenţa sa fata de elementele istorice 
în genere, susținând că structurile logice ale 


sistemului nu depind de jocurile de putere 
ale oamenilor, care aparțin unor alte di- 
mensiuni ale realității. Chiar dacă au fost 
deseori invocate în jocurile de putere ale 
oamenilor, jocurile mentale ce au drept 
rezultat religia trebuie despărțite de acestea 
şi analizate în puritatea lor inconturnabila. 
A face o analiză a modului în care mintea 
concretă a lui Marcion a produs erezia, a 
răspunde la întrebarea „de ce a fost aleasă o 
anumită posibilitate a sistemului într-un 
moment sau altul din timp>”, înseamnă a 
cerceta modul în care un număr infinit de 
subsisteme au interactionat între ele in 
mintea lui Marcion, precum şi modul în 
care ele au intrat în legătură cu jocurile de 
putere ale acelui timp — sarcină ce 
depăşeşte chiar și proiectul ambițios al 
morfodinamicii ca metodă de integrare a 
sistemului cu istoria’, punând în fond o 
problemă mai curând de ontologie și de 
metafizică. Tot ceea ce poate să facă 
morfodinamica e să prevadă dependența 
variabilelor istorice, psihologice, econo- 
mice de cea religioasă. 


4. Posibilitatea reînnoirii 
gândirii filosofice 


Si totuşi, desi nu şi-a propus în chip 
direct asa ceva, morfodinamica lui I. P. 
Culianu are consecințe dincolo de cadrele 
stricte ale Istoriei Religiilor. Aşa cum s-a 
observat deja, la Culianu metafizica isi face 
simțită prezența în paginile în care este 
pusă în discuţie voința omului ca unic 
subjectum al istoriei5. Într-adevăr, eforturile 
lui Culianu de a reintemeia cognitiv Istoria 
Religiilor prin (restabilirea variabilei inde- 
pendente a religiei — sistemul — pot afecta 
dezbaterile prin posibilitatea unei noi onto- 
logii şi a unei noi metafizici. Subiectul e 


56 Ibid., pp. 379-380. 
57 Jocurile mintii, pp. 290-291. 
55 Ştefan Afloroaei, doc. cit., 2003, pp. 501-503. 

prea mult prea complicat pentru a putea fi 
abordat aici cum se cuvine. Tot ceea ce 
vreau să spun acum este faptul că exact în 
aceste pagini Culianu se dezvăluie a fi mai 
putin sigur pe ideile, rationamentele şi 
argumentele sale. Ele au legătură toate 
cu conceptul de minte cu care operează 
Culianu, si aş vrea să mă opresc pe scurt 
doar la una dintre aceste idei: cea de hartă a 
minţii. 

Culianu utilizează această idee pentru 
a argumenta în favoarea unităţii ideale a 
tuturor sistemelor. Raționamentul său pare 
a fi următorul: întrucât mecanismul de 
generare a sistemelor este de natură 
computationala, sistemele sunt asemeni 
unor programe de calculator care, atunci 
când sunt complet dezvoltate din premi- 
sele lor inițiale, tind să se suprapună atât în 
formă cât şi în conţinut, acoperind toate 
posibilitățile logice de a gândi ale minţii şi 
descriind astfel adevărate hărți ale minţii. 

Două întrebări pot fi puse aici: ce fel 
de minte este cea descrisă prin hărțile 
sistemice sau ce fel de minte e necesară 
pentru o asemenea integrare supremă a 
tuturor sistemelor? Apoi, există un „sistem 
universal al spiritului/minţii””60 care să nu 
sfârşească în „sărăcia istoricismului”>? Am- 
bele întrebări privesc in fond „substratul? 
sau temeiul morfodinamicii sale. În primul 


59 În forma lor cea mai riscată ele pot fi citite in 
Călătorii in lumea de dincolo, traducere de Gabriela si 
Andrei Oisteanu, prefaţă şi note de Andrei 
Oisteanu, cuvant inainte de Lawrence E. Sullivan 
(în româneşte de Sorin Antohi), Nemira, 
Bucureşti, 1994, în special pp. 25-62, 238-240. 

60 Expresia îi aparţine lui Lawrence E. Sullivan, 
vezi I. P. Culianu, op. cit., 1994, p. 30. 


caz, răspunsul nu poate fi decât acela că 
I.P. Culianu nu are în vedere mintea 
umană, ci mai degrabă o realitate multidi- 
mensională, ideală, pe care o putem intre- 
zări doar sub aspectul ei logic. Cât priveşte 
mintea umană, ea nu funcționează după un 
mecanism strict binar, acceptând contra- 
dictia, antinomia etc. Cred că analogia pe 
care Culianu o avansează între minte si 
computer era menită a sugera, cu toate 
imperfectiunile sale atât de evidente astăzi, 
tocmai complexitatea conceptului de minte 
necesar morfodinamicii sale. În ce privește 
a doua întrebare, pentru a circumscrie un 
răspuns posibil, Culianu utilizează expresia 
de „tradiţie culturală”6!. "Tradiţia culturală 
poate fi înțeleasă, din câte îmi dau seama, 
ca fiind o istorie complet desfăşurată a 
tuturor sistemelor ce vor fi existând 
vreodată. Oricum, în ambele cazuri expli- 
citările lui Culianu nu par să fi fost defi- 
nitive. Din acest motiv, cred că acesta va 
rămâne poate aspectul cel mai dificil, mai 
controversat şi mai îndelung; dezbătut de 
cititorii operei sale. Miza pare a fi însă 
deja clară: posibilitatea reînnoiri gândirii 
filosofice. 


61 Ibidem, pp. 34-43. 

